
LECTORI,

Postquam anno Ί932 editio decima Operis cui titulus Caeremo­
niale iuxta Ritum Romanum a praestantissimo viro P. Aloisio De
Carpo olim elucubrati et a me reformati, in lucem prodiit, in multorum
votis erat ut etiam omnes sacrae pontificales Functiones, pari modo
explanarentur, quod opus, praesertim post Codicis I. C. promulga­
tionem, nec non paucas liturgicis Libris emendationes allatas, demum
post recentiora S. Rituum Congregationis Decreta, valde desiderabatur.
Sed cohortationibus fretus plurium Praesulum ac perillustrium
virorum rei liturgicae peritorum, qui non paucis laudibus opellam
Caeremoniale solemnium functionum Pontificalium maioris hebdo­
madae anno 1924 editam, celebraverunt, instante quoque officiose
praeclaro Editore, in liturgicis Operibus divulgandis principe, multo
ante ad maiorem Dei gloriam et ad sacrae Liturgiae decus et splendorem,
manum admoveram.
Praesens ergo Opus inscribitur: Caeremoniale iuxta Ritum Ro­
manum seu De sacris Functionibus, Episcopo celebrante - assistente
- absente, quia praecipue versatur circa sacra quaeque, nempe: Loca,
Res, Caeremonias et Ritus in usum Pontificum, Ecclesiarum Cathedralium, Collegialium, earumque in quibus Sacra, ritu pontificali,
peraguntur.
Necesse autem non est dicere sacras Functiones pontificales plurimis
obnoxias esse difficultatibus, neque rite eas peragi posse nisi et Cele­
brans et unusquisque Ministrorum recte singula nor it quae sui muneris
sint.
Sacros Ritus ignorare turpissimum; gravique sane culpae periculo
subduntur qui in Sacris vel peragendis vel ministrandis nullam curam
nullamque diligentiam adhibent ut iuxta liturgicas praescriptiones

/λ ÏÛ1.

agant. Si gui in domibus regum sunt, summo studio in id incumbunt
ut accurate et decore aulicum caeremoniale observent, sedulo caventes
ne ullum defectum committant, quanto magis ii qui, non propriis ineritis,
intra Ministrorum numerum Regis regum et Domini dominantium
aggregati sunt, adniti debent ut Caeremoniali cultus divini in Aula
Dei, nempe in Ecclesia, quam accuratissime obsequantur!
Ad Ritus ergo et Caeremonias ornate, decore, nobiliter, accurate
peragendas, sedulam operam dedi ut facilis simulque expedita sacris
Functionibus praeparatio redderetur; propterea Celebrantis, singu­
lorum cuiusque gradus Ministrorum officia et munera seiunctim
tractavi, graphidesque aliquot ad difficultates, uno oculi ictu, superandas
interieci; Capitibus quae de praestantioribus Functionibus pontifica­
libus extraordinariis pertractant, Summarium prae oculis Caeremoniariis praesertim habendum, apposui. Alphabcticum Indicem, in
quo omnia et singula ad Lectoris commoditatem utiliora facillime com­
paranda tanquam in promptuario suppeditantur, singulis Volumi­
nibus, addidi; Canones 1. C. et Decreta S. Rituum Congregationis in
Voluminibus allata in distinctis Indicibus, ut facile agnosci possint
ubi aptata sint, distribui. Notiones vero non respicientes ad imme­
diatam sacrorum Functionum praeparationem, ne Lectores abstra­
hantur, in primam Partem coëgi.
In Manuale perficiendo S. R. Ecclesiae liturgicos Libros, Codicem
I. C., S. Rituum Congregationis aliarumque SS. Congregationum,
circa ea quae S. Liturgiam respiciunt, novissima Decreta, Respon­
siones, Declarationes, nec non probatorum Auctorum, quorum nomina
infra, sententias ad unguem persecutus sum.
Si, Lector benevole, hoc Manuale proficies, obtestor ne quid mihi
ex ipso tribuas; si quid vero in eo reprehenderis et me admonueris,
gratias tibi magnas semper habebo: at si quid boni in eodem inveneris,
in honorem et gloriam Dei Optimi Maximi eiusque Genitricis atque
Coclitum omnium referas.
Die XXV Decembris MCMXXXV

In Nativitate Domini.

PARS PRIMA

DE QUIBUSDAM NOTIONIBUS SACRAM LITURGIAM
RESPICIENTIBUS

CAPUT I.
DE IURE LITURGICO
Articulus I.

De lure Liturgico generatim.

1. — Ius LiTURGicuM est complexus legum quibus ordinatur
et definitur cultus divinus (Wernz, Ius Decret., Ill, η. 314).
2. — luris liturgici fundamenta habentur in ipso iure naturali,
nam cum Deus sit supremus Dominus a quo omnia pendent, supremus
donorum Largitor, a quo bona cuncta procedunt, ius habet, et quidem
strictum, ut a creaturis intellectualibus, praesertim hominibus, eius
supremum dominium agnoscatur, eiusque infinita bonitas exaltetur.
Cum vero homo mediis, quae exigentias et vires suas superant,
egeat ut suum ultimum finem ideoque perfectionem et felicitatem
attingat, ea impetrare a Deo debet. Tandem posito quod homo
maiestatem Dei infinitam peccatis laeserit, propitiam sibi eam red­
dere debet.
Quae quidem omnia fiunt per adorationem, gratiarum actionem,
impetrationem et propitiationem, scilicet per actus religionis.
Huiusmodi actus non solum interiores, sed exteriores, immo
et publici esse debent, cum homo anima et corpore constet atque
membrum societatis sit.
3. — Deus ipse in veteri Testamento quamplurimas ordinationes
liturgicas indixit circa exercitium cultus publici, nempe determinavit.

Pars I. - De quibusdam notionibus s. liturgiam respicientibus

modum offerendi sacrificia, ordinandi arcani foederis, tabernaculum,
templum, dies festos etc. «Custodi ergo praecepta et caeremonias »
(Deut. vn, 11). Designavit etiam Sacerdotem Summum, Sacerdotes
et .Ministros qui, nomine populi, debitum cultum exercerent.
« Applica quoque ad te Aaron fratrem tuum cum filiis suis, de medio
filiorum Israel, ut sacerdotio /ungantur mihi » (Exod. xxvm, 1).
4. — At ubi venit plenitudo temporis misit Deus Filium suum
Unigenitum, Sacerdotem secundum ordinem Melchiscdech, et Vi­
ctimam, qui, abrogata antiqua lege caeremoniali, instituit Sacri­
ficium eucharisticum et Sacramenta, praecipue ea per Ministros
confici voluit «... tradidit discipulis suis Corporis et Sanguinis sui
mysteria celebranda... » (Ex Orat. Hanc igitur etc., in Fer. V in
Coena Domini), et quidem, suo nomine, confici voluit « sacrificium
nostrum reddat acceptum, qui discipulis suis in sui commemorationem
hoc fieri hodierna traditione monstravit lesus... » (Ex Secreta eiusdem
diei); «Haec quotiescumque feceritis in mei memoriam facietis» (Ex
Can. Miss.); «Baptizetur unusquisque vestrum in nomine /esu Christi >
(Act. Ap. ii, 38).
5. — Christus Petro et Apostolis eorumque Successoribus po­
testatem dedit exhibendi Deo cultum publicum et ordinandi modum
quo divinitus instituta exercerentur, nam Christus Ecclesiam instituit
ut Societatem visibilem et perfectam cuius hierarchiam dotavit
triplici potestate: jurisdictionis, magisterii et ordinis.
Apostoli, ut ex plurimis locis Libri Actuum Apostolorum necnon
Epistolarum S. Pauli dilucide patet, ad divini Magistri mandata
exequenda, quamdam fundamentalem cultus publici ordinationem
instituerunt, Sacrificium eucharisticum obtulerunt et Sacramenta
ministraverunt.

6. — Romani Pontifices, per decursum saeculorum usque ad
aetatem nostram, testante Historia ecclesiastica, leges liturgicas
condiderunt, liturgicos libros ediderunt, recognoverunt, emenda­
verunt; ritus induxerunt, mutaverunt, abrogaverunt; denique eis
competit supremum ius liturgicum et quidem hodie exclusivum,
nam « Unius Apostolicae Sedis est tum sacram ordinare liturgiam,
tum liturgicos approbare libros» (C. I. C. 1257).
7. — Etiam Episcopi, primis Ecclesiae temporibus, liturgicas
leges ferebant et publicum cultum ordinabant, hinc diversae Liturgiae
Orientales et Occidentales, luxta vero hodiernum ius eis competit
tantum, et quidem ad locum suae jurisdictionis limitata, vigilantia

I

Caput I. - De mro liturgico

« ne abusus in ecclesiasticam disciplinam irrepant, praesertim circa
administrationem Sacramentorum et Sacramentalium, cultum Dei
et Sanctorum » (/. c., 336, § 2).

8. — Romanus Pontifex in causis extraordinariis ius liturgicum per seipsum, Litteris Encyclicis, Bullis, Brevibus, Constitu­
tionibus, ordinat, in communibus causis per Sacras Congregationes,
praesertim per Sacram Rituum Congregationem.

Articulus II.

De Libris Liturgicis,
9. — Libri liturgici continentes formulas precum, fontes iuris
liturgici sunt propter Rubricas seu regulas indicantes et praescri­
bentes ritus et caeremonias pro sacris Functionibus.

10. — Hodierni libri ab Apostolica Sede approbati pro Ritu
Romano sunt:
a) pro Horis Canonicis persolvendis: Breviarium, Martyrologium, Octavarium, Lectiones contractae;
b) pro Missa celebranda: Missale, Memoriale Rituum:
c) pro administratione Sacramentorum et Sacramentalium:
Rituale et Pontificale;
d) Caeremoniale Episcoporum et Instructio Clementina.
quamvis formulas precum non contineant, etiam inter liturgicos
libros annumerantur.

11. — Editiones librorum liturgicorum dicuntur typicae, si
excussae sunt a Pontificia Typographia Polyglotta Vaticana vel ab
aliis Typographis Pontificiis qui a S. Rituum Congregatione veniam
obtinuerunt. « Quaevis typica editio approbationis referet Decretum,
talem editionem esse typicam declarans » (D. 4266 ad 4).
luxta typicam vocantur editiones typicae conformes.
« In edendis libris liturgicis eorumque partibus, itemque litaniis
a Sancta Sede approbatis, debet de concordantia cum editionibus
approbatis constare ex attestatione Ordinarii loci in quo imprimuntur
aut publici iuris fiunt» (C. I. C. 1390).
12. — Breviarium Romanum, scilicet liber pro Horis cano­
nicis persolvendis, ex Decreto sacrosancti Concilii Tridentini, S. Pii V
Pontificis Maximi iussu editum fuit per Bullam: «Quod a nobis >
diei 9 Iulii 1568, abolitis omnibus peculiarum Ecclesiarum Breviariis,

iis tamen exceptis quae saltem ducentos annos comprobatae existentiae enumerarent. Clemens VIII per Bullam: «.Cum in Ecclesia «
diei 10 Maii 1602, Breviarium emendatum promulgavit. Non paucas
variationes induxit Urbanus VIII qui novam edidit editionem Bulla:
« Divinam psalmodiam » diei 25 lanuarii 1631.
Pius X perConstitutionem: «Divino afflatu » diei 1 Novembris 1911
ordinavit novam Psalterii in Breviario Romano dispositionem ac
distributionem et per Decretum S. R. Congregationis 25 Martii 1914
typicam editionem promulgavit sub titulo: « Breviarium Romanum
EX DECRETO SACROSANCTI CONCILII TRIDENTINI RESTITUTUM, S. Pli V
Pont. Max. iussu editum, aliorumque pontificum cura reco­
gnitum, Pii Papae X auctoritate reformatum». Typis polyglottis
Vaticanis excussa fuit quarta editio post typicam, approbata a
S. R. Congregatione die 31 Iulii 1928; suis in locis peractae sunt
additiones et variationes iuxta recentiora S. R. Congregationis
Decreta.
/fT/

13. — Martyrologium Romanum, nempe liber in quo nomina
Sanctorum inscripta sunt, tum Martyrum, tum Confessorum, Vir­
ginum, et non Virginum, addito ut plurimum aliquo brevi in unius­
cuiusque laudem elogio, editum fuit a Gregorio XIII per Con­
stitutionem: « Emendato iam Kalendario » diei 14 lanuarii 1584;
recognitum et emendatum fuit a pluribus Summis Pontificibus.
Pius X, per Decretum S. R. Congregationis diei 23 Aprilis 1914,
editionem a Typographia Vaticana excussam typicam declaravit.
Tandem Benedictus XV novam editionem, primam post typicam,
diligenter revisam, accurate correctam et propriis recentium San­
ctorum Officiorumque elogiis opportune adauctam, per Decretum
S. R. Congregationis diei 11 lanuarii 1922, approbavit eamque in
publica et privata divini Officii recitatione adhibendam esse sancivit.

14. — Octavarium Romanum, nempe liber continens Lectiones II
et 111 Nocturni pro iis Festis quae in Ecclesia universali absque
Octava celebrantur et in Ecclesiis particularibus celebrari possunt
cum Octava, promulgatum fuit ab Urbano VIII per Decretum
S. R. Congregationis diei 19 Februarii 1622; eius typica editio est
anni 1883.
15. — Lectiones contractae pro Festis universalis Eccle­
siae ad Matutinum legendae. — Hanc Lectionum collectionem
S. R. Congregatio de mandato Summi Pontificis Pii X, per Decretum
diei 24 lunii 1914, in vulgus edi statuit et decrevit.

16. — Missale Romanum, liber scilicet in Missae celebratione
adhibendus, a S. Pio V Pontifice Maximo editum fuit per Bullam:
« Quo primum » diei 14 Iulii 1570; emendatum fuit a Clemente VIII
per Bullam: «Cum sanctissimum » diei 7 Iulii 1604 et ab Urbano VIII
per Bullam: «Si quid est» diei 2 Septembris 1634.
Missale reformatum fuit a Pio X ad normam Constitutionis:
«Divino afflatu » diei I Novembris 1911 et Motu proprio: «Abhinc duos
annos» diei 23 Octobris 1913, et Benedicti XV auctoritate evulgata
fuit typica editio per Decretum S. R. Congregationis diei 25 Iulii 1920.
Typis Polyglottis Vaticanis prodiit quarta Missalis Romani editio post
typicam, approbata a S. R. Congregatione die 15 Decembris 1931.
17. — Memoriale Rituum pro aliquibus praestantioribus
SACRIS FUNCTIONIBUS PERSOLVENDIS IN MINORIBUS ECCLESIIS a Benedicto XIII editum fuit pro Urbe anno 1725 et a Pio VII om­
nibus minoribus Ecclesiis Orbis universi anno 1823 extensum fuit.
Benedictus XV suprema sua auctoritate, per Decretum S. R. Con­
gregationis diei 14 lanuarii 1920, recognovit editionem typicam iuxta
leges liturgicas revisam atque opportune reformatam.
18. — Rituale Romanum, pro ritibus vel caeremoniis in administratione Sacramentorum et Sacramentalium a Pontifice Paulo V,
per Bullam: « Apostolicae Sedi » diei 17 lunii 1614, editum fuit; a Bene­
dicto XIV, per Bullam: «Quam ardenti studio» diei 25 Martii 1752,
auctum et castigatum fuit.
Pius XI, per Decretum S. R. Congregationis diei 10 lunii 1925,
editionem ad normam Codicis luris Canonici, Rubricarum Missalis
Romani, atque Decretorum Apostolicae Sedis, approbavit atque ut
typicam habendam esse decrevit.
> - <J/
..
19. — Pontificale Romanum, pro functionibus liturgicis propriis
Episcopis, promulgatum fuit a Clemente VIII, per Bullam: «Ex quo
in Ecclesia» diei 10 Februarii 1596, ab Urbano VIII, per Bullam:
«Quamvis alias » diei 17 lunii 1644 et a Benedicto XIII, per Bullam:
« Quam ardenti studio » diei 25 Martii 1752 recognitum et castigatum.
Leo vero XIII, per Decretum S. R. Congregationis diei 3 Augusti 1888
novam editionem typicam curavit.

20. — Caeremoniale Episcoporum, pro ordine et caeremoniis in
functionibus solemnioribus, praesertim Ecclesiarum Cathedralium et
Collegialium, servandis, a Clemente VIII, per Bullam: «Cum novis­
sime» diei 14 Iulii 1600 promulgatum fuit, et a pluribus Pontificibus
2 — Moretti, Dc s. Functionibus. - I.

emendatum et reformatum, dentio auctum et editum fuit a Bene­
dicto XIV atque ultimo, auctoritate Leonis XIII recognitum; editio
typica evulgata fuit die 17 Augusti 1886.
21. — Instructio Clementina, ita nuncupata a Clemente XI
qui eam promulgavit initio a. 1705, denuo confirmata a Clemente XII
et de eiusdem mandato publicata fuit a Card. Marefoschi Urbis
Vicario die 1 Septembris 1731. Textus Instructionis relatus est in
authentica Decretorum Collectione.
Instructio continet normas servandas in Oratione XL Horarum
pro Urbis Ecclesiis ac pro eis ubi illa de mandato Ordinarii est
observanda. S. R. Congregatio declaravit «... praedictam Instru­
ctionem extra Urbem non obligare; laudandos tamen qui se illi
conformare student » (D. 2403).
22. — Typicae editiones Vaticanae librorum pro cantu
gregoriano declaratae sunt:
Kyriale seu Ordinarium Missae (14 Augusti 1905).
Graduale (7 Augusti 1907).
Antiphonale diurnum (8 Decembris 1912).

Articulus III.

De Rubricis deque earum obligatione.

23. — Rubricae vocantur regulae in liturgicis Libris insertae,
determinantes quando, quomodo et quaenam preces dicendae vel
quinam servandi sunt ritus in sacris Functionibus peragendis.
Rubricae ergo cuiuslibet liturgici libri definiri possunt: Regulae
quibus externus Dei cultus in Ecclesia Catholica ordinatur.
Dicuntur Rubricae a quadam terra rubra ad colorandum apta;
metonymice vero antiqui hoc utebantur vocabulo ad significandum
sive inscriptiones, sive titulum illius, quod in textu vel capitulo
exponebatur. Hic mos quondam viguit et in iure romano et in iure
canonico, legis vel canonis titulum rubro colore designandi; et quon­
dam in antiquioribus liturgicis libris normae divina Officia cele­
brandi rubro colore inserebantur, ut a precum formulis distin­
guerentur; omnes regulae ad Horas canonicas rite persolvendas,
Missamque celebrandam, Sacramenta administranda aliasque sacras
peragendas Functiones, Rubricae appellatae sunt.

I

24. — Rubricae distinguuntur in: essentiales et accidentales:
Essentiales si respiciunt essentiam Sacramenti: v. g. in ordinatione
»

Diaconi, traditio libri Evangeliorum et verba comitantia; vel respi­
ciunt validitatem alicuius Functionis: v. g. in consecratione Altaris
omissio formulae dicendae dum singulas Cruces cum Oleo Catechu­
menorum et cum sacro Chrismatb Episcopus facit.
Accidentales si validitatem alicuius ritus non afficiunt, v. g. omissio
Commemorationis in Missa faciendae.

25. — Omnes librorum liturgicorum Rubricae, illis exceptis
quae libertatem aperte relinquunt (v. g. in Pontificali Romano, Ord.
ad visit. Parochias: « Pontifex... si celebrare voluerit... »; in Missali
Rom., Rubr. spec, in Festo SS. Corporis Christi: «... Sequentia ad
libitum Celebrantis omitti potest »), obligant in conscientia, nempe
sub gravi vel levi pro materiae natura. Si S. R. Congregationis
Decreta, quae omnia, perpaucis exceptis, nihil aliud sunt nisi de­
clarationes vel confirmationes Rubricarum, in conscientia obligant
cur obligare non deberent ipsae Rubricae? Accurate ergo serventur
ritus et caeremoniae quae in libris ritualibus ab Ecclesia probatis
praecipiuntur sive in divino Officio recitando, sive in Missa cele­
branda, sive in Sacramentis et Sacramentalibus administrandis
(C. 1. C. 135; 733, § 1; 1148, § 1). « Id postulat obsequium quo sacro­
rum Mjnistri revereri debent regulas quibus Deus honoratur, a patri­
bus nostris et praesertim a Christi Vicario traditas; id exigit bonus
ordo et communis aedificatio populorum, ut sicut una fides nos
coniungit, ita et unus ritus in Romana Ecclesia fratres nos esse
demonstret » (Piacenza, Praelectiones de S. Liturgia, pag. 21).

Articulus IV.

De Sacra Rituum Congregatione.

26. — S. Rituum Congregatio instituta fuit a Sixto V, per
Constitutionem: « Immensa aeterni Dei » diei 22 lanuarii 1588 et
a Pio X, per Constitutionem: « Sapienti consilio» diei 29 lunii
1908 et Motu proprio, die 16 lanuarii 1914, reformata quoad com­
petentiam.
luxta vero Codicem luris Canonici: «CongregatioSacrorum Rituum
ius habet videndi et statuendi ea omnia quae sacros ritus et cae­
remonias Ecclesiae Latinae proxime spectant, non autem quae
latius ad sacros ritus referuntur, cuiusmodi sunt praecedentiae
iura aliaque id genus, de quibus, sive servato ordine judiciario, sive
in linea disciplinari, disceptetur.

11

« Eius proinde est praesertim advigilare, ut sacri ritus ac caere­
moniae diligenter serventur in Sacro celebrando, in Sacramentis
administrandis, in divinis Officiis persolvendis, in iis denique omnibus
quae Ecclesiae Latinae cultum respiciunt; dispensationes conce­
dere opportunas; insignia et honoris privilegia, tam personalia
et ad tempus, quam localia et perpetua, quae ad sacros ritus
vel caeremonias pertineant, elargiri, et cavere ne in haec abusus
irrepant.
« Denique ea omnia agit quae ad beatificationem et canonizationem Servorum Dei vel ad sacras Reliquias quoquo modo refe­
runtur» (C. I. C. 253).

27. — S. R. Congregatio negotia ad suam competentiam, nomine
Summi Pontificis et eiusdem auctoritate expedit, absque ulla terri­
torii limitatione, sed nihil grave aut extraordinarium in eadem
Congregatione agitur, nisi antea Romano Pontifici fuerit signifi­
catum.
Negotia tractantur iuxta normas tum generales tum particulares
quas Pontifex praestituerit (Cfr. C. 1. C. 243, § 1; 244, § 1).
Praeterea S. R. Congregatio ad explenda negotia, quae iure pro­
prio ipsi non competunt, v.g. mutationes Rituum, textus Rubricarum
aut formularum, Festorum extensio aut translatio etc., iterum ac
saepius potestatem delegatam recipit, quae exponi solet in ipso
Decreto verbis:... de mandato SS. Domini nostri N., S.R.C. statuit ac
declaravit... vel: SS. Dominus noster, referente infrascriptoS. R. C. Secre­
tario... statuit et decrevit... vel etiam: ...vigore facultatum sibi specialiter
a SS. Domino tributarum... et similibus.
28. — S. R. Congregationi praeest Cardinalis Praefectus, qui
cum Praelato Secretario et Substituto constituit congressum ordina­
rium pro congregatione ordinaria, nam Dicasterium hoc duplicem
habet congregationem: ordinariam et extraordinariam, cui reser­
vantur causae de Beatificatione et Canonizatione Servorum Dei.
Adsunt quoque plures Cardinales, necnon Officiales Praelati inter
quos Promotor Generalis et Sub-Promotor Fidei, Adsessor, Sacrista
Summi Pontificis, Protonotarius Apostolicus, Decanus, Pro-Decanus
et Auditor senior S. R. Rotae, Magister Palatii et Magister Caeremo­
niarum Apostolicarum.
Duplex est Consultorum Collegium, alterum pro quaestionibus ad
sacram Liturgiam et ad sacras Reliquias spectantibus, alterum pro
causis de Beatificatione et Canonizatione Servorum Dei.

Articulus V.
De aliquarum SS. Congregationum competentia circa ea
quae etiam sacram Liturgiam respiciunt.

29. — Congregatio S. Officii. — « Ipsa una competens est circa
ea omnia quae ieiunium eucharisticum pro Sacerdotibus Missam
celebrantibus respiciunt » (C. I. C. 247, § 5) etiam si sodales religiosi
(Z.c. 251, § 3).
30. — Congregatio de Disciplina Sacramentorum. — Ad
hanc sacram Congregationem recurrendum est pro omnibus facul­
tatibus necessariis ad SS. Eucharistiae adservationem, ad erectionem
Altaris portatilis, Oratorii privati, circa horam celebrationis Missae;
ad utendum pileolum vel capillamentum in iMissae celebratione; ad
celebrationem Sacerdotis caeci vel caecutientis; ad celebrationem
Missae in navi; ad sacrorum Ordinum extra tempora collationem.

31. — Congregatio Concilii. — Congregatio haec curat quae
ad praecedentiae ius pertinent, salvo iure SS. CC. de Sodalibus
Religiosis et Caeremonialis.
32. — Congregatio Caeremonialis. — «Ad Congregationem
Caeremonialem pertinet moderatio caeremoniarum in Sacello Aulaque
Pontificali servandarum, et sacrarum Functionum quas Patres Cardi­
nales extra pontificale Sacellum peragunt; itemque eadem Congregatio
cognoscit quaestiones de praecedentia tum Patrum Cardinalium tum
Legatorum quos variae Nationes ad Sanctam Sedem mittunt »
(C. I. C. 254).
Articulus VI.

De S. Rituum Congregationis Decretis et de eorum obligatione.

33. — Decreta S. R. Congregationis alia sunt generalia, alia
particularia et alia aequivalenter generalia.
Generalia ea sunt quae legem constituunt pro universa Ecclesia
Latina et indicantur saepe sub titulo: Urbis et Orbis, vel: Decretum
Generale, vel: Decretum, nulla addita mentione loci particularis.
Particularia quae de obiecto particulari agunt, v. g. de aliqua
particulari consuetudine et pro loco particulari vel particulari Ec­
clesia feruntur. Haec pro titulo habere solent nomen Dioeceseos
vel Ordinis a quo postulatum vel dubium emanat et ad quem diri-

guntur, v. g. Venetiorum, Toletana, Ordinis S; Benedicti, Ordinis
Cistercensis, Ordinis S. Benedicti Congregationis Gallicae, etc.
Generalia aequivalenter dicuntur ea quae licet ad locum
vel Dioecesim vel Ordinem dirigantur, tamen respiciunt obiectum
ordinis generalis, v. g. Decretum sub n. 4349 inscriptum « Laudcn. »
continet dubium: «An in Missa concessa de Sacr. Corde lesu, prima
feria sexta cuiusvis mensis, recitanda sit Collecta imperata pro re
gravi? Et quatenus affirmative an etiam sub unica conclusione?
Et S. R. C.... ita rescribendum censuit: Affirmative ad primam
partem, negative ad secundam ». Hoc autem responsum non solum
valet pro Laudensi Dioecesi, sed etiam pro omnibus Dioecesibus.
« Decreta a S. R. C. emanata eamdem habent auctoritatem ac
si immediate ab ipso Summo Pontifice promanarent, quamvis nulla
facta fuerit de iisdem relatio Sanctitati Suae» (D. 2916).
34. — Decreta S. R. Congregationis eduntur in Commentario
Officiali: « Acta Apostolicae Sedis », et, nisi aliud in Decretis ipsis
expressum fuerit, vim legis habent expletis tribus mensibus a die
qui Actorum numero appositus est (C. I. C.. 9) scilicet non a die in
fine Decretorum apposita, sed a die quo Commentarium Officiale
editur, qui in ipsius externa fascicula assignatur.

35. — Nova Collectio Decretorum S. R. Congregationis edita fuit
anno 1898, eamque Summus Pontifex Leo XIII. per Decretum: « Urbis
et Orbis » diei 16 Februarii eiusdem anni, «apostolica sua auctoritate
approbavit atque authenticam declaravit; simulque statuit Decreta
hucusque evulgata in iis, quae a Decretis in hac collectione insertis
dissonant, veluti abrogata esse censenda, exceptis tantum quae pro
particularibus Ecclesiis indulti aut privilegii rationem habeant ».
Collectionis Decreta solemus citare indicando tantum litteram : D,
cum numero ipsius Collectionis.
36. — Ut recte Decreta cognosci et intelligi possint, declaramus
formulas quibus in iisdem Decretis S. R. Congregatio uti solet.
I. - Affirmative vel Negative, sine ullo addito verbo, per se
patent; dirimitur enim definitive propositionis dubium.
II. - Affirmative ad primam partem, negative ad secundam, vel:
Negative ad primam partem, affirmative ad secundam. S. Congregatio
utitur hac formula, quando propositum dubium ex duabus constat
partibus, et per se patet.
III. - Affirmative, vel: Negative in casu, vel: Prout iacet, vel:
Uti proponitur, tunc, S. Congregatio intendit responsum applicandum
tantum in casu de quo dubium agit non vero in aliis casibus.

IV. - Affirmative et ad mentem, vel: Negative et ad mentem,
indicat quod ad responsum adnexa est declaratio mentis S. Congre­
gationis et saepe mens exposita est verbis: mens est, etc.
V. - Affirmative et amplius, Negative et amplius, indicat
dubium pluries discussum fuisse nec denuo reproponi posse. Non
indicat vero, ut nonnulli scriptores tradiderunt, plus quam affir­
mative vel negative.
VI. - Facto verbo cum Sanctissimo; hac utitur formula S.Con­
gregatio quando agitur de re magni momenti et Summi Pontificis
voluntatem exquirere censuit.
VIL - Nihil, vel: Lectum, vel: Relatum, indicat quod propo­
situm dubium a S. Congregatione admissum non fuit.
VIII. - In decisis, indicat responsum alias iam datum obser­
vandum esse, neque amplius esse locum interloquendi.
IX. - Dentur Decreta; quando dubium iam ab aliis Decretis,
citatis, resolutum fuit.
X. - Serventur Rubricae; responsio haec declaratione non
indiget.
XI. - Dilata, significat quod responsio dilata fuit, ut maturiori examini subiiciatur.
XII. - Consulta probatos Auctores; S. Congregatio huiusmodi
utitur formula, quando rem ab auctoribus agitatam resolvere noluit
et in neutram partem movere intendit.
Articulus VII.

De Consuetudine in lure Liturgico.

37. — Iu Codice luris Canonici haec habentur:
« Vigentes in praesens contra horum statuta canonum consuetu­
dines sive universales sive particulares, si quidem ipsis canonibus
expresse reprobentur, tanquam iuris corruptelae corrigantur, licet sint
immemorabiles, neve sinantur in posterum reviviscere; aliae, quae
quidem centenariae sint et immemorabiles, tolerari poterunt, si
Ordinarii pro locorum ac personarum adiunctis existiment eas
prudenter submoveri non posse; ceterae suppressae habeantur, nisi
expresse Codex aliud caveat » (C. I. C. 5).
« Consuetudo in Ecclesia vim legis a consensu competentis
Superioris ecclesiastici unice obtinet » (l. c., 25).
« luri divino sive naturali sive positivo nulla consuetudo potest
aliquatenus derogare; sed neque iuri ecclesiastico praeiudicium affert,

nisi fuerit rationabilis et legitime per annos quadraginta continuos
et completos praescripta; contra legem vero ecclesiasticam quae
clausulam contineat futuras consuetudines prohibentem, sola prae­
scribere potest rationabilis consuetudo centenaria aut immemora­
bilis. Consuetudo quae in iure expresse reprobatur, non est ratio­
nabilis » (/. c, 27).
« Firmo praescripto can. 5, consuetudo contra legem vel praeter
legem per contrariam consuetudinem aut legem revocatur; sed,
nisi expressam de iisdem mentionem fecerit, lex non revocat consue­
tudines centenarias aut immemorabiles, nec lex generalis consuetu­
dines particulares » (/. c., 30).
38. — Quum Rubricae tanquam verae leges ecclesiasticae ha­
bendae sint, perspicue videtur etiam illis derogari posse iuxta
praefatos canones per contrarias consuetudines debitis praeditas
qualitatibus. Et S. R. Congregatio laudabiles antiquas Ecclesiae
consuetudines, etiam liturgicis libris contrarias, numquam repro­
bavit (DD. 132; 140; 143; 144; 151; 154; 218; 229; 256; 299; 794),
sed reiecit tanquam abusus et corruptelas, consuetudines illas con­
trarias debitis qualitatibus carentes (DD. 1194; 1293; 2050; 2989;
3104 ad 3, 4, 5, 6, 7, 8, 10, 11, 12; 3333).
Innocentius XIII in Constitutione: «Apostolici muneris» diei 13
Maii 1723, innovata a Benedicto XIII per Constitutionem: « In su­
premo» diei 23 Sept. 1724, Episcopis iniungit ut «abusus omnes qui
in Ecclesiis aut saecularibus aut regularibus contra praescriptum Caeremonialis Episcoporum et Ritualis vel Rubricas Missalis et Breviarii
irrepserint studeant omnino removere. Et si adversus ea quae in
dicto Caeremoniali statuta sunt consuetudinem etiam immemorabi­
lem allegari contingat, postquam recognoverint, aut eam non satis
probari, aut etiam probatam suffragari, utpote irrationabilem, de
iure non posse; execution! eorum, quae in dicto Caeremoniali consti­
tuta sunt, diligenter incumbant, nec ulla suspensiva appellatio
admittatur ».
Item Benedictus XIII in Concilio Romano an. 1725 distincte
praecipit « Ut contraria omnia quae in Ecclesiis seu saecularibus seu
regularibus (exceptis iis quae proprio vel Rituali vel Missali vel Bre­
viario utuntur a S. Sede approbato) contra praescriptum Pontifi­
calis Romani et Caeremonialis Episcoporum, vel rubricas Missalis,
Breviarii et Ritualis irrepsisse compererint (Episcopi) detestabiles
tamquam abusus et corruptelas prohibeant... quavis non obstante...
immemorabili allegata consuetudine ».

39. — Consuetudines s. Liturgiam respicientes λ Codice
Juris Canonici reprobatae:
I. - Dignitates, Canonici et Beneficiarii, «vestem choralem
aut specialia insignia capitularia adhibere possunt in tota dioecesi
in qua est Capitulum, sed, reprobata contraria consuetudine, non
extra dioecesim, nisi vel Episcopum comitentur vel Episcopum
aut Capitulum repraesentent in Conciliis aliisve sollemnitatibus »
(C. I. C. 409, § 2).
II. - « Reprobata quavis contraria consuetudine, Sacerdos
celebrans accurate ac devote servet rubricas suorum ritualium
librorum, caveatque ne alias caeremonias aut preces proprio arbitrio
adiungat » (L c., 818).
III. - « Nunquam tamen, nisi de peculiari licentia Romani Pon­
tificis, minores ordines cum subdiaconatu duove sacri ordines uno
eodemque die, reprobata quavis contraria consuetudine, conferantur;
imo nec primam tonsuram conferre licet una cum aliquo ex ordinibus
minoribus, neque omnes ordines minores una simul » (/. c., 978, § 3).
IV. - « Reprobatur consuetudo contra ordinationum tempora
praecedentibus paragraphs praescripta; quae servanda quoque
sunt, cum Episcopus latini ritus ordinat ex apostolico induito cle­
ricum ritus orientalis aut contra» (/. c., 1006, § 5).

40. — « Locorum Ordinarii advigilent ut sacrorum canonum
praescripta de divino cultu sedulo observentur, et praesertim ne in
cultum divinum sive publicum sive privatum aut in quotidianam
fidelium vitam superstitiosa ulla praxis inducatur, aut quidquam
admittatur a fide alienum vel ab ecclesiastica traditione absonum
vel turpis quaestus speciem praeseferens.
« Si loci Ordinarius leges pro suo territorio hac in re tulerit, etiam
religiosi omnes, exempti quoque, obligatione tenentur easdem
servandi; et Ordinarius potest eorumdcm Ecclesias vel publica Ora­
toria in hunc finem visitare» (C. I. C. 1261).
41. — Magistri Caeremoniarum aliique, qui vident in Ecclesiis
non peragi Functiones iuxta Rubricas nec observari Decreta et Reso­
lutiones Sacrae Rituum Congregationis, adire debent loci Ordina­
rium « qui stricte tenetur opportunis remediis providere, ut Ru­
bricae et S. R. C. Decreta rite serventur; si quid vero dubii occurrat,
recurrendum est ad eamdem Sacram Congregationem pro declara­
tione » (D. 2621 ad 1).

42. — Ordinarii ergo nequeunt indices esse ad declaranda dubia
super sacris Ritibus et Caeremoniis exorta (D. 179 ad I), sed to-

lerare possunt quasdam consuetudines iuri liturgico contrarias, si, pro
locorum ac personarum adiunctis, existiment eas prudenter sub­
moveri non posse (DD. 3043 ad 5; 3333 ad 2; 3337; C. I. C. 5).
43. — «Ex praefatis, concludimuscum cl.C. Callcvvaert (Liturgicae
Institutiones, Tract. 1 De S. Liturgia universim, n. 141), elucet
quam sollicito religionis ac pietatis affectu curet Ecclesia ut omnia
quae ad Supernae Maiestatis cultum pertinent, omni qua par est
dignitate peragantur. Si non praeceptis semper, regulis tamen
directivis auctoritate sanctissima conditis, etiam minima quaeque
determinavit ut discamus et nos etiam de minimis in Dei cultum
curam habere sanctam et sedulam. His enim et ostenditur et fovetur
delicata illa, qualem habere nos sacerdotes decet erga Deum de­
votio et pietas. “ Quod minimum, ait S. Augustinus, minimum est,
sed in minimis fidelem esse magnum ,, (De doct. Christiana, I. IV,
n. 35). Nam “ qui fidelis est in minimo, et in maiori fidelis est „
(Luc. XVI, 10). Qua fidelitate haurimus ex liturgia, pro nobis et pro
fidelibus, illos fructus, quos Ecclesia nos a Deo efflagitare docet in
Oratione Sabbati post Dom. Passionis: devotionis augmentum,
eruditionem sacram, potiora gratiae dona et agendi rationem di­
vinae Maiestati gratiorem. “ Proficiat, quaesumus Domine, plebs
tibi dicata piae devotionis affectu: ut sacris actionibus (h. e. Caere­
moniis) erudita, quanto maiestati tuae fit gratior, tanto donis potioribus augeatur. Per Dominum. „ ».

CAPUT II.

DE TEMPORIS SUPPUTATIONE
44. — Tempus supputare idem est ac motus secundum prius et
posterius metiri et numerare. Haec motuum numeratio fit tempus
in varias, aequales et determinatas partes dividendo. Huiusmodi
partes sunt: horae, dies, menses et anni.
45. — Tempora sumi possunt: naturaliter, civiliter, liturGICE, et CANONICE.
I. - Naturaliter, si a momento ad momentum computentur;
hinc annus astronomicus constat 365 diebus, 5 horis, 48 minutis
primis, 45”, 98 quae horae et minuta cumulata, quaternis annis,
annum bissextilem constituunt.

II. - Civiliter annus et menses ad dies numerantur, dies autem
a media nocte ad mediam noctem. Annus civilis constat 365 diebus
(bissextiles anni, 366 diebus), duodecim mensibus, quorum septem
constant 31 diebus, quatuor 30 diebus, unus 28 diebus (bissextilibus
annis, 29 diebus). Annus civilis incipit die 1 Januarii, qualicumque
dic infra hebdomadam occurrat..
III. - Liturgice dies computantur a primis vesperis unius diei
ad crepusculum vespertinum integrum subsequentis diei.
Annus liturgicus non diebus, sed hebdomadis integris constat,
numero 52 vel 53 et semper inchoatur Dominica proximiore Festo
S. Andreae Apostoli; quae occurrere potest a die 27 Novembris ad
diem 3 Decembris inclusive et vocatur: «Dominica prima Adventus».
Dies infra hebdomadam, in oppositione ad Dominicam, appel­
lantur: « feriae », et quum Dominica sit prima hebdomadae dies,
quinque sequentes dies vocantur respective: feria secunda, feria
tertia, etc.; dies vero post feriam sextam dicitur: Sabbatum.
IV. - Canonice dies constat 24 horis supputandis continuo a
media nocte; hebdomada 7 diebus, mensis 30 diebus; annus 365
diebus, nisi mensis et annus dicantur sumendi prout sunt in Calen­
dario (C. I. C. 32).
« In supputandis horis diei standum est communi loci usui:
sed in privata Missae celebratione, in privata Horarum canonicarum
recitatione, in sacra Communione recipienda et in ieiunii vel absti­
nentiae lege servanda, licet alia sit usualis loci supputatio, potest
quis sequi loci tempus aut locale, sive verum sive medium, aut legale,
sive regionale sive aliud extraordinarium » (/. c., 33, § 1).
Ut autem termini in allato canone adhibiti melius intelligantur
haec adnotamus:
A) Tempus locale verum illud dicitur quod motu terrae circa
solem determinatur et proinde etiam tempus verum astronomicum
vocatur; quia autem terra non semper eadem circum solem celeri­
tate circuit, ideo fit ut tempus verum habeat singulis diebus parvas
varietates ex hac maiori minori ve celeritate determinatas; dicitur
autem locale, quia, iuxta locorum longitudines, variat numeratio
horarum, cum sol in suo motu diurno apparente, diversis horis
meridiano cuiusque loci supersit.
B) Tempus locale medium illud dicitur quod ad varia­
tiones quae in tempore locali habentur evitandas excogitarunt
homines, motum aliquem uniformem terrae circa solem fingentes,
ita tamen ut quater, singulis annis, horae temporis medii localis cum
horis temporis localis veri coincident.

Tabula ex QU/\

apparet differentia

inter tempus locale verum et tempus locale medium
Dies

10

5

H

Menses

M

H

15

M

H
-

—

Januarius

0

6 '

0

Februarius

0

14 1

o

Martius

0

12

0

Aprilis

0

3

1 0

M

H

30

25

M

H

M

H

Μ

0

14

— '· — —

-

0

10

0

11

0

13

0

14

0

14

0

13

10

0

9

0

8

0

6

1

0

0

11

59

11

58

57

56

11

56

11

56

11

57

57

8
[14

0

Maius

57

lunius

58

11

59

0

0

0

1

0

2

0

3
6

lulius

0

4

0

5

0

6

0

6

0

6

0

Augustus

0

6

0

5

0

4

0

3

0

2
M

0

11

55

11

53

11

52

50

11

46

11

45

11

44

44

45 i

11

46

11

47

49

55

11

58

0

0

September

50

11 !

57

October

48

11

47

November

44

11

44

51

11

53

December

i

20

l

11

0

3

C) Tempus legale. — Tempus locale medium est ubique
uniforme toto anno, at solummodo in locis quae praecise inveniuntur
sub eodem meridiano seu sub eodem praecise gradu longitudinis:
et variationes patitur pro maiori minorive distantia orientali vel
occidentali ab illo meridiano seu ab illo gradu; ideo tempus locale
medium locale vocatur, quia variat pro locorum varietate. Variatio
haec non pauca incommoda relationibus commercialibus et viae
ferreae itineribus afferre consueverat, quapropter, ad haec evitanda
incommoda, tempus legale regionale inventum est.
Est autem tempus legale illud quod lege, praesertim civili,
praescriptum est; at non necessario regionale, sed vel astronomicum
vel medium locale esse potest; de facto tamen saltem in regionibus
nostris regionale est.
Tempus autem legale regionale est extensio ad determinatas re­
giones vel etiam nationes temporis localis medii alicuius determinati

meridiani, mediante fuso horario. Est autem fusus horarius spatium
comprehensum inter circulos meridianos 15 gradus longitudinis,
distantes, quod spatium terra una hora in rotatione circa solem
percurrit.
D) Tempus legale extraordinarium illud est a lege statutum,
temporanee tantum.
Quoniam in nostro Opere agimus de iis quae sacram Liturgiam
respiciunt, omittimus alias regulas circa temporis supputationem
canonice, quae regulae inveniuntur in ceteris canonibus luris cano­
nici (33, § 2; 34 et 35) et fusius a Canonists dilucidatae.
CAPUT III.

DE

ORDINARIIS

46. — Ordinarii in iure distinguuntur in Ordinarios loci seu
locorum et in Ordinarios simpliciter. Ordinarii loci potestas prae­
cipue a territorio determinatur; Ordinarii simplicis a subditis.
Sicut in iure canonico ita et iure liturgico, cum Decreta, Leges,
Rescripta, Responsa, etc., de Ordinariis loquuntur, intelliguntur:
1. Ordinarii locorum:
1. pro universa Ecclesia: Romanus Pontifex;
2. pro suo quisque territorio:
A) Episcopus residentialis;
B) Abbas vel Praelatus nullius;
C) Vicarius Generalis Episcopi residentialis et Abbatis
vel Praelati nullius;
D) Administrator Apostolicus;
E) Vicarius et Praefectus Apostolicus;
F) Qui, praedictis deficientibus, succedunt interim in
regimine vel:
a) Ex praescripto iure nempe:
a) Capitulum Cathédrale vel Abbatiale aut Praelatitium ante electionem Vicarii Capitularis;
β) Vicarius Capitularis;
γ) Pro-vicarius vel Pro-praefectus Apostolicus;
b) Ex probatis constitutionibus, deficiente Abbate vel
Praelato nullius, succedunt interim in regimine sive Abbatiae sive
Praelaturae nullius.
Nec alii, praeter eos quos supra diximus, ut Ordinarii locorum intelligendi sunt quoad iuridicos et liturgicos effectus, nisi quis expresse

excipiatur, ut accidit v. g. de Vicario Generali, qui sine mandato
speciali nequit praestare consensum pro Ecclesiae aedificatione
(C. I. C. 1162, § 1); de Vicario Capitulari, qui, etsi charactere episco­
pali insignitus, in Functionibus episcopalibus uti nequit Throno cum
baldachino (C. 1. C. 435, § 2).
II. - Ordinarii simpliciter sunt Superiores maiores Religio­
num Clericalium exemptarum nempe:
1. Abbas Primas;
2. Abbas superior Congregationis monasticae;
3. Abbas monasterii sui iuris licet ad monasticam Congregationem pertinentis;
4. Superior domus sui-iuris quovis nomine;
5. Supremus Religionis Moderator;
6. Superior Provincialis;
7. Vicarius, tum supremi Moderatoris religionis, tum Supe­
rioris Provincialis;
8. Qui ad instar Provincialium potestatem habent ut Commissarii Provinciales, Visitatores, Vicarii Missionum et, dummodo
tamen ipsis ordinaria, licet vicaria, potestas competat (C. I. C. 198;
488, 8o).

CAPUT IV.
DE

S. R.

ECCLESIAE

CARDINALIBUS

Articulus I.
Dc quibusdam notionibus generalibus.
47. — « S. R. E. Cardinales Senatum Romani Pontificis consti­
tuunt eidemque in regenda Ecclesia praecipui consiliarii et adiutores
assistunt » (C. L C. 230).
48. — « Cardinales libere a Romano Pontifice ex toto terrarum
orbe eliguntur, viri, saltem in ordine presbyteratus constituti,
doctrina, pietate ac rerum agendarum prudentia egregie praestan­
tes» (C. I. C. 232, § 1).
Romanus Pontifex de iure ordinario solet creare et publicare
Cardinales in Consistorio (C. 1. C. 233, § 1); sed etiam eos creare
potest extra Consistorium sua simplici voluntate sufficienter expressa.
Vi creationis ad Cardinalatum, electi obtinent ius ad electio­
nem Romani Pontificis et omnibus aliis gaudent privilegiis atque
obligationes habent quae Cardinalibus competunt (/. c.).

X

«Si tamen Romanus Pontifex creationem alicuius in Consistorio
annuntiaverit, eius nomine sibi in pectore reservato, sic promotus
nullis interim gaudet Cardinalium iuribus aut privilegiis, sed, post­
quam a Romano Pontifice eius nomen publicatum fuerit, iisdem
fruitur a publicatione, iure vero praecedentiae a reservatione in
pectore » (/. c., § 2).

49. — Dignitas Cardinalatus incompatibilis est cum aliis dignita­
tibus et beneficiis et ideo « Nisi aliter in casibus particularibus fuerit
a Sancta Sede provisum, per promotionem ad sacram purpuram
non solum ipso facto vacant dignitates omnes, ecclesiae, beneficia
quae promotus possideat, sed etiam pensiones ecclesiasticae amit­
tuntur » (/. c., 235).
50. — Cardinalium coetus vocatur Sacrum Collegium et in tres
ordines distribuitur:
1. Episcopalem ad quem pertinent sex Cardinales dioecesibus
suburbicariis praepositi (1).
2. Presbyteralem qui constat Cardinalibus quinquaginta,
charactere episcopali insignitis, quibus a Romano Pontifice assigna­
tur in Urbe Ecclesia, quae proprio nomine « Titulus » appellatur (2).
3. Diaconalem qui quatuordecim Cardinalibus constat, saltem
in ordine presbyteratus constitutis, quibus a Romano Pontifice
assignatur in Urbe Ecclesia quae proprio nomine « Diaconia · appel­
latur (C. I. C. 231) - (3).
(1) Sedes suburbicariae dc iure vigenti septem sunt nempe: Ostiensis, Albanensis. Tuscu­
lana, Praenestina, Portuensis cui adnexa est S. Rufina, Sabina, Veliterna; sed Cardinali
Decano reservata est dioecesis Ostiensis, cui, unione personali dioecesis quae ab ipso Cardinali
ante decanatum possidebatur unienda est (Motu proprio Pii Pp. X · Edita a nobis ·, 5 Maii
1914, Const. Benedicti Pp. XV · Ex actis*, 1 Feb. 1915).
(2) Tituli presbyterales quinquaginta tres numerantur scilicet: S. Agnetis extra moenia,
S. Augustini, S. Anastasiae, Ss. Andreae et Grcgorii ad Clivum Scauri. Basilicae SS. XII Apo­
stolorum, S. Balbinae, S. Bartholomaei in Insula, S. Bernardi ad Thermas, Ss. Bonifacii et
Alexii, S. Callisti, S. Caeciliae, S. Clementis, S. Chrysogoni, S. Crucis in Hierusalem, S. Eusebii, S. loannis ante Portam Latinam, Ss. loannis et Pauli, S. Hieronymi Illyricorum, S. Lau­
rentii in Darnaso, S. Laurentii in Lucina, S. Laurentii in Panispcrna, Ss. Marcellini et Petri.
S. Marcelli, S. Marci, S. Mariae Angelorum in Thermis, S. Mariae do Pace, S. Mariae de Victoria.
S. Mariae dc Populo, S. Mariae in Ara coeli, S. Mariae Transport tinae, S. Mariae trans Tiberini.
S. Mariae in Via, S. Alariae supra Minervam, S. Mariae Novae, Ss. Nerei et Achillei. S. Honuphrii in laniculo, S. Pancratii, S. Petri in Monte Aureo, S. Petri ad Vincula, S. Praxedis,
S. Priscae, S. Pudentianae, Ss. Quatuor Coronatorum, Ss. Quirici et lulittae, S. Sabinae,
S. Martini in Montibus, S. Silvestri in Capite, S. Syxti, S. Stcphani in Coelio Monte, S. Susannae, S. Thomae in Parione, SS. Trinitatis in Monte Pincio, S. Vitalis.
(3) Diaconiae sexdecim numerantur: S. Hadriani, S. Agatae, S. Angeli in Foro Piscario,
S. Caesarii in Palatio, Ss. Cosmae et Damiani, S. Eustachii, S. Oeorgii ad Velabrum, S.Mariae
ad Martyres, S. Mariae Scalaris. S. Mariae in Aquiro, S. Mariae in Cosmedin, S. Mariae in
Domnica, S. Mariae in Porticu, S. Mariae in Via Lata, S. Nicolai In Carcere Tulliano, Ss. Viti,
Modesti et Crescentiae.

51. — In Sacro Collegio varia distinguuntur officia:
1. Cardinalis Decanus « idest antiquior promotione ad ali­
quam sedem suburbicariam, cui tamen nulla est in ceteros Cardinales
jurisdictio, sed ipse primus habetur inter aequales » (C. I. C. 237, § 1).
Cardinalis Decanus semper est Episcopus Ostiensis, et retinet etiam
dioecesim suburbicariam cui praepositus erat ante decanatum.
« Vacante Decanatu, ipso iure succedit Subdecanus, sive is tem­
pore vacationis sit praesens in Curia, sive in sua suburbicaria dioe­
cesi commoretur, sive absit ad tempus ob sibi commissum munus
a Romano Pontifice » (/. c., § 2).
2. Cardinalis Camerarius S. Collegii qui bonorum tempo­
ralium S. Collegii administrator est.
Officio hoc omnes Cardinales in Curia residentes per turnum
annuale funguntur.
3. Capita Ordinum vocantur Cardinales seniores singulorum
Ordinum, episcopalis, presbyteralis, diaconalis.
Eorum munera praesertim absolvenda sunt vacante Sede Apostolica, et enumerantur in Constitutione Pii Pp. X « Vacante Sede
Apostolica» 25 Decemb. 1904.
52. — De Optione. — « Optio est actus legitimus quo Cardinalis
petit a Romano Pontifice in Consistorio mutare titulum aut diaconiam
vel transire ad ordinem superiorem » (P. Matthaeus a Coronata,
Inst. luris Can., vol. I, π. 323).
Cardinales Diaconi ad ordinem presbyteralem transire possunt
si per integrum decennium in ordine diaconali permanserint (C. I. C.
« Cardinales quibus una ex Ecclesiis suburbicariis est assignata,
aliam optare nequeunt » (/. c., § 4).
Articulus II,

De Cardinalium iuribus, privilegiis ac obligationibus
ad sacram Liturgiam spectantibus.
53. — I. Privilegia et iura omnibus Cardinalibus COM·
munia. — Cardinales omnes a sua promotione in Consistorio facultatem habent:
1. Gaudendi titulo: « Eminentiae » et: « Eminentissimi » atque
praerogativa principum Romanorum; hinc solis Regibus et Princi­
pibus hereditariis locum cedunt; ceterisque principibus familiarum
regnantium aequiparantur;

2. Induendi habitum praelatitium rubri vel violacei coloris,
pro diversitate temporis, et alium qui pianus vocatur; induendi
rocchettum et mozzettam extra Urbem, in Urbe vero rocchettum,
mantellettum et mozzettam; cappam deferendi ; crucem pectoralem
gestandi (C. 1. C. 239 § 1, 13°); utendi annulo cum gemmis; pileo et
bireto rubri coloris, pileo rubri coloris cum habitu praelatitio, et alio
usuali nigri coloris cum cordulis et flocculis sericis rubri coloris auro
intermixtis;
3. Verbum Dei ubique praedicandi (/. c., 3°);
4. Omittendi in precibus ferialibus ad Vesperas et ad Laudes
Versiculum: Oremus pro Antistite nostro N. cum suo Responsorio;
et in Canone loco verborum: et Antistite nostro N. dicendi: et me indigno servo tuo;
5. Sequendi ubique proprium calendarium in celebratione
Missae (/. c., 9°);
6. Celebrandi vel alii permittendi ut coram se celebret unam
Missam in Feria V hebdomadae maioris ac tres Missas in nocte Nati­
vitatis Domini (/. C., 4°);
7. Celebrandi super aram portatilem non solum in domo propriae habitationis, sed etiam ubicumque degunt; et permittendi ut
alia Missa, ipsis adstantibus, celebretur (/. c., 7°);
8. Celebrandi in mari, debitis cautelis adhibitis (/. c., 8°);
9. Fruendi Altari privilegiato personali quotidiano (/. c., 10°);
10. Fruendi sacello ab Ordinarii visitatione exempto, ibique
lucrandi indulgentias quascumque ipsi et familiares (/. c., 18°; 11°);
11. Sacrum celebrandi in quolibet privato sacello sine praeiudicio illius qui induito gaudet (/. c., 14°);
12. Pontificalia cum throno et baldachino peragendi in omnibus ecclesiis extra Urbem, Ordinario praemonito, si Ecclesia sit
cathedralis (/. c., 15°);
13. Utendi mitra et baculo pastorali (/. c., 13°), sed non in
patriarchalibus Urbis Basilicis (ex Rcsp. Pont. Comm. ad Cod.
can. authent. interpr. 29 Maii 1934) nisi agatur de sacris functionibus quae ex legibus liturgicis baculi usum requirunt.
Feria sexta in Parasceve et in Officiis ac Missis Defunctorum,
loco mitrae e simplici serico damascene, utendi mitra dàmascena
quae praesefert opere textili unicum magnum florem seu folium.
14. Benedicendi ubique populo more Episcoporum; sed in
Urbe in ecclesiis, exceptis patriarchalibus Basilicis (ex Resp. Pont.
Comm, ad Cod. can. authent. interpr. 29 Maii 1934), tantum, piis
locis et fidelium consessibus (/. c., 12°);
3 — Mohltti, De s, Functionibus - I.

15. Honoribus locorum Ordinariis tribui solitis fruendi quo­
cumque se conferant (/. c., 16°);
16. Consecrationes et benedictiones locorum sacrorum pera­
gendi, praevio Ordinarii consensu (/. c., 20°; 1157);
17. Consecrationes et benedictiones Altarium, sacrae supel­
lectilis, Abbatum aliasve similes, excepta sacrorum oleorum con­
secratione, si Cardinales charactere episcopali careant, ubique lo­
corum, servatis servandis, peragendi (/. c., 20°);
18. Conferendi primam tonsuram et Ordines minores, dummodo
promovendus habeat dimissorias proprii Ordinarii litteras (/. c., 22°);
19. Ministrandi sacramentum Confirmationis, firmo onere in­
scriptionis nominis confirmati ad normam iuris (/. c., 23°);
20. Concedendi Indulgentias ducentorum dierum, etiam toties
quoties lucrandas, in locis vel institutis ac pro personis suae juris­
dictionis vel protectionis; item in aliis locis, sed a praesentibus
solummodo, singulis vicibus, lucrandas (/. c., 24°); has Indulgentias
concedere nequeunt in patriarchalibus Urbis Basilicis (ex Resp.
Pont. Comm, ad Cod. can. authent. interpr. 29 Maii 1934);
21. Benedicendi ubique, solo Crucis signo, cum omnibus indul­
gentiis a Sancta Sede concedi solitis, rosaria, aliasque coronas precatorias, cruces, numismata, statuas, scapularia a Sede Apostolica
probata eaque imponendi sine onere inscriptionis (/. c., 5°);
22. Sub unica benedictione erigendi in ecclesiis et oratoriis
etiam privatis aliisque piis locis stationes « Viae Crucis» cum omnibus
Indulgentiis, quae huiusmodi pium exercitium peragentibus imper­
titae sunt; necnon benedicendi pro fidelibus, qui causa infirmitatis
vel alius legitimi impedimenti sacras stationes « Viae Crucis» visitare
nequeant, Crucifixi icones cum applicatione omnium Indulgen­
tiarum devoto exercitio eiusdem « Viae Crucis » a Romanis Ponti­
ficibus adnexarum (/. c., 6°);
23. Praecedendi omnibus Praelatis etiam Patriarchis, imo
ipsis Legatis Pontificiis, nisi Legatus sit Cardinalis in proprio terri­
torio residens; Cardinalis autem Legatus a latere praecedit extra
Urbem omnibus aliis (I. c., 21°);
24. ' Si S. R. E. Cardinalis in Urbe decesserit, corpus transfe­
rendum est, funeris causa, in ecclesiam quam Romanus Pontifex
designaverit; si vero extra Urbem, in ecclesiam insigniorem civitatis
seu loci ubi mors accidit, nisi Cardinalis aliam elegerit » (C. L C.
1219, § 1);
25. Cardinales ius habent ut in ecclesiis sepeliantur (C. I C
1205, § 2).

Privilegia propria Cardinalium Ordinis Presbyteralis: — 1. Cardinales Presbyteri in suis Titulis, canonica posses­
sione capta, omnia possunt quae locorum Ordinarii in suis Ecclesiis,
exceptis ordine indiciorum et qualibet jurisdictione in fideles, sed
salva potestate in iis quae ad disciplinam, morum correptionem, ser­
vitium Ecclesiae pertinent.
2. In suis Titulis pontificalia cum throno et baldachino pera­
gere (C. I. C. 240, § 3).
III. - Privilegia Cardinalium Ordinis Diaconalis propria: —
1. In propriis Diaconiis privilegia omnia ut Presbyteri Cardinales
in proprio Titulo.
2. In suis Diaconiis pontificaliter assistere possunt cum throno
et baldachino, non vero Missam pontificalem celebrare.
IV. - Privilegium Cardinalis Decani proprium: — «Cardi­
nalis decanus gaudet privilegio ordinandi et consecrandi electum
Pontificem, si hic ordinatione vel consecratione episcopali indigeat,
et tunc pallio utitur; quod privilegium, absente Cardinali Decano,
competit Subdecano, coque etiam absente, antiquiori Cardinali
Episcopo suburbicario » (C. I. C. 239, § 2).
V. - Privilegia Proto-Diaconi Cardinalis propria: — 1. Pal­
lia Archiepiscopis et Episcopis fruentibus privilegio eorumve pro­
curatoribus, vice Romani Pontificis, imponit (C. 1. C. 239, § 3).
2. Annuntiat populo nomen novi electi Pontificis (ibi).
3. Coronat Romanum Pontificem (ex Const. « Vacante Sede
Ap. », n. 91).

54. — Obligationes. — Cardinales Episcopi dioecesium subur­
bicariarum cum sint vere Episcopi residentiales iisdem obligationibus ad sacram liturgiam spectantibus ac alii Ordinarii tenentur,
salva lege residendi ordinarie in Curia (C. I. C. 238, § 2).
Cardinales Presbyteri et Diaconi in suis Titulis vel Diaconiis
peragere debent sacras Functiones ac Ordinarii in suis Ecclesiis.
« Defuncti S. R. E. Cardinalis, qui in Urbe domicilium habebat,
quamvis Episcopus suburbicarius, aut Abbas nullius esset, quae­
libet sacra supellex, exceptis annulis et crucibus pectoralibus etiam
cum sacris reliquiis, aliacque res omnes stabiliter divino cultui
destinatae, nulla habita ratione qualitatis et naturae redituum
quibus comparatae sint, cedunt pontificio sacrario, nisi Cardi­
nalis eas donaverit aut testamento reliquerit alicui ecclesiae vel
oratorio publico vel loco pio vel alicui personae ecclesiasticae sen
religiosae.

« Optandum ut Cardinalis, qui huiusmodi facultate uti velit,
saltem ex parte praeferat illas Ecclesias, quas in titulum, administrationem seu commendaro obtinuerit» (C. I. C. 1298).
Ut canonica praescripta debitum effectum etiam in foro civili
sortiantur, Cardinales tenentur obligatione curandi testamento vel
alio instrumento in forma iuris civilis valido (/. c., 1301, § 1).
Articulus III.

De habitu Cardinalium.
55. — Cardinalium habitus duplex est: praelatitius et alius
qui pianus vocatur. Color habiti praelatitii conveniens esse debet
temporibus scilicet: ruber, violaceus et rosaceus.
S. C. Caeremonialis, ad evitandas omnes varietates coloris vio­
lacei, per Decretum diei 24 lunii 1933 decernit « ut in posterum
quando vestes violaceae sive laneae sive sericae praescribuntur,
illius coloris violacei rationem conditionemque adhibeant omnes,
cuius exemplar ac modulus in adiuncto folio proponitur, aliis quibuscumque coloris rationibus repudiatis atque interdictis ».
56. — Habitus praelatitius constat veste talari cum cauda quae
ope globuli cum ocello firmatur in parte postica ad extremum dor­
sum, cui superimponitur zona serica undulata (moire) eiusdem vestis
coloris cum duobus floccis aureis. Ocelli, globuli, exiguus torulus
collum et anterioris vestis partes exornans, eorum subsutum et
reflexus (paramani) in manicis erunt serici et rubri coloris in veste
rubra, in violacea rubini coloris, et rosacei coloris in veste rosacea.
Reflexus (paramani) in manicis rocchetti erunt serici et coloris rubri
quando Cardinalis veste rubea, rubini coloris quando violacea utitur,
quando vero veste praelatitia rosacea induit pariter serici sed rosa­
cei coloris erunt.
Supra rocchettum Cardinales induere debent vel mozzettam,
vel mantellettum, vel mantellettum et mozzettam simul, vel cappam
ut infra notabimus.
Mantellettum, mozzetta et cappa semper eiusdem coloris et
panni vestis praelatitiae erunt. Exiguus torulus mantelletti collum
eiusque anteriores extremitates exornans ac eius subsutum erit
sericus et rubei coloris si rubei, rubini si violacei, rosacei coloris si
rosacei. Mozzetta ex toto subsuta erit serico rubei coloris si rubea,
rubini si violacea, rosacei si rosacea; pariter serici erunt globuli, ocelli,
exiguus torulus eius extremitates anteriores et collum exornans.

Hiemis tempore habitus praelatitius erit e panno communi;
aestivo tempore vero ex panno sericeo et undulato.
Cappa semper serica undulata erit eiusdem coloris vestis, cum
pellibus hiberno tempore; aestivo autem, cappa rubri coloris habet
sericum rubrum, violacea sericum rubini coloris. Feria VI in Parasceve cappa erit lanea cum pellibus.

57. — Habitus, qui, ex concessione eius usus a Pio Pp. IX facta,
dicitur pianus, constat veste talari lanea nigra, non caudata, cum
ocellis, globulis, torulo ac subsuto, ut supra, rubei coloris cui super­
imponitur zona serica rubea undulata, cum laciniis pariter sericeis
rubeis. Vesti, tempore aestivo, superimponitur peramplum pallium
talare item sericum rubeum undulatum, absque subsuto aut ornamentis quibusvis alterius coloris; pallium vero hiemale constabit
panno rubeo vel violaceo, iuxta diversitatem temporis, cum relativis ornamentis propriis respectivi coloris; ad collum omabitur
serico villoso, item respectivi coloris (scilicet ornamentorum) quod
aurea tenia circumdabitur.
Collare et caligae erunt rubei coloris.
Diebus sollemnioribus, quando Cardinales induunt habitum praelatitium rubeum utuntur calceis rubri coloris, numquam vero cum
habitus est violacei coloris; aliis vero diebus calceis nigris cum oris
rubri coloris.
58. — Cardinales omnes semper et ubique detectam gestare
possunt Crucem pectoralem (D. 4160; C. I. C. 239, § 1, 13°) auream,
vel cum gemmis vel absque, pendentem a funiculo serico rubri
coloris commixto cum auro et simili flocculo retro ornato. Usus
recens invaluit funiculo substituendi auream catenulam, sed in
habitu praelatitio non videtur convenire, non tam relate ad habitum
ipsum, quam ad sacras vestes, quas pro aliqua Functione Cardinales
assumere debent.

59. — Biretum, absque flocco in medio, et pileolus, semper erunt
rubei coloris et possunt esse vel ex panno, vel sericeo undulato pro
temporibus anni.
60. — Galerus triplex est: 1. Galerus rubeus qui a Romano Pon­
tifice in Consistorio publico imponitur. Olim eo Cardinales in equita­
tibus sollemnibus utebantur, sed hodie obsolevit et tantum ad pedes
defuncti Cardinalis ponitur et super illius sepulturam suspenditur.
2. Galerus usualis rubeus ornatus tenia seu lemnisco aureo in
extremitate orae ac filamentis similibus ad tres alas sustinendas
et cum vitta serica rubra, opere aureo reticulato exornata, ad laevam

nodo constricta, ad nodum duplicis flocci. Galerus hic utendus
est cum veste sive rubra sive violacea sive rosacea.
3. Galerus usualis niger erit forma communi cum ciiordulis et
flocculis rubri coloris auro intermixtis. Galero hoc utuntur Cardi­
nales quando habitum pianum induunt.
61. — Super habitum praelatitium S. R. E. Cardinalium « nullum
licet apponere decoramentum seu insigne ordinum equestrium
laicorum, quamvis sint nobilissimi. Ratio est, quod dignitas cardinalitia, propter quam, qui assequuntur ipsam, fiunt principes electo­
res, et eligibiles superior est quocumque alio decoramento aut insigne»
(Martinucci, Manuale Sacr. Caer. Pars altera, vol. II, pag. 502).
62. — Cardinales qui in alma Urbe morantur, circa vestium
colores et qualitates conformare se debent ad normas tradendas
per intimationem Praefecti Caeremoniarum Apostolicarum de man­
dato Romani Pontificis.
Qui vero extra Urbem morantur, habitu praelatitio uti debent in
functionibus liturgicis et aliis praestantioribus.
63. — luxta praxim romanam Cardinales sequentibus diebus
uti debent habitu praelatitio:
RUBEO

VIOLACEO

A primis Vesperis Nativitatis Do­
mini usque ad Sabbatum ante Domi­
nicam in Septuagesima inclusive.
A Dominica in Septuagesima usque
ad Nonam Sabbati Sancti, exceptis
diebus XIX et XXV Martii, Festa
S. loseph et Annuntiationis B. V. M.

I

Die XIX Martii ob Festum S. Jo­
seph et die XXV eiusdem ob Festum
Annuntiationis B. Mariae V.
A Missa Sabbati Sancti usque ad
diem XX11 lunii inclusive.

Die XXIII lunii, mane, ob vigiliam
S. loannis Baptistae.
A primis Vesperis S. loannis Ba­
ptistae usque ad diem XXVII lunii
inclusive.
Die XXVIII lunii, mane, ob vigi­
liam Ss. App. Petri et Pauli.

A primis Vesperis Ss. App. Petri
et Pauli usque ad diem XXIII Iulii
inclusive.

Die XXIV Iulii, mane, ob vigiliam
S. lacobi Ap.

A primis Vesperis S. lacobi Ap.
usque ad diem VI11 Augusti inclusive.

Die IX Augusti, mane, ob vigiliam
S. Laurentii M.

A primis Vesperis S. Laurentii M.
usque ad dicm XII! Augusti inclusive.
Die XIV Augusti, mane, ob vi­
giliam Assumptionis B. Mariae V.
A primis Vesperis Assumptionis
B. Mariae V. usque ad diem XXII
Augusti inclusive.

Die XXIII Augusti, mane, ob vi­
giliam S. Bartholomaei Ap.
A primis Vesperis S. Bartholomaei
Ap. usque ad Feriam tertiani ante
Tempora Autumnalia.

Feria Quarta Temporum Autum­
nalium.
Feria Quinta infra Tempora Au­
tumnalia.

Feria sexta et Sabbato Temporum
Autumnalium.

Die XX Septembris, mane, ob vi­
giliam S. Matthaei Ap. vel per totam
diem si occurrat in Feria IV, VI vel
Sabbato Quatuor Temporum.
A primis Vesperis S. Matthaei Ap.,
nisi hoc Festum occurrat in Feria IV,
VI vel Sabbato Temporum Autumna­
i
lium, vel a Dominica post Tempora
usque ad diem XXVI Octobris in­
clusive.
Die XXVII Octobris, mane, ob vi­
giliam Ss. App Simonis et ludae

A primis Vesperis Ss. App. Si­
monis et ludae usque ad diem XXX
Octobris inclusive.
Die XXXI Octobris, mane, ob vi­
giliam Omnium Sanctorum.

A primis Vesperis Omnium San­
ctorum usque ad secundas inclusive,
vel ad secundas Vesperas Dominicae,
si Dominica occurrat II die Novem­
bris.
A primis Vesperis Commemora­
tionis Omnium Fidelium Defuncto­
rum usque ad Missam inclusive.
A Missa absoluta diei Commemora­
tionis Omnium Fidelium Defunctorum
usque ad Sabbatum ante Dominicam
primam Adventus vel ad diem XXVI11
Novembris inclusive.
Die XXIX Novembris, mane, ob vi­
giliam S. Andreae Ap. vel per totam
diem si occurrat in Adventu.

A primis Vesperis S. Andreae Ap.,
nisi hoc Festum occurrat in Adventu,
usque ad Sabbatum ante Dominicam
primam Adventus.
A Dominica prima Adventus usque
ad primas Vesperas Conceptionis Im­
maculatae B. Mariae V. exclusive.
A primis Vesperis Immaculatae
Conceptionis B. Mariae V. usque ad
secundas inclusive.

A die IX Decembris usque ad
diem XXIV eiusdem, mane.

Si Cardinales sint Ordinarii
In Festo Titularis, Dedicationis
Ecclesiae Cathedralis necnon Patroni
principalis Dioeceseos; item in Anni­
versario electionis et coronationis Sum­
mi Pontificis et in Anniversario electio­
nis et consecrationis Episcopi ipsius,
etiamsi occurrant in diebus exceptis.

In omnibus officiis pro Defunctis.

Dominica 111 Adventus et IV Quadragesimae aequum esset ut etiam extra
Urbem habitus rosacei coloris adhiberetur.

64. — De usu mozzettae et mantellettj. — Cardinales extra
Urbem utuntur semper super rocchettum mozzetta tantum, excepto
casu quo in loco ipso eorum mansionis adesset Romanus Pontifex»
tunc Cardinales super rocchettum induunt mantellettum et mozzettam.
65. — De usu cappae. — Cardinales, diebus solemnioribus, acce­
dentes ad Ecclesiam ad effectum assistendi Functionibus ecclesiasticis
cappam deferre debent.
66. — De usu habitus piani. — Cardinales in congregationibus,
conventibus solemnibus ecclesiasticis et civilibus habitu piano uti
possunt.

67. — Cardinales, ex Ordinibus regularibus assumpti, reti­
nent colores habitus Ordinis sui, sed biretum et pileolus erunt rubei
coloris ex panno numquam sericeo. Galerus usualis rubeus, erit
eiusdem formae et materiae ac alii Cardinales.
Cardinales, ex Congregationibus Clericorum regularium
assumpti, uti possunt habitu rubro et violaceo, sed numquam ex
panno serico.

Articulus IV.
De quibusdam nonnis a S. C. Caeremonialis
pro decore S. R. E. Cardinalium cum ad sacra peragenda invitantur.

68. — « Soleninc semper Ecclesiae fuit, in Sacris peragendis,
splendidiore ritu quandoque uti, qua exteriori pompa sensus homi­
num perculsi, rei celebrandae magnitudinem intelligerent melius.
Tunc vero divinae Christi Sponsae verba regii Vatis aptantur “Asti­
tit regina a dextris tuis in vestitu deaurato circumdata varietate „.
Augustiorem autem quum faciant ritum, non modo Templi appa­
ratus et ornamenta reliqua, sed etiam Sacra peragentium excellens
auctoritas ac dignitas, idcirco ad solemniora haec primores Anti­
stites invitari solent, crebrius quidem Episcopi, rarius S. R. E. Car­
dinales. Utriusque ordinis decori, maxime vero purpuratorum Pa­
trum, satis lege consultum est, et sua cuique iura, honores, privilegia
definita sunt, quum in ceteris, tum etiam in iis, quae ad sacros
ritus quosdam splendidius celebrandos pertinent. Quia tamen nostra
maxime tempora postulare videntur, ut caveatur sedulo, ne Sacro­
rum Antistitum maiestas quotidiano usu penes populum vilescat,
Sacra Congregatio Caeremonialis censuit Ecclesiarum Urbis Recto­
ribus servandas normas constituere, quae sequuntur:
«I. - Quoniam interest magni, ut Patrum Cardinalium sarta tecta­
que servetur dignitas, quotquot in Urbe sunt Ecclesiarum Rectores
admonentur, ne tam crebro, neque tam facile purpuratos Patres
invitent, etiamsi de Sacris solemnioribus agatur.
«II. - In Missis et in Vesperis pontificalibus, praeterquam quod
standum erit menti et praescriptis libri Caeremonialis, serventur
omnino conditiones quae sequuntur:
« 1. Ut aequa sit et probanda causa, cur E.mi Patres Cardinales
invitentur, idest ob singularem et non communem alicuius Festi
celebritatem.
«2. Ambitus Templi, ad pontificalia peragenda, par sit, prae­
sertim in presbyterio, caeremoniis rite et commode explendis;
ipsumque Templum e dignioribus sit atque insignioribus.
«3. Sacri Ministri aliique inferiores operam praestituri, numero
adsint qui Liturgiae legibus praescribitur; singuli vero suum offi­
cium probe calleant. Ac maiores quidem Ministri, in pontifica­
libus purpurati Patris, in aliqua sint Ecclesiae dignitate constituti;
minores vero, saltem Clerici. Praeterea celebranti Patri Cardinali
iusta decensque adest frequentia, sive saecularis sive regularis Cleri.

«4. Musices genus, in sacra actione utendum, sit ab Ecclesia
probatum. Praesertim vero dum E.mus Vir Sacrum solemne peragit,
praeter gregorianum, non alius recipitur cantus, quam qui, solis
vocibus, moris est in Pontificis Maximi et Patrum Cardinalium
Choris. Cantores vero, quum numero tum arte, nihil desiderandum
relinquant.
«III. - Sacra Congregatio Caeremonialis declarat, singularem et
non communem Festi alicuius celebritatem, de qua superius facta
mentio est, tunc haberi, quum rariora quaedam Solemnia magno
apparatu densaque populi frequentia celebrantur, quemadmodum
in prima triduana Supplicatione post Beatificationem, aut dierum
octo post Canonizationem; itemque in saeculari aliqua commemo­
ratione, et similibus. Quod si solemnitas indicta fuerit in triduum,
extremo tantum die haberi poterunt pontificalia E.mi Viri; si in
dies octo, poterunt haberi ter.
«Si quis autem purpuratus Pater, occasione peculiaris Festi, velit
Pontificalia exercere in Ecclesia sui Tituli, aut si cupiat Sacris
ibidem solemniter assistere, quod quidem Diaconis etiam Cardi­
nalibus in propria Ecclesia competit, Ecclesiarum Rectores omnia
et singula disponenda curent, iuxta praescripta superius.
«IV. - Ad Missam privatam in publicis Urbis Ecclesiis ne invitetur
Patrum Cardinalium quisquam, sive ex ordine Episcoporum aut
Presbyterorum, sive etiam, posito privilegio, ex ordine Diaconorum,
nisi ante mature fuerit perpensum, quae sit et quanta Festi
solemnitas, quae Templi dignitas, ambitus, qualitas; sintne omnia
rite parata atque disposita, ita ut purpuratus Pater, eo quo decet
honore et cultu excipi, tractari, deducique possit, retentis ad un­
guem sacrorum rituum praescriptis et Caeremoniarum regulis.
«V. - Eadem plane serventur, si quis Pater Cardinalis invitetur
ad benedicendum populo solemniter cum Augustissimo Sacramento.
In eiusmodi ritu, ad quem etiam rarius erunt invitandi purpurati
Patres, illud curae esto, ut Ministri sacri sint in aliqua Ecclesiae
dignitate constituti; inferiores autem Clerici et numero et qualitate
commendabiles.
«Ad novendiales vero, vel triduanas Supplicationes, etiamsi
solemniores (exceptis casibus η. III relatis), non erunt invitandi quo­
tidie Patres Cardinales; ac ne ultimo quidem die, nisi forte id sacrae
commemorationis magnitudo splendidiorque apparatus postulet.
«Ceterum ad quaevis Solemnia Ecclesiarum Urbis Rectores ne
invitent purpuratos Patres, nisi auditis prius Apostolicarum Cae­
remoniarum aut Praefecto aut Magistris.

«VI. - Absolutionis ritus, post Missam de requie ab Episcopo aut
Presbytero celebratam, non est a Patre Cardinali ordinis Episco­
porum aut Presbyterorum peragendus, nisi quum iusta funebria
persolvantur aut Summo Pontifici, aut purpurato Patri, aut catho­
lico Principi; vel etiam sicubi solemnior fiat Commemoratio omnium
fidelium defunctorum; item pro insigni aliqua Communitate, vel
publicum ob aliquem et lacrimabilem casum, modo omnia accurate
serventur, quae supra dicta sunt, de Templi conditione, de Mini­
strorum dignitate, peritia et numero, deque genere cantus.
«VII.-Haud par est, invitari Episcopos ad Pontificalia sive Missae
sive Vesperarum, ubi nulla aequa suppetat ratio verae Solemnitatis, aut ubi non ante fuerit cautum diligenter, ne forte peragendis
iis ritibus vel angustia loci obstet vel inservientium conditio, vel
impar numerus. Quapropter Sacra Congregatio monet omnes et
singulos Ecclesiarum Urbis Rectores, ut, ad episcopalis dignitatis
tutelam, quae circa Templi decus et amplitudinem, quae circa
solemniorem Festi rationem, Sacrorum Ministrorum aliorumque
inservientium qualitatem et numerum superius praescripta sunt, ea
convenienter aptent iis casibus, in quibus invitare Episcopum
cupiant, sive ad Sacra illa Solemnia, sive etiam ad Missae privatae
celebrationem, aut ad benedicendum populo cum Augustissimo Sacra­
mento, aut ad huiusmodi alia» (Decretum S. C. Caeremonialis 23
Maii 1902, Rectoribus Eccl. Urbis; D. 4284-1).
E.mi Patres Cardinales S. Congregationis Caeremonialis, relatum
Decretum et aliud: « Dignitatis eminentia » diei 30 Maii 1902 « in om­
nibus confirmantes, declararunt insuper, non licere mulieribus, neque
si de aliqua religiosa Congregatione vel pia sodalitate sint, Solemnia
Cardinalitia cantu comitari » (Ex Decr. S. C. Caeremonialis, 24
Aug. 1916; D. 4404-1).
Quae autem hisce Decretis continentur, eadem Patres Cardinales
S. C. Caeremonialis in sessione diei 17 Novembris 1930 confirma­
runt et in audientia die 2 Decembris eiusdem anni a Pontifice Summo
concessa Secretario S. C. Caeremonialis Sanctitas Sua rata habuit
quaecumque ab E.mis Patribus statuta fuerant, mandavitque ut
Decretum « Solemne semper Ecclesiae fuit » cum E.mo Cardinali Suo
in Urbe Vicario communicatum, ab eodem vicissim ad eorum omnium,
quorum interesse posset, notitiam et normam transmitteretur (Ex
Decr. S. C. Caerem., 2 Decemb. 1930).

CAPUT V.
DE EPISCOPIS
Articulus I.
De quibusdam generalibus notionibus.

.*

J

69. — « Episcopi sunt Apostolorum successores, atque ex divina
institutione peculiaribus ecclesiis praeficiuntur quas cum ordinaria
potestate regunt sub auctoritate Romani Pontificis» (C. I.C. 329, § 1).
Episcopi distinguuntur:
I. - Ratione concessionis gradus in:
a) Episcopos electos, post legitimam electionem;
b) Episcopos praeconizatos, post legitimam electionis confir­
mationem factam a Sancta Sede;
c) Episcopos consecratos, post acceptam consecrationem.
II. - Ratione sedis in:
a) Episcopos residentiales, prout sedem cum iurisdictione in
definitum territorium et populum habent. Episcopi residentiales
vocantur etiam Episcopi Ordinarii;
b) Episcopos titulares, prout sedis antiquae titulum tantum
habent absque iurisdictione in populo et territorio.
III. - Ratione dependentiae in:
a) Episcopos exemptos, prout Apostolicae Sedi immediate
subiecti sunt;
b) Episcopos suflraganeos, prout Metropolitae seu Archiepiscopo subsunt.
IV. - Ratione officii in:
a) Episcopos coadiutores, prout dantur personae Episcopi residentialis cum iure successionis;
b) Episcopos auxiliares, prout dantur personae Episcopi residentialis sine iure successionis.

70. — « Patriarchae aut Primatis titulus, praeter praerogativam
honoris et ius praecedentiae ad normam can. 280, nullam secumfert
specialem jurisdictionem, nisi iure particulari de aliquibus aliud
constet» (C. 1. C. 271).
71. — « Provinciae ecclesiasticae praeest Metropolita seu Archiepiscopus, quae dignitas coniuncta est cum sede episcopali a Ro­
mano Pontifice determinata vel probata » (l. c., 272).

72. — Ad episcopalem officium obtinendum praeter electionem
«necessaria est canonica provisio seu institutio, qua Episcopus va­
cantis dioecesis constituitur, quaeque ab uno Romano Pontifice
datur» (C. I. C. 332, § 1).
Promoti ad episcopatum tenentur ante canonicam institutionem
seu provisionem:
1. Emittere professionem fidei secundum formulam a Sede
Apostolica probatam coram delegato ab eadem Sede. Huic obligationi
non satisfacit qui fidei professionem per procuratorem emittit;
2. Edere iusiurandum fidelitatis erga Sanctam Sedem se­
cundum formulam ab eadem Sede probatam ad normam Ponti­
ficalis Romani (/. c., 332; 1406, § 1, 3°; 1407; Pont. Rom. « De consecr. elect, in Episc. »).

73. — Promoti ad episcopatum, nisi legitimo impedimento prohi­
beantur, etiamsi S. R. E. sint Cardinales, debent intra tres menses
a receptis apostolicis litteris, consecrationem suscipere, quae Romano
Pontifici reservatur, ita ut nulli Episcopo liceat quemquam conse­
crare in Episcopum, nisi prius constet de pontificio mandato (C. I. C.
333; 953).
74. —« Episcopus aliquem consecrans in Episcopum, Episcopi vel,
loco Episcoporum, Presbyteri assistentes, et qui consecrationem re­
cipit sine apostolico mandato contra praescriptum can. 953, ipso iure
suspensi sunt, donec Sedes Apostolica eos dispensaverit » (C. 1. C. 2370).
75. — Promoti ad episcopatum tenentur ad suam dioecesim per­
gere, nisi legitimo impedimento prohibeantur, intra quatuor menses
a receptis apostolicis litteris, nisi vero agatur de Cardinali Episcopo
suburbicario qui non tenetur ad habitualem residentiam in propria
dioecesi (/. c. 333; 238, § 2).
Articulus II.

De Episcoporum iuribus, privilegiis ac obligationibus
ad sacram Liturgiam spectantibus.

76. — Privilegia ac iura omnibus Episcopis communia:
I. - Ab accepta notitia authentica peractae canonicae
provisionis:
1. Gaudere titulo: « excellentiae Reverendissimae» (S. C. Caerem.
3I-XII-1930);
2. Curare sibi amplam coronam in capite decenter formari
(Caer. Ep. L. 1, cap. 1, n. I);

3. Induere habitum praelatitium et alium qui planus dici­
tur; rocchettum et mozzettam si moratur in dioecesi cuius electus est
Episcopus; si vero extra, mantellettum vel mantellettum et moz­
zettam simul prout circumstantiis; cappam deferre; uti pileolo et
bireto violacei coloris necnon galero pontificali et usuali cum chordulis et flocculis sericis viridis coloris (Z. c. n. 1 et 3; D. 4284, ad 111);
4. Omittere in precibus ferialibus ad Vesperas et ad Laudes
Versiculum: Oremus pro Antistite nostro N., cum suo Responsorio;
5. Sequi ubique proprium Kalendarium in celebratione Missae
(C. I.C. 349, § 1, 1°);
6. In Canone loco verborum: Et Antistite nostro N., dicere: Et
me indigno servo tuo;
7. Celebrare super aram portatilem non solum in domo pro­
priae habitationis, sed ubicumque degunt; permittere ut alia Missa,
ipsis adstantibus, celebretur (Z. c.);
8. Celebrare vel alii permittere ut coram se Missam unam in
FeriaV Maioris Hebdomadae ac tres Missas in nocte Nativ. Domini (Z.c.);
9. Celebrare in mari, debitis cautelis adhibitis (Z. c.);
10. Frui Altari privilegiato personali quotidiano (Z. c.);
11. Gaudere Oratorio privato in quo ipsi et familiares lucrari
possint quascumque Indulgentias (Z. c.);
12. Benedicere ubique populo, sed in Urbe in Ecclesiis tantum,
piis locis et fidelium consessibus (Z. c.);
13. Benedicere, ritibus tamen ab Ecclesia praescriptis, cum
omnibus Indulgentiis a Sancta Sede concedi solitis, rosaria, aliasque
coronas precatorias, Cruces, numismata, statuas, scapularia a Sede
Apostolica probata eaque imponendi sine onere inscriptionis; item
erigere in Ecclesiis et Oratoriis etiam privatis aliisque piis locis sta­
tiones «Viae Crucis» cum omnibus Indulgentiis, quae huiusmodi pium
exercitium peragentibus impertitae sunt, necnon benedicere pro
fidelibus, qui causa infirmitatis vel alius legitimi impedimenti
sacras stationes «Viae Crucis» visitare nequeant, Crucifixi icones cum
applicatione omnium Indulgentiarum devoto exercitio eiusdem
«Viae Crucis» a Romanis Pontificibus adnexarum (/. c.);
14. Verbum Dei ubique praedicare cum consensu saltem prae­
sumpto Ordinarii loci (Z. c.).
Si promoti ad Episcopatum Canonici sunt, ius habent:
a) utendi in Choro rocchetto et mantelletto loco choralis
indumenti (C. I. C. 409, § 1; D. 2121);
b) praecedentiae super omnes Canonicos et Dignitates (DD.
1046; 2447 ad 1; C. I. C. 106, 3°);

c) dispensationis ab assistentia Episcopo Ordinario etiam
pontificaliter celebranti (D. 1642).
Quamvis in privata recitatione divini Officii omittant Versiculum:
Oremus pro Antistite nostro N., cum suo Responsorio, tamen in Choro,
est fere communis opinio, debent se cum aliis conformare.
11. - Ab accepta consecratione episcopali:
1. Uti annulo cum gemmis et crucem pectoralem detectam ge­
stare (Pont. Rom. « De cons, in Episc. »; D. 4035 ad 1);
2. Deferre insignia episcopalia idest baculum et mitram ad
normam legum liturgicarum (C. I. C. 349, § 1, 2°);
3. Pergere publice ad ecclesiam, Canonicis et Clero comitan­
tibus;
4. Sacra peragere ritu pontificali (D. 2624, n. 1);
5. Etiam in Missis privatis salutare populo verbis: Pax vobis,
loco: Dominus vobiscum, post: Gloria in excelsis, et in fine benedicere
trina benedictione (Miss. Rom. « Rit. cel. Miss. » Tit. V, n. 1 ; Tit. XII,
n. 8; Caer. Episc. L. 1, cap. 29, n. 11);
6. Cum expresso consensu, vel saltem rationabiliter prae­
sumpto, Ordinarii loci, et, si agatur de Ecclesia exempta, de consensu
Superioris religiosi, exercere pontificalia idest sacras Functiones
peragere quae ex legibus liturgicis requirunt insignia pontificalia,
scilicet baculum et mitram, ut collatio Ordinum maiorum, consecratio
Episcoporum vel Ecclesiarum vel Virginum (C. I.C. 337, § 1 et 2);

trina benedictione praemittendo: bit nomen uomini, etc. (uu. j/ji
ad 5; 4195 ad 2).

77. — Privilegia ac iura Episcoporum residentialium a
capta Dioecesis possessione:
1. Super ianuam Ecclesiae cathedralis et in ceteris consuetis
locis suspendere proprium stemma, absque coronis, signis aliisque
notis saecularibus quae nobilitatem propriae familiae vel gentis
ostendant « nisi forte dignitas aliqua saecularis ipsi episcopali aut
archiepiscopali sedi sit adnexa; aut nisi agatur de Ordine equestri
S. loannis Hierosolymitani aut Ss.mi Sepulchri» (D. S. C. Consist.,
15 Ian. 1915);
2. Nominari in precibus fetialibus ad Laudes et Vesperas et in
Canone Missae ab omnibus Sacerdotibus celebrantibus, etiam reli­
giosis, in proprio territorio;
3. In die anniversarii eorum electionis legi in Missa Collecta

eiusdem anniversarii ab omnibus Sacerdotibus, etiam religiosis cele­
brantibus in proprio territorio;
4. Elevare in omnibus Ecclesiis suae Dioecesis thronum cum
baldachino (C. I. C. 349, § 2, 3°);
5. Praecedere in suo territorio omnibus Archiepiscopis et Epi­
scopis, exceptis Cardinalibus, Legatis Pontificiis et proprio Métro­
polite (/. c. 347);
6. In tota Dioecesi, ne exceptis quidem locis exemptis, pon­
tificalia exercere scilicet sacras functiones peragere quae ex legibus
liturgicis requirunt insignia pontificalia idest baculum et mitram
(/. c. 337, § 1 et 2);
7. Licentiam concedere extraneo Episcopo pontificalia exer­
cendi in suo territorio, et permittere quoque usum throni cum
baldachino Episcopo qui non sit eius Vicarius Generalis nec eius
Auxiliaris aut Coadiutor aut Canonicus Dioecesis (D. 4023);
8. In celebratione Missae pontificalis in suo territorio septimum
candelabrum super Altari apponi (Caer. Episc. L. 1, cap. 12, n. 12;
D. 2274 ad 6);
9. Assistere vel cum cappa vel cum pluviali in throno ad
Missam solemnem et ad Vesperas duobus Diaconis assistentibus
(Caer. Episc. L. 1, cap. 8, n. 4; DD. 2976 ad 7; 3798 ad 1);
10. Candelas, Cineres, Palmas, Fontem benedicere et Missam
sequentem non celebrare (Caer. Episc. L. 2, cap. 16, n. 16; cap. 18,
n. 15; cap. 21, n. 10. — DD. 2976 ad 8; 3798 ad 2);
11. Absolutionem ad tumulum impertiri post Missam ab alio
celebratam (DD. 3798 ad 2; 4355 ad II, 3);
12. Concedere Indulgentias quinquaginta dierum in suae iurisdictionis locis (C. L C. 349, § 2, 2°);
13. Benedictionem papalem cum Indulgentia plenaria, secundum
praescriptam formulam, impertiri bis in anno scilicet in die solemni
Paschatis Resurrectionis et alio die festo solemni ad libitum, etiamsi
Missae solemni adstiterit tantum (I. c. 914).
Episcopus plures habens regendas dioeceses, in earum altera
benedictionem papalem Paschati Resurrectionis adnexam, de qua
in can. 914, hire proprio in aliam diem transferre nequit (Ex resp.
Comm, ad Cod. Can. authentice interpretandos, die 17 Feb. 1930);
14. Sacerdoti sermonem habituro benedictionem impertiri se­
cundum praescriptam formulam Caeremonialis Episcoporum (Caer.
Episc. L. 1, cap. 22, n. 2);
15. Statuere praecedentias inter subditos, et componere in
casibus urgentioribus omnes de praecedentia controversias etiam

inter exemptos, quatenus ii coilegialiter cum aliis procedant (C. I. C.
106, 6°);
16. Omnes, Canonicis Ecclesiae Cathedralis exceptis nec non
Praelatis, ante eos genuflectere debent(Caer. Episc. L. l,cap. 18,n.3);

!!
H
|
fi

17. Episcopus sepeliendus est in Ecclesia Cathedrali (C. I.C. 1205, § 2).

fl

78. — Obligationes Episcoporum residentialium. - Episcopi
residentiales tenentur:
1. Visitare Dioecesim singulis quinquenniis, et, saltem prima
vice, iuxta ritum in Pontificali Romano praescriptum (Pont. Rom.
«Ori. ad visit. Paroch.»- C. I. C. 343, § 1);

II

2. Eo anno quo relationem super statum Dioecesis Summo Pontifici exhibere debent, accedere ad Basilicam Vaticanam et Ostiensem
ut Beatorum Apostolorum Petri et Pauli sepulcra venerentur (C. I.C.
341,§1);
3. Diebus solemnioribus, iuxta Caeremoniale Episcoporum et
hodiernam praxim (v. n. 118), accedere ad Ecclesiam cathedralem
pro Functionibus pontificalibus; et in eadem Ecclesia, vocatis prae­
sentibusque Canonicis, publice celebrare Ordinationes generales (Caer.
Episc. L. 2, cap. 1, n. 2, 3; C. I. C. 338, § 3; 1009, § 1);
4. Applicare Missam pro populo sibi commisso, omni exiguitatis
redituum excusatione aut alia quavis exceptione remota, omnibus
dominicis aliisque festis diebus de praecepto etiam suppressis
(v. n. 117) -(C. I.C. 339, §1);
5. Celebrare decimo saltem quoque anno dioecesanam Synodum
iuxta Caeremoniale Episcoporum et Pontificale Romanum in
Ecclesia cathedrali, nisi aliud rationabilis causa suadeat (Pont. Rom.
«Ord. ad Syn.»; Caer. Episc. L. 1, cap. 31; C. 1. C. 356, § I);
6. Episcopus aegrotans, cum extremum diem suum appropinquare cognoverit, sua sponte, antequam communicet indutus
rocchetto et stola profiteatur catholicam fidem, secundum formulam
ab Apostolica Sede approbatam (Caer. Episc. L. 2, cap. 38, n. 3);
7. «Defuncti Episcopi residentialis, etiamsi cardinalitia dignitate fulserit, sacra supellex cedit Ecclesiae Cathedrali, exceptis
annulis et Crucibus pectoralibus etiam cum sacris Reliquiis, salvo
praescripto can. 1288, et iis omnibus utensilibus cuiusvis generis
quae legitime probetur ab Episcopo defuncto comparata fuisse
bonis ad ipsam Ecclesiam non pertinentibus neque constet in Ecclesiae proprietatem transiisse.
«Si quando Episcopus duas vel p Iu res dioeceses successive rexerit
aut simul praefuerit duabus vel pluribus dioecesibus unitis aut in
4 — Morctti, De s. Functionibus - 1.

perpetuam administrationem concessis, Cathedralem Ecclesiam ha­
bentibus propriam et distinctam, quae sacra utensilia constiterit
reditibus unius tantum dioecesis fuisse comparata, ea eiusdem
Cathedrali Ecclesiae cedunt; secus dividi debent, aequis partibus,
inter singulas Ecclesias Cathédrales, dummodo dioecesium reditus
ne sint divisi, sed unam episcopalem mensam perpetuo constituant;
si vero reditus divisi sint ac separati, divisio fiat inter singulas
Ecclesias Cathédrales pro ratione fructuum quos in singulis dioe­
cesibus Episcopus perceperit ac temporis quo eisdem praefuerit.
«Episcopus obligatione tenetur inventarii sacrorum utensilium au­
thentica forma conficiendi, in quo pro rei veritate quando acquisita
sint, exprimat, distincteque describat si qua non ex Ecclesiae reditibus
ac proventibus, sed ex propriis bonis vel ex donatione sibi facta
comparaverit; secus omnia reditibus Ecclesiae comparata prae­
sumuntur» (C. I. C. 1299).
Ut canonica praescripta etiam in foro civili debitum effectum
sortiantur, Episcopus obligatione tenetur curandi testamento vel
alio instrumento in forma iuris civilis valido (/. c., 1301, § 1).
Articulus III,

De Metropolitarum iuribus, privilegiis et obligationibus
ad sacram Liturgiam spectantibus.

79. — Iura et privilegia:
1. Circa propriam dioecesim Metropolita eadem iura habet quae
Episcopus in sua (v. n. 77 et 78), sed Indulgentias centum dierum con­
cedere potest sicut et in ecclesiastica sua provincia (C. I. C. 274, 2°);
2. « Metropolita uti potest Pallio intra quamlibet Ecclesiam
etiam exemptam suae provinciae in Missarum sollemnibus, diebus
in Pontificali Romano designatis (v. n. 103) aliisque forte sibi con­
cessis; nullatenus vero extra provinciam, etsi Ordinarii loci consensus
accedat» (C. 1. C.277; D. 2730);
3. Metropolita quoque ius habet ut per totam provinciam, etiam
in locis exemptis, ante se Crucem deferatur (Caer. Episc. L. 1, cap. 2,
n. 1; cap. 4, n. 1; DD. 312; 1342 ad 1; 1550; 2153; C.l.C. 274, 6°);
4. In omnibus Ecclesiis suae ecclesiasticae provinciae, etiam
exemptis, Ordinario loci praemonito, si Ecclesia sit cathedralis, pera­
gere potest pontificalia uti Episcopus in proprio territorio (C.l.C.
274, 6o);
5. Metropolita in sua provincia praecedet omnibus Archiepiscopis
et Episcopis, exceptis Cardinalibus et Legatis Pontificiis (/. c., 347).

80. — Obligationes:
1. « Metropolita obligatione tenetur, intra tres menses a conse­
cratione vel, si iam consecratus fuerit, a provisione canonica in Consi­
storio, per se vel per procuratorem a Romano Pontifice Pallium
petendi, quod significat potestatem archiepiscopalem » (C. I. C. 275);
2. Celebrare vigesimo saltem quoque anno Concilium Pro­
vinciale, iuxta Caeremoniale Episcoporum et Pontificale Romanum,
in territorio Provinciae atque, auditis omnibus qui assistere debent
cum suffragio deliberativo, eligere debet Ecclesiam metropolitanam
nisi iustum adsit impedimentum (Caer. Episc. L. 1, cap. 31, n. 3;

3. Canonicam visitationem peragere, causa prius ab Apostolica
Sede probata, si eam Suffraganeus neglexerit (C. 1. C. 274, 5°).
Articulus IV.

De Episcoporum habitu.

81. — Episcopi habitus duplex est: praelatitius et alius qui
pianus dicitur.
I. - De habitu Praelatitio. — Habitus praelatitius laneus esse
debet et nullomodo sericus; uti potest rudiori vel leviori panno ex
lana pro opportunitate (Caer. Episc. L. 1, c. 1, n. 1 ; c. 3, n. 1 ; D. 4355,
I, 2). Episcopi vero Solio Assistentes vel Praelati Domestici sericis ve­
stibus uti possunt quia, ex consuetudine, addicti Sacello vel Familiae
Pontificiae tum apud Romanam Curiam tum extra, aestivo tempore,
adhibent pannum sericum non tamen undulatum (moire).
Color habitus praelatitii, laudabiliter extra Urbem (D. 4355, 1, 3)
conveniens esse debet diversitati temporum, scilicet violaceus vel
niger (Caer. Episc. L. 1, c. 3, n. 2; D. 3301, ad 11), sed in hoc
servari consuetudo potest (D. 3184 ad 1 et 2); Romae vero semper
violaceus, excepta Sede vacante (D. 4355, 1, 3). Episcopi Solio
Assistentes vel Praelati Domestici, sicut reliqui de Familia vel de
Sacello Pontificio, nunquam mutant colorem in habitu, sed, vivente
Summo Pontifice, utuntur vestibus violaceis (Castald., titul. 1.
sect. 10, c. 1, n. 11).
Habitus praelatitius constat veste cum cauda, quae ope glo­
buli cum ocello firmatur in parte postica ad extremum dorsum, cui
superimponitur zona serica, numquam undulata (moire), eiusdem ve­
stis coloris cum duobus flocculis pariter sericis. Ocelli, globuli, exiguus
torulus collum et anteriores vestis partes exornans, eorum subsutum

et reflexus (pûramani) in manicis, erunt serici et rubini coloris in
veste violacea; pariter serici, sed violacei coloris in veste nigra.
Collare et caligae eiusdem coloris vestis. Reflexus (paramani)
in manicis rocchetti erunt serici et rubini coloris quando Episcopus
veste violacea utitur; quando vero habitu praelatitio nigri coloris
se induit, pariter serici, sed violacei coloris erunt.
Super rocchettum Episcopus induere debet vel mantellettum, vel
mozzettam, vel mantellettum et mozzettam simul, vel cappam pro
circumstantiis, ut infra notabimus.
Mantellettum et mozzetta, semper eiusdem coloris et panni vestis
praelatitiae erunt.
Exiguus torulus, mantelletti collum eiusque anteriores extremi­
tates exornans, ac eius subsutum erunt sericea et rubini coloris,
si violacea; violacea, si nigra. Mozzetta ex toto subsuta erit; pariter
serici erunt globuli, ocelli et exiguus torulus eius extremitates ante­
riores et collum exornans. In mozzetta violacea pannus sericus erit
rubini coloris, in nigra autem violacei coloris.
Cappa semper violacea erit, etiamsi Episcopus habitu praelatitio
nigri coloris utatur, pellibus ermellini hiberno tempore, aestivo vero
rubini coloris serico, ornata.
II. - De habitu piano. — Habitus qui dicitur pianus constat veste
talari lanea nigra, non caudata, cum ocellis, globulis, torulo ac subsuto,
ut supra, rubini coloris, cui superimponitur zona sericea violacea, numquam undulata, cum laciniis pariter sericis et violaceis. Vesti, tempore
aestivo, superimponitur peramplum pallium talare item sericum vio­
laceum, non undulatum, absque subsuto aut ornamentis quibusvis al­
terius coloris; pallium vero hiemale constabit panno, eodem colore ac
vestis, cum relativis ornamentis propriis respectivi coloris; ad collum
ornabitur serico villoso, item respectivi coloris, scilicet ornamen­
torum, quod pro Archiepiscopis aurea tenia circumdabitur (D. S. C.
Caer., 7 lan. 1851). Collare et caligae erunt violacei coloris.

82. — Episcopi assumpti ex Ordinibus religiosis in habitu prae­
latitio retinent colorem habitus suae religionis, absque ullo ornamento
violacei coloris; pro vestitu ordinario uti possunt vel habitu religioso
et gestare crucem pectoralem, annulum ac pileolum, vel uti habitu
ad instar piani coloris habitus suae religionis.
Ceteri Episcopi e Clero regulari eodem habitu utuntur quo
Episcopi e Clero saeculari, sed Canonici Regulares et Clerici Regulares
utuntur pallio violaceo ex lana absque ullo serico ornamento. Quando
loco habitus piani utuntur habitu suae religionis, gestare possunt

Caput V. - De Episcopis

crucem pectoralem, annulum, pileolum, biretum, sed non zonam vio­
laceam.

83. — «..... Motu proprio in perpetuum statuimus, ut omnes
Episcopi regulares iam nunc rocheto utantur, atque eodem prorsus
modo induti incedant ac saeculares Episcopi, salvo nimirum usitato
vestimentorum colore et qualitate» (ex Mot. pr. Benedicti Ρρ. XV,
die XXV April. MCMXX).
'

i
j

84. — De pileolo deque bireto. — Ex concessione Pii IX P. M.
(17 Iui. 1868) Episcopi deferre possunt pileolum violacei coloris, non
e serico sed panno laneo; consuetudo autem contraria videtur satis
diffusa.

'

Biretum ex concessione Summi Pontificis Leonis XIII (3 Febr.
1888) erit violacei coloris; solent uti serico aestivo tempore, in hieme
vero laneo.
Pileolus et biretum etiam pro omnibus Episcopis regularibus erunt
violacei coloris sed numquam ex serico (ex concess. Pii Ρρ. IX, 13 lun.
1869 et Leonis Ρρ. XIII, 3 Febr. 1888).

f

85. — De galero. — Galerus duplex est: pontificalis et usualis.
Forma galeri pontificalis, quo in equitatibus solemnibus olim
Episcopi utebantur, est orbicularis, ex parte superiori panno nigro

floccis sericis viridis coloris. Talis galerus fere obsolevit nam, hodierna
die, perpauci Episcopi eo utuntur tantum in primo solemni ingressu
ad Dioecesim; ad pedes Episcopi defuncti ponitur et super illius
sepulturam suspenditur.
Galerus usualis erit formae conimuniscumcorduliset flocculis viridis
coloris quando Episcopus habitu piano utitur; quando vero, extra
functiones liturgicas, habitu praelatitio utitur galerus exornatur
parva zona serica item viridis coloris cum flocculis ut supra. Solis
Patriarchis tributus fuit a S. Congregatione Caeremonialis (3 nov. 1896)
usus flocculi viridis auro intermixti.
Galerus usualis et pontificalis pro omnibus Episcopis assumptis e

Clero regulari erit aequalis galero Episcoporum c Clero saeculari (Caer.
Episc., L. 1, cap. 3, n. 5).

■

86. — De usu habitus praelatitii. - Episcopi habitu praelatitio
in functionibus liturgicis et aliis praestantioribus uti debent.
luxta Cacremoniale Episcoporum (L. 1, c. 3, n. 1; D. 3301 ad 2)
et praxim Almae Urbis pro S. R. Ecclesiae Cardinalibus circa vestes

rubras vel violaceas utendas, Episcopi uti debent habitu praelatitio

violacei coloris quando Cardinales induunt rubrum, nigri coloris
quando Cardinales violaceum (v. n. 63).

87. — De usu mozzettae et mantelletti. — Episcopus in
propria dioecesi utitur mozzetta super rocchettum (Caer. Episc. L. 1,
cap. 1, n. 3) et quando sic indutus accedit ad Ecclesiam, ut Horis
canonicis, Vesperis et Completorio aut Missae conventual!, diebus
ferialibus assistat, sedere debet in primo stallo Chori, absque assi­
stentia, nunquam in Sede pontificali (DD. 650; 906, 1401 ad 2).
Praesente vero S. R. E. Cardinali, Episcopus super rocchettum
induere debet mantellettum; quo in casu mozzettam gestare potest
super mantellettum: consuetudo se habet in Italia ut Episcopi,
praesentibus Cardinalibus, deponant mozzettam. Si Cardinalis sit
Legatus, Episcopus omnino ab usu mozzettae abstinebit (Caer.
Episc., L. 1, cap. 4, n. 7; DD. 388; 4355, II, 1). Item praesente suo
Metropolitano, extra Concilium Provinciale (/. c. L. 1, cap. 3,
n. 1) mozzettae usus Episcopo non licet (DD. 392; 1256, 2).
Extra suam dioecesim Episcopus super rocchettum uti debet
mantelletto tantum (Caer. Episc. Lib. 1, cap. 1, n. 1,3; D. 1397
ad 1); mozzettam tamen super mantellettum induere potest ubi
talis vigeat consuetudo, sed Romae mantellettum tantum super
rocchetto gerere debet (D. 4360).
88. — De usu cappae. — Episcopus in propria dioecesi accedens
ad Cathedralem, diebus solemnioribus ad effectum assistendi Functio­
nibus ecclesiasticis cappam deferre debet (D. 2135 ad 5) et etiam prae­
sente quolibet S. R. E. Cardinali vel suo Metropolitano ea uti potest,
sed, reverentiae causa, eam explicare nequit, debet vero caudam invol­
vere, et vel firmare aliqua tenia ad latum sinistrum, vel positam sustinere super sinistrum brachium in actibus immediatis cum Cardinali
vel Metropolitano aut versus eos exhibendis: ex gr. tradendo aspersorio, si Cardinalis esset Legatus (Caer. Episc. L. 1, cap. 15, n. 4);
incedendo una simul cum Cardinali vel cum Metropolitano, etc.
(D. 4355, 11, 2).
Extra propriam dioecesim Episcopus rite utitur cappa quando
Pontificalia solemnia ad solium legitime peragit; si tamen Episcopus
sit Ordinarii Coadiutor, aut Auxiliaris, aut etiam Dignitas seu Cano­
nicus in illius Ecclesia, cappa uti potest in iis adiunctis in quibus,
licet iuxta leges liturgicas, de licentia Ordinarii ad mentem Decre­
torum S. R. C., scilicet tenetur deferre cappae caudam involutam sub
brachio sinistro (DD. 2010 ad 1, 2, 3; 2011 ad 1; 4023; 4355, III, 2).
Romae Episcopi cappa utuntur quando Cappellae Papali interesse

debent, ad normam intimationis, et in casu tenentur caudam cappae
ad latum sinistrum aliqua tenia firmare.

89. — De usu habitus piani. — Episcopi tam in propria dioecesi
quam extra, etiam Romae coram Summo Pontifice, in congregatio­
nibus, conventibus solemnibus, audientiis ecclesiasticis et civilibus,
habitu piano uti possunt.
90. — De cruce pectorali.-Episcopi omnes semper et ubique de­
tectam gestare possunt crucem pectoralem auream, vel cum gemmis
vel absque, pendentem a funiculo serico viridis coloris commixto cum
auro et simili flocculo retro ornato. Usus recens invaluit funiculo
substituendi auream catenulam, sed in habitu praelatitio minus videtur
convenire, non tam relate ad habitum ipsum, quam ad sacras vestes,
quas pro aliqua Functione Episcopi assumere debent.
Semper et ubique etiam Episcopi uti valent annulo cum gemmis.

Articulus V.
De mitra deque baculo pastorali.

91. — De mitra. — Mitrae species est triplex: pretiosa, auri­
phrygiata et simplex.
I. - Mitra pretiosa potest esse ex panno aureo, argenteo et etiam
serico albi coloris, non vero viridis vel rubri vel violacei (D.3729 ad 1),
contexto gemmis et lapidibus pretiosis vel laminis aureis aut argenteis.
II. - Auriphrygiata, sine gemmis et sine laminis aureis vel
argenteis, sed vel aliquibus parvis margaritis composita vel ex serico
albo, auro intermixto, vel ex tela aurea simplici sine laminis et
margaritis.
III. - Simplex, sine auro ex simplici serico damascene, vel alio,
aut etiam linea ex tela alba confecta, rubeis laciniis seu frangiis et
vittis pendentibus (Caer. Episc. L. 1, cap. 17, n. 1). Tolerandus non
est usus mitrae argenteae cum laciniis item argenteis, pro simplici
mitra damascene vel linea cum rubeis laciniis (D. 4355 ad 1, 5).
92. — Episcopus utitur mitra pretiosa quando sibi induit paramenta albi, rubei, viridis et rosacei coloris;«Nihilominus...etiamauri­
phrygiata uti potest; sed ad commoditatem; ne scilicet Episcopus nimis
gravetur, si in toto officio pretiosa utatur» (Caer. Episc. I. c., n. 2).
Utitur mitra auriphrygiata quando sibi induit paramenta violacei
coloris, excepta Missa Dominicae Tertiae Adventus et Quartae

Quadragesimae si, ex defectu coloris rosacei, utitur paramentis
violacei coloris.
« Poterit tamen Episcopus, dum utitur auriphrygiata, uti etiam
simplici eodem modo et forma prout de pretiosa et auriphrygiata
dictum est » (/. c. n. 3).
Mitra simplici utitur Episcopus Feria sexta in Parasceve et in
Officiis et Missis Defunctorum.
93. — Si Canonicus Episcopus in Choro Officiis pontificalibus
assistat cum mitra, ea debet esse ex tela linea (D. 2283 ad 5) vel ex
serico damascene, si huiusmodi materiae Canonici gaudent privilegio
mitrae, et ipsam imponere et deponere per seipsum debet (/. c. ad 6).
94. — Episcopus, dum lavat manus infra Missam privatam et
dum populo trinam benedictionem impertit, mitram gestare nequit
(D. 4035 ad 3).

95. — De baculo pastorali. — Baculus pastoralis solet esse
argenteus vel ligneus vel ex metallo, circumtectus lamina argentea
vel aurea; habet partem summam reflexam, mediam rectam, imam
acutam.
Episcopus sinistra manu baculum defert cum parte reflexa sem­
per ad populum versa, tam in suo territorio quam extra (D. 4355 ad
HI, 3).

96. — In tota dioecesi, ne exceptis quidem locis exemptis,
Episcopus uti potest baculo pastorali; non vero extra dioecesim
sine expresso vel saltem rationabiliter praesumpto consensu Ordinarii
loci, nisi agatur de sacris functionibus, quae ex legibus liturgicis
requirant usum baculi, et in casu etiam Episcopus Coadiutor aut
Auxiliaris aut Vicarius Generalis aut Dignitas seu Canonicus, cha­
ractere episcopali auctus, in omnibus Ecclesiis, non excepta cathedrali, uti potest baculo pastorali. Episcopus gestare nequit stolam
et mitram et baculum pastoralem cum habitu praelatitio (D. 4355
ad I, 4).

97. — Quando plures Episcopi conveniunt ad Festum aliquod
solemnius agendum, possunt se indui pluviali absque stola, mitra
uti, non vero gestare baculum pastoralem. In processionibus bini
incedunt absque assistentia quia « honor formalis assistentiae de­
betur soli Celebranti vel Praesidenti » (D. cit. ad IV, 2,3; «Eph. Lit.·»,
an. 1920, pag. 296).

■■

Articulus VI.

D c

sacro

Pallio.

98. — « Metropolita obligatione tenetur, intra tres menses a
consecratione vel, si iam consecratus fuerit, a provisione canonica
in Consistorio, per se vel per procuratorem a Romano Pontifice
Pallium petendi, quod significat potestatem archiépiscopale™ »
(C. I. C. 275).
Petitio Pallii fit enixis precibus instanter, instantius, instantissime.

99. — Ante Pallii impositionem, excluso speciali induito apostolico, Metropolita illicite, quamvis valide, poneret actus sive Juris­
dictionis metropolitanae, sive ordinis episcopalis in quibus, ad nor­
mam legum liturgicarum, usus Pallii requiritur (C. I. C. 276); hinc
nequit « Episcopos consecrare, nec convocare Concilium, nec Chrisma
conficere, neque Ecclesias dedicare, nec Clericos ordinare, etiam si
Pallium in alia Ecclesia habuisset, cum oporteat petere novum
Pallium» (Pont. Rom. « De Pallio»).
Si Metropolita Pallium amittat vel ad aliam sedem archiepiscopalem transferatur, novo indiget Pallio (C. I. C. 278).
100. — Si Metropolita renuntiaverit Dioecesi, licet Pallio uti
non possit, illud tamen nequit alteri Episcopo commodare, aut
alicui donare, nec in morte alicui relinquere, sed apud se retinere
ut cum eo sub capite sepeliatur. Similiter qui plura Pallia succes­
sive consecutus est, illa apud se retinere et cum omnibus sepeliri
debet. Si sit in provincia sua, ultimum circa humeros habebit,
et reliqua sub capite; si vero extra provinciam sepeliatur, omnia
sub defuncti capite reponuntur (Caer. Episc. L. l,cap. 16, n. 7;
C. I. C. 279).
101. — «Curent igitur Archiepiscopi, ut Pallium, in quo tanta
est antiquitatis veneratio, et auctoritas, digne et honorifice asser­
vetur, puta serico involutum, ac in capsula intus et extra pulchre
ornata, vel serico obducta inclusum, tamquam venerabile ipsius
Archiepiscopi insigne, mysticis significationibus plenum » (Caer.

102. — Ex privilegio Summi Pontificis quidam Episcopi Pallio
decorantur; privilegium hoc non eximit Episcopos a Metropolitae
jurisdictione, nec Eis praecedentiae ius confert (Benedictus XIV,
De Synodo dioec., L. XIII, c. 15, n. 8, 10).
103. — Tabula dierum in quibus Metropolita uti potest
Pallio, iuxta Caeremoniale Episcoporum (L. 1, c. 16, n. 4) et
Pontificale Romanum (Dc Pallio), in Missa Pontificali tantum,
INTRA QUAMLIBET ECCLESIAM ETIAM EXEMPTAM SUAE

PROVINCIAE,

SED ABSENTE ROMANO PONTIFICE ET LEGATO A LATERE.

(

1

Mensis

Dies

lanuarii

1
6
18

9
»

Februarii
1
»

2
23

Titulus Festorum

Mensis

Dies

Circumcisio Domini.
Decembris 27 S. loannis Ap. et Ev.
Epiphania Domini.
Dominica Palmarum.
Cathedra S. Petri Ap.
Feria V in Coena Doi
mini.
Romae.
Purificatio B. Μ. V.
Sabbato Sancto.
Dominica Resurrect.
Cathedra S. Petri Ap.
Antioch.
Fer. II inf. Oct. Pa—
S. Matthiae Ap.
schae.
—■
Annuntiatio B. Μ. V.
Fer. HI inf. Oct. PaS. loseph Sp. B. Μ. V.
schae.
—- Dominica in Albis.
Ss. Philippi et lacobi
1
In Ascensione Domini.
Ap.
■■
S. loannis ante Por-J
Dominica Pentecostes.
tam Latinam.
Festum Corporis Chr.
S. Barnabae Ap.
Dedicationes EccleNativitas S. loannis
siarum.
Bapt.
Principales FestivitaSs. Petri et Pauli App.
tes Eccl. suae.
Comm. S. Pauli Ap.
— Ordinationes ClericoS. lacobi Ap.
rum.
S. Petri ad Vincula.
Consecrationes EpiAssumptio B. Μ. V.
scoporum.
S. Bartholomaei Ap
Benedictiones AbNativitas B. Μ. V.
batum.
— 1 Benedictiones et ConS. Matthaei Ap.
Ss. Simonis et ludae
secrationes VirgiApp·
!
num.
Omnium Sanctorum.
Ann. consecr. Eccles.
S. Andreae Ap.
prine.
Immaculata Concept.
Ann. consecr. suae,
i
B. Μ. V.
Prima die Syn. Prov. i
S. Thomae Ap.
in Missa de Spir.
Nativitas D. N. 1. C.
Sancto (♦).
S. Stephani Proto1
martyris.
—

—

■

» 1 ■

Martii
Maii

24
25
19

1

■1

■«

»

n

6

■

■»

■

»

Titulus Festorum

■

1

1

■ ■ ■ ■

— i

lunii
»

11
24

»
»
Iulii
Augusti
M
»
i Septembris
»
Octobris

29
30
25
1
15
24
8
21
28

1

1
Novembris
»
30
8
Decembris

—

1 ■ ■

M

■■

»
»
»

21
26

■

■

■

(*) (Caer. Eplsc., L. I, cap. 31, n. 13), non autem prima dic Synodi Dioeccsanae (Bened. XIV,
De Syn., lib. 3, c. 11, n. 3).

Articulus VII.

De Throni cessione.

104. — « Episcopus, licentiam concedens pontificalia exercendi in
suo territorio, potest quoque permittere usum throni cum baldachino » (C. I. C. 337, § 3).
Sacrae R. C. «... quaesitum est: Utrum liceat Episcopo Dioecesano Thronum suum alteri Episcopo cedere ».
Hinc S. R. C. quaestionem super hac Throni cessione sibi pluries
delata, studiose pertractare opportunum duxit. Quare ab E.mo ac
R.mo Domino Cardinali Andrea Steinhuber Relatore, in ordinariis coinitiis, subsignata die, ad Vaticanum habitis, propositum fuit dubium:
« An Episcopus Dioecesanus gaudeat iure cedendi Thronum suum
alteri Episcopo cum Reverendissimorum Canonicorum adsistentia sibi
debita? ».
Et Sacra eadem Congregatio, exquisito voto Commissionis Li-*
turgicae, omnibusque accurate discussis atque perpensis, reseribendum censuit:
«Affirmative; dummodo Episcopus invitatus non sit ipsius Dioecesani Coadiutor, aut Auxiliaris, aut Vicarius Generalis, aut etiam
Dignitas seu Canonicus in illius Ecclesiis. Sicut autem Cardinales
Episcopi Suburbicarii aliique Titulares Ecclesiarum Urbis Purpuratis
tantum Patribus Thronum cedere possunt; ita Praesules Cardinales
aliarum Dioecesium decet ut suum Thronum nonnisi aliis eadem
Cardinalitia dignitate ornatis cedant». Die 9 Maii 1899.
Facta postmoduin de his Ss. D. N. Leoni Papae XII1 per E.mum
et R.mum D.num Cardinalem S. R. Congregationi Praefectum
relatione, Sanctitas Sua Rescriptum ipsius Congregationis ratum
habuit et confirmavit, die 12 lunii eodem anno» (D. 4023).
«S. R. C. enixe rogata est ut opportune insequentia dubia, de
quibusdam Episcoporum privilegiis, insignibus ac functionibus,
enodare dignaretur; nimirum:

V. De Episcopo Ordinario et de Vicario Generali, qui est Episcopus
titularis Auxiliaris

3. Attento canone 337, § 3, C. I. C., manetne in suo robore
Decretum S. R. C., n. 4023 diei 12 lunii 1899 super iure Episcoporum
Dioecesanorum cedendi Thronum alteri Episcopo? ».

S. R. C. die 26 Novembris 1919 rescribendum censuit: Affirmative
(D. 4355).
Ex comparatione verborum canonis allati « in suo territorio, potest
quoque permittere usum Throni cum baldachino » cum aliis Decreti
'gaudet iure cedendi Thronum suum» concludendum est:
1. Episcopus Ordinarius permittere potest usum Throni cum
baldachino in suo territorio, non vero in Ecclesia cathedrali, cuique
Episcopo, nulla exceptione facta.
2. Episcopus Ordinarius gaudet iure cedendi Thronum etiam
in Ecclesia cathedrali alteri Episcopo qui non sit ipsius Coadiutor
aut Auxiliaris aut Vicarius Generalis aut etiam Dignitas seu Cano­
nicus in illius Ecclesiis; decet vero ut Praesul dignitate cardinalitia
decoratus suum Thronum cedat tantum aliis eadem dignitate ornatis.
Ratio est quia verba Decreti respiciunt Ecclesiae cathedralis Thronum
qui in dioecesi est unicus fixe erectus et tunc habetur vera cessio rei
existentis; verba Canonis ad Thronum non permanenter erectum
spectant et tunc habetur permissio erigendi Thronum ubi non adest.
Praeterea Decretum loquitur de adsistentia Canonicorum, sed
Canonici tenentur assistere Episcopo in Ecclesia cathedrali et in
aliis Ecclesiis civitatis aut suburbii tantum, non vero in omnibus
dioecesis Ecclesiis.

CAPUT VI.

DE ADMINISTRATORIBUS APOSTOLICIS
105. — Administrator Apostolicus est Praelatus cui a Romano
Pontifice commissum fuit, vel in perpetuum vel ad tempus, dioecesis
canonicae erectae regimen, sive plena sive vacante sede (C. I. C. 312).
106. — Administratores Apostolici permanenter constituti
fruuntur iisdem iuribus ac privilegiis ad sacram Liturgiam spectan­
tibus, iisdemque obligationibus tenentur ac Episcopi residentiales
(C. I. C. 315, § 1) - (v. n. 77 et 78).

107. — Administratores Apostolici ad tempus constituti et
charactere episcopali aucti, nullis liturgicis iuribus gaudent praeter
ea quae Episcopi titulares habent (v. n. 76); si autem episcopali
haractere careant habent tantum, durante munere et in proprio ter­
ritorio, iura et privilegia liturgica Protonotariorum Apostolicorum de
numero participantium (C. I. C. 315, §2, 2°) - (v. n. 139).

Non tenentur obligatione applicandae Missae pro populo (C. I.C.
315, §2, P).
Episcopo qui, ad aliam sedem translatus, prioris retinet administrationem, in hac quoque omnia Episcoporum residentialium
liturgica iura competunt (C. I.C. 315, §2, 2°).

CAPUT VII.
DE VICARIIS ET PRAEFECTIS APOSTOLICIS

108. — Vicarii Apostolici ii sunt qui nomine Romani Pontificis
regunt territoria missionum in quibus organizatio ecclesiastica adest,
sed nondum in dioeceses erecta sunt (C. I. C. 293, § 1).
109. — Praefecti Apostolici ii qui, nomine Romani Pontificis,
regunt territoria missionum in quibus organizatio ecclesiastica est
tantum inchoata et adhuc imperfecta (/. c.).
Generatim Vicarii Apostolici solent esse Episcopi; Praefecti
vero Apostolici, plerumque charactere episcopali carent.
110. — Iura et privilegia liturgica Vicariorum et Prae­
fectorum Apostolicorum:
I. - Si charactere episcopali insigniti:
Omnia iura et privilegia eis competunt quae ius concedit
Episcopis Titularibus (C. I.C. 308) - (v. n. 76);
Episcopo Dioecesano aequiparantur quod pertinet ad
ordinationem (C. I. C. 957, § 1).
II. - Si charactere episcopali careant:
1. Habent insignia et privilegia Protonotariorum Aposto­
licorum de numero participantium (v. n. 139), durante munere et
in proprio territorio (C. I. C. 308);
2. Impertiri possunt omnes benedictiones Episcopis reser­
vatas, una pontificali excepta (/. c., 294, § 2);
3. Consecrare calices, patenas et altaria portatilia cum sacris
oleis ab Episcopo benedictis (/. c.);
4. Confirmationem administrare valide intra fines sui ter­
ritorii et durante munere tantum ad normam can. 782, § 3;

5. Conferre primam tonsuram et ordines minores in proprio
territorio, et durante munere tum propriis subditis saecularibus
ad normam can. 956 tum aliis qui litteras dimissorias iure requi­
sitas exhibeant: ordinatio extra hos fines ab eis peracta irrita est
(/. e. 294, § 2; 957, § 2).
III. - Omnibus communia:
1. Concedere indulgentias quinquaginta dierum in suo ter­
ritorio (C. I. C. 294, § 2);
2. Impertiri in suis territoriis benedictionem papalem cum
Indulgentia plenaria uno tantum ex sollemnioribus per annum diebus
(C. I. C. 914).
111. — Obligationes Vicariorum Apostolicorum ad sacram
Liturgiam spectantes eaedem sunt ac Episcopi residentialis, con­
gruis congrua referendo, sed:
I. - Applicare Missam pro populo saltem diebus praescriptis
a can. 306 (v. n. 117).
II. - Pro celebratione Synodi Vicariatus tempus non est prae­
finitum (C. I. C. 304, § 2).
III. - Si quid graviter obstet obligationi visitandi per se Sacra
Limina Beatorum Apostolorum Petri et Pauli satisfacere possunt
per procuratorem etiam in Urbe degentem (C. I. C. 299).

112. — Obligationes Praefectorum Apostolicorum ad sa­
cram Liturgiam spectantes:
I. - Applicare Missam pro populo saltem diebus praescriptis a
can. 306 (v. n. 117).
II. - Diebus sollemnioribus (v. n. 118) accedere ad Ecclesiam
digniorem loci residentiae pro celebratione Divinorum Officiorum.
III. - Visitare territorium quandocumque sit opus (C. 1. C.
301, §2).

CAPUT VIII.

DE ABBATIBUS ET PRAELATIS “ NULLIUS ”
113. — «Praelati qui praesunt territorio proprio, separato ab
omni dioecesi, cum clero et populo, dicuntur Abbates vel Praelati
nullius, nempe dioecesis, prout eorum ecclesia dignitate abbatiali vel
simpliciter praelatitia gaudet» (C. I. C. 319, § 1).

114. — Promoti ad regimen Abbatiae vel Praelaturae nullius
obligatione tenentur emittendi professionem fidei coram delegato
ab Apostolica Sede designato (C. I. C. 1406, § 1).
Qui vero ex praescripto apostolico vel ex propriae religionis
constitutionibus benedici debent, tenentur intra tres menses a re­
ceptis litteris apostolicis, cessante legitimo impedimento, benedi­
ctionem accipere ab Episcopo quem maluerint, eiusdem ritus (C. 1. C.
322, § 2).
Qui contra hoc praescriptum benedictionem non acceperint, su­
spensi a jurisdictione ipso facto sunt (/. c., 2402).
Promoti ad regimen Abbatiae vel Praelaturae nullius tenentur ad
suam Abbatiam vel Praelaturam pergere, nisi legitimo impedimento
prohibeantur, intra quatuor menses a receptis litteris apostolicis.
115. — Privilégia ac iura ad sacram Liturgiam spectantia:
I. - Si charactere episcopali aucti:
1. Omnia iura et privilegia Episcoporum Titularium (v. n. 76);
2. In proprio territorio uti throno cum baldachino, qui eri­
gendus est tantum occasione Functionum sollemnium pontificalium.
II. - Si charactere episcopali non sint ornati:
1. Uti habitu praelatitio et eo qui piano dicitur (v. n. 81
et seqq.): pro Regularibus usitato vestimentorum colore et qualitate;
2. Deferre Crucem pectoralem, annulum cum gemma ac
pileolum violaceum etiam extra territorium (C. I. C. 325);
3. Uti in proprio territorio insignibus pontificalibus cum
throno ac baldachino (/. c.) qui duos tantum gradus habere potest
absque suppedaneo et erigendus tantum pro Functionibus sol­
lemnibus pontificalibus;
4. In proprio territorio Officia divina ritu pontificali cele­
brare (/. c.); in Missa privata crucem pectoralem super albam
adhibere, manipulum accipere ad Altare cum in Confessione dicunt:
Indulgentiam etc., nisi in Missis Defunctorum; in fine Missae, non
vero in Missa de Requiem, ter populo benedicere (Miss. R., Rit.
serv. in celebr. Miss., Tit. I, η. 4; Tit. XII, η. 7 et 8);
5. Impertiri intra fines sui territorii omnes benedictiones
Episcopo reservatas, una pontificali excepta (C. I. C. 323, § 2);
6. Consecrare pariter in proprio territorio Calices, Patenas,
Altaria portatilia ac fixa et Ecclesias cum sacris Oleis ab Episcopo
benedictis (Z. c.);
7. Confirmationem administrare valide intra fines sui terri­
torii et durante munere tantum ad normam can. 782, § 3 (/. c.);

8. Conferre primam tonsuram et ordines minores in proprio
territorio et durante munere tum propriis subditis ad normam
can. 956 tum aliis qui litteras dimissorias iure requisitas exhibeant:
ordinatio extra hos fines ab eis peracta irrita est (/. c. et 957, § 2).
III. - Omnibus communia:
1. Concedere Indulgentias quinquaginta dierum in suo ter­
ritorio (/. c., 323, § 2);
2. Impertiri in suo territorio benedictionem papalem cum
Indulgentia plenaria uno tantum ex sollemnioribus per annum diebus
(/. c., 914).
116. — Obligationes Abbatum et Praelatorum «nullius»
ad sacram Liturgiam spectantes eaedem sunt ac Episcopi residentialis (v. n. 78).
117. — Tabula dierum in quibus, iuxta praescripta cano­
num (C. I. C. 306; 315, § 1 ; 323, § 1 ; 339, § 1 ; 440) et decretum S. C.
Concilii (28 Decemb. 1919), inest onus litandi Sacrum pro
populo.
Mensis

—M·»
■■
——
■■■ ■
——'

■ ■■
—— —
■. ■*
—*

lanuarii
&
Februarii
>
Martii
»
Maii
«
»

Dies

Titulus Festorum

Mensis

■ ■ Omnes Dominicae.
lunii
■■■■ I Feria II post Dom.
»
Resur.
·—— Feria III post Dom.
Resur.
Iulii
n
Ascensio Domini (*).
—■ ■ Feria II post Dom.
Pent.
Augusti
1 ■ ■— Feria III post Dom.
»
Pont.
»
■ 1■
SS.mi Corporis Chri- Septembris
sti (♦).
»
Patroni Regni.
»
Patroni Loci.
Dies Festi suppressi
Octobris
olim ex iure particulari de praecepto. Novembris
>
1 Circumcisio Domini(*)
6 Epiphania Domini (*). Decembris
2 Purificatio B. Μ. V.
II
»
24 S. Matthiae Ap.
19 S. loseph Sp. B. M.
V. (*).
25 Annuntiatio B. Μ. V. 1
»
1 Ss. Philippi et laco•
»
bi App.
II
3 1 Inventio S. Crucis.
■1

Dies

Titulus Festorum

Nativitas S. loannis
Bapt.
29 Ss. Petri et Pauli
App. (·).
25 S. lacobi Ap.
26 S. Annae Matris B.
Μ. V.
10 S. Laurentii M.
15 Assumptio B.M.V. (*).
24 S. Bartholomaei Ap.
8 Nativitas B. Μ. V.
21 S. Matthaei Ap. et Ev.
29 Dedicatio S. MichaeIis Arc.
28 Ss. Simonis et ludae
App.
1 Omnium Sanet. (*).
30 S. Andreae Ap.
8 Conceptio Imm. B.
Μ. V. (♦).
21 S. Thomae Ap.
25 Nativitas D. N.
1. C. (*).
26 S. Stephani Protom.
27 S. loannis Ap. et Ev.
28 Ss. Innocentium Mm.
31 S. Silvestri I Pp. et C.

Qui applicandae Missae pro populo obligatione tenentur:
1. - « In festo Nativitatis Domini, et si quod festum de prae­
cepto in diem dominicam incidat, satis est ut Missam unam pro
populo applicent » (C. I. C. 339, § 2).

II. - « Si festum ita transferatur ut in die ad quem non solum fiat
Officium cum Missa festi translati, sed serventur quoque obligationes
audiendi Missam et abstinendi a servilibus, Missa pro populo appli­
canda est in die ad quem; secus in die a quo » (/. c., § 3).

III. - « Episcopus Missam pro populo diebus supra indicatis per
se ipse applicare debet; si ab eius celebratione legitime impediatur,
statis diebus applicet per alium; si neque id praestare possit, quam­
primum vel per se ipse, vel per alium applicet alia die » (/. c., § 4).

IV. - « Licet Episcopus duas vel plures dioeceses aeque princi­
paliter unitas regat, aut, praeter propriam dioecesim, aliam vel
alias in administrationem habeat, obligationi tamen satisfacit per
celebrationem et applicationem unius Missae pro universo populo
sibi commisso » (/. c., § 5).

V. - « Episcopus, qui obligationi de qua in superioribus paragraphis, non satisfecerit, quam citius pro populo tot applicet Missas,
quot omisit » (/. c., § 6).
Quod dicitur de Episcopo intelligi debet etiam de aliis qui appli­
care Missam pro populo tenentur.
VI. - Vicarii et Praefecti Apostolici tenentur Missam pro populo
applicare diebus (*) signatis et in sollemnitatibus Paschatis et Pen­
tecostes (C. I. C. 306).
VII. - Episcopi titulares non tenentur Missam pro populo appli­
care sed decet ex caritate ut aliquando pro sua dioecesi applicent
(C. I. C. 348, § 2) iuxta litteras apostolicas Leonis Pp. XIII f. r. < In
suprema n (10 lun. 1882).

5 — Moretti. Dt s. Functionibus -

c.

In Nativitate D. N. 1. C.
In
In
In
In
In

I

Vcsn.

Missa

Festo S. Stephani.
Festo S. loannisAp.etEv. ■■ ■■
Circumcisione Domini.
c.
Epiphania Domini.
■■
Purificatione B. Μ. V.
■ —

1

1

C. « celebrat
A. c. p. ® assistit cum pluviali
Λ. c. c
*
> cappa

Ad Matutinum A. c. c.

I. A. c.p.
III. C.
A. c. p.
A. c. p.
A. c. p.
C.
A. c. p.

c.

■

■

In Feria IV Cinerum.
A. c. p.
In FestoS. losephSp. B.M.V. ■ ■■ A. c. p.
■ ■ — A. c. p.
In Annuntiatione B. Μ. V.
■ ■■ A. c. p.
In Dominica in Palmis.
In Feria V in Coena Domini.
C.
■1
In Feria VI in Parasceve.
C.
■ ■—
In Sabbato Sancto.
C.
In Dominica Resurrectionis. ■ ■ C.
In Feria 11 Paschae.
A. c. p.
■ A. c. p.
1 In Feria III Paschae.
In Litaniis maioribus.
A. c. p.
— ■
In Litaniis minoribus.
A. c. c.
c.
c.
In Ascensione Domini.
c.
c.
In Dominica Pentecostes.
■■ ■■■ A. c. p.
In Dominica SS. Trinitatis.
— C.M.Iect.
In Festo Corporis Christi.
In Festo Ss. Petri et Pauli
i
Apostolorum.
In Assumptione B. Μ. V.
1 In Nativitate B. Μ. V.

c.

c.

■ ■
In Festo Omnium Sanctorum C.
In Comm. Omn. Fidelium
i
Defunctorum.
■■
In Conceptione Imm. B.M.V.
In Oratione XL Horarum.

c.
ΛΙ

C.
C.

·———

Benedicit candelas. cessio.
Benedicit cineres.

Pro-

■■

■

■

■
■ ■■

»

—

Benedicit palmas. - Processio.
Ad Matut. A. c. c. - Mandat.
»
D
J
D
Ü

c.

—
■

—

Ad Processionem A. c. p.
»
»
A. c. c.

—
■

M

■ ■■ ■ —
■

'

III··

Processio et benedictio cum
SS. Sacr.

—

A. c. p.
C. '

A. c. p.

ad

— i

Impertit absolutionem
Tumulum.

■ ■ ■·

A. c. p. ad Process, repos.
et impert. bened.

C.

—

In Ann. Cons. Eccl. Cathed. C.
In Festis Patr. loci et Tit.
c.
Eccl. Cathed.
In aliq. prine. Fest. Eccl.
—
Cathed.
■■
In anniv.elect, etconsecr. sui
In anniv. deposit. Praedeces­
—
soris sui.
In anniv. Omn. Episc. et Ca■ —■
‘
non. Eccl. Cath.

Aliae Functiones

II

Vesp.

118. — Tabula dierum quibus decet Episcopum non legitime
IMPEDITUM ACCEDERE AD ECCLESIAM CATHEDRALEM PRO FUNCTIO­
NIBUS IUXTA CAEREMONIALE EPISCOPORUM ET DECRETA S. R. C.
nn. 3595; 3865 ad III.

c.
c.

c.

A. c. p.
A. c. p.

—

A. c. c.

■ ■ ■

A. c. c.

—

Impertit absol. ad Tumui.
»

»

J)

119. — Accidit persaepe temporibus nostris ut a Rectoribus
Ecclesiarum non solum insignium urbium, sed etiam oppidulorum et
vicorum ad sacra peragenda Episcopi, Archiepiscopi, immo S. R. E.
Cardinales invitentur ubi nulla aeque suppetat ratio verae solemnitatis, aut, licet ob singularem et non communem alicuius Festi
solemnitatcm, ubi non antea fuerit cauto diligenter, ne forte per­
agendis iis ritibus, vel angustia loci obsistat vel inservientium con­
ditio vel impar numerus.
Ut sacrorum Antistitum sarta tectaque servetur dignitas, Eccle­
siarum Rectores attento animo perlegant S. C. Caeremonialis De­
cretum (v. n. 68), quod, quamvis pro Rectoribus Ecclesiarum
Urbis datum, nihilominus omnibus Orbis Ecclesiarum Rectoribus
magnae utilitati erit.

CAPUT IX.
DE

VICARIIS

GENERALIBUS

120. — Vicarius Generalis est clericus, in sacro presbyteratus
ordine constitutus, ab Episcopo libere designatus ad eum adiuvandinii potestate ordinaria in exercitio jurisdictionis (C. I.C. 366, § 1 et 2).
121. — Si Vicarius Generalis sit Episcopus, omnia honorifica
privilegia Episcoporum titularium obtinet (v. n. 76), secus, durante
munere, habet tantum privilegia et insignia Protonotarii Apostolici
titularis (/. c., 370, § 2) - (v. n. 142).
122. — Quum Vicarius Generalis, sive sit Canonicus sive non,
gerat personam Episcopi, et jurisdictione gaudeat in universa dioecesi
(C. 1. C. 368, § 1), ius praecedentiae habet, etiam praesente Episcopo,
tam publice quam privatim, sive habitu canonical! sive vicariali in­
dutus, super omnibus Dioecesis Clericis, non exclusis Dignitatibus et
Canonicis Ecclesiae Cathedralis, etiam in Choro et in actibus capitu­
laribus, nisi Clericus charactere episcopali praefulgeat et ipse eodem
careat (C. I. C. 370, § 1), nam ius praecedentiae unice repetendum est
ex munere quo ipse fungitur, ex auctoritate qua pollet, non autem ex
alio capite, v. g. ex canonicatu aut dignitate capitulari (DD. 105 ad
3; 589 ad 2; 761; 1077 ad 1; 2331 ad 5; 2937; S. C. C. « Ciuieen. et
Utinen.- Praeced.» 17 Maii 1919; « Lucerina.-Praeced.» 15 Dec. 1923).

123. — Quamvis Vicarius Generalis iure praecedentiae gaudeat
et in Choro et in actibus capitularibus, tamen ius non habet ad ea
munera exercenda quae, iuxta Caeremoniale Episcoporum, S. R. C.
Decreta et C. I. C. can. 397 (v. n. 133, 11, 2), ad primam Dignitatem

et Canonicos secundum ordinem praecedentiae pertinent (S. C. C. 10
Aiaii 1931 ad 1). Nec vi praecedentiae Vicarius Generalis si Cano­
nicus eximitur a munere ministrandi Episcopo in Missis aliisque
Functionibus pontificalibus (/. c., ad 11), sed si in Functione pro
Synodo dioecesana celebranda, Vicarius Generalis assistere Epi­
scopo debeat, ut Diaconus Assistens vel Minister in Missa, conve­
niens est ut in Functione hac a suo munere eximatur.

124. — «Si plures sint Vicarii Generales iisdem iuribus gaudent
omnes. Idemque dicendum videtur si duo sint quorum alter Provicarius appellatur, cui tamen de facto Vicarii Generalis potestas
commissa est» (P. Matthaeus a Coronata, Institutiones /. C., vol. I,
n. 423, 2).
CAPUT X.
DE VICARIIS CAPITULARIBUS

125. — Vicarius Capitularis est Clericus, charactere sacerdotali
insignitus, qui dioecesim vacantem regit loco Capituli Cathedralis,
a quo designatus fuit, nisi adfuerit Administrator Apostolicus vel
aliter ab Apostolica Sede provisum fuerit (C. 1. C. 431, § 1; 432, § 1).

rryT

ib

126. — Vicarius Capitularis est vere et proprie Ordinarius loci
et ad applicationem Missae pro populo tenetur (/. c., 198, § I; 440;
v. n. 117), ei tamen non competit vi muneris ius et officium pera­
gendi Functiones sacras in sollemnioribus festivitatibus de quibus in
canone 397, 1° (S. C. Cone. 10 Maii 1931 ad 3).

127. — Quoad praecedentiam et privilegia ad sacram Liturgiam
spectantia servetur quod dictum est de Vicario Generali (C. I. C. 439;
v. n. 122); potest etiam Vicarius Capitularis pontificalium exercitium
in dioecesi cuilibet Episcopo permittere et si ipse Episcopus sit
eadem exercere, excluso usu Throni cum baldachino quem neque
aliis concedere potest (C. I. C. 435, § 2).
CAPUT XI.

DE CAPITULIS DEQUE CANONICIS
Articulus I.
De Capitulis generatim.

128. — Capitulum est Clericorum collegium ideo institutum ab
Apostolica Sede ut sollemniorem cultum Deo in determinata ecclesia
exhibeat (C. I. C. 391, § 1; 392).

- v

129. — Capitula dividuntur in cathedralia et collegiato.
Capitulum cathédrale est Clericorum collegium in Ecclesia
cathedrali ideo institutum ut sollemniorem cultum Deo in eadem
Ecclesia exhibeat et ut Episcopum, ad normam sacrorum canonum,
tanquam eiusdem senatus et consilium adiuvet, ac, sede vacante,
eius vices suppleat in dioecesis regimine (/. c., 391, § 1).
Si Ordinarius sit Patriarcha vel Primas vel Metropolita, Capi­
tulum cathédrale appellatur patriarchale vel primatiale vel
METROPOLITANUM.
Capitulum collegiale est Clericorum collegium extra Eccle­
siam cathedralem erectum praesertim ad sollemniorem cultum Deo
in eadem Ecclesia exhibendum (/. c.). « Capitulum collegiale appel­
latur insigne aut perinsigne, si hoc titulo ex apostolico privilegio
vel ab immemorabili gaudeat » (/. c., § 2).
130. — lure communi Capitulum constat tantum Dignitatibus
et Canonicis inter quos omnia officia distribuuntur (C. 1. C. 393, § 2);
iure autem particulari seu, ex constitutionibus particularibus, Digni­
tates adesse possunt non de Capitulo.
Numerus et nomen Dignitatum variant iuxta diversas Ecclesias,
sed in omnibus Capitulis aliqua Dignitas adesse debet.
« In nulla Ecclesia cathedrali desit officium Canonici theologi et,
ubi fieri poterit, Canonici poenitentiarii.
« Etiam in collegialibus, praesertim insignibus, officium Canonici
theologi et poenitentiarii constitui potest » (C. I. C. 398).
Articulus II.
De Capitulorum iuribus, privilegiis ac obligationibus
ad sacram Liturgiam spectantibus.

131. — De iuribus et privilegiis.
I. - Capitula cathedralia ius habent:
1. praecedentiae (v. n. 152, XIII);
2. Episcopum supplendi in sacris Functionibus peragendis
in quibusdam sollemnitatibus de quo infra, ubi de Dignitatum
iuribus, sub n. 133, 3, a (C. I. C. 397, 1°);
3. Episcopo decumbenti S. Viaticum et Extremam Unctio­
nem ministrandi, defuncto vero iusta funebria persolvendi, de quibus
ut supra d) (l. c., 3°);
4. interveniendi per duos Capitulares ad Concilium pro­
vinciale, et ad dioecesanam Synodum per omnes Capitulares
(C. I. C. 286, § 3; 358, § 1, 2°).

II. - Capitula collegialia ius habent:
1. praecedentiae (v. n. 152, XIV);
2. per unum Capitularem ad dioecesanam Synodum inter­
veniendi (C. I. C. 358, § 1, 5°).

132. — De obligationibus.
Quodlibet Capitulum obligatione tenetur:
1. Quotidie divina Officia in Choro rite persolvendi, salvis fun­
dationis legibus (C. I.C. 413, § 1);
2. Stabilire normas servitii choralis, Altaris, et assistentiae
Episcopo sollemniter celebranti aut pontificalia exercenti non solum
in Ecclesia capitulari, sed etiam, si ab eodem Canonici invitati sint,
in omnibus Ecclesiis civitatis et suburbii (C. I.C. 412, §1; 416).
In his Ecclesiis non omnes Canonici assistere tenentur, sed qui
necessarii sunt, scilicet quinque quando Episcopus Missam pontifi­
calem celebrat, tres quando assistit pluviali indutus vel cum cappa,
similiter tres quando Vesperas pontificaliter celebrat; sed curandum
semper est ne Ecclesia capitularis debito cultu et servitio defraudetur.
Si parvus vero numerus Canonicorum sit, aliqui tantum ex eis
Episcopum comitentur et cum aliis Sacerdotibus non Canonicis ei
ministrare tenentur (C. 1. C. 412, § 1; DD. 14 ad 2; 226 ad 3; 958;
976; 1077 ad 2; 1312; 1318; 1760 ad 2; 2471 ad 10 et 11);
3. Si Ecclesia cathedralis aut collegialis simul sit paroecialis
ad Capitulum spectat:
d) Custodire sanctissimum Eucharistiae Sacramentum;
b) Invigilare ut in Functionibus a Parocho in capitulari
Ecclesia peragendis leges liturgicae observentur;
c) Curam Ecclesiae habere (C. I. C. 415, § 1, 3°).
4. Ad Capitulum cathédrale spectat etiam subministrare gratis
Episcopo paramenta sacra et alia necessaria ad functiones ponti­
ficales peragendas in Ecclesia cathedrali et aliis civitatis et suburbii
(C. I. C. 1303, § 1).
Articulus III.

De Dignitatum et Canonicorum iuribus, privilegiis atque obligationibus
ad sacram Liturgiam spectantibus.
133. — De iuribus et privilegiis. — 1. Dignitates et Cano­
nici a die captae possessionis ius habent:
a) Ad vestem choralem et insignia, ad normam Bullae crea­
tionis Capituli vel Constitutionum aut apostolici privilegii, quibus
uti possunt, licet non capitulariter incedant, in tota dioecesi ad quam

Capitulum pertinet, sed, reprobata contraria consuetudine, non
extra dioecesim, nisi vel Episcopum comitentur vel Episcopum aut
Capitulum repraesentent in Conciliis aliisve sollemnitatibus (C. I. C.
409, § 2).
Canonici in dignitate episcopali constituti in choro uti debent
rocclietto et mantelletto loco choralis indumenti (/. c., 409, § 1);
b) Ad stallum chori;
c) Ad praecedentiam (v. n. 152, XV).
2. Dignitates minoribus praelaturis aequiparantur et iure
praecedentiae gaudent, sed nullam habent jurisdictionem; eorum
collatio Apostolicae Sedi reservatur; prima saltem Dignitas in
Capitulo cathedrali, quantum fieri potest et ceteris paribus, inter
diversos candidatos, laurea doctorali in sacra theologia vel iure
canonico polleat (C. I. C. 396, § 1, 3).
3. Dignitates et, in eorum defectu, Canonici, secundum ordi­
nem praecedentiae, iuxta Caeremoniale Episcoporum, Décrétas. R. C.
et Codicem luris Canonici (can. 397) tenentur:
a) Episcopi vicem supplere in peragendis Functionibus sacris
in sollemnioribus anni festivitatibus (DD. 188; 241; 837 ad 1, 2
et 3; 1697; 2088 ad 2; 2120; 2219 ad 4; 3865);
b) Episcopo proprio, cappa induto Ecclesiam capitularem
ingredienti aspersorium porrigere, etiamsi adsit Canonicus vel Digni­
tas Ecclesiae Cathedralis, dummodo capitulariter non adsit (Caer.
Episc., L. 1, cap. 15, n. 3; DD. 14 ad 5; 235 ad 5; 491; 698, 1319);
c) Officio Presbyteri Assistentis fungi quando Episcopus
Ordinarius celebrat in pontificalibus et etiam quando assistit, si
praebendae non sunt distinctae.
Si vero praebendae sunt distinctae, quando Episcopus assistit
in pontificalibus, Canonicus dignior post Dignitates inservire debet;
Feria Sexta in Parasceve officium hoc, similiter si praebendae sunt
distinctae, spectat ad Canonicum Presbyterum Digniori Presbytero
proximum (Caer. Episc. L. 1, cap. 7, n. 1; L. 2, cap. 25, n. 7; DD. 599;
2659 ad 1);
d) Episcopo decumbenti S. Viaticum et Extremam Unctio­
nem ministrare, defuncto vero iusta funebria persolvere (Caer.
Episc. L. 2, cap. 38, n. 4 et 25; DD. 1684 ad 12; 2076 ad 1; C. I. C.
397, 3°);
e) Capitulum convocare eique praeesse et ordinare quae ad
Chori directionem referantur, dummodo Dignitas sit de gremio
Capituli;
4. Canonici Ecclesiae Cathedralis non tenentur genuflectere

vel ante Episcopum vel ante Altare, neque ad benedictionem eiusdem
Episcopi (Caer. Episc. Lib. 1, cap. 18, n. 3; DD. 310; 832).
5. Canonici adscript! Capitulo quod collégial!ter gaudet pri­
vilegiis seu insignibus et iuribus ad Protonotarios Apostolicos, vel
Supranumerarios, vel ad instar Participantium pertinentibus,
quamvis inter Praelatos Domesticos relati non sint, singuli gestare
possunt turn habitum praelatitium tum habitum pianurn (v. n. 139,
1 et 2) et de speciali mandato Ordinarii Sacrum celebrare ornatu
et more Praelatorum (v. n. 139, 5), sed tantum intra fines dioecesis
cuius erit Capitulum (D. 4309).

134. — De obligationibus. — 1. Dignitates et Canonici ante
possessionem tenentur fidei professionem emittere coram loci Ordi­
nario eiusve delegato et coram Capitulo (C.I.C. 405, § 2; 1406, § 1,5°);
2. Capitulares omnes tenentur ad servitium chorale ad nor­
mam Codicis luris Canonici, legum liturgicarum et constitutionum
capitularium.
Servitium chorale potest esse plenum et per turnum, prout
omnes Capitulares singulis diebus Choro interesse debent vel a
Sede Apostolica aut fundationis legibus indultum fuerit, ita ut
dimidia vel tertia Capitularium pars alternatim divina Officia
persolvat;
3. Quoties Episcopus Ordinarius, cappa indutus, statuta hora
et dato signo cum campana, accedat, etiam per ianuam privatam,
ad Ecclesiam cathedralem, Dignitates et Canonici, etsi episcopali
charactere insigniti, tenentur, ex officio, in habitu chorali ad Epi­
scopi domum (quando contigua, vel Ecclesiae vicina est) seu cubi­
culum. per ipsum designatum, accedere eumque ad Ecclesiam comi­
tari et in redditu saltem usque ad ostium domus ipsum associare
(Cacr. Episc. L. 1, cap. 15, n. 1; DD. 14 ad 3; 138; 139; 152 ad 1;
525 ad 3; 900 ad 7; 915 ad 5; 1585; 1735; 1903; 2310 ad 5, 6; 2471
ad 1, 2; 3199 ad 2, 3; 3748 ad 4; 3828 ad 1 et 3; 3873 ad 6; 3888
ad 2; 3953; 4057 ad 8; C. I. C. 412, § 1).
S. R. C. per Decretum generale declarat: «Neminem ex Digni­
tatibus et Canonicis ab hoc adimplendo munere eximere se posse oh
itineris longitudinem vel difficultatem, nisi forte domus episcopalis
ultra bis centum passus ab Ecclesia distet, iuxta locorum consuetu­
dinem, vel ob nimiam viarum asperitatem de qua ipse indicabit Epi­
scopus » (D. 3828 ad IV);
4. Canonici sive Ecclesiae cathedralis sive collegiatis ab Epi­
scopo invitati tenentur eidem solemniter celebranti aut alia ponti-

ficalia exercenti assistere et inservire in Ecclesiis civitatis et suburbii
in quibus adest Capitulum (C. I. C. 412, § 1).
5. Canonici Ecclesiarum collegialium secus ac Canonici
Ecclesiarum Cathedralium, tam ante Altare quam ante Epi­
scopum, atque ad eiusdem benedictionem genuflectere tenentur
(DD. 456; 2127; 2356; 2361; 2443).

Articulus IV.
De Canonicis ad honorem deque Canonicorum Coadiuioribus.
135. — Canonici ad honorem nec omnia iura nec obligationes
Canonicorum titularium habent, sed tantum iure gaudent:
1. Ad vestem choralem et alia insignia et privilegia liturgica
Canonicorum propria in dioecesi tantum in qua nominati sunt, et
extra dioecesim quando comitantur Episcopum vel eum aut Capi­
tulum in Conciliis et in sollemnitatibus repraesentant (C. L C. 409,
§ 2; DD. 3393; 4154, n. 14; 4187).
Canonici honorarii vero alicuius Basilicae vel Ecclesiae collegialis
almae Urbis privilegiis et insignibus uti possunt tantum intra
eiusdem Basilicae vel Ecclesiae collegialis eiusque filialium ambitum
(C.I.C. 407, § 1);
2. Ad praecedentiam (v. n. 152, XV);
3. Ad stallum Chori (C. I. C. 407, § 2).

136. — Canonicorum Coadiutores quamvis non sint vere
Canonici, tamen ius habent ad vestem choralem et alia insignia et
liturgica privilegia Canonicorum propria; et incedere debent post
Canonicos titulares, et ubi praebendae sint distinctae, post Canonicos ordinis cui Coadiutus annumeratur.
Coadiutoribus vero Dignitatum debetur locus post Dignitates
et ante Canonicos (DD. 1037; 1398 ad 1; S. C. C. 31 Maii 1670;
28 lun. 1873).
CAPUT XII.
DE PROTONOTARIIS APOSTOLICIS
Articulus 1.
De Protonotariis Apostolicis generatim.

137. — « Inter multiplices curas, quibus ob officium Nostrum
apostolicum premimur, illa etiam imponitur, ut venerabilium Fra­
trum Nostrorum, qui episcopali charactere praefulgent, pontificales
praerogativas, uti pars est, tueamur... Nostrum ergo est. illorum

excelsae dignitati sedulo prospicere, eamque pro viribus coram
Christiano populo extollere ».

«... hac nostra aetate saepe videre est Praelatos, immoderato insi­
gnium et praerogativarum usu, praesertim circa Pontificalia, viliores
reddere dignitatem et honorem eorum, qui sunt revera Pontifices.
« Quamobrem, ne antiquiora posthabeantur sapienter a Praede­
cessoribus Nostris edita documenta, quin imo, ut iis novum robur
et efficacia adiiciatur, atque insuper praesentis aevi indoli mos iuste
geratur, sublatis omnibus consuetudinibus in contrarium, nec non
amplioribus privilegiis, praerogativis, exemptionibus, induitis, con­
cessionibus, a quibusvis personis, etiam speciali vel specialissima
mentione dignis, nominatim, collective, quovis titulo et iure, acqui­
sitis, assertis, aut praetensis, etiam Praedecessorum Nostrorum et
Apostolicae Sedis Constitutionibus, Decretis aut Rescriptis confir­
matis, ac de quibus, ad hoc, ut infirmentur, necesse sit peculiariter
mentionem fieri, exquisito voto aliquot virorum in canonico iure
et liturgica scientia peritorum, reque mature perpensa, motu pro­
prio, certa scientia ac de Apostolicae potestatis plenitudine, decla­
ramus, constituimus, praecipimus, ut in posterum, Praelati Epi­
scopis inferiores aliique, de quibus infra, qua tales, non alia insignia,
privilegia, praerogativas audeant sibi vindicare, nisi quae hoc in
Nostro Documento, Motu proprio dato, continentur, eademque
ratione ac forma, qua hic subiiciuntur » (E Motu proprio Pii Pp. X
« Inter multiplices » diei 21 Febr. 1905) - (D. 4154).
I

138. — Quatuor ordines Protonotariorum habentur:
I. - Protonotarh Apostolici de numero Participantium
qui septem sunt et Collegium privative constituunt quod in Romana
Curia residet.
II. - Protonotarh Apostolici Supranumerarii ad quem
ordinem tantum pertinent Canonici trium Capitulorum Urbis Basi­
licarum nempe: Lateranensis, Vaticanae et Liberianae; itemque qui
ad aliquam Dignitatem vel Canonicatum pertinent aliarum quarundam extra Urbem Ecclesiarum quibus privilegia Protonotariorum de
numero Apostolica Sedes concesserit, ubique fruenda. Ad hunc
Protonotariorum ordinem nemo tanquam privatus aggregatur.
Ill. - Protonotarh Apostolici ad instar Participantium
inter quos adnumerantur illi ecclesiastici viri, quibus Apostolica Sedes
hunc honorem conferre voluerit, ac praeterea Dignitates et Cano­
nici alicuius Capituli praestantioris, quibus collegialiter titulus et

privilegia Protonotariorum, cum addito ad instar, ubique utenda,
fuerint ab eadem Apostolica Sede collata.
IV. - Protonotarh Apostolici Titulares seu Honorarii
sunt Praelati extra Urbem, qui tamen subiecti omnino manent lo­
corum Ordinariis, Praelatorum Domus Pontificiae honoribus non gau­
dent, neque inter Summi Pontificis Familiares adnumerantur (/. c.).

Articulus II.
De privilegiis Protonotariorum Apostolicorum
de numero Participantium.

139.— Protonotarh Apostolici de numero participantium: l.« Ha­
bitum praelatitium gestare valent coloris violacei, in sacris functio­
nibus, idest caligas, collare, talarem vestem cum cauda, numquam
tamen explicanda, neque in ipsis pontificalibus celebrandis: sericam
zonam cum duobus flocculis pariter sericis a laeva pendentibus,
et palliolum, seu mantellettum supra rocchettum; insuper nigrum
biretum, flocculo ornatum coloris rubini: pileum item nigrum cum
vitta serica, opere reticulato exornata, eiusdem rubini coloris,
cuius coloris et serici erunt etiam ocelli, globuli, exiguus torulus
collum et anteriores extremitates vestis ac mantelletti exornans,
eorum subsutum, itemque reflexus (paramani) in manicis » (etiam
rocchetti) - (D. 4154, § 16).
Super mantellettum, accedentes ad Ecclesiam, Pontificalia cele­
braturi, ab eaque recedentes, gestare possunt crucem pectoralem
auream, cum unica gemma, pendentem a funiculo serico rubini
coloris commixto cum auro et simili flocculo retro ornato; a cruce
pectorali alias abstinebunt (/. c., § 7 et 8).
2. « Alio autem habitu uti poterunt, Praelatorum proprio,
vulgo piano, in congregationibus, conventibus, sollemnibus audientiis
ecclesiasticis et civilibus, idest caligis et collari violacei coloris,
veste talari nigra cum ocellis, globulis, torulo ac subsuto, ut supra,
rubini coloris, serica zona violacea cum laciniis pariter sericis et
violaceis, peramplo pallio talari item serico violaceo, non undulato,
absque subsuto aut ornamentis quibusvis alterius coloris, ac pileo
nigro cum chordulis et sericis flocculis rubini coloris. Communi
habitu incedentes, caligas et collare violacei coloris ac pileum
gestare poterunt, ut supra dicitur» (l. c, § 17).
3. Annulo gemmato semper iure utuntur etiam in privatis
Missis aliisque sacris functionibus (/. c. § 4).
4. Extra Urbem celebrare possunt Officia divina ritu pontificali,

iuxta regulas infra traditas, petita venia loci Ordinarii, ac consensu
Praelati Ecclesiae exemptae, si in ea sit celebrandum (/. c., I, n. 5).
5. Romae et extra Missam lectam cum aliqua sollemnitate
celebrare possunt pariter iuxta normas infra traditas.
In aliis Missis lectis a simplici Sacerdote ne differant, nisi in
usu palmatoriae et annuli (/. c., § 10).
6. Gaudent induito Oratorii privati et Altaris portatilis. Qui
Missae ipsorum intererunt, ubivis celebrandae, sive in Oratoriis
privatis sive in Altari portatili, per eiusdem Missae auditionem
diei festi praecepto rite planeque satisfaciunt (/. c., § 11).
7. Praecedunt ipsis Abbatibus et Praelatis nullius extra
eorum territoria (ibidem).
8. Qui ante decimum annum ab adepto Protonotariatu Colle­
gium deseruerit, aut qui a decimo saltem discesserit, et per quinque
alios, iuxta Xysti V Constitutionem, iisdem privilegiis gavisus fuerit,
inter Protonotarios ad instar eo ipso erit adscriptus (/. c., § 12).
9. « Propriis insignibus seu stemmatibus imponere possunt
pileum cum lemniscis ac flocculis duodecim, sex hinc, sex inde pen­
dentibus eiusdem rubini coloris sine cruce et mitra» (/. c., § 18).
Articulus III.

De privilegiis Protonotariorum Apostolicorum
Supranumerariorum.

140. — Protonotarii Apostolici supranumerarii: 1. Habitu praelatitio et eo qui pianus dicitur uti possunt ad normam n. 1 et 2
praecedentis Articuli, sed crux pectoralis erit sine gemmis e cordula serica rubini ex integro coloris pendens, auro non intertexta,
simili flocculo retro ornata.
2. Annulo uti possunt cum unica gemma in Missis, Vesperis
aliisque functionibus pontificaliter tantum celebrandis (D. 4154,
§ 27, 28).
3. Extra Urbem, et impetrata venia Ordinarii loci, cui erit
arbitrium eam tribuendi quoties et pro quibus sollemnitatibus
voluerit, atque obtento etiam consensu Praelati Ecclesiae exemptae,
in qua forte celebrandum sit, pontificali ritu Missas et Vesperas
aliasque sacras functiones peragere possunt (/. c., § 25) iuxta regulas
infra traditas.
4. De speciali commissione Ordinarii etiam Missam pro de­
functis ritu pontificali celebrare possunt cum absolutione in fine,
mitra linea utentes (/. c., § 30).

5. Romae et extra Missam lectam cum aliqua sollemnitate
celebrare possunt iuxta praescripta infra tradita; in aliis Missis lectis
a simplici Sacerdote ne differant nisi in usu palmatoriae (/. c., § 31).
6. Canonici trium Patriarchalium Urbis sacra peragere ritu
pontificali, ut alii Canonici Protonotarii Supranumerarii infra ter­
minos propriae dioecesis, in Ecclesiis totius terrarum Orbis, impetrata
Ordinariorum venia ac Praesulum Ecclesiarum exemptarum consensu,
possunt (/. c., § 33).
7. Canonici omnes, etiam Honorarii, tum Patriarchalium Urbis
tum qui Dignitate aut Canonicatu potiuntur in Capitulis extra
Urbem Ecclesiarum, quibus privilegia Protonotariorum de numero
Apostolica Sedes concesserit ubique fruenda, tanquam singuli
insignibus et iuribus Protonotariorum ne fruantur, nec gaudeant
nomine et honore Praelatorum, nisi prius a Summo Pontifice inter
Praelatos Domesticos per Breve adscript! sint, et antea testimonium
Collegio Protonotariorum Participantium exhibuerint; coram ipsius
Collegii Decano vel per se vel per legitimum procuratorem Fidei pro­
fessionem et fidelitatis iusiurandum de more praestiterint, ac de his
postea, exhibito documento, proprium Ordinarium certiorem fecerint.
Quibus expletis eorum nomen in sylloge Protonotariorum Aposto­
licorum recensebitur (/. c., § 14 et 34).
8. « lam vero ne privilegiorum diversitas, quae inter homines
eiusdem Ordinis animadvertatur, Christianae plebis admirationem
moveat, Canonicis qui, cum sint e Capitulis modo memoratis, inter
Praelatos Domesticos relati non sint, damus et concedimus, ut collegialiter quidem omnibus fruantur privilegiis suo ipsorum Capitulo
ab Apostolica Sede tributis, singuli autem tum praelatitium habitum
et piamini, quem vocant, gestare, ut est in illis ipsis Nostris litteris
ad § 16 et 17 (v. n. 139, 1 et 2); tum, de speciali mandato Ordinarii,
ornatu et more Praelatorum, de quo ibidem ad § 31 (in Decr. 4154)
sermo est, Sacrum celebrare possint. Qua duplici potestate non eis
licebit uti, nisi intra fines dioecesis, cuius erit Capitulum » (D. 4309).
9. « Habitum et insignia in choro Dignitates et Canonici Piotonotarii gerent, prout Capitulo ab Apostolica Sede concessa sunt;
poterunt nihilominus veste tantum uti violacea praelatitia cum
zona sub choralibus insignibus, nisi tamen alia vestis tamquam
insigne chorale sit adhibenda. Pro usu rocchetti et mantelletti in
choro attendatur, utrum haec sint speciali induito permissa; alias
enim Protonotarius, praclatitio habitu assistens, neque locum inter
Canonicos tenebit, neque distributiones lucrabitur, quae sodalibus
accrescent » (D. 4154, § 19).

10. « Habitu praelatitio induti, Clericis quibusvis, Presbyteris,
Canonicis, Dignitatibus etiam collegialiter unitis, atque Praelatis Or­
dinum regularium, quibus Pontificalium privilegium non competat,
antecedunt, minime vero Vicariis Generalibus vel Capitularibus, Ab­
batibus, et Canonicis Cathedralium collegialiter sumptis» (/. c., § 21).
11. Ad Crucem et ad Episcopum non genuflectunt, sed tantum
sese inclinant; duplici ductu thurificantur: item, si sacris vestibus
induti functionibus in Choro adsistant (ibidem).
12. « Propriis insignibus seu stemmatibus imponere possunt
pileum cum lemniscis ac flocculis duodecim, sex hinc, sex inde pen­
dentibus, eiusdem rubini coloris sine cruce vel mitra» (/. c., §18).
13. «Gaudent induito Oratorii privati, domi rurique, ab Ordi­
nario loci visitandi atque approbandi, in quo, etiam sollemnioribus
diebus (exceptis Paschatis, Pentecostes, Assumptionis B. M.V., San­
ctorum Apostolorum Petri et Pauli, nec non loci Patroni principalis,
Festis) celebrare ipsi Missam poterunt, vel alius Sacerdos, in pro­
priam, consanguineorum, affinium, familiarium et cohabitantium
commoditatem etiam ad praeceptum implendum » (l. c., § 22).
14. «Collegialiter» tamquam Canonici, pontificalibus functio­
nibus, iuxta Caeremoniale Episcoporum, sacris vestibus induti adsistentes, non alia mitra utantur, quam simplici, nec umquam hoc et
ceteris fruantur Protonotariorum insignibus et privilegiis extra
propriam Ecclesiam, nisi in diplomate concessionis aliter habeatur.
Canonicus tamen, qui forte ad ordinem saltem Subdiaconatus non
sit promotus, neque in Choro cum aliis mitra unquam utatur. In
functionibus autem praedictis inservientem de mitra non habebunt,
prout in Pontificalibus uni Celebranti competit. Qui in Missa solemni
Diaconi, Subdiaconi aut Presbyteri assistentis munus agunt, dum
Dignitas vel Canonicus aut alter Privilegiarius pontificaliter cele­
brant, mitra non utentur (/. c., II, n. 36).
15. Qui inter Praelatos Domesticos per Breve adscript! sunt,
«cappam laneam violaceam pellibus ermellini hiberno tempore, aestivo
autem rubini coloris serico ornatam induent in Cappellis Pontificiis, in
quibus locum habebunt post Protonotarios Participantes» (f.c.,§20).
Articulus IV.

De privilegiis Protonotariorum Apostolicorum « ad instar »
Participantium.
141. — I.- Qui Protonotarii Apostolici ad instar, tamquam sin­
guli, iuribus honorantur:

1. Eo ipso sunt Praelati Domus Pontificiae.
2. Habitu praelatitio et eo, qui piantis dicitur, uti possunt ad
normam n. 1 et 2 Articuli II huius Capitis, sed crux pectoralis erit
sine gemmis appensa funiculo serico violacei ex integro coloris, auro
non intertexto (/. c., § 47).
3. Iisdem privilegiis gaudent ut in Articulo praecedenti n. 2,
5, 9, 10, 11, 12, 13. Circa vero sacras Functiones servare debent
regulas infra traditas.
II. - Qui Protonotarii ad instar titulo et honore gaudent tanquam Canonici alicuius Capituli ea retineant quae sub n. 14 prae­
cedentis Articuli constituta sunt.

Articulus V.
De privilegiis Protonotariorum Apostolicorum
Titularium seu Honorariorum.

142. — Protonotarii Apostolici Titulares seu Honorarii: 1. « Extra
Urbem dummodo Summus Pontifex eo loco non adsit, in sacris
functionibus rite utuntur habitu praelatitio, nigri ex integro coloris,
idest veste talari, etiam, si libeat, cum cauda (numquam tamen
explicanda), zona serica cum duobus flocculis a laeva pendentibus,
rocchetto, mantelletto, et bireto, absque ulla horum omnino parte,
subsuto aut ornamento alterius coloris» (D. 4154, § 64).
2. « Extra Urbem, praesente Summo Pontifice, descripto habitu
indui possunt, si hic tanquam chorale insigne concessum sit, vel si
quis uti Vicarius adfuerit » (Z. c., § 65).
3. « Habitu praelatitio induti, omnibus Clericis, Presbyteris
etiam Canonicis, singulatim sumptis, praeferantur non vero Canonicis,
etiam Collegiataruin, collegialiter convenientibus, neque Vicariis
Generalibus et Capitularibus, aut Superioribus Generalibus Ordinum
Regularium et Abbatibus ac Praelatis Romanae Curiae» (/. c., §66).
4. « Non genuflectunt ad Crucem vel ad Episcopum, sed tan­
tum se inclinant, ac duplici ductu thurificantur » (ibidem).
5. « Super habitu quotidiano, occasione solemnis conventus,
audientiae et similium, etiam Romae et coram Summo Pontifice,
zonam tantum sericam nigram cum laciniis item nigris gestare
poterunt, cum pileo chordula ac floccis nigris ornato » (/. c.y § 67).
6. « Propriis insignibus, seu stemmatibus, pileum imponere
valeant, sed nigrum tantummodo, cum lemniscis et sex hinc sex
inde flocculis pendentibus, item ex integro nigris » (/. c., § 68).
7. « Si quis Protonotarius Titularis, Canonicatus aut Dignitatis

ratione, Choro intersit, circa habitum se gerat iuxta normas Protonotariis Supranumerariis constitutas (vide Art. ill, η. 9), vestis colore
excepto » (/. c„ § 69).
8. « Sacris operantes, a simplicibus Sacerdotibus minime diffe­
rant, attamen extra Urbem in Missis et Vesperis solemnibus, pariterque in Missis lectis aliisque functionibus solemnius aliquando
celebrandis, palmatoria tantum ipsis utenda conceditur, excluso
Canone aliave pontificali supellectili » (/. c., § 70).

CAPUT XIII.
DE PRAELATIS URBANIS SEU DOMESTICIS

143. — Praelati Urbani seu Domestici, etsi nulli Collegio adscript!,
ii nempe qui tales renunciati, Breve Apostolicum obtinuerunt, gestare
possunt habitum praelatitium et quem pianum vocant iuxta Romanae
Curiae consuetudinem prout supra n. 139, 1, 2 describitur; nec alio
uti colore quam violaceo in bireti flocculo et pilei vitta, opere reti­
culato distincta, sive chordulis et flocculis, etiam in pileo stemma­
tibus imponendo, ut n. 139, 9 dictum est, nisi, pro eorum aliquo,
constet de maiori particulari privilegio.
In Missa cum cantu vel etiam lecta cum aliqua solemnitate
celebranda, item in Vesperis aliisque solemnibus functionibus palmatoria uti possunt, non vero Canone aut alia pontificali supel­
lectili (D. 4154, § 78 et 79).

CAPUT XIV.

DE DIGNITATIBUS, CANONICIS ET ALIIS QUI NONNULLIS
PRIVILEGIIS PRAELATORUM PROPRIIS FRUUNTUR
144. — « Ex Romanorum Pontificum indulgentia, insignia quae­
dam praelatitia aut pontificalia aliis Collegiis, praesertim Cano­
nicorum, eorumve Dignitatibus, quocumque nomine nuncupentur,
vel a priscis temporibus tribui consueverunt; cum autem eiusmodi
privilegia deminutionem quamdam episcopali dignitati videantur
afferre, idcirco ea sunt de iure strictissime interpretanda. Huic
principio inhaerentes, expresse volumus, ut in pontificalium usu ne­
mini ad aliquod ex supra memoratis Collegiis pertinenti in posterum
ampliora suffragentur privilegia, quam quae, superius descripta, com-

petunt Protonotariis sive Supranumerariis, sive ad instar, et quidem
non ultra propriae Ecclesiae, aut ad summum Dioeceseos, si hoc fuerit
concessum, limites; neque ultra dies iam designatos, aut determi­
natas functiones; et quae arctiora sunt, ne augeantur» (D. 4154,§80).

CAPUT XV.
DE ABBATIBUS REGULARIBUS DE REGIMINE

145. — Abbates regulares de regimine sunt Praelati qui
perpetuo vel ad tempus praesunt Monasteriis sui iuris.
146. — Electi legitime ad regimen Monasterii debent intra tres
menses ab electione benedictionem accipere ab Episcopo Dioecesis
in qua situm est Monasterium (C. I. C. 625).
Ad benedictionem Abbatum extra Romanam Curiam requiritur
Mandatum Apostolicum, quod generatim dirigitur ad Episcopum,
cuius in Dioecesi Monasterium Abbatis benedicendi adsit.
Abbatibus omnibus Ordinis S. Benedicti confoederati per Brevem
Benedicti XV «Pro benedictione» (19 lun. 1921) conceditur semel
pro semper Mandatum generale itemque privilegium benedictionem
recipiendi a quolibet Episcopo cum Sede Apostolica communionem
habente, quoties sedes episcopalis vacaverit vel quoties in scriptis
constiterit Episcopum dioecesanum aut legitime impeditum fuisse,
quominus eam ipse conferat, aut consensum suum ad hoc dedisse.

147. — Privilegia ac iura ad s. Liturgiam spectantia:
1. Uti in proprio territorio insignibus pontificalibus cum
throno et baldachino qui duos tantum gradus habere potest
absque suppedaneo, et erigendus pro Functionibus pontificalibus
solemnibus tantum.
2. Deferre crucem pectoralem, annulum cum gemma ac
pileolum nigri coloris etiam extra proprium territorium.
3. Supra superpelliceum, vel rocchettum si Canonici regulares,
se induere mantelletto et mozzetta vel cappa, pro re.
4. Officia divina ritu pontificali celebrare in proprio territorio,
absque dierum limitatione (C. 1. C. 625), sed quoad ceteras liturgicas praescriptiones conformare se debent Decreto generali S. R. C.
coram Alexandro VII, dic 27 Sept. 1659, relato sub. n. 1131.
5. Conferre possunt primam tonsuram et ordines minores
dummodo promovendus sit ipsis subditus vi professionis saltem sim­
plicis, ipsi vero benedictionem abbatialem legitime acceperint. Extra
6 — Moretti, Dc >

hos fines, Ordinatio ab eisdem collata, revocato quolibet privilegio,
est irrita, nisi Ordinantes charactere episcopali polleant (C. I. C. 625;
964, n. 1).
6. Illis celebrantibus genuflexiones debentur in suae jurisdi­
ctionis Ecclesiis tantum (D. 3059 ad XX).
7. Abbas regularis qui Ecclesiae paroeciali praeest, potest
absque Ordinarii loci licentia Processionem facere per civitatem
cum suis Monachis tantum, dummodo non exeat extra paroeciae
fines; nequit vero in Processionibus extra suam Ecclesiam et conven­
tum mitra et baculo uti (DD. 168 ad 1 et 3; 768; 873; 1131, n. 8).
8. Abbas regularis in publicis Processionibus incedere debet
cum suo Clero regulari (D. 298); si plures Abbates regulares simul
publicis Processionibus intersint, quilibet ex praedictis Abbatibus
incedere debet cum suo Clero et sub suae Ecclesiae propria Cruce
in loco sibi debito (D. 307).
CAPUT XVI.

DE PRAECEDENTIA
INTER VARIAS PERSONAS PHYSICAS SEU MORALES

Articulus I.
De praecedentia in genere.
148. — « Praecedentia est praeminentia honoris unius prae
alio, seu est itis ad externam praeminentiam honoris in publicis
conventibus seu manifestationibus » (P. Matthaeus a Coronata,
Inst. lur. Canon., vol. I, n. 155).
Hinc praecedere significat tenere locum nobiliorem prae aliis.
149. — Locus nobilior intra Ecclesiam generatim est propinquior
ad Altare maius: in Processionibus pro Clericis, habitu chorali vel
sacris vestibus indutis, locus a Cruce remotior; pro Clericis vero
habitu praelatitio indutis, immediate post Celebrantem.
Si in Processione deferatur SS. Sacramentum vel Imago Sancti,
in cuius honorem fit Processio, locus nobilior est immediate ante
SS. Sacramentum vel Imaginem Sancti, si Clerici habitu chorali
vel paramentis sacris induti sint; immediate post, si habitu praelatitio
induti. Item in delatione cadaverum immediate ante vel post cadaver.
In conventibus nobilior locus est prima sedes seu princeps,
generatim in capite aulae collocata.

150. — Duo sunt principia generalia praecedentiae: personalia
seu propria, non personalia seu repraesentationis.
Personalia seu propria ea sunt quae respiciunt auctoritatem et
excellentiam personae cui praecedentia datur. « Cui est auctoritas
in personas sive physicas sive morales, eidem ius est praecedentiae
super illas » (C. I. C. 106, 2°). Hinc: Vicarius Generalis super omnibus
de Clero, non exclusis Dignitatibus et Canonicis, praecedentiae ius
habet (/. c., 370, § 1); Cardinales praecedunt «... omnibus Praelatis
etiam Patriarchis, imo ipsis Legatis Pontificiis, nisi Legatus sit Car­
dinalis in proprio territorio residens...» (/. c., 239, § 1, 21°).
Non personalia seu repraesentationis sunt ea principia quibus
alicui praecedentia datur non propriae auctoritatis causa, sed propter
auctoritatem personae repraesentatae. « Qui alius personam gerit,
ex eadem obtinet praecedentiam; sed qui in Conciliis aliisque simi­
libus conventibus procuratorio nomine intersunt, sedent post illos
eiusdem gradus qui intersunt nomine proprio» (/. c., 106, 1°). Prin­
cipio hoc Legati Romani Pontificis, licet charactere episcopali
careant, praecedunt omnibus Ordinariis qui non sint cardinalitia
dignitate insigniti (/. c., 269, § 2). Episcopus qui in Concilio Oecumenico Patriarchae vices gerit sedet post Patriarchas; Sacerdos qui
in Concilio Plenario interest ut Archiepiscopi procurator, sedet post
Archiepiscopos, sed ante Episcopos.

151. — « In praecedentia diversitas ritus non attenditur »
(/. c., 106, 4o).
Salvis principiis generalibus, inter diversas personas ecclesia­
sticas quarum nulla habeat in alias auctoritatem:
1. «Qui ad gradum potiorem pertinent, praecedunt eis qui
sunt inferioris gradus» (/. c., 106, 3°).
« Nomine gradus ubi agitur de personis ecclesiasticis venit locus,
nioraliter sumptus, sive status quem ecclesiastica persona habet
in sacra hierarchia » (Card. De Luca, De iurisdictione et foro com­
petenti, disc. 24, n. 13; disc. 28, n. 4). « Vocabulum gradus multipli­
citer usurpari solet. Si applicatur personis ecclesiasticis denotat con­
ditionem, statum, dignitatem, habito respectu ad hicrarchiam eccle­
siasticam » (Manfredi, De praecedentia, iuribus et officiis, etc., c. 3,
q. 4, dub. 5, n. 2). Hinc « Patriarcha praecedit Primati, Primas
Archiepiscopo, hic Episcopis, salvo praescripto can. 347» (C.I.C. 280).
2. «... Inter eiusdem gradus personas sed non eiusdem ordinis,
qui altiorem ordinem tenet, praecedit iis qui in inferiore sunt po-

Nomine ordinis intelligitur ordo sacer quia in iure verba ordinare,
ordo, ordinatio, sacra ordinatio, comprehendunt, praeter consecra­
tionem episcopalem, presbyteratum, diaconatum, subdiaconatum,
acolythatum, exorcistatum, lectoratum, ostiariatum, et ipsam primam
tonsuram, nisi aliud ex natura rei vel ex contextu verborum eruatur
(/. c., 949 et 950). Hinc Presbyteri praecedunt Diaconos, Diaconi
Subdiaconos, etc.
3. «.... Si denique ad eumdem gradum pertinent eumdemque
ordinem habeant, praecedit qui prius promotus est ad gradum; si
eodem tempore promoti sint, senior ordinatione, nisi iunior ordi­
natus fuerit a Romano Pontifice; et si eodem tempore ordinem
receperint, senior aetate» (/. c., 106, 3°).
« Inter varias personas morales eiusdem speciei et gradus, illa
praecedit quae est in pacifica quasi possessione praecedentiae et,
si de hoc non constet, quae prius in loco, ubi quaestio oritur, instituta
est... » (/. c., 106, 5°).
Is dicitur in pacifica quasi possessione praecedentiae, qui licet
ius suum ad praecedentiam probare non possit, tamen probare
potest se a quatuor vel a quinque annis, absque reclamatione
praecedere consuevisse; quod si probet, praesumptionem iuris praece­
dentiae ex hoc canone habet; quod valet quamvis alia persona mo­
ralis eiusdem gradus eiusdemque speciei se in loco antiquius exsistere
probet.
Inter personas morales eiusdem speciei, sed non eiusdem gradus
et inter se aliquo modo colligatas, ea praecedit quae superioris est
gradus. Principio hoc « Capitulum Cathédrale praecedit Collegiati
etiam insigni, in ipsa quoque collegiali Ecclesia: Capitulum insigne
praecedit non insigne...» (/. c., 408, § 1).
Inter personas morales diversae speciei illa praecedit quae specie
est altior. Hinc « Religiosi praecedunt laicis; religiones clericales,
laicalibus; canonici regulares, monachis; monachi, ceteris regularibus;
regulares, Congregationibus religiosis; Congregationes iuris ponti­
ficii, Congregationibus iuris dioecesani... » (/. c., 491, § 1).
« Inter sodales vero alicuius collegii, ius praecedentiae determi­
natur ex propriis legitimis constitutionibus, secus ex legitima con­
suetudine; qua deficiente, ex praescripto iuris communis» (/. c.,
106, 5θ).
« Loci Ordinarii est in sua dioecesi statuere praecedentias inter
suos subditos, ratione habita principiorum iuris communis, legiti­
marum dioecesis consuetudinum et munerum ipsis commissorum;
et omnes de praecedentia controversias, etiam inter exemptos,

quatenus ii collegialiter cum aliis procedant, componere in casibus
urgentioribus, remota omni appellatione in suspensivo, sed sine
praeiudicio iuris uniuscuiusque» (/. c., 106, 6°).
Articulus II.
De praecedentia in specie.

152.
- Cardinales. — Cardinalis Legatus a latere extra
Urbem semper et ubique praecedit omnibus Cardinalibus; si non
est a latere praecedit omnibus Cardinalibus tantum in territorio
legationis (C. I. C. 269, § 2; 239, § 1, 21°).
Cardinales praecedunt « omnibus Praelatis etiam Patriarchis, imo
Legatis Pontificiis, nisi Legatus sit Cardinalis in proprio territorio
residens» (/. c., 239, § 1, 21°).
Ordo praecedentiae inter Cardinales: 1. Decanus idest
«...antiquior promotione ad aliquam sedem suburbicariam,cui tamen
nulla est in ceteros Cardinales iurisdictio, sed ipse primus habetur
inter aequales » (/. c., 237, § 1).
•2. Subdecanus.
3. Cardinales Episcopi suburbicarii iuxta tempus promotionis
ad sedem suburbicariam.
4. Cardinales Presbyteri iuxta tempus promotionis ad digni­
tatem cardinalitiam, sed qui charactere episcopali insigniti sunt
ceteris praecedunt, servata promotionis prioritate ad dignitatem
cardinalitiam inter eos qui in eodem sacro ordine constituti sunt.
5. Cardinales Diaconi pariter iuxta prioritatem ad cardina­
litiam dignitatem. Cardinalis, qui ex ordine diaconali ad ordinem
presbyteralem per optionem transit, praecedit omnibus Cardinalibus
Presbyteris qui post ipsum ad sacram purpuram assumpti sunt.
Cardinalis, cuius nomen Romanus Pontifex «/n pectore» sibi reser­
vavit, iure praecedentiae gaudet a die reservationis, non vero a
publicatione.
II. - Legati Romani Pontificis. — Nuntii, Internuntii, Delegati
Apostolici et Praelati qui a Romano Pontifice missi sunt cum pote­
state delegata ad aliquod peculiare negotium « licet forte charactere
episcopali carcant praecedunt tamen omnibus Ordinariis qui non
sint cardinalitia dignitate insigniti » (C. I. C. 269, § 2).
« Episcopis qui, ratione sedis, titulo Legati Apostolici decorantur,
nullum exinde competit speciale ius» (/. c., 270).
III. - Patriarchae, Primates, Archiepiscopi, Episcopi sive
residentiales sive titulares. — Patriarcha praecedit Primati,

Primas Archiepiscopo, hic Episcopo; Episcopus vero in proprio terri­
torio praecedit omnibus istis, excepto proprio Metropolita (C. I. C.
280; 347).
S. R. Congregatio declaravit circa praecedentiam inter Episcopos
nullam aliam rationem esse habendam nisi temporis electionis seu
promotionis ad Episcopatum (D. 270). Si plures Episcopi eodem die
in Consistorio propositi et confirmati fuerint, praecedunt iuxta ordi­
nem quo in Consistorio propositi eCconfirmati fuerint.
Episcopus consecratus praecedit Episcopo non consecrato, licet
hic propositus et confirmatus prius fuerit, sed cum consecrationem
episcopalem acceperit praecedit omnibus qui post ipsum propositi
et confirmati fuerint in Consistorio.
Praecedentia inter Episcopos suffraganeos in Concilio Provinciali
aliisque Conventibus provincialibus definienda est a die praeconizationis seu electionis in episcopatum, non vero a die promotionis
ad sedem suffraganeam (Caer. Episc. L. 1, cap. 31, n. 15; ex
Resp. Pont. Comm. ad Cod. Can. authentice intcrpr. die 10 novembris 1925).
IV. - Protonotarii ApOSTOLICI DE NUMERO PARTICIPANTIUM.
— Hi Praelati praecedunt Abbatibus et Praelatis nullius, Vicariis et
Praefectis Apostolicis, charactere episcopali carentibus et extra terri­
toria eorum iurisdictionis.
V. - Abbates et Praelati «nullius», Vicarii et Praefecti
Apostolici charactere episcopali non insigniti. — In proprio
territorio Praelati isti omnibus praecedunt, exceptis Clericis cha­
ractere episcopali insignitis.
Praecedentia inter hos Praelatos definienda est a die electionis,
sed Abbas Archicoenobii Montis Cassini omnibus praecedit.

VI. - Protonotarii Apostolici Supranumerarii et ad instar.
— « Sciant praeterea (hi Praelati), se, licet forte plures una simul,
non tanquam alicuius Ecclesiae Canonici, sed tanquam Protonotarii
conveniant, non idcirco Collegium praelatitium constituere; verum
quando una cum Protonotariis de numero Participantium concurrunt,
v. gr. in Pontificia Cappella, tunc quasi unum corpus cum ipsis effecti
censentur, sine ullo tamen amplissimi Collegii praeiudicio, ac servatis
eiusdem Capellae et Familiae Pontificiae consuetudinibus » (Ex Mot.
pr. « Inter multiplices ») - (D. 4154, § 40; et § 57).
VII. - Abbates regulares de regimine. — Praelati isti prae­
cedunt Superioribus generalibus Ordinum. Regularium.

VIII. - Superiores Generales Ordinum Regularium. — Hi
Praelati praecedunt Protonotariis Apostolicis Titularibus seu Hono­
rariis.
IX. - Protonotarii Apostolici Titulares seu Honorarii. —
«Habitu praelatitio induti (hi Praelati), omnibus clericis, Presbyteris
etiam Canonicis, singulatim sumptis praeferantur, non vero Cano­
nicis, etiam Collegiatarum collegialiter convenientibus, neque Vicariis
Generalibus et Capitularibus, aut Superioribus Generalibus Ordinum
Regularium et Abbatibus ac Praelatis Romanae Curiae...» (/. c., § 66).
X. - Familiares Romani Pontificis. — «Circa Romani Ponti­
ficis Familiares, sive praelati titulo gaudeant sive non, standum
privilegiis, regulis et traditionibus pontificiae Domus» (C. I. C. 328).
XI. - Vicarius Generalis, sive Canonicus sive non, etiam prae­
sente Episcopo, publice privatimque praecedit omnibus dioecesis
Clericis, non exclusis Dignitatibus et Canonicis Ecclesiae Cathedralis,
non solum extra Chorum, sed etiam in Choro et in actibus capitula­
ribus, nisi Clericus charactere episcopali praefulgeat et Vicarius Gene­
ralis eodem careat (Cfr. C. 1. C. 370, § 1; S. C. C. «Cuneen. et Utinen.
Praecedentiae », 17 Maii 1919; « Lucerina », 15 Decembr. 1923).
XII. - Vicarius Capitularis eodem praecedentiae iure Vicarii
Generalis gaudet.
XIII. - Capitulum cathédrale. — «Capitulum cathédrale prae­
cedit collegiali etiam insigni, in ipsa quoque collegiali ecclesia... >
(C. I. C. 408, § 1; DD. 87 ad 1; 748; 1172; 2371 ad 4) et Religiosis
etiam in eorum Ecclesia, licet exempta (C. I. C. 491, §2). Adhuc
autem requiritur ut Canonici capitulariter incedant.
Ad incedendum capitulariter sufficit et requiritur ut saltem
tres Canonici sub Cruce Capituli incedant (DD. 681; 710).
XIV. - Capitulum collegiale.— Capitulum collegiale insigne
praecedit non insigni (C. I. C. 408, § 1). Inter Capitula collegialia
eiusdem gradus, illud praecedit, iuxta praescriptum can. 106, 5°,
quod est in pacifica quasi possessione praecedentiae et, si de hoc non
constet, quod prius institutum est.
Capitulum collegiale ad Ecclesiam cathedralcm accedens capi­
tulariter, condecentcm locum ab Ordinario assignatum habere debet,
et praeferendum est Beneficiariis Ecclesiae cathedralis: praeterquam
in Processione in qua Clerus huius Ecclesiae cathedralis, qui ex om­
nibus Canonicis, Presbyteris, Beneficiariis, Cappellanis et Clericis con­
stat, semper ultimo et digniori loco incedit, iuxta Caeremoniale
Episcoporum, L. 2, cap. 33, n. 5 (DD. 238; 1205 ad 1 et 2; 2070).

XV. - Canonici. — «... In eodem Capitulo, salvis particula­
ribus statutis, vel legitimis consuetudinibus, Dignitates, servato
inter se praecedentiae ordine, praecedunt Canonicis; Canonici anti­
quiores, qui nempe prius possessionem ceperunt, posterioribus; Cano­
nici titulares, honorariis; honorarii, beneficiariis; Dignitates vero aut
Capitulares, charactere episcopali ornati, omnibus Dignitatibus ac
Canonicis in presbyterali tantum ordine constitutis praecedunt »
(C. I. C. 408, § 1).
Ubi praebendae non sunt distinctae, Canonicus Sacerdos semper
praecedit Canonico charactere presbyterali non ornato, cuius prae­
cedentia definienda est a die ordinationis in presbyteratum, non
autem receptionis in Capitulum (Card. Gennari, Quist, canoniche,
n. 284).
« In Capitulis in quibus habentur distinctae praebendae presbyterales, diaconales, subdiaconales, servetur praecedentia ordinis; et
in eodem ordine praecedentia receptionis in ordinem, non autem
in Capitulum » (C. I. C. 408, § 2).
In Capitulis istis, Canonici ordinis presbyteralis, licet ordine presbytcrali carentes, praecedunt Canonicis ordinis diaconalis quamvis Sacer­
dotes; et Canonici ordinis diaconalis, licet Clerici in ordine diaconali
non constituti, praecedunt Canonicis ordinis subdiaconalis, quamvis
ordine presbyterali insignitis vel ad diaconatum promotis.
Id tantum ex iure particulari accidere potest, nam ex iure com­
muni praescribitur ut promovendi ad canonicatum Sacerdotes sint
(/. c., 404, § 1).
Canonici honorarii incedunt post Canonicos titulares; inter se
praecedentia definienda est a die electionis; et si plures eodem die
electi fuerint, iuxta ordinem quo Capitulo propositi fuerint ab Ordi­
nario, cuius « est in sua dioecesi statuere praecedentias inter suos
subditos, ratione habita principiorum iuris communis, legitimarum
dioecesis consuetudinum et munerum ipsis commissorum... » (C. I.
C. 106, 6«).
Canonici uti singuli nullo praecedentiae iure super alios dioecesis
Clericos gaudent nisi eo quod a sacerdotali ordinatione oritur (D. 711).
XVI. - Canonicorum Coadiutores. — Coadiutores Canoni­
corum incedunt post Canonicos titulares: et ubi praebendae sunt
distinctae post Canonicos ordinis cui Coadiutus annumeratur. Coadiutoribus vero Dignitatum debetur locus post Dignitates et ante
Canonicos (DD. 1037; 1398 ad 1; S. C. C. 31 Maii 1670; 28 lun.
1873).

Canonicus Coadiutor, licet cum futura successione, post Coadiuti
mortem non gaudet iure praecedentiae super Canonicos titulares
electos post ipsum ad coadiutoriam quia « Coadiutor durante vita
coadiuti non est verus Canonicus, sed fictus, non habet ius nec ti­
tulum in beneficio, sed tantum exercitium et administrationem, no­
mine Coadiuti, penes quem residet totale ius in canonicatu» (De
Herdt, Prax. Caer., cap. 11, § 15, n. 11).
XVII. - Parochi. — Parochi collegialiter praecedunt omnibus
Dioecesis Clericis uti singulis incedentibus, excepto Vicario Generali.
Inter Parochos vero ius praecedentiae determinatur iuxta tempus
promotionis ad parochiale officium, sed Parochus Ecclesiae cathedralis qua Parochus et quidem in concursu aliorum Parochorum, qua
talium, praecedit omnibus aliis Dioecesis Parochis; eadem praece­
dentia competit Vicario paroeciali Capituli cathedralis (C. I. C. 478,
§ 1). Si Parochus ad aliam paroeciam transferatur non amittit ius
praecedentiae.
In sua propria Ecclesia Parochus praecedit omnibus Dioecesis
Clericis, excepto Vicario Generali, et, exclusis Canonicis Ecclesiae
cathedralis ac collegialis quando capitulariter accedunt (D. 723).
Praesente vero Capitulo sive cathedrali sive collégial!, licet Pa­
rochus praecedentiae ius cedat, non amittit iusfunerandi (D. 3062ad 1).
nisi adsit immemorabilis consuetudo contraria.
In Ecclesia paroeciali ubi Canonicorum Capitulum adest, si Pa­
rochus sit Dignitas vel Canonicus sive titularis sive honorarius ei
competunt tantum quae spectant ad Dignitatem vel ad Canonicatum
sive titularem sive honorarium; secus habet tantum praecedentiam
super Canonicos ut singulos et supra simplices Sacerdotes, numquam
vero sedere et incedere potest inter Canonicos et Mansionarios
Ecclesiae (D. 3251 ad 3).
XVIII.- Vicarii paroeciai.es.— Vicarii paroecialcs eodem prae­
cedentiae iure gaudent ac Parochi, quia veri Parochi sunt, ad
eos etenim « exclusive pertinet tota animarum cura cum omnibus
Parochorum iuribus et obligationibus ad normam iuris communis ct
secundum probata statuta dioecesana vel laudabiles consuetudines
(C. I. C. 471. § I).
Vicarius paroecialis Capituli Ecclesiae cathedralis, ut supra diximus,
«praecedit omnibus aliis dioecesis Parochis aut Vicariis» (/.c.,478, § 1).
XIX. - Vicarii oeconomi. — Vicarii oeconomi idem praece­
dentiae ius habent ac Parochi; praecedunt ergo iuxta gradum pro­
motionis ad officium, ordinationis tempus, aetatem, etc., ad normam
can. 106, 1° et 3°.

XX. - Vicarii substituti et coadiutures. — Hi Vicarii
habent tantum, et quidem durante munere, praecedentiam super
Vicarios cooperatores et alios Clericos Ecclesiae paroeciali addictos.
XXI. - Vicarii cooperatores. — Dum Vicarii cooperatores in
munere manent praecedunt aliis Ecclesiae paroeciali Clericis addictis
tantum, non vero praecedunt aliis Sacerdotibus paroeciae non ad­
dictis antiquioribus ratione ordinationis (D. 3780 ad 2).
XXII - Presbyteri.— Praecedentia inter simplices Sacerdotes
etiamsi religiosos saecularizatos (D. 936) definienda est iuxta tempus
promotionis ad presbyteratum, sed supra omnes praecedentiae iure
gaudet qui ordinatus fuerit a Romano Pontifice.
S. C. de Propaganda Fide per Decretum diei 16 lan. 1924 revo­
cavit privilegium (firmis manentibus ceteris privilegiis titulo Missionarii Apostolici adnexis) respiciens praecedentiam eorundem Missionariorum Apostolicorum relate ad eos qui hoc titulo non sunt insigniti.
XXIII. - Vicarii foranei. — Vicarius foraneus « praecedit
omnibus Parochis aliisque Sacerdotibus sui districtus » (C. I. C.
450, § 2); non gaudet vero praecedentiae iure super Capitulum
collegiale in suo districtu exsistens.
Si Vicarius foraneus sit simul Canonicus Capituli collegialis in
suo districtu, vi canonis 450, § 2 non praecedit ceteris Canonicis in
Choro et actibus capitularibus (Ex Resp. Pont. Comm, ad Cod. Can.
authentice interp. die 10 Nov. 1925).
XXIV. - Clerus saecularis. — Clerus saecularis praecedit
tum laicis tum religiosis extra eorum Ecclesias atque etiam in eorum
Ecclesiis, si agatur de religione laicali; Capitulum vero cathédrale
vel collegiale eisdem praecedit ubique locorum (C. 1. C. 491, § 2).
XXV. - Religiosi. — « Religiosi praecedunt laicis; religiones
clericales, laicalibus; Canonici regulares, monachis; monachi, ceteris
regularibus; regulares, Congregationibus religiosis; Congregationes
iuris pontificii, Congregationibus iuris dioecesani; in eadem specie
servetur praescriptum can. 106, 5° » (C. I. C. 491, § 1).
.4) Religio clericalis est « religio cuius plcrique sodales sacer­
dotio augentur; secus est laicalis» (/. c.,488, 4°). Religio clericalis non
cessat talis esse si per accidens aliquo tempore maiorum numerum
conversorum quam clericorum habeat; et religio laicalis, licet aliquos
sodales charactere sacerdotali insignitos habeat, laicalis remanet.
β) Congregatio iuris pontificii ea est quae vel approbationem
vel saltem laudis decretum ab Apostolica Sede est consecuta;
iuris vero dioecesani dicitur ea Congregatio quae ab Ordinario
erecta, hoc laudis decretum nondum obtinuit (I. c., 3°).

Congregatio iuris pontificii suam praecedentiam super alias
eiusdem iuris Congregationes computare debet a die quo ab Apostolica Sede approbata est, non vero a die erectionis in Congre­
gationem iuris dioecesani.

C) Omnes Religiosi, exceptis religionis laicalis sodalibus, in
suis Ecclesiis super alios Religiosos iure praecedentiae gaudent.
Inter religiosas Familias eiusdem speciei illa praecedit quae est
in pacifica quasi possessione praecedentiae et, si de hoc non
constet, quae prius in loco, ubi quaestio oritur, instituta est
(C. 1. C. 106, 5o).
D) Pro omnibus et singulis tribus Minoritici Ordinis Fami­
liis iuxta Litt. Apost. Pii Pp. X f. r. « Seraphici Patriarchae» datam
die 15 Aug. 1910 sequens praecedentiae norma attendenda est:
Praecedentia quoad singulos conventus respicit civitatem cum
suo suburbio, vel locum cum suo suburbio, unde qui sunt in
loco proprio praecedunt aliis; quod si nulla ex Familiis Mino­
ri ticis sit in loco proprio, Fratres Minores praecedant Fratribus
Minoribus Conventualibus; Fratres Minores Conventuales Fratribus
Minoribus Capuccinis.

E) Religiosa Familia recenter fundata in loco ubi eiusdem
Ordinis seu Congregationis altera adest, eodem praecedentiae iure
gaudet quo sodales antiquioris eiusdem Ordinis seu Congregationis
Familiae, ita ut omnes sub una Cruce procedere debeant (D. 352).
Inter sodales eiusdem religionis ius praecedentiae determinatur ex
propriis legitimis constitutionibus; secus ex legitima consuetudine;
qua deficiente, ex praescripto iuris communis (C. I. C. 106, 5°) ad
normam can. 106 et 491.
Licet alicuius Religionis legitimae constitutiones, et sive alicuius
domus sive provinciae religiosae, consuetudines legitimae iuri com­
muni contrariae sint, pariter servandae sunt.

XXVI. - ReligioS/\e. — Quamvis mulieres Processionibus
active participare non deberent (S. C. F.E. et RR. 26 Martii
1897), tamen, si admittantur ex iure aliquo particulari vel ex
consuetudine, salvo praescripto Ritualis Romani (Tit. IX, cap. I,
n. 4) «...feminae a viris separatae orantes prosequantur». Re­
ligiosae mulieribus laicis praecedant, et inter Familias Religiosa­
rum praecedentia servetur ad instar Religiosorum, nam: « Quae
de religiosis statuuntur, etsi masculino vocabulo expressa, valent
etiam pari iure de mulieribus, nisi ex contextu sermonis vel ex
rei natura aliud constet » (C. I. C. 490).

XXVII. - Laici. — «§ 1. Inter pias laicorum associationes, ordo
praecedentiae est qui sequitur, firmo praescripto can. 106, nn. 5, 6:
1° Tertii Ordines;
2° Archiconfraternitates;
3° Confraternitates;
4° Piae uniones primariae;
5° Aliae piae uniones.
«§ 2. Confraternitas sanctissimi Sacramenti, si agatur de pro­
cessione in qua defertur sanctissimum Sacramentum, praecedit
ipsis archiconfraternitatibus.
« § 3. Omnes autem tunc solummodo ius praecedentiae habent,
cum collegialiter incedunt sub propria Cruce vel vexillo et cum
habitu seu insignibus associationis » (C. I. C. 701).
A) Ius ergo praecedentiae laicorum, non singulorum sed
collegii est; censetur autem collegialiter interesse si saltem tres
sodales, cum habitu seu insignibus associationis sub propria Cruce
vel vexillo, coniunctim incedant (DD. 681; 710).
a) Habitus est operimentum quo tota vel fere tota persona
tegitur. Insignia vero sunt aliquod signum uniforme deferendum
super consuetas vestes ad significandum tales personas ad tale
collegium pertinere.
b) Vexillum, cuius can. 701 mentionem facit, est iuxta
Rituale Romanum, «vexillum sacris imaginibus insignitum, non
tamen factum militari seu triangulari forma» (Tit. IX, cap. 1, n. 5)
appensum ex hastili ligneo eoque solido cui in summa parte Crux,
mediocris formae, praefigatur.
c) In Processione deferri potest et Crux et vexillum nam in
Rituali Romano (I. c.) dicitur: « Praeferatur Crux, et, ubi viget con­
suetudo, vexillum... »; quo in casu vexillum praeferatur ante Crucem.
B) Piarum associationum mulierum praecedentia in Proces­
sione non consideratur quia mulieres processionibus active parti­
cipare non debent (S. C. E E. et R R. 26 Mart. 1897), sed si admit­
tantur, eodem ordine praecedentiae descripto in can. 701, § 1
incedant, semper autem a virorum associationibus separatae.
153. — Ordo praecedentiae religiosorum
Pontificio n:

iuxta

« Annuario

CANONICI REGULARES

Sacer et Apostolicus Ordo Canonicorum Regularium S. Augustini
Congregatio Canonicorum Regularium SS.mi Salvatoris Lateranensis
»
»
»
Lateranensium Austriaca
r

Congregatio Canonicorum Regularium Ss. Nicolai et Bernardi Montis
lovis Ordinis S. Augustini
Congregatio Helvetica a S. Mauritio Agaunen.
Candidus et Canonicus Ordo Praemonstratensis
Ordo S. Crucis (Crucigeri)
Canonici Regulares Sanctissimae Crucis a Stella Rubea.
MONACHI

Ordo S. Benedicti
Benedictini Confoederati
Congregatio Cassinensis
»
Anglica 0. S. B.
»
Hungarica
»
Helvetica
Bavarensis
Brasiliensis
»
Gallica (Solesmensis)
»
Americana Cassinensis
Beuronensis
»
Helveto - Americana
»
Cassinensis a primaeva observantia
»
Austriaca ab Immaculata Conceptione
Ottiliensis pro Missionibus exteris
»
Belgica ab Annuntiatione B. AL V.
Benedictini Camaldulenses
Congregatio Monachorum Eremitarum Camaldulensium O. S. B.
»
Eremitarum Camaldulensium Montis Coronae
Benedictini Vallumbrosani
Benedict i n i Sil vestrin i
0. S. B. Montis Oliveti seu Congregatio S. M. Montis Oliveti
Benedictin i A rmeni
Congregatio Mechitarista Venetiarum
Benedictini Armeni Viennenses.
})

))

))

))

Sacer ordo Cistercensis
Ordo Cistcrcensiuin communis observantiae
Congregatio Cistercensis S. Bernardi in Italia
Ordo Cistercensium Reformatorum seu strictioris observantiae
Congregatio Casamariensis (sui iuris).
Ordo Carthusianorum

Antoniani
Monachi Syro-Maronitae Ordinis S. Antonii Abb. Congregationis Montis
Libani
Maronitae Congregationis Baladitae

Maronitae Congregationis S. Isaiae
Monachi Chaldaei Ord. S. Antonii Abb. Congregationis S. Hormisdae.

Ordo S. Basilii Magni
Congregatio Italiae
Ordo Basilianus S. losaphat
Melchitae Congregationis SS.mi Salvatoris Montis Libani
»
»
Soaritae Baladitae
D
»
Aleppiensis.
ORDINES MENDICANTES

Ordo Fratrum Praedicatorum
D
Minorum
»
»
»
CONVENTUALIUM
9
>
>
Capuccinorum
Tertius Ordo Regularis S. Francisci
Ordo Fratrum Eremitarum S. Augustini
»
Recollectorum
»
»
Fratrum Eremitarum Discalceatorum S. Augustini
))
»
Carmelitarum
»
»
»
Discalceatorum
>
SS.mae Trinitatis redemptionis captivorum
D
B. Mariae de Mercede
«
»
»
Servorum Mariae
9
Minimorum
D
Hospitalarius S. Ioannis de Deo
»
Poenitentiae a Iesu Nazareno
y
Teutonicus S. Mariae in Jerusalem.
CLERICI REGULARES

Ordo Clericorum Regularium vulgo Thealinorum
Congregatio Clericorum Regularium S. Pauli, Barnabitarum
Societas Iesu
Ordo Clericorum Regularium a Somascha
Clerici Regulares Ministrantes infirmis
Ordo Clericorum Regularium Minorum
Congregatio Clericorum Regularium a Matre Dei
Ordo Clericorum Regularium Pauperum Matris Dei scholarum piarum.
CONGREGATIONES ECCLESIASTICAE
Congregatio Oratorii
Presbyterorum Saecularium a Doctrina Christiana
A
Piorum Operariorum
Oratorii Iesu, et Mariae Immaculatae

Congregatio Missionis
Societas Presbyterorum a S. Sulpitio
»
Parisiensis Missionum ad exteras gentes
Congregatio Clericorum excalceatorum SS.mae Crucis et Passionis
D. N. I. C.
»
Sanctissimi Redemptoris
»
Sacrorum Cordium Iesu et Mariae nec non adorationis
perpetuae SS.mi Sacramenti
»
S. Spiritus
Presbyteri Missionarii Societatis Mariae
Congregatio Oblatorum B. Μ. V. Immaculatae
»
»
B. Mariae Virginis
n
Clericorum Saecularium Scholarum Charitatis
Societas Presbyterorum a misericordia
Pia Societas Missionum (Pallottini)
Societas Mariae (Maristi)
»
»
(Marianisti)
Institutum Charitatis
Congregatio Presbyterorum a Pretiosissimo Sanguine
»
Filiorum Mariae Immaculatae
Missionarii a S. Francisco Salesio de Annecio
Congregatio Missionariorum a SS. Cordibus Iesu et Mariae
))
Iesu et Mariae (Eudistarum)
))
Presbyterorum a SS. Stigmatibus D. N. I. C.
))
a S. Cruce
Pia Societas Presbyterorum ab Assumptione. - Augustiniani ab As­
sumptione
Congregatio Filiorum B. Μ. V. Immaculatae
))
Presbyterorum a SS.mo Sacramento
»
a Resurrectione D. N. I. C.
))
Missionariorum Filiorum Immaculati Cordis B. Μ. V.
Societas Sacratissimi Cordis Iesu Infantis
Institutum losephitarum Gerardimontensium
Societas S. Francisci Salesii
Pia Presbyterorum Societas ab Immaculata Virginis iMariae Conceptione
Missionarii Sacratissimi Cordis Iesu
Congregatio Fratrum a S. Vincentio a Paulo
»
»
a Charitate vulgo « Bigi »
Societas Presbyterorum SS.mi Cordis Iesu de Betharram
Institutum Oblatorum S. Francisci Salesii
Congregatio Canonicorum Regularium Immaculatae Conceptionis
Societas Patrum S. Edmundi oblatorum S. Cordis Iesu et Immaculati
Cordis Mariae
Missionarii Africae
»
a « La Salette »

84

Pars I. - De quibusdam notionibus s. liturgiam respicientibus

Filii S. Familiae, lesu Alariae et Joseph
Congregatio Sacerdotum a Sacro Corde lesu
Pia Societas Taurinensis S. loscph
Societas Lugdunensis pro Missionibus ad Afros
Congregatio Filiorum S. Cordis lesu
Societas Missionariorum S. Joseph de Mill Hill
»
»
aS. Joseph
Congregatio Presbyterorum a S. Maria de Tinchebray
Missionarii de Scheut
Societas Verbi Divini
Congregatio Filiorum S. Mariae Immaculatae
Societas Divini Salvatoris
Pia Societas S. Francisci Xaverii pro exteris Missionibus
»
»
Missionariorum a S. Carolo pro Italis emigratis
Congregatio Oblatorum S. Joseph Astae Pompeiae
Institutum Missionum a Consolata
Congregatio Clericorum Regularium Marianorum sub titulo Immacu­
latae Conceptionis B.mae Μ. V.
»
Missionariorum a S. Familia
»
Servorum a Charitate
»
parvae Missionis ad surdos-mutos
Societas de Maryknoll pro Missionibus exteris
»
S. Columbani pro Missionibus apud Sinenses
Institutum Pontificium a Ss. App. Petro et Paulo et a Ss. Ambrosio
et Carolo pro Missionibus ad exteras gentes
Societas PP. Missionariorum S. Pauli Ap.
Societas pro Missionibus exteris Provinciae Quebecensis.
INSTITUTA RELIGIOSA

I

Institutum Fratrum Scholarum Christianarum
Fratres Scholarum Christianarum
Institutum Fratrum instructionis Christianae de Ploemel
»
»
B. Μ. V. de Misericordia
Parvulorum Fratrum Mariae. - Institutum Fratrum Maristarum Scholarum
Fratres Hospitalarii ab Immaculata Conceptione
Congregatio Fratrum Cellitarum seu Alexianorum
Fratres de Misericordia
Fratres SS. Cordis
Fratres Tertiarii Franciscales de Waldbrestach (Treviri)
Institutum Fratrum instructionis Christianae a S. Gabriele
Congregatio Missionaria S. Francisci Assisiensis.
))

RI'!

CAPUT XVII.

DE SACRAMENTIS GENERATIM
154. — « Cum omnia Sacramenta Novae Legis, a Christo Domino
Nostro instituta, sint praecipua sanctificationis et salutis media,
summa in iis opportune riteque administrandis ac suscipiendis dili­
gentia et reverentia adhibenda est» (C. I. C. 731, § 1).
155. — « In Sacramentis conficiendis, administrandis ac susci­
piendis accurate serventur ritus et caeremoniae quae in libris ritua­
libus ab Ecclesia probatis praecipiuntur» (/. c., 733, § 1).
Propterea Episcopus, Parochus vel quivis alius ad quem Sacra­
mentorum administratio pertinet « meminisse in primis debet, se
sancta tractare, atque omni fere temporis momento ad tam sanctae
administrationis officium paratum esse oportere... Ipse vero, ante­
quam ad huiusmodi administrationem accedat, paululum, si oppor­
tunitas dabitur, orationi, et sacrae rei, quam acturus est, meditationi
vacabit, atque ordinem ministrandi et caeremonias pro temporis
spatio praevidebit et perleget... Dum Sacramentum aliquod mini­
strat, singula verba, quae ad illius formam et ministerium pertinent,
attente, distincte et pie, atque clara voce pronuntiabit. Similiter et
alias Orationes et Preces devote ac religiose dicet; nec memoriae,
quae plerumque labitur, facile confidet, sed omnia recitabit ex libro.
Reliquas praeterea caeremonias ac ritus ita decenter, gravique
actione peraget, ut adstantes ad caelestium rerum cogitationem
erigat, et attentos reddat... Omnes autem, qui Sacramenta susci­
piunt, loco et tempore opportuno monebit, ut remoto inani colloquio,
et habitu actuque indecenti, pie ac devote Sacramentis intersint, et
ea, qua par est, reverentia suscipiant» (Ex Rit. Rom. Tit. I.
cap. unie., n. 3, 6, 11, 15).

I

»

156. — «Sacra olea, quae quibusdam Sacramentis admini­
strandis inserviunt, debent esse ab Episcopo benedicta feria V in
Coena Domini proxime superiore; neque adhibeantur vetera, nisi
necessitas urgeat.
«Mox deficienti oleo benedicto aliud oleum de olivis non bene­
dictum adiiciatur, etiam iterato, minore tamen copia » (C. 1. C. 734).
Haec benedictio peragenda est in Missa quam ipsemet Episcopus
consecrans celebrat, et quidem in Ecclesia Cathcdrali, non autem
private in Sacello domestico (DD. 1201; 1225; 1448; 1896; 2178 ad 1).
7 — Morbhi, Dc s. Functionibus - I.

Quod si Episcopus ob aegritudinem ea conficere nequeat, id
potest, imo debet, alteri Episcopo committere.
Si vero Oleorum benedictio ex necessitate fieri nequit in Ecclesia
Cathedrali, nihilominus eorum distributio fieri debet in Cathedrali.
In Oleorum consecratione omnino servandus est Pontificale Romanum et usus ab hoc dissentientes eliminandi sunt (DD. 244; 2122).
In hac benedictione adhibendi sunt duodecim Presbyteri, sep­
tem Diaconi et septeni Subdiaconi, paramentis sacris induti. Si vero
Presbyterorum numerus, praeter Canonicos, sufficiens non sit ad
Functionem peragendam, Canonici inservire et ministrare debent
(D. 210 ad 1). Quando vero deficiunt duodecim Presbyteri, septem
Diaconi et septem Subdiaconi imploranda est dispensatio ab Apo­
stolica Sede quoties occurrat defectus tum Presbyterorum tum
Ministrorum (D. 3359).

Μι

’

’

<

157. — « Parochus olea sacra a suo Ordinario petere debet et in
Ecclesia in tuta ac decenti custodia sub clavi diligenter asservare;
nec ea domi retineat, nisi propter necessitatem aliamve rationabilem
causam, accedente Ordinarii licentia » (/. c., 735).
« Parochus, quantum fieri potest, curet, ne per laicos, sed per se
vel alium Sacerdotem vel saltem per alium Ecclesiae Ministrum haec
olea deferantur; caveat item ne de iis quidquam ulli unquam tribuat
cuiusvis rei praetextu » (Rit. Rom., Tit. II, cap. I, n. 54). A pluribus
Constitutionibus Synodalibus toleratur « ut a laico (numquam a
muliere) gravi quidem et pio sacra olea deferantur, dummodo ea,
remoto quopiam olei effundendi periculo, in capsula clausa sint » (Ex
Const. Syn. Venetiarum, n. 105, § 2).

CAPUT XVIII.

DE SACRAMENTO BAPTISMI
Articulus I.
De Baptismo solemni deque privato.

158. — De Baptismo solemni. — Baptismus «cum ministratur,
servatis omnibus ritibus et caeremoniis quae in ritualibus libris
praecipiuntur, appellatur solemnis; secus non solemnis seu privatus»
(C. 1. C. 737, § 2).
Baptismus solemnis infantibus qualibet die administrari potest
et proprius administrandi locus est Baptisterium in Ecclesia vel
Oratorio publico (I. c., 772; 773).

|

159. — « Quaelibet paroccialis Ecclesia, revocato ac reprobato
quovis contrario statuto vel privilegio vel consuetudine, baptisnialem habeat Fontem, salvo legitimo iure cumulativo aliis Ecclesiis
iam quaesito.
«Loci Ordinarius potest pro fidelium commoditate permittere vel
inhere ut Fons baptismatis ponatur etiam in alia Ecclesia vel publico
Oratorio intra paroeciae fines » (/. c., 774).
« Si ad Ecclesiam paroecialem, aut ad aliam quae iure Fontis
gaudeat, baptizandus, propter locorum distantiam aliave adiuncta,
sine gravi incommodo aut periculo, accedere aut transferri nequeat,
Baptismus solemnis a Parocho conferri potest et debet in proxima
Ecclesia aut Oratorio publico intra paroeciae fines, licet haec baptis­
mal! Fonte careat » (/. c., 775).
160. — «§ 1. In domibus autem privatis Baptismus sollemnis
administrari non debet, nisi hisce in adiunctis:
lu Si baptizandi sint filii aut nepotes eorum qui supremum
actu tenent populorum principatum vel ius habent succedendi in
thronum, quoties isti id rite poposcerint;
2° Si loci Ordinarius, pro suo prudenti arbitrio et conscientia,
insta ac rationabili de causa, in casu aliquo extraordinario id con­
cedendum censuerit.
« § 2. In memoratis casibus Baptismus conferendus est in Sa­
cello domus aut saltem in alio decenti loco, et aqua baptismal·* de
more benedicta » (/. c., 776).
S. C. de disciplina Sacramentorum (« Romana et aliarum » die
22 lui. 1925) declaravit «esse inri conforme quod, si infans non
versatur in periculo mortis, sed sine periculo ad Ecclesiam ad
normam can. 775 transferri nequit, Ordinarius, vi can. 776, § 1, n. 2,
permittere potest, pro suo prudenti arbitrio et conscientia, iusta ac
rationabili de causa, in aliquo casu extraordinario, quod domi
Baptismus solemniter administretur; aestimare autem casus extra­
ordinarii gravitatem est remissum prudentiae et conscientiae ipsius
Ordinarii in singulis casibus».
161. — «Aqua vero solemnis Baptismi sit eo anno benedicta
in pervigilio Pascitatis vel Pentecostes, quae in Fonte mundo nitida
et pura diligenter conservetur; et haec, quando nova benedicenda
est, in Ecclesiae vel potius Baptisterii sacrarium effundatur.
« Si aqua benedicta in Baptisterio adeo sit imminuta, ut minus
videatur sufficere, alia non benedicta admisceatur, etiam iterato,

minore tamen copia. Si vero corrupta fuerit, aut effluxerit, aut
quovis modo defecerit, Parochus in Fontem bene mundatum ac
nitidum, recentem aquam infundat, eamque benedicat...» (Rit. Rom.,
Tit. II, cap. I, n. 5 et 6).

162. — Formula benedictionis Fontis seu aquae baptismalis
extra pervigilium Paschae et Pentecostes invenitur in Rituali
Romano (Tit. II, cap. VIII); alia brevior formula invenitur in
Appendice eiusdem Ritualis, alias a Paulo III pro Missionariis Peruvianis concessa, quae nonnisi in iis locis adhiberi potest ad quae
speciali Apostolicae Sedis induito extensa fuit.
163. — « Extraordinarius Baptismi solemnis Minister est Diaconus; qui tamen sua potestate ne utatur sine loci Ordinarii vel
Parochi licentia, iusta de causa concedenda, quae, ubi necessitas
urgeat, legitime praesumitur» (C. I. C. 741).
Diaconus in administratione Baptismi solemnis eumdem servat
ritum ac Sacerdos, sed uti debet « sale et aqua a Sacerdote ad hunc
usum rite prius benedictis» (Rit. Rom., Tit. II, cap. II, n. 27).

164. — « Licet Baptismus conferri valide possit aut per infu­
sionem aquae, aut per immersionem, aut per aspersionem; primus
tamen, vel secundus modus, aut mixtus ex utroque, qui magis sit
in usu, pro Ecclesiarum consuetudine retineatur; ita ut trina ablu­
tione caput baptizandi perfundatur, vel immergatur in modum crucis
uno et eodem tempore, quo verba proferuntur, et idem sit aquam
adhibens et verba pronuntians» (Rit. Rom., Tit. II, cap. I, n. 10).
165. — De Baptismo privato. — « Extra mortis periculum
Baptismum privatum loci Ordinarius permittere nequit, nisi
agatur de haereticis qui in adulta aetate sub conditione baptizen­
tur » (C. I. C. 759, § 2).
166. — Si in mortis periculo Baptismus privatim conferatur vel
a Sacerdote vel a Diacono, serventur, si tempus adsit, caeremoniae
quae Baptismum sequuntur.

167. — Caeremoniae autem quae in Baptismi collatione praeter­
missae quavis ratione fuerint, quamprimum in Ecclesia suppleantur,
nisi agatur de haereticis qui in adulta aetate, privatim baptizati
fuerint ex Ordinarii loci licentia, ut supra.

.

Articulus Π.
De solenmi Baptismo adultorum.

168. — «Adultorum Baptismus, ubi commode fieri possit, ad
loci Ordinarium deferatur, ut, si illi placuerit, ab eo vel ab eius
delegato sollemnius conferatur; alioquin Parochus ipse baptizet
stata caeremonia.
« Decet autem huiusmodi Baptismum, ex Apostolico instituto,
in pervigilio Paschatis vel Pentecostes sollemniter celebrari (Rit.
Rom., Tit. II, cap. Ill, η. 2 et 3).

169. — «Tam Sacerdotem, qui adultos baptizaturus est, quam
ipsos adultos, qui sani sint, decet esse ieiunos.
«Nisi graves urgentesque causae obsint, adultus baptizatus statim
Missae sacrificio assistat et sacram Communionem percipiat.
«Quare non post epulas, aut prandia, sed ante meridiem (nisi ex
rationabili causa aliter faciendum sit) eorum Baptismus celebretur »
(/. c., nn. 7 et 8).
Articulus III.
De Baptisterio seu Sacello ad baptizandum.
170. — « Baptisterium sit decenti loco et forma, materiaque
solida, et quae aquam bene contineat, decenter ornatum, et can­
cellis circumseptum, sera et clave munitum, atque ita obseratum,
ut pulvis, vel aliae sordes intro non penetrent, in eoque, ubi com­
mode fieri potest, depingatur seu collocetur imago sancti loannis
Christum baptizantis» (Rit. Rom., Tit. II, cap. I, n. 46).
Fons baptismatis conficiendus est convenientius ex uno lapide
marmoreo formae rotundae vel formae plurium angulorum, impo­
situs scapo aut columellis cum basi; in duas dividatur partes,
quarum una aquam baptismalem contineat, altera sit vacua et in
ea recipienda est aqua in baptismo adhibita et exinde in sacrarium
per canaliculum effluendam.
Potest etiam confici ex cupro, ex aeneo, et in casu vas ab inte­
riori parte illitum sit stamno fusili ne aqua aerugine inficiatur.

171. — Fons claudi debet solido operculo, sive ex ligno sive
ex metallo, intus panno albi coloris contecto, sera et clave munito,
convenienter ornato, quodque facile amoveri possit. In eius sum­
mitate collocatur Imago S. loannis Christum baptizantis, eleganti
manu exculpta, nisi depicta in tabula muro appensa. Conopeum
albi coloris totum operculum tegat.

Il

Nisi pro Fonte baptismali habeatur proprium Sacellum, spatium
quod circa eumdem Fontem extenditur undique ferreis cancellis
concludatur atque clavi obseretur.

172. — In Fonte mundo conservetur diligenter aqua pura et
nitida, eo anno benedicta in pervigilio Paschatis vel Pentecostes.
173. — In solido armario parieti fixo, intus serico tegumento
circumamicto et clavi obserato custodiatur:
1. Sacrum Chrisma et sanctum Oleum, quod Catechu­
menorum dicitur, in parvis vasis argenteis aut saltem stamneis, bene
obturatis; quae vascula sint inter se (sive separata, sive etiam
coniuncta) apte tamen distincta et propriam unumquodque inscrip­
tionem habeat, maiusculis litteris incisam (S. CHR.; OL. CATECH.);
in quibus, ut effusionis periculum caveatur, commodum erit, bombacium habere, Oleo sacro et Chrismate separatim perfusum, in quo
pollex, cum opus est, ad inungendum immittatur;
2. Sal benedictum, bene confractum et attritum, siccum ac
mundum in pelvicula saltem stamnea;
3. Vasculum seu cochleare ex argento vel alio metallo nitidum
ad aquam Baptismi fundendam super caput baptizandi, quod nulli
praeterea alii usui deserviat.

174. — «...servetur semper debita mundities in Baptisterio et
tota eius supellectili et ne transformetur in vile depositorium, in
quo inordinate recondantur baldachinum processionis, castrum
doloris, scamna inutilia, sellae detritae, aliaque quae vilipendium
inspirent potius quam venerationem » (C. Callewaert, Ephemcr.
Liturg., Ann. 1928, pag. 36).
CAPUT XIX.

DE CONFIRMATIONE

175. — « Sacramentum Confirmationis conferri debet per manus
impositionem cum unctione chrismatis in fronte et per verba in
pontificalibus libris ab Ecclesia probatis praescripta » (C. 1. C. 780).
« Chrisma, in sacramento Confirmationis adhibendum, debet esse
ab Episcopo consecratum, etiamsi sacramentum a Presbytero, ex
iure vel ex Apostolico induito, ministretur.
« Unctio autem ne fiat aliquo instrumento, sed ipsa Ministri manu
capiti confirmandi rite imposita» (/. c., 781).

176. — « Ordinarius Confirmationis minister est solus Episcopus.
« Extraordinarius minister est Presbyter, cui vel iure communi
vel peculiari Sedis Apostolicae induito ea facultas concessa sit.
« Hac facultate ipso iure gaudent, praeter S. R. E. Cardinales, ad
normam can. 239, § 1, n. 23, Abbas vel Praelatus nullius, Vicarius
et Praefectus Apostolicus, qui tamen ea valide uti nequeunt, nisi
intra fines sui territorii et durante munere tantum.
« Presbyter latini ritus cui, vi indulti, haec facultas competat,
Confirmationem valide confert solis fidelibus sui ritus, nisi in induito
aliud expresse cautum fuerit» (/. c., 782, § 1, 2, 3, 4).
Simplices Sacerdotes Sacramentum Confirmationis ex Sedis
Apostolicae delegatione administrantes prae oculis habeant Instruc­
tionem editam a S. C. de disciplina Sacramentorum die festo
Pentecostes anni 1934 (v. « Acta Ap. Sedis» an. 1935, pag. 11).
177. — Tam Episcopus in sua dioecesi, quam Presbyter gaudens
induito Apostolico, in designato territorio, hoc sacramentum etiam
extraneis legitime ministrat, nisi obstet expressa proprii eorum
Ordinarii prohibitio.
Episcopus in aliena dioecesi indiget licentia Ordinarii loci saltem
rationabiliter praesumpta, nisi agatur de propriis subditis quibus
Confirmationem conferat privatim ac sine baculo et mitra (Z. c.,
783; 784).

178. — Sacramentum Confirmationis quovis tempore conferri
potest; maxime autem decet illud administrari in hebdomada Pen­
tecostes; et quamvis proprius eius administrationis locus Ecclesia sit,
ex causa tamen, quam minister iiistam ac rationabilem indicaverit,
potest hoc Sacramentum in quolibet alio decenti loco conferri
(Z. c. 790; 791).
179. — « Episcopus obligatione tenetur Sacramentum hoc sub­
ditis rite et rationabiliter petentibus conferendi, praesertim tempore
visitationis dioecesis.
« Eadem obligatione tenetur Presbyter, privilegio apostolico do­
natus, erga illos quorum in favorem est concessa facultas.
«Ordinarius, legitima causa impeditus aut potestate confirmandi
carens, debet, quoad fieri possit, saltem intra quodlibet quinquen­
nium providere ut suis subditis hoc Sacramentum administretur.
« Si graviter neglexerit Sacramentum Confirmationis suis subditis
per se vel per alium ministrare, servetur praescriptum can. 274,
n, 4 » (Z. c., 785).

CAPUT XX.

DE SANCTISSIMO EUCHARISTIAE SACRAMENTO

«Omnibus quidem Ecclesiae catholicae Sacramentis religiose,
sancteque tractandis, magna ac diligens cura adhibenda est: sed
praecipue in administrando, ac suscipiendo sanctissimo Eucha­
ristiae Sacramento, quo nihil dignius, nihil sanctius et admirabilius
habet Ecclesia Dei; cum in eo contineatur praecipuum et maxi­
mum Dei donum, et ipsemet omnis gratiae et sanctitatis fons, au­
ctorque Christus Dominus» (Rit. Rom., Tit. IV, cap. I, n. 1).
Articulus I.

De sacra Communione administranda extra Missam.

180. — Minister extraordinarius sacrae Communionis est Dia­
conus, de Ordinarii loci vel Parochi licentia, gravi de causa concedenda,
quae in casu necessitatis legitime praesumitur (C. I. C. 845, § 2).
181. — Omnibus diebus licet sanctissimam Eucharistiam distri­
buere. Feria tamen VI Maioris Hebdomadae solum licet sacrum
Viaticum ad infirmos deferre. In Sabbato Sancto sacra Communio
nequit fidelibus ministrari nisi inter Missarum solemnia, vel continuo
ac statim ab iis expletis.
Sacra Communio iis tantum horis distribuatur, quibus Missae
Sacrificium offerri potest, scilicet non citius quam una hora ante
auroram, vel non serius quam una hora post meridiem; sed, ex
rationabili causa, ministrari potest quacumque diei aut noctis hora
(Rit. Rom., Tit. IV, cap. 1, n. 16; C. 1. C. 867; 821, § 1).

182. —«Sacra Communio distribui potest ubicumque Missam
celebrare licet, etiam in Oratorio privato, nisi loci Ordinarius, iustis
de causis, in casibus particularibus id prohibuerit » (C. I. C. 869).
Fideles in montanis pagis habitantes, quoties ad infirmos Sacra
Eucharistia deferatur, non valentes ea die Ecclesiam petere, possunt
sacra, in loco decenti et honesto, in quo Ordinarius loci ad normam
C.I.C.822 licentiam celebrandi concedere possit, nempe«iusta tantum
ac rationabili de causa in aliquo extraordinario casu et per modum
actus» (S.C. de disciplina Sacr. « Λ fontis Regalis* 5 lan. 1928). Quoniam
Ordinarium loci adire haud facile semper est, Ordinarius eamdem
facultatem Parocho sub iisdem conditionibus delegare valebit.

« Porro pro rei gravitate et ob arctos limites quibus eadem pote­
stas vallatur, hanc Ordinarius delegare non debet nisi delegatus ea
praestet prudentia, ut delegata potestate non esse abusurum prae­
videri liceat. Praeterea in delegationis actu probe explicare debet
in quo consistat insta et rationabilis causa; quinam habendus sit
casus extraordinarius; et quomodo concessio facta in certo casu
non valeat pro alio casu, eisdem quoque concurrentibus circum­
stantiis, sed concessio expresse renovanda erit « (In Adnot, eiusdem
Respons.).
Articulus II.

De sacra Communione infirmis ministranda.
183. — lus et officium sacram Communionem publice ad infirmos
etiam non paroecianos extra Ecclesiam deferendi, pertinet ad Paro­
chum intra suum territorium. Ceteri Sacerdotes id possunt in casu
tantum necessitatis aut de licentia saltem praesumpta eiusdem
Parochi vel Ordinarii. Communionem privatim ad infirmos quilibet
Sacerdos deferre potest, de venia saltem praesumpta Sacerdotis,
cui custodia sanctissimi Sacramenti commissa est (C. I. C. 848;
849, § 1; Rit. R., Tit. IV, cap. IV, n. 7 et 8).

184. — Hortetur Parochus infirmum, ut sacram Communionem
sumat, etiam si graviter non aegrotet, aut mortis periculum non
immineat, maxime si Festi alicuius celebritas id suadeat, neque
ipse illam ministrare recusabit (Rit. R., /. c., n. 3).
185. — Viaticum dari potest brevi morituris non ieiunis. Ceteris
autem infirmis, qui ob devotionem in aegritudine communicant,
danda est Eucharistia ante omnem cibum et potum, non aliter ac
ceteris fidelibus, quibus nec etiam per modum medicinae ante
aliquid sumere licet (Rit. R., I. c., n. 4).
186. — Infirmi tamen qui iam a mense decumbunt sine certa
spe ut cito convalescant, de prudenti Confessarii consilio sanctis­
simam Eucharistiam sumere possunt semel aut bis in hebdomada,
etsi aliquam medicinam vel aliquid per modum potus antea sump­
serint (Rit. R., /. c.; C. I. C. 858).
187. — S. Congregatio S. Officii die 7 Septembris 1907 declaravit
«sub formula per modum potus, mentem quidem esse quod liceat
sumere tusculum, caffeum, aliumve cibum liquidum, cui sit permixta

i*

substantia aliqua, ex. gr. leves farinae, pastilli (italice: semolino) aut
tenuissima frustula comminuti panis (italice: pangrattato), etc., dum­
modo quod inde coalescit, non amittat naturam cibi liquidi ».
Nomine infirmorum qui a mense decumbunt, et idcirco iuxta
decretum S. C. Concilii diei 7 Decembris 1906 et C. I. C. 858, § 2
S. Eucharistiam non ieiuni sumere possunt, intelliguntur non solum
infirmi qui in lecto decumbunt, sed etiam qui quamvis morbo
correpti, et ex medici indicio naturale ieiunium servare non valentes
nihilominus in lecto decumbere non possunt, aut ex eo aliquibus
horis diei surgere queunt (S. C. Concilii 25 Martii 1907).

188. — In periculo mortis, quavis ex causa procedat, fideles
sacrae Communionis recipiendae praecepto tenentur. Etiamsi eadem
die sacra Communione fuerint refecti, valde tamen suadendum, ut
in vitae discrimen adducti denuo communicent. Perdurante mortis
periculo, sanctum Viaticum, secundum prudens Confessarii consi­
lium, pluries, distinctis diebus, administrari et licet et decet. Sacrum
Viaticum quacumque diei aut noctis hora ministrari potest (Rit. R.,
Tit. IV, cap. IV, n. 1; C. I. C. 864; 867, § 5).
189. — Privatim seu occulte sine ullo exterioris cultus signo
sacra Communio ad infirmos ne deferatur, nisi iusta et rationabilis
causa aliud suadeat, et in casu, reverentiae ac decentiae tanto Sacra­
mento debitae sedulo consulatur, servatis a Sede Apostolica prae­
scriptis normis (C. I. C. 847; 849, § 2; Rit. R., I. c., n. 6 et 8).
190. — S. C. de Disciplina Sacramentorum {Romana et Aliarum
— Communionis infirmorum — die 5 lan. 1928) declaravit indicem
causae iustae et rationabilis, prout ex Codicis iuris canonici can. 847
requiritur, ut sacra Communio privatim ad infirmos deferatur non
quemlibet Sacerdotem ministrantem, sed tantum esse loci Ordi­
narium, addita tamen mente quae sequens est: «Si ex communi
experientia et opinione nullum in dioecesi aut in aliquo particulari
loco adsit inconveniens pro privata delatione sacrae Communionis
ad infirmos, ab Ordinariis cavendum est ne per regulas nimis prae­
finitas aut generales praecipientes publicam delationem, vel per
reservationem sibi factam dandi veniam in singulis casibus deferendi
privatim Sacramentum Eucharistiae, praepediatur infirmis solatium
Communionis etiam quotidianae ».

CAPUT XXL
DE SACRAMENTO

POENITENTIAE

191. — « Sacramentalis confessionis proprius locus est Ecclesia
vel Oratorium publicum aut semi-publicum » (C. I. C. 908).

192. — Sedes confessionales ad audiendas mulierum confessiones
semper collocandae sunt in loco aperto et conspicuo Ecclesiae, non au­
tem in aliquo angulo vel parva Cappella nec in Sacristia (C. L C. 909).
Ex solido ligno conficiantur et forma Ecclesiae architecturae
conveniente; inter poenitentem et Confessarium crate fixa ac tenuiter
perforata sint instructae. A parte poenitentis conveniens est ut
Imago Crucifixi apponatur, a parte vero Confessarii tabella casuum,
quorum absolutionem Ordinarius sibi reservaverit, ut praescriptum
est a pluribus synodalibus constitutionibus.
193. — Quamvis virorum confessiones quocumque loco excipere
liceat, tamen decet ut prope Sacristiam seu in alio decenti loco
Ecclesiae adnexo sedes confessionalcs in forma cuiusdam parvae
camerae instruantur, in quo adsit pro Confessario sedes et pro poenitente genuflexorium ante quod Imago Crucifixi collocatur.
194. — « Feminarum confessiones extra sedem confessionalem
ne audiantur, nisi ex causa infirmitatis aliave verae necessitatis et
adhibitis cautelis quas Ordinarius loci opportunas indicaverit η
(C. I. C. 910, § 1).
CAPUT XXII.

DE EXTREMA UNCTIONE

195. — Ex generali Ecclesiae consuetudine observandum est, ut,
si tempus, et infirmi conditio permittat, ante Extremam Unctionem,
Poenitentiae et Eucharistiae Sacramenta infirmis praebeantur (Ex
Rit. Rom., Tit. V, cap. I, n. 2).
-Extrema Unctio praeberi non potest nisi fideli,qui post adeptum
usum rationis ob infirmitatem vel senium in periculo mortis versetur.
< In eadem infirmitate hoc Sacramentum iterari non potest, nisi
infirmus post susceptam unctionem convaluerit et in aliud vitae
discrimen inciderit » (C. I. C. 940).
« Quando dubitatur num infirmus usum rationis attigerit, num
in periculo mortis reipsa versetur vel num mortuus sit, hoc Sacra­
mentum ministretur sub conditione» (/. c., 941).

196. — «Oleum olivarum in Sacramento Extremae Unctionis
adhibendum, debet esse singulis annis Feria V in Coena Domini
ad hoc benedictum ab Episcopo vel a Presbytero qui facultatem
illud benedicendi a Sede Apostolica obtinuerit» (/. c., 945).
« Mox, deficienti Oleo benedicto aliud oleum de olivis non bene­
dictum adiiciatur, etiam iterato, minore tamen copia » (Rit. Rom.,
Tit. V, cap. I, n. 3).
197. — Oleum Infirmorum diligenter custodiatur sub clavi in
Ecclesia loco nitido et decenter ornato, in vase argenteo seu stamneo,
nec Parochus illud domi retineat, nisi propter necessitatem aliamve
rationabilem causam, accedente Ordinarii licentia (/. c., n. 3, 4;
C. I. C. 735; 946).
«Oleum porro ipsum vel per se solum, vel in bombacio seu re simili
servari potest; sed ad evitandum effusionis periculum multo commo­
dius ad infirmos defertur in bombacio» (Rit. Rom.,Tit.V,cap. I,n.5).
198. — «Unctiones verbis,ordine et modo in libris ritualibus prae­
scripto, accurate peragantur; in casu autem necessitatis sufficit unica
unctio in uno sensu seu rectius in fronte cum praescripta forma bre­
viori, salva obligatione singulas unctiones supplendi, cessante periculo.
«Unctio renum semper omittatur. Unctio pedum ex qualibet
rationabili causa omitti potest.
«Extra casum gravis necessitatis, unctiones ipsa ministri manu
nulloque adhibito instrumento fiant » (C. I. C. 947).
CAPUT XXIII.

DE SACRAMENTO ORDINIS

Articulus I.
De sacra Ordinatione.

199. — «Sacrae ordinationis minister ordinarius est Episcopus
consecratus; extraordinarius, qui, licet charactere episcopali careat,
a iure vel a Sede Apostolica per peculiare indultum potestatem
acceperit aliquos ordines conferendi» (C. I. C. 951).
« Nemini licet ordinatum a Romano Pontifice ad altiorem ordi­
nem promovere sine Sedis Apostolicae induito » (/. c., 952).
200. — « Qui potest litteras dimissorias ad ordines recipiendos
dare, potest quoque eosdem ordines conferre per se ipse, si neces­
sariam ordinis potestatem habeat » (I. c., 959).

201. — « Vicarius ac Praefectus Apostolicus, Abbas vel Praelatus
nullius, si charactere episcopali polleant, Episcopo dioecesano aequiparantur quod pertinet ad ordinationem. Si episcopali charactere
careant, possunt nihilominus in proprio territorio et durante tantum
munere, conferre primam tonsuram et ordines minores tum propriis
subditis saecularibus ad normam can. 956, tum aliis qui litteras
dimissorias iure requisitas exhibeant; ordinatio extra hos fines ab
iisdem peracta irrita est » (/. c., 957).

202. — « Abbas regularis de regimine, etsi sine territorio nullius,
potest conferre primam tonsuram et ordines minores, dummodo
promovendus sit ipsi subditus vi professionis saltem simplicis, ipse
vero sit Presbyter et benedictionem abbatialem legitime acceperit.
Extra hos fines, ordinatio, ab eodem collata, revocato quolibet
contrario privilegio, est irrita, nisi ordinans charactere episcopali
polleat» (/. c., 964, § 1).
203. — « In quovis conferendo ordine, minister proprios ritus in
Pontificali Romano aliisve ritualibus libris ab Ecclesia probatis
descriptos, adamussim servet, quos nulla ratione licet praeterire vel
invertere» (/. c., 1002).
1

204. — « Si quis, ritu orientali ad aliquos ordines iam promotus,
a Sede Apostolica indultum obtinuerit superiores ordines suscipiendi
ritu latino, debet prius ritu latino recipere ordines quos ritu orientali
non receperit» (C. I. C. 1004).
205. — Missa ordinationis semper debet ab ipsomet ordina­
tionis Ministro celebrari (D. 2772; C. 1. C. 1003).
« Omnes ad maiores ordines promoti obligatione tenentur sacrae
communionis in ipsa ordinationis Missa recipiendae » (C. 1. C. 1005).

206. — « Ordinationes in sacris celebrentur intra Missarum'sollemnia sabbatis Quatuor Temporum, sabbato ante dominicam Pas­
sionis, et Sabbato Sancto.
« Gravi tamen causa interveniente, Episcopus potest eas habere
etiam quolibet die dominico aut festo de praecepto.
« Prima tonsura quolibet die et hora conferri potest; ordines
minores singulis diebus dominicis, et festis duplicibus, mane tamen.
« Reprobatur consuetudo contra ordinationum tempora praece­
dentibus paragraphes praescripta; quae servanda quoque sunt, cum
Episcopus latini ritus ordinat ex apostolico induito clericum ritus
orientalis aut contra» (/. c., 1006, § 2, 3, 4, 5).

1

« Quoties ordinatio iteranda sit vel aliquis ritus supplendus, sive
absolute sive sub conditione, id fieri potest etiam extra tempora
ac secreto» (C. I. C. 1007).

207. — « In ordinationibus serventur temporum interstitia qui­
bus promoti in receptis ordinibus, secundum Episcopi praescriptum,
sese exerceant.
« Interstitia primani tonsuram inter et ostiariatum vel inter singu­
los ordines minores prudenti Episcopi iudicio committuntur; acolythus
vero ad subdiaconatum, subdiaconus ad diaconatum, diaconus ad
presbyteratum ne antea promoveantur, quam acolythus unum
saltem annum, subdiaconus et diaconus tres saltem menses in suo
quisque ordine fuerint versati, nisi necessitas aut utilitas Ecclesiae,
iudicio Episcopi, aliud exposcat.
« Numquam tamen, nisi de peculiari licentia Romani Pontificis,
minores ordines cum subdiaconatu duove sacri ordines uno eodemque
die, reprobata quavis contraria consuetudine, conferantur; imo nec
primam tonsuram conferre licet una cum aliquo ex ordinibus mino­
ribus, neque omnes ordines minores una simul » (/. c., 978).
208. — « Ordinationes generales in cathedral i Ecclesia, vocatis
praesentibusque Ecclesiae Canonicis, publice celebrentur; si autem
in alio dioecesis loco, praesente Clero loci, dignior, quantum fieri po­
terit, Ecclesia adeatur.
« Non prohibetur autem Episcopus, iusta suadente causa, ordi­
nationes particulares habere in aliis etiam Ecclesiis itemque in
Oratorio domus episcopalis aut Seminarii aut religiosae domus.
« Prima tonsura et ordines minores conferri possunt etiam in
privatis Oratoriis» (/. c., 1009).
Episcopus in Sabbato Sancto ordinationem privatam habere
potest in suo Sacello (DD. 2375 ad 1; 2616 ad 2; 3014 ad 2).
209. — « lus praesentandi ad ordinationem competit Archidiacono, sive sit prima, secunda aut alia dignitas, ex Bulla Clementis VIII
« Ex quo in Ecclesia Dei » quae Pontificali praeponitur, et in qua
Pontificale et omnia quae in eo continentur, ab omnibus servanda
praecipiuntur. Si non detur Archidiaconus, eius viceni supplet ille
ad quem, iuxta statuta capitularia vel iuxta consuetudinem, spectat »
(De Herdt, Praxis Pont., Tom. Ill, η. 357).

Articulus II.
De Consecratione episcopali.

210. — Consecratio episcopalis conferri debet intra Missarum
solemnia, die dominico vel natalitio Apostolorum (C. I. C. 1006, § I)
et in Ecclesia consecrata (D. 5).
« Consecratio episcopalis reservatur Romano Pontifici ita ut nulli
Episcopo liceat quemquam consecrare in Episcopum, nisi prius
constet de pontificio mandato » (C. 1. C. 953).
211. — «Episcopus consecrator debet alios duos Episcopos
adhibere, qui sibi in consecratione assistant, nisi hac super re a Sede
Apostolica dispensatum fuerit » (/. c., 954).
Conveniens est ut tam Consecrator quam Electus in Episcopum
praecedenti die consecrationi ieiunent (Ex Rubr. Pont. Rom.);
ieiunium vero moderandum est secundum communem legem eccle­
siastici ieiunii.

CAPUT XXIV.
DE SACRAMENTO

MATRIMONII

212. — «Extra casum necessitatis, in Matrimonii celebratione
serventur ritus in libris ritualibus ab Ecclesia probatis praescripti
aut laudabilibus consuetudinibus recepti» (C. I. C. 1100).

213. — «Matrimonium quolibet anni tempore contrahi potest.
« Solemnis tantum nuptiarum Benedictio vetatur a prima Domi­
nica Adventus usque ad diem Nativitatis Domini inclusive, et a
feria quarta Cinerum usque ad Dominicam Paschatis inclusive.
« Ordinarii tamen locorum possunt, salvis legibus liturgicis, etiam
praedictis temporibus eam permittere ex iusta causa, monitis sponsis
ut a nimia pompa abstineant» (/. c., 1108).
214. — « Parochus curet ut sponsi (celebrato Matrimonio) Bene­
dictionem solemnem accipiant, quae dari eis potest etiam postquam
diu vixerint in Matrimonio, sed solum in Missa, servata speciali
rubrica et excepto tempore feriato.
« Solemnem Benedictionem ille tantum Sacerdos per se ipse vel
per alium dare potest, qui valide et licite Matrimonio potest assi­
stere » (/. c., 1101).

« Caveat autem Parochus, ne, quando coniuges in primis nuptiis
Benedictionem acceperint, eos in secundis benedicat, sive mulier
sive etiam vir ad secundas nuptias transeat. Sed ubi ea viget con­
suetudo, ut, si hanc Benedictionem vir tantum alias obtinuerit,
nuptiae benedicantur, ea servanda est; mulier vero vidua, cui semel
Benedictio solemnis data sit, nequit in subsequentibus nuptiis eam
iterum accipere, etiamsi eius vir numquam uxorem duxerit » (Rit.
Rom., Tit. VII, cap. I, n. 18).

215. — De speciali induito S. Sedis Benedictio nuptialis dari
potest extra Missam, et in casu adhibenda est formula a S. R. Con­
gregatione approbata die 11 Martii 1914, quae invenitur in Appen­
dice Ritualis Romani.
Pariter de speciali induito S. Sedis si sponsa sit vidua, iam in
primis nuptiis benedicta, vel etiam si prima vice nubat, sed tem­
pore clauso, expleto ritu celebrandi Matrimonii Sacramentum, Sa­
cerdos, ad neo-coniugatos conversus, recitare potest preces, quae
inveniuntur in Appendice Ritualis Romani, approbatae a S. R. Con­
gregatione die 11 Martii 1914.
216. — Matrimonium inter catholicos celebretur in Ecclesia
paroeciali; in alia autem Ecclesia vel Oratorio sive publico sive
semi-publico, nonnisi de licentia Ordinarii loci vel Parochi celebrari
poterit.
« Matrimonium in aedibus privatis celebrari Ordinarii locorum
in extraordinario tantum aliquo casu et accedente semper iusta ac
rationabili causa permittere possunt; sed in Ecclesiis vel Oratoriis
sive Seminarii sive Religiosarum, Ordinarii id ne permittant, nisi
urgente necessitate, ac opportunis adhibitis cautelis.
<· Matrimonia vero inter partem catholicam et partem acatholicam extra Ecclesiam celebrentur; quod si Ordinarius prudenter
indicet id servari non posse quin graviora oriantur mala, prudenti
eius arbitrio committitur hac super re dispensare. Ordinarius potest
aliquam ex consuetis ecclesiasticis caeremoniis, exclusa semper
Missae celebratione, permittere» (/. c., 11Ω9, § 2 et 3; 1102, § 2).
217. — In celebratione Matrimonii inter partem catholicam et
partem acatholicam, quamvis ex dispensatione in Ecclesia cele­
bretur, non solum Missa pro Sponsis prohibetur, sed etiam alia Missa,
licet privata, « si haec Missa, ex rerum adiunctis, haberi possit uti
complementum caeremoniae matrimonialis» (Ex Respons. Pont.
Comm. ad Cod. Can. authentice interpr., 10 Nov. 1925, η. IX).

CAPUT XXV.
DE SACRAMENTALIBUS

Articulus I.
De Sacramentalibus generat im.

218. — «Sacramentalia sunt res aut actiones quibus Ecclesia,
in aliquam Sacramentorum imitationem, uti solet ad obtinendos ex
sua impetratione effectus praesertim spirituales» (C. I. C. 1144).
Sacramentalia, ratione obiecti, quamvis multa et maxime varia,
ad duplex genus revocari possunt: actiones et res.
Actiones a Theologis vocantur « sacramentalia transeuntia ■>;
effectus enim producitur immediate per aliquam actionem.
Res consecratae vel benedictae dicuntur « sacramentalia perma­
nentia », nam in eorum usu sacramentale conficitur, nempe effectus
mediate producitur.
Sacramentalia transeuntia ratione finis dividuntur in bene­
dictiones et exorcismos.
219. — « Nova Sacramentalia constituere aut recepta authentice
interpretari, ex eisdem aliqua abolere aut mutare, sola potest Sedes
Apostolica » (/. c., 1145).
Sapiens et provida huius canonis praescriptio est ad evitandos
abusus qui facile verificari possunt in institutione et modalitate
harum sacrarum actionum, si istae peculiari discretioni relinque­
rentur; propterea Ordinarii locorum sedulo invigilent ne in moda­
litate, qua Sacramentalia quaedam peragantur, ulla indecentia aut
superstitionis actus detrimentum afferat sanctitati, qua res divinae
tractari debent. Invigilent quoque ut cum discretione et vero spiritu
liturgico et spirituali unctione conficiantur Functiones extraliturgicae,
v. g. caeremoniae quae praemittuntur distributioni primae Com­
munionis; benedictio et impositio sacci adscriptis alicui Confraternitati, etc.

220. — « Legitimus Sacramentalium minister est Clericus, cui ad
id potestas collata sit quique a competente auctoritate ecclesiastica
non sit prohibitus eamdem exercere» (/. c., 1146).

221. — « In Sacramentalibus conficiendis seu administrandis
accurate serventur ritus ab Ecclesia probati» (/. c., 1148, § 1).
8 — Moretti, De s. Functionibus - L

Articulus II.
De Benedictionibus.
222. — Benedictio ecclesiastica vocatur precatio quae fit ab
idoneo Ministro, nomine Ecclesiae, ut Deus aliquid boni vel sacri
cuipiam tribuat. Ratione finis, benedictiones duplicis sunt generis:
invocativae et constitutivae.
Invocativae illae appellantur benedictiones quibus Dei Beni­
gnitas invocatur, ut vel personis vel rebus aliquid boni tribuat, quin
istae priorem relinquant statum, ut benedictio infirmi, puerorum,
domus, navis, etc.
Constitutivae illae vocantur benedictiones quae sive personas
sive res ita constituunt permanenter sacras, ut deinceps nec personae
statum mutent, nec res in profanum usum converti possint; ut bene­
dictio Electi in Abbatem, benedictio sacrae supellectilis, etc.

i

223. — « Benedictiones autem impertire potest quilibet Presbyter,
exceptis iis quae Romano Pontifici aut Episcopis aliisve reserven­
tur» (C. I. C. 1147, § 2).
Itaque ratione Ministri benedictiones dividuntur in reservatas et
non reservatas.
Reservatae illae vocantur benedictiones quae tantum a deter­
minato Ministro impertiri possunt.
Non reservatae illae appellantur benedictiones quae vi ordinis
a quolibet Sacerdote, absque ulla delegatione, impertiri possunt.
224. — Benedictiones reservatae aliae sunt papales aliae epi­
scopales.
Papales vocantur illae benedictiones quarum Minister est solus
Summus Pontifex; et ex his numquam delegare solet, ut est benedictio
Pallii, Rosae aureae etc.; quasdam vero Pontifex summus delegare
solet Episcopis et etiam Sacerdotibus, ut benedictio super populum,
benedictio Apostolica in articulo mortis, etc.
Episcopales illae dicuntur benedictiones quarum Ministri sunt
tantum Episcopi. Episcopis propriae sunt benedictiones reales in
quibus intervenit sacra unctio, quae benedictiones proprio nomine
consecrationes appellantur, et eas « nemo qui charactere episcopali
careat, valide peragere potest, nisi vel iure vel apostolico induito
id ei permittatur» (C. I. C. 1147, § 1).
Quod spectat ad benedictiones in quibus non adhibetur sacra
unctio, hae ab Episcopo nequeunt Presbyteris delegari nisi vel a
Codice 1. C., vela liturgicis Libris haec delegandi facultas exprimatur.

« Benedictio reservata quae a Presbytero detur sine necessaria
licentia illicita est, sed valida, nisi in reservatione Sedes Apostolica aliud expresserit.
« Diaconi et Lectores illas tantum valide et licite benedictiones

dare possunt, quae ipsis expresse a iure permittuntur » (/. c., 1147,
§ 3 et 4).
«Consecrationes ac benedictiones sive constitutivae sive invocativae invalidae sunt, si adhibita non fuerit formula ab Ecclesia
praescripta» (/. c., 1148, § 2).

« Illi soli libri adhibendi et illae tantum benedictiones, quae
Rituali Romano sunt conformes» (D. 2689 ad 4).

225. — Benedictiones pro quibus deest formula ab Apostolica
Sede approbata fieri debent producendo signum Crucis super rem
benedicendam, proferens verba: In nomine Patris, etc., ac postea
illam aspergendo cum aqua benedicta; attamen pro omnibus rebus
adhiberi potest « Benedictio ad omnia» ut in Appendice Ritualis; qua
formula uti nequit Sacerdos pro rebus quarum benedictionis formula
reservata est, nam in rem benedicendam cadit reservatio non in
formulam tantum.

226. — « Benedictiones, imprimis impertiendae catholicis, dari
quoque possunt catechumenis, imo, nisi obest Ecclesiae prohibitio,
etiam acatholicis ad obtinendum fidei lumen vel, una cum illo, corporis sanitatem» (C. I. C. 1149).
Catechumeni et acatholici benedici possunt in duobus tantum

IE-

casibus: l. ut convertantur; II. ut sanitatem corporis recipiant,
dummodo spes effulgeat circa eorum conversionem.

L

227. — « Res consecratae, vel benedictae constitutiva benedictione, reverenter, tractentur neque ad usum profanum vel non proprium adhibeantur, etiamsi in dominio privatorum sint » (/. c.,

228. — « Nemo, potestate exorcizandi praeditus, exorcismos in
obsessos proferre legitime potest, nisi ab Ordinario peculiarem et
expressam licentiam obtinuerit.
« Haec licentia ab Ordinario concedatur tantummodo Sacerdoti
pietate, prudentia ac vitae integritate praedito; qui ad exorcismos
ne procedat, nisi postquam diligenti prudentique investigatione compererit exorcizandum esse revera a daemone obsessum» (C. I.C. 1151).

Ut Sacerdos exorcizaturus suo munere recte fungatur, attente
perlegat quae tradita sunt in Rituali Romano in Titulo XI, cap. I
« De exorcizandis obsessis a daemonio ».
« Exorcismi a legitimis Ministris fieri possunt non solum in fi­
deles et catechumenos, sed etiam in acatholicos vel excommunicatos « (/. c., 1152).

229. — «Ministri exorcismorum qui occurrunt in Baptismo et in
consecrationibus vel benedictionibus, sunt iidem qui eorumdem sa­
crorum rituum legitimi Ministri sunt» (Z. c., 1153).
Articulus IV.

De quibusdam peculiaribus Sacramentalibus.
230. — De benedictione papali. — « Benedictionem papalem
cum Indulgentia plenaria, secundum praescriptam formulam, im­
pertiri possunt Episcopi in sua quisque dioecesi bis in anno, hoc est
die sollemni Paschatis Resurrectionis et alio die festo sollemni ab
ipsis designando, etiamsi iidem Missae sollemni adstiterint tantum;
Abbates autem vel Praelati nullius, Vicarii et Praefecti Apostolici,
etsi episcopali dignitate careant, id possunt in suis territoriis uno
tantum ex sollemnioribus per annum diebus» (C. I. C. 914).
Episcopus, plures habens regendas dioeceses, in earum altera
benedictionem papalem Paschati Resurrectionis adnexam, de qua in
canone ut supra, iure proprio in aliam diem transferre nequit (Ex
Resp. Pontif. Comm. ad authent. interpr. C. I. C., 17 Feb. 1930, III).

231. — 'Regulares, qui privilegium habent impertiendi benedi­
ctionem papalem, non solum obligatione tenentur servandi formulam
praescriptam, sed hoc privilegio uti nequeunt, nisi in suis Ecclesiis
et in Ecclesiis Monialium vel Tertiariorum suo Ordini legitime aggre­
gatorum; non autem eodem die et loco quo Episcopus eam impertiat»
(C. I. C. 915).
232. — De benedictione Apostolica in articulo mortis. —
« Parocho aliive Sacerdoti qui infirmis assistat, facultas est eis conce­
dendi benedictionem Apostolicam cum Indulgentia plenaria in arti­
culo mortis, secundum formam a probatis liturgicis libris traditam,.
quam benedictionem impertiri ne omittat » (C. I. C. 468, § 2).
233. — De benedictione Abbatis. — Benedictio Abbatis im­
pertienda est intra Missarum solemnia convenientius die dominico
vel festivo (D. 3162 ad 8) ab Episcopo quem Electus, si Abbas vel
Praelatus nullius, maluerit (C. I. C. 322, § 2).

Si Electus sit Abbas regularis de regimine (C. I. C. 625), tunc
benedictionem recipere debet ab Episcopo Dioecesis in qua Mona­
sterium situm est; si vero sit Abbas Ordinis S. Benedicti vide
quae diximus sub n. 147.
Benedictio Abbatis vel Praelati nullius tantummodo est neces­
saria cum vel iure speciali vel ex Mandato Apostolico facienda prae­
cipitur, non vero ex iure communi (/. c., 322, § 2).
Conveniens est ut tam Episcopus benedicens quam Electus prae­
cedenti die benedictioni ieiunent (Ex Rubr. Pont. Rom.).
Benedictio abbatialis in Pontificali Romano non immutetur, sed
quoad Praelatos saeculares recurrendum est ad S. Rituum Congrega­
tionem, quae in singulis casibus respondebit, formulam accommo­
dando casibus ipsis, demptis quae praefatis saecularibus minime
convenire noscuntur (D. 3905).

234. — De benedictione Abbatissae. — « Electa in Abbatis­
sam et confirmata benedici debet in die dominico, vel aliis quibus
consecrantur Virgines, si non est prius consecrata et velata; alioquin
fieri potest quolibet die» (Ex Pont. Rom. «De benedict. Abbatissae»).

235. — De benedictione et consecratione Virginum. —
« Benedictio et consecratio Virginum fieri debet in Epiphania
Domini, vel in Albis Paschalibus aut in Natality's Apostolorum, seu
in Dominicis diebus» (Ex Pont. Rom. «De benedictione et consecra­
tione Virginum »).
De benedictione loci sacri, de ecclesiae consecratione
VEL BENEDICTIONE, DE CONSECRATIONE ALTARIS, DE BENEDICTIONE
ORATORII, COEMETERII, CAMPANAE, DE CONSECRATIONE DEQUE BENE­
DICTIONE supellectilis sacrae dicemus infra in respectivis Capi­
tibus.

CAPUT XXVI.

DE DIVINI OFFICII CHORALI RECITATIONE
Articulus i.

De Divino Officio generatim.
236. — Officium Divinum definiri potest: certa orandi forma ab
Ecclesia instituta, et ordinata ad laudandum et deprecandum Deum
quotidie, determinatis horis, per suos Ministros in persona totius fi­
delis populi.

Cum Divinum Officium sit Oratio totius populi fidelis, ex natura
suae institutionis est Oratio publica et ideo persolvenda in Eccle­
sia, sed obligatio haec afficit tantum Canonicorum Capitula et Reli­
giones sive virorum sive mulierum quibus est obligatio Chori iuxta
sequentes canones:
« Quodlibet Capitulum obligatione tenetur quotidie divina Officia
in Choro rite persolvendi, salvis fundationis legibus » (C. I. C.413, § 1).
« In religionibus sive virorum sive mulierum, quibus est Chori
obligatio, in singulis domibus ubi quatuor saltem sint Religiosi
Choro obligati et actu legitime non impediti, et etiam pauciores, si
ita ferant constitutiones, debet ad normam constitutionum quotidie
divinum Officium communiter persolvi» (/. c., 610, § 1).

237. — Qui chorale beneficium obtinent et Religiosi utriuslibet
sexus ad Chorum ex suo instituto deputati, tenentur si a Choro abfue­
runt, privatim divinum Officium recitare, sicut tenentur Clerici omnes
in maioribus Ordinibus constituti (/. c., 610, § 3; 1475, § 1; 135).
Obligatio haec incipit ab Hora canonica recepti primi ordinis
maioris; pro Religiosis vero in maioribus Ordinibus non constitutis
ab Hora canonica correspondente momento a quo professio emittitur.

238. — « Divinum Officium comprehendit psalmodiam Horarum
canonicarum et celebrationem cum cantu Missae conventualis, praeter
alias Missas vel secundum rubricas Missalis vel ex piis fundationibus
celebrandas» (/. c., 413, § 2).

239. — Horae canonicae quotidianae septeni sunt nempe: Matu­
tinum cum Laudibus, Prima, Tertia, Sexta, Nona, Vesperae, Com­
pletorium.
Quae canonicae Horae correspondent sequentibus horis natura­
libus: Matutinum, mediae nocti; Laudes, aurorae; Prima, ortui
solis; Tertia, horae nonae ante meridiem; Sexta, meridiei; Nona,
horae tertiae post meridiem; Vesperae occasui solis; Completorium,
nocti incipienti.
Articulus II.
De tempore et loco publicae Divini Officii recitationis.

240. — Tempus recitandi in Choro Matutinum cum Laudibus est
hodie et regulariter de nocte vel mane. Dictum est: regulariter, nam
de iure excipiuntur tres ultimi dies Maioris Hebdomadae, in quibus
pridie Officium recitari potest (Caer. Episc., L. 2, cap. 22,1 n. 3
et 17) et dies Commemorationis Omnium Fidelium Defunctorum

« ut populi commodius ut frequentius illi interesse possint » (L· c.,
cap. 10, n. 1 ; D. 3864 ad I).

241. — Insuper ut Christifideles Indulgentias assistendae et reci­
tationi divini Officii quibusdam anni Festis annexas lucrari valeant,
ad hunc finem quoque, vi indulti S. Sedis, anticipari potest in sero
Matutinum cum Laudibus. Huiusmodi Festa sunt: 1. Solemnitas Cor­
poris Christi et tota Octava; 2. Festum Sacratissimi Cordis lesu;
3. Festum SS. Nominis lesu; 4. Festum Transfigurationis D. N. I. C.;
5. Festum Immaculatae Conceptionis B. Μ. V. et tota Octava; 6. Fe­
stum Visitationis B. V. M.
Ceteris diebus non licet in Choro, sine speciali induito Apostoiicae Sedis, recitare Matutinum cum Laudibus pro die sequenti post
Completorium, non obstante causa non levi et consuetudine in con­
trario, et id manifeste constat ex pluribus Decretis S. R. C. (DD. 64;
67; 71; 1358 ad 1; 2331 ad 10; 4158 ad 2); nec licet in Choro Matu­
tinum seiungere a Laudibus, nempe Matutinum recitare pridie et
Laudes summo mane (D. 3241 ad postul.).
In Nativitate Domini Laudes dicuntur post primam Missam
(Rubr. spec. Brev. Rom.).
242. — Horae minores dicuntur in Choro:
Prima: 1. Ante secundam Missam in die Nativitatis Domini;
2. ante Missam Defunctorum celebratam loco Missae de Officio diei;
3. ante Missas votivas pro re non gravi, quae ex pia fundatione vel
ex alia obligatione celebrantur.
Tertia: 1. Ante Missam Festi duplicis et semiduplicis; 2. ante Mis­
sam Dominicae, etiam anticipatae vel repositae: 3. ante tertiam Missam
in die Nativitatis Domini; 4. ante Missas infra Octavas; 5. ante Missam
de Vigilia Nativitatis Domini, si in Dominica occurrat; 6. ante Missam
de Vigilia Epiphaniae, quae omnibus privilegiis Dominicae gaudet.
Sexta: 1. Ante Missam de Feria communi per annum; 2. ante
Missam Festi simplicis; 3. ante Missam de Vigilia Ascensionis; 4. ante
Missas votivas quae celebrantur loco Missae de Feria communi.
Nona: 1. Ante Missam Feriarum Adventus, Quadragesimae,
Quatuor Temporum, etiam infra Octavam Pentecostes; 2. ante
Missam Rogationum; 3. ante Missam omnium Vigiliarum, excepta
Vigilia Nativitatis Domini, si in Dominica occurrat, et Vigilia Epipha­
niae; 4. ante Missam votivam pro re gravi et publica simul causa;
5. ante Missam in die Commemorationis Omnium Fidelium Defuncto­
rum; 6. ante Missam in die depositionis Defuncti, vel Tertio, Septimo,
Trigesimo aut Anniversario solemni in quo fit concursus populi.

243. — Vesperae: post meridiem hora competenti recitentur,
excepto tempore Quadragesimae, quo a primo Sabbato tam in Festis
quam in Feriis, exceptis Dominicis, ante comestionem dicendae
sunt (Ruhr. spec. Brev. Rom. ante Dorn. I Quadr.).
244. — Completorium ordinarie dicendum est sero, et quamvis
possit uniri Vesperis, nunquam tamen ante meridiem recitari potest.
245. — Recitatio publica seu choralis Officii divini fieri debet
in Choro Ecclesiae vel in ipsa Ecclesia; nec Ordinarius loci permittere
potest Choralibus ut alibi, ne in Sacristia quidem nisi agatur de
tribus anni frigidioribus mensibus, in quibus toleratur diebus ferialibus, ut Matutinum in Sacristia persolvatur (S. C. EE. 12 lan.
1604; 16 Sept. 1861).
Religiosi quibus Chori obligatio est, recitationem divini Officii
persolvere nequeunt in Sacristia vel in Oratorio privato Conventus,
nisi haec loca, aperto muro vel accessu, iungantur Ecclesiae, et
Ordinarius loci, tanquam Apostolicae Sedis Delegatus, ea loca,
decentia ac cum Ecclesia communicantia recognoverit (D. 3506).
246. — Divini Officii recitatio, tam choralis quam privata, opor­
tet ut sit DISTINCTA, INTEGRA, ORDINATA et CONTINUA.
Distincta: absque ulla syncope et mutilatione verborum vel
syllabarum; integra: ut nulla etiam minima pars omittatur, nil ad­
dito, nil mutato; ordinata: scilicet servato ordine partium eiusdem
Horae, et Horarum, inter se, iuxta leges et ordinem Breviarii:
continua: idest sine interruptione, ita ut quaelibet Hora canonica
numquam interrumpi possit in chorali recitatione; etiam in privata
recitatione non admittitur interruptio, nisi rationabili de causa.

247. — Tam in chorali quam in privata divini Officii recitatione
adamussim servandae sunt Breviarii Rubricae, quae sicut omnes
ecclesiasticae leges plus minusve obligant, exceptis caeremoniis quoad
modum standi, sedendi, genu flectendi etc. quae tantum in chorali
recitatione obligant.
Recitandum est Officium proprium currentis diei iuxta Breviarium
et Calendarium ab Apostolica Sede approbata.
248. — « Omnes et singuli qui chorale beneficium obtinent,
tenentur in Choro divina Officia persolvere singulis diebus, nisi servi­
tium per turnum a Sede Apostolica aut fundationis legibus fuerit
indultum » (C. 1. C. 414).
Vi huius canonis omnes Beneficiarii, Choro adstricti, tenentur
etiam in loco Capituli residere et in Choro horis quibus divinum
Officium persolvitur.

Articulus III.
De causis excusantibus a Chori servitio.

249. — « Reprobata contraria consuetudine, Canonici ac Bene­
ficiarii quotidiano Choro adstricti, possunt singuli abesse tres tantum
menses in anno, sive continuos sive intermissos, dummodo propriae
Ecclesiae statuta aut legitima consuetudo servitium diuturnius non
requirant.
« Sine causa legitima et speciali Episcopi licentia nec feriari licet
Quadragesimae et Adventus tempore, aut in praecipuis anni solemnitatibus de quibus in canone 338, §3(1); nec permittitur uno eodemque
tempore Capitulares ultra tertiam partem abesse »(C. I. C. 418, § I et 2).
250. — « Tempore vacationum omne genus distributiones amit­
tuntur, non obstante remissione ab aliis Capitularibus facta; sed
percipiuntur praebendae proventus aut duae tertiae distributionum
partes, si omnes praebendae proventus in distributionibus consi­
stant» (Z. c., § 3).

251. — Tempus vacationum sicut et tempus servitii choralis com­
putatur per integras dies non vero per canonicas Horas, ita ut qui
assistunt uni vel aliquibus Horis sint tota die absentes, et ideo
non amittunt fructus totius diei, sed Horarum a quibus abfuerunt.
252. — « In Ecclesiis in quibus non omnes simul Choro intersunt,
qui ad eum adstringuntur nequeunt per alium huic obligationi satis­
facere, nisi in casibus particularibus, iusta ac rationabili de causa,
et modo substitutus eodem tempore servitio Chori non sit adstrictus, et sit in eadem Ecclesia Canonicus, si agatur de supplenda vice
Canonici, Beneficiarius si de Beneficiarii; qui vero ad Chorum non
adstringuntur, obligatione residendi in loco beneficii non tenentur per
dies quibus a Choro absunt » (/. c., 419, § 1).
253. — De causis excusantibus Capitulares a servitio Chori.
— Causae excusantes a servitio Chori triplicis generis sunt:
I. - Quae excusant cum iure excusatorum ad praebendas, ad ordi­
narias distributiones et etiam ad distributiones inter praesentes, nisi
obstet fundatorum expressa voluntas. Taliter excusantur:
1. Capitulares iubilati (/. c., 420, § 1, 1°);
2. Qui, semel tantum in anno, in pia aliqua religiosa domo
ab Ordinario designata piis exercitiis vacant (Z. c., 7°);
3. Qui Episcopo solemniter Missam celebranti aut alia ponti(I) Nativitas et Resurrectio Domini, Pentecostes et Festum Corporis Christi.

ficalia exercenti in Ecclesiis civitatis aut suburbii, ab eodem invitati,
assistunt (/. c., 11°);
4. Qui operam navant conficiendis processibus in causis canonizationis et beatificationis, vel uti testes in his causis vocati sunt,
pro diebus et horis quibus hoc officium praestant (/. c., 13°);
5. Qui de Ordinarii consensu se conferunt ad Conventum
Eucharisticum internationalem, nationalem, regionalem vel dioecesanum, a primo die Conventus ad posteriorem integrum, si in
eodem Conventus loco resideant, sin aliter a die profectionis ad
reditus diem (Ex Litt. Apost. Pii Pp. XI diei 7 Mart. 1924);
6. Qui de iussu vel consensu Ordinarii, in loco Conventus
residentes, pro diebus et horis tantum in quibus addicti sunt pro
apparando Conventui; qui vero extra locum resident, pro omnibus
iis diebus, quibus eadem de causa Conventus apparatus, abesse a
loco beneficii debent (/. c.).
II. - Quae excusant cum iure excusatorum ad praebendas et ad
distributiones ordinarias. Taliter excusantur:
1. Canonicus theologus singulis diebus quibus suo munere
fungitur, sive sacram Scripturam explanando sive alia doctrinae
catholicae argumenta explicando, sive quando ex Episcopi com­
missione, loco lectionum in Ecclesia, sacras disciplinas in Seminario
docet (C. 1. C. 420, § 1, 2<>);
2. Canonicus poenitentiarius dum tempore Chori vacat confes­
sionibus audiendis (/. c., 3°);
3. Vicarius paroecialis aliusve e Capitulo sive Parochus sive
Coadiutor ab Episcopo deputatus, dum paroecialibus vacat officiis
(/. c., 4o);
4. Qui infirmitate aliove physico impedimento Choro prohi­
bentur assistere (/. c., 5°);
5. Qui pontificia legatione alibi funguntur aut personae Romani
Pontificis actu inserviunt (/. c., 6°).
Exceptione hac comprehenduntur Cappellani sive Clerici secreti
actu inservientes personae Romani Pontificis (Ex Resp. Pont. Comm.
ad interp. C. 1. C., 20 Maii 1923);
6. Accedentes una cum Episcopo aut eiusdem vice ad visi­
tanda Limina Apostolorum (l. c., 8°);
7. Qui ab Episcopo vel a Capitulo mittuntur ad Concilium
Oecumenicum, plenarium, provinciale aut ad Synodum dioecesanam
(/· c., 9o);
8. Qui de Capituli consensu, non contradicente Episcopo, ab­
sunt a Choro ob Capituli seu propriae Ecclesiae utilitatem (/. c., 10°);

9. Qui Episcopum comitantur in visitatione dioecesis vel
visitationem ipsam eius nomine et mandato peragunt (/. c., 12°);
10. Parochi Consultores, Examinatores et ludices synodales,
dum proprio munere funguntur (/. c., 14°).
III. - Quae excusant cum iure excusatorum percipiendi tantum
fructus praebendae. Taliter excusantur:
1. Qui de licentia Ordinarii loci publice docent in scholis ab Ec­
clesia recognitis sacram theologiam aut ius canonicum (/.c.,421,§ 1,1°).
« Sacra theologia » aut « ius canonicum » late hic interpretanda
sunt, ita ut omnes materias in scholis theologicis addiscendas com­
prehendant.
Hac exceptione comprehenduntur etiam Capitulares qui, de Ordi­
narii licentia, docent retributione peculiari percepta (Ex Resp. Pont.
Comm. ad interp. C. I. C., 24 Nov. 1920);
2. Qui de Ordinarii licentia operam dant studio sacrae theo­
logiae aut iuris canonici in publicis scholis ab Ecclesia probatis
(C. I. C. 421, § 1, 2°).
Etiam hic verba «sacrae theologiae et iuris canonici», ut supra,
late interpretanda sunt;
3. Vicarius Capitularis, Vicarius Generalis, Officialis ac Can­
cellarius, si de gremio sint, dum suis muneribus vacant (l. c., 3°);
4. Canonici qui Episcopo in ecclesiastico ministerio ac dioecesis
servitio assistunt (/. c., 4°).
« Quod si omnes praebendae fructus consistant in distributio­
nibus, vel adeo sint tenues ut tertiam distributionum partem non
attingant, tunc memorati omnes duas tantum tertias partes distri­
butionum lucrantur, cumulatas ex fructibus praebendae ac distri­
butionibus » (/. c., 421, § 2).
254. — De causis excusantibus Religiosos a servitio Chori.
— Obligatio choralis pro Religiosis est localis et rcalis, non vero per­
sonalis, nam afficit singulas domus ubi quatuor Religiosi non impe­
diti adsunt; est etiam divisibilis, quam ob rem si ad aliquam
Horam recitandam numerus necessarius non impeditorum non ha­
beatur, habeatur vero ad alias recitandas Horas, obligatio choralis
cessat pro primo casu, non pro altero.
Superior potest et debet singulis Religiosis non impeditis praeci­
pere ut Choro intersint, et Religiosi, Superiori, si id praeceperit,
obedire tenentur.
Generatim impedimenta quae a Choro excusant, a constitu­
tionibus et a consuetudinibus statuuntur.

Articulus IV.
De Chori Praefecto.

255. — « Nisi aliud in statutis capitularibus caveatur, Dignita­
tibus et Canonicis secundum ordinem praecedentiae ius et officium
est:.... praescribere et ordinare quae ad Chori directionem refe­
rantur... » (C. I. C. 397).
Dicitur in allato canone « nisi aliud iu statutis capitularibus ca­
veatur» quia munus hoc pertinere potest ad Canonicum qui Prae­
fectus seu Chori Magister vocari solet et constituitur ad normam capi­
tularium constitutionum.

256. — Chori Praefectus prae oculis habeat quae Caeremoniale
Episcoporum, S. R. Congregationis Decreta, privilegia et laudabiles
consuetudines Ecclesiae capitularis decernunt circa Chori servitium
et disciplinam, nam ad eius munus spectat dirigere Chorum, dare
signum Officium incipiendi, et licentiam a Choro discedendi concedere,
absente Episcopo Ordinario. Ad eius quoque officium spectat ut
infra Chorum silentium observetur, et disciplina psallendi quoad rec­
tam elocutionem, debitam pausam in medio Versuum, concordiam
concinentium, etc., exacte servetur.
Ad Chori Praefectum pertinet etiam tempestive praevidere quae
singulis diebus in Choro facienda sunt, ut suo tempore conficiat
tabellam designativam Officii celebrandi, Hebdomadarii, aliorum
Ministrorum eorumque functionum explendarum.
Chori Praefectus corrigere debet oretenus defectus qui in Choro
committuntur, sed numquam per edictum monere et corrigere eos
qui in errore versantur (D. 1974 ad 1).

257. — Si Praefectus a Choro absit tunc praefata munera ad
digniorem praesentem in Choro spectant, nisi forte alia ratione Capi­
tuli constitutiones decernant, vel alia sit Ecclesiae consuetudo (Caer.
Episc., L. 1, cap. 5, n. 4; DD. 939; 1619 ad 3 et 4; 1882; 1906 ad
1, 2 et 5; 1924 ad 1 et 5; 1933 ad 3; 1976; 3110 ad 23).

1

CAPUT XXVII.
DE SACROSANCTO MISSAE SACRIFICIO

« Quanta cura adhibenda sit, ut sacrosanctum Missae Sacri­
ficium omni religionis cultu ac veneratione celebretur, quivis
facile existimare poterit, qui cogitarit, maledictum in sacris litteris
eum vocari, qui facit opus Dei negligenter. Quod si necessario fa-

temur, nullum aliud opus adeo sanctum ac divinum a Christifidelibus tractari posse, quam hoc ipsum tremendum mysterium, quo
vivifica illa Hostia, qua Deo Patr 'econciliati sumus, in Altari per
Sacerdotes quotidie immolatur; satis etiam apparet omnem operam
et diligentiam in eo ponendam esse, ut quanta maxima fieri potest in­
teriori cordis munditia et puritate, atque exteriori devotionis ac
pietatis specie peragatur» (Cone. Trid., Sess. XXII, Decr. Deobserv.
et evitand. in cel. Miss.»).
Quando Sacerdos celebrat, Deum honorat, Angelos laetificat,
Ecclesiam aedificat, vivos adiuvat, Defunctis requiem praestat et
se omnium bonorum participem efficit (De Imit. Christi, Lib. IV,
cap. V).

Articulus I.
De Missae Celebrante.

258. — « Sacerdotes omnes obligatione tenentur Sacrum litandi
pluries per annum; curet autem Episcopus vel Superior religiosus
ut iidem saltem singulis diebus dominicis aliisque festis de prae­
cepto divinis operentur» (C. I. C. 805).

259. — « Excepto die Nativitatis Domini et die Commemorationis
Omnium Fidelium Defunctorum, quibus facultas est ter offerendi
Eucharisticum Sacrificium, non licet Sacerdoti plures in die cele­
brare Missas, nisi ex apostolico induito aut potestate facta a loci
Ordinario.
«Hanc tamen facultatem impertiri nequit Ordinarius, nisi cum,
prudenti ipsius indicio, propter penuriam Sacerdotum die festo de
praecepto notabilis fidelium pars Missae adstare non possit; non
est autem in eius potestate plures quam duas Missas eidem Sacerdoti
permittere » (C. I. C. 806).
260. — Sacerdos, veste quae ad talos pertingat, indutus, praeparet
se, praemissa si opus fuerit sacramentali confessione, priusquam sacra
paramenta induat, opportunis precibus (/. c., 811, § I, 807; 810):
caveat, maxime sacris indutus paramentis, ne cum praesentibus collo­
quatur, nec aures ad alios colloquentes admoveat in Sacrario, a quo
omnes clamores ac omnes inanes fabulationes abesse omnino decet.
Caveat quoque Sacerdos in sacro perficiendo a nimia simul
festinatione atque tarditate nempe, ut nec adstantibus taedium nec
sacris caeremoniis offensam et perturbationem afferat.
261. — «Ne ina’a consuetudine aliqui defectus in celebrando
inolescant, Sacerdotes in Domino rogamus, ut saltem aliquando, ac

praecipue dum spiritualibus exercitiis dant operam, ritus ac rubricas
Alissalis diligenter percurrant» (Ex Decr. Conci!. Prov. Veneti
secundi n. 193).

262. — «Sacerdos Missam ne celebret sine Ministro qui eidem
inserviat et respondeat» (C. I. C. 813, § 1).
Deficiente idoneo Ministro, Sacerdos uti potest mulieris mini­
sterio, pro responsis tantum, sed a longe et omnibus sibi prius
commode dispositis, quae ad Sacrificium occurrere possunt, ita ut
nullatenus mulier ad Altare accedat (DD. 2745 ad 8; 4015 ad 6;
C. I. C. 813, § 2).
Si ex induito apostolico vel ex vera necessitate Sacerdos sine Mi­
nistro celebret, semel tantum dicit: Confiteor Deo, etc. (D. 3368 ad 1).

263. — « Sacerdos extraneus Ecclesiae in qua celebrare postulat,
exhibens authenticas et adhuc validas litteras commendatitias sui
Ordinarii, si sit saecularis, vel sui Superioris, si religiosus, vel Sacrae
Congregationis pro Ecclesia Orientali, si sit ritus orientalis, ad
Missae celebrationem admittatur, nisi interim aliquid eum com­
misisse constet, cur a Missae celebratione repelli debeat.
«Si iis litteris careat,sed Rectori Ecclesiae de eius probitate apprime
constet, poterit admitti; si vero Rectori sit ignotus, admitti adhuc
potest semel vel bis, dummodo, ecclesiastica veste indutus, nihil
ex celebratione ab Ecclesia in qua litat, quovis titulo, percipiat, et
nomen, officium suamque dioecesim in peculiari libro signet.
«Peculiares hac de re normae, salvis huius canonis praescriptis,
ab Ordinario loci datae, servandae sunt ab omnibus, etiam Religiosis
exemptis, nisi agatur de admittendis ad celebrandum Religiosis in
Ecclesia suae religionis» (C. I. C. 804).
« Parochi et Rectores Ecclesiarum in sua quisque Ecclesia ad
celebrandum Missae Sacrificium Sacerdotes ne admittant nisi sint,
iuxta praescriptum canonis 804, § 2, ecclesiastica veste induti, veste
nempe de qua in canone 811, § 1» (Ex Decr. S. C. Concilii die
28 lulii 1931).
Articulus 11.

De materia pro sacrosancto Missae Sacrificio.
264. — «Sacrosanctum Missae sacrificium offerri debet ex pane
et vino, cui modicissima aqua miscenda est» (C. I. C. 814).
« Panis debet esse mere triticeus et recenter confectus, ita ut
nullum sit periculum corruptionis. Vinum debet esse naturale de
genimine vitis, et non corruptum» (/. c., 815).

« In Missae celebratione Sacerdos, secundum proprium ritum,
debet panem azymum vel fermentatum adhibere ubicunque Sacrum
litet» (/. c. 816).
265. — Summa et exquisita diligentia adhibenda est ut materia
huius Sacrificii valida et licita sit. Cum nostris hisce temporibus
farinas et vinum adulterandi eo usque industria creverit ut vel
ab ipsis chimices peritis saepe difficile sit huiusmodi fraudes agno­
scere et mercatores callidis hisce artibus fere omnes abripiantur,
S. Congregatio de disciplina Sacramentorum normas praebere stu­
duit respicientes etiam materiam qua sanctum Sacrificium conficitur.
« Curent proinde (Ordinarii) ne in singulis dioecesibus vel civita­
tibus aut oppidis, pro natura locorum, idoneae desint personae,
omnique suspicione maiores, praesertim Religiosi utriusque sexus
sodales, a quibus Ecclesiarum Rectores utramque Sacrificii et Eucha­
ristici Sacramenti materiam, nisi apud se habeant, comparare pos­
sint, tuta conscientia adhibendam.
« Item circa ea quae hostiarum confectionem spectant, iidem
Rectores advigilare debent, ne in istis fragmenta facile haerentia
maneant, efficiantque ut, antequam Missa litetur, caute ac sedulo
ea amoveantur, et saltem cribro leviter excutiantur, si ingens
hostiarum numerus parandus erit.
« Pervigilem adhibeant ipsi curam ut hostiae nonnisi recenter
confectae consecrentur, et sacrae particulae, in pyxide adservatae,
frequenter renoventur (C. I. C. 1272 et Rit. Rom., Tit. IV, cap. I,
n. 7)». (Ex Instruct. S. C. de discipl. Sacr. die 26 Mart. 1929,
n. 2, 3 et 4).
266. — Circa sacrarum particularum renovationem S. Carolus
(Concil. Provinc. IV in Instr, de Euch. Sacr.) statuit « Ut octavo
quoque die renovetur Eucharistia et quidem ex hostiis non ante
viginti dies ad summum confectis ».
267. — In hostia Sacrificii impressa sit Imago Crucifixi iuxta
consuetudinem (D. 2714). Hostiae et particulae custoditae sint in
armario clavi obserato.
Circa hostiae dimensionem nulla praescriptio adest; ex consue­
tudine pro Missa et expositione solemni adhibentur hostiae magnae.

268. — Per se idem est, sive vinum sit album sive rubrum, sed
vino albo congruentius utendum est quam rubro ad vitandam linteo­
rum maculationem.
Vinum caute custoditum sit in loco clavi clauso.

Articulus III.
De tempore et loco Missae celebrandae.

269. — « Missae sacrificium omnibus diebus celebrari potest,
exceptis iis qui proprio Sacerdotis ritu excluduntur » (C. I. C. 820).
270. — « Missae celebrandae initium ne fiat citius quam una
hora ante auroram vel serius quam una hora post meridiem.
« In nocte Nativitatis Domini inchoari media nocte potest sola
Missa conventualis vel paroecialis, non autem alia sine apostolico
induito» (/. c., 821, § 1 et 2).

271. — A S. C. de Disciplina Sacramentorum in triduanis sup­
plicationibus ad honorem SS. Sacramenti, occasione sacrarum mis­
sionum, in aliqua alia extraordinaria solemnitate (quoad Conventus
Eucharisticos, iam provisum v. sub n. 468) gratia concedi poterit
Missam litandi media nocte sub sequentibus conditionibus:
1) tantummodo in casibus extraordinariis;
2) initium Missae celebrandae ne fiat ante dimidiam horam
post mediam noctem;
3) sacrae supplicationes (vulgo: «sacre veglie ») perdurent spa­
tio circiter trium horarum;
4) remoto semper quocumque irreverentiae periculo (Ex Decr.
S. C. de Discipl. Sacr. die 22 April. 1924).
272. — Missa celebranda est super Altare consecratum et in
Ecclesia vel Oratorio publico vel semi-publico consecrato aut bene­
dicto ad normam iuris (C. I. C. 822, § 1) et etiam in Oratorio dome­
stico ex induito apostolico.

273. — « Privilegium Altaris portatilis vel iure vel induito
Sedis tantum Apostolicae conceditur.
« Hoc privilegium ita intelligendum est, ut secumferat facultatem
ubique celebrandi, honesto tamen ac decenti loco et super petram
sacram, non autem in mari » (/. c., § 2 et 3).
W..I

274. — « Loci Ordinarius aut, si agatur de domo religionis exem­
ptae, Superior maior, licentiam celebrandi extra Ecclesiam et Ora­
torium super petram sacram et decenti loco, nunquam autem in
cubiculo, concedere potest iusta tantum ac rationabili de causa, in
aliquo extraordinario casu et per modum actus » (/. c., § 4).
S. Congreg. de disciplina Sacrament., per litteras ad Reverendissi­
mos Ordinarios Italiae diei 26 Iulii 1924, declarat Ordinarios non posse
concedere licentiam celebrandi extra Ecclesiam et Oratorium prae-

sertim occasione profanae commemorationis vel festi civilis; in huiusmodi casibus recurrendum est ad S. C. de disciplina Sacramentorum.
275. — Ordinarius potest permittere non plus quam trium Mis­
sarum celebrationem domi, praesente cadavere, in loco vulgo « camera
ardente» tantum in aliquo extraordinario casu scilicet occasione obitus
personae e principe familia, aut aliter insignis ob merita et bene­
facta in Ecclesiam vel in rempublicain vel ob munificentissimas elargitiones in pauperes et egenos itemque personae huiusmodi privilegio
apostolico iam ornatae; dummodo:
1° cadaveris expositio fiat servato debito decore, ac in eodem
loco nihil adsit quod sit alienum a sanctitate divini Sacrificii;
2° semper debitae exequiae expleantur in Ecclesia (Ex S. C. de
discipl. Sacr. 3 Maii 1926).
Circa privilegium celebrandi Missas dum corpus Episcopi Dioecesani, vel Titularis, vel Vicarii Apostolici etc. dicemus in Parte
quinta Cap. « De obitu Episcopi Ordinarii ».
Facultas celebrandi in domo privata Missam, ad normam can. 822,
§ 4, interpretanda est restrictive (Ex respon. Pont. Comm. ad interpr.
Cod., 16 Oct. 1919).

276. — « Non licet celebrare Missam in templo haereticorum vel
schismaticorum, etsi olim rite consecrato aut benedicto.
« Deficiente Altari proprii ritus, Sacerdoti fas est ritu proprio
celebrare in Altari consecrato alius ritus catholici, non autem super
Graecorum antimensiis.
« In Altaribus papalibus nemo celebret sine apostolico induito »
(C. I. C. 823).
Articulus IV.

De Missa solemni deque Missa cantata.

277. — Missa Solemnis ea est quae cum sacris Ministris, cantu,
thurificatione, pacis osculo et aliis caeremoniis a Rubricis prae­
scriptis celebratur.
278. — Plures Missae solemnes de eodem Officio eodemque
Mysterio in eadem Ecclesia eodemque die celebrari non possunt,
si aliquam cum Officio diei relationem habeant. Quapropter si
praeter Missam conventualem, alias Missas vel cx fundatione vel
ex fidelium petitione cantare contigerit, eas nonnisi ante vel post
absolutum Officium chorale et absque ulla cum eo connexione cele­
brare licet (D. 3921).
— Mo»! rri, De >. Funtlionlbul· · I.

279. — In Missa solemni semper adhibendi sunt Ministri sacri,
scilicet Diaconus et Subdiaconus. Usus celebrandi Missam solemnem
cum solo Diacono vel Subdiacono, quum praesto non sit aliquis
Ministrorum, tolerari nequit (D. 3104 ad 2).
Deficiente tamen Subdiacono, et dum non adest vel Sacerdos
vel Clericus in maioribus Ordinibus constitutus, potest alius in
minoribus Ordinibus vel saltem clericali tonsura initiatus, paratus
absque manipulo, si adsit rationabilis causa, officia Subdiaconi
fungi in Missa solemni (D. 4181 ad 1).
280. — Missa Cantata medium tenet inter privatam et so­
lemnem: a privata distinguitur quia cantatur; a solemni quia sine
Diacono et Subdiacono celebratur et in ea incensum, absque Induito
Apostolico, etsi coram SS. Sacramento, adhiberi nequit, non ob­
stante immemorabili consuetudine in contrarium (DD. 937 ad 3;
2515 ad 8; 3328 ad 1; 3611 ad 6).
Articulus V.

De Missa pontificali deque Missa solemni
cum assistentia Episcopi Ordinarii.

f
i

281. — Missa pontificalis ea dicitur quae solemniter ab Epi­
scopis celebratur, vel a Praelatis charactere episcopali non insignitis,
sive ex iure sive ex privilegio, canitur ritu pontificali.
Missa pontificalis distinguitur in Missam pontificalem solemnem
et Missam pontificalem non solemnem.
Missa pontificalis solemnis ea dicitur quae cum sacris Mini­
stris, cantu, thurificatione, pacis osculo et aliis caeremoniis a Caeremoniali Episcoporum praescriptis celebratur.
Missa pontificalis non solemnis seu lecta vocatur Missa
pontificalis quae ab Episcopo celebratur in collatione sacrorum
Ordinum, vel in consecratione Episcopi, vel in benedictione Abbatis
privatim habita, et Missa haec absque Ministris sacris, sine cantu,
sine thurificatione celebratur, sed osculum pacis Celebrans dat primo
ex Ordinatis vel Episcopo consecrato item Abbati benedicto.
Missa solemnis pontificalis dicitur ad Thronum vel ad
Faldistorium prout Celebrans sedet in Throno vel in Faldistorio.
Missam pontificalem ad Thronum celebrare possunt S. R. E.
Cardinales ubique; Patriarchae, Primates, Metropolitae, Archiepiscopi, Episcopi, Abbates et Praelati nullius intra sui territorii
fines; Abbates regulares de regimine in Ecclesiis suae iurisdictionis.

Extra fines sui territorii qui charactere episcopali praefulgent
Missam pontificalem ad Thronum celebrare possunt de consensu
saltem rationabiliter praesumpto Ordinarii loci; ceteri Praelati vero
ad Faldistoriuin.

282. — Missa Solemnis cum Assistentia Episcopi ea dicitur
quae solemniter canitur coram S. R. E. Cardinali, Legato Apostolicae
Sedis, Patriarcha, Primate, Metropolita, Episcopo Ordinario in eorum
residentiis vel locis jurisdictionis, non exclusis Ecclesiis regularibus
(D. 1538 ad 2).
Episcopus Titularis nequit solemniter assistere Missae ut Epi­
scopus Ordinarius (D. 3798 ad 1).

CAPUT XXVIII.

DE MISSA CONVENTUALI

Articulus I.
De Missa Conventuali generatim.
283. — Missa Conventualis est Officii divini pars, nam « Divinum
Officium comprehendit psalmodiam Horarum canonicarum et cele­
brationem cum cantu Missae Conventualis, praeter alias Missas vel
secundum Rubricas Missalis vel ex piis fundationibus celebrandas »
(C. I. C. 413, § 2).
« In Ecclesiis in quibus adest obligatio Chori, una tantum Missa
cum assistentia Choralium semper celebretur et quidem de Officio
diei, nisi aliter Rubricae disponant. Aliae Missae extra Chorum
legantur, post propriam Horam canonicam » (Rubr. ad normam
Bullae « Divino afflatu», Tit. XII).
Ergo Missa Conventualis definitur: Missa quae quotidie celebratur
in Ecclesiis ubi adest Chori obligatio, cum vel sine Choralium assi­
stentia, hora praescripta et iuxta ordinem et modum Rubricarum.
Missa autem quae extra Chorum celebratur non est vere Missa
Conventualis, sed dici poterit aequiparata et, quoad aliquos effectus
assequendos, aequipollens Missae Conventuali.
Missa Conventualis quotidie celebranda est cum cantu in
Ecclesiis Cathedralibus et Collcgialibus (C. 1. C. 413, § 2; D. 552)
et applicanda est pro benefactoribus in genere (C. I. C. 417, § 1).
In Ecclesiis Religiosorum quibus est obligatio Chori, Missa
Conventualis sine cantu celebrari potest, nisi aliunde obligatio

120

Pars I. - De quibusdam notionibus s. liturgiam respicientibus

oriatur, et ex iure communi non necessario applicanda est pro
benefactoribus; haec Missa ut solemnis considerari debet, sive quoad
omittendam Commemorationem simplicis et reticendas Collectas ab
Ordinario loci praescriptas sive quoad praetermittendas Preces post
Missam iniunctas (DD. 2740 ad 7; 3697 ad 7; 3757; 4177 ad 2).

284. — «Capitularis infirmitate detentus non tenetur eleemo­
synam praebere Sacerdoti capitulari, qui ipsius viceni supplet in
Missae conventualis celebratione et applicatione, nisi statuta capi­
tularia vel particularis consuetudo aliud ferant.
« Servari potest consuetudo praebendi stipem Celebranti vel ex
cumulo distributionum vel ex reditibus omnium praebendarum per
contributum » (C. I. C. 417, § 2 et 3).
«Si quis eodem die urgeatur onere utriusque Missae et pro
populo et conventual!, hanc ipse celebret applicetque per se, illam
per alium vel per se die sequenti» (/. c., 419, § 2).
Articulus II.

De tempore Missae Conventualis.
285. — Missa Conventualis celebrari debet immediate post
Horam canonicam, designatam a Rubricis, iuxta ordinem sequentem:
I. - Post Matutinum: Prima Missa in Festo Nativitatis
Domini.
II. - Post Primam: 1. Secunda Missa in die Natalis Domini;
2. Missa Defunctorum; 3. Missae votivae pro re non gravi quae ex
piis fundationibus vel aliis de causis celebrantur.
III. - Post Tertiam: 1. Missa Festi duplicis et semiduplicis;
2. Missa Dominicae etiamsi anticipatae vel repositae; 3. Tertia
Missa in die Nativitatis Domini; 4. Missa infra Octavas; 5. Missa
in Vigilia Nativitatis D. N. I. C., si in Dominica occurrat; 6. Missa
de Vigilia Epiphaniae quae Dominicae omnibus privilegiis gaudet.
IV. - Post Sextam: 1. Missa de Feria communi per annum;
2. Missa Festi simplicis; 3. Missa de Vigilia Ascensionis; 4. Missae
votivae quae celebrantur loco Missae de Feria communi.
V. - Post Nonam: 1. Missa Feriarum Adventus, Quadrage­
simae, Quatuor Temporum, etiam infra Octavam Pentecostes;
2. Missa Rogationum; 3. Missa omnium Vigiliarum (excepta Vigilia
Nativitatis Domini, si occurrat in Dominica, et Vigilia Epiphaniae);
4. Missa votiva pro re gravi et publica simul causa; 5. Missa in die
Commemorationis Omnium Fidelium Defunctorum; 6. Missa in die

Depositionis Defuncti, vel Tertio, Septimo, Trigesimo aut Anni­
versario solemni in t|uo fit concursus populi.

286. — Non licet ab Hora canonica a Rubricis et Decretis desi­
gnata Missam Conventualem separare, ita ut inter illas breve vel
longum aliquod temporis spatium intercedat (D. 4053 ad 3).
Articulus 111.
De munero Missarum Conventualiuin.

287. — I. - Duae Missae Conventuales dicendae sunt occurente quolibet Festo duplici vel semiduplici, non autem si Officium
occurrat de die infra Octavam communem:
1. in omnibus Feriis Quadragesimae a Feria quinta post
Cineres usque ad Sabbatum infra hebdomadam Passionis inclusive.
2. In Feria secunda Rogationum.
3. In Feriis Quatuor Temporum extra Octavam Pentecostes.
4. In Vigiliis communibus.
Quibus diebus una Missa dicitur in Choro cum Choralium assi­
stentia; altera extra Chorum sine Choralium assistentia.
In Choro dicenda est Missa de Officio occurrenti in duplicibus I
vel II classis et per Octavas privilegiatas II vel III ordinis; extra
Chorum, Missa de Feria aut de Vigilia.
In reliquis duplicibus et semiduplicibus in Choro dicenda est
Missa de Feria aut de Vigilia: extra Chorum, Missa de Officio
occurrenti.
In duplicibus tamen 1 classis nihil fit de Vigilia communi.
5. Similiter duae Missae Conventuales dicendae sunt:
In reliquis diebus Litaniarum, tam Maiorum quam Minorum,
ubi fiat Processio, si occurrat Officium duplex I vel 11 classis aut
de Octava Paschatis (25 Aprilis), duae Missae in Choro dicendae
sunt, scilicet, de Officio currenti, post Tertiam: post Nonam de Roga­
tionibus. Occurrenti autem Officio duplici maiori vel minori aut
semiduplici aut simplici, in Choro dicitur Missa Rogationum, extra
Chorum Missa de Officio diei.
11. - Tres Missae Conventuales dicendae sunt:
1. In Vigilia Ascensionis, si fiat Processio, et celebretur
Officium duplex maius vel minus aut semiduplex: prima Missa
dicitur de Officio diei post Tertiam, extra Chorum; secunda de
Vigilia, post Sextani, pariter extra Chorum; tertia de Rogationibus,
in Choro post Processionem.

2. In Festo Nativitatis Domini, iuxta speciales Rubricas,
tres Missae Conventuales in Choro dicuntur, non obstante contraria
consuetudine (D. 2631 ad 1).
288. — Praeter Missas Conventuales a Rubricis praescriptas
canitur in Choro:
I. - Missa votiva de Anniversario electionis et consecrationis
Episcopi in Ecclesia cathedrali et in Collegiatis dioeceseos, accedente
quidem Episcopi mandato, in anniversario electionis vel transla­
tionis et consecrationis Episcopi, dummodo Officium Missas votivas
pro re gravi impediens non occurrat.
II. - Missa de Requie in Ecclesia cathedrali, tam in anniver­
sario quod celebratur pro Episcopo ultimo functo, quam pro animabus
omnium Episcoporum et eiusdem Ecclesiae cathedralis Canonicorum
defunctorum.
Omnes Missae ex fundatione dicendae sunt in Choro cum assi­
stentia Choralium.
289. — In Ecclesiis cathedralibus et collegiatis, in quibus, ex
induito Apostolico, una tantum Missa Conventualis celebratur in
Feriis Quadragesimae, Passionis, Quatuor Temporum extra Octavam
Pentecostes, in Vigiliis communibus necnon in Feria II Rogationum
Missa Conventualis erit:
I. - De Officio diei cum Commemoratione Feriae aut Vigiliae
in duplicibus I et II classis ac per Octavas privilegiatas II et III or­
dinis. Commemoratio tamen Vigiliae omittitur in duplicibus 1 classis.
II. - De Feria vel de Vigilia in reliquis duplicibus, in semi·
duplicibus et per Octavas sive privilegiatas III ordinis sive com­
munes, cum Commemoratione Officii diei.
III. - De Feria in occurrentia Feriae maioris cum Vigilia,
addita Commemoratione Vigiliae et Officii diei.
290. — In Ecclesiis Religiosorum, in quibus est obligatio Chori
et una tantum Missa Conventualis celebratur, servetur quod supra
diximus de Ecclesiis cathedralibus et collegiatis, in quibus ex induito
Apostolico, una Missa Conventualis celebratur.

Articulus IV.
De Missa Conventuali votiva.
291. — Singulis per hebdomadam diebus quando fit Officium
de Feria (exceptis Feriis Adventus, Quadragesimae, Quatuor Tem­
porum, Rogationum et Vigiliarum) et primo resumenda non sit

Missa Dominicae praecedentis impeditae, neque dicenda Missa Con­
ventualis Defunctorum iuxta Rubricas, pro Missa Conventual! dici
potest una ex Missis votivis, iuxta ordinem in Rubrica speciali .in
fine Missalis descriptum, nempe:
Feria II: de SS. Trinitate.
Feria III: de Angelis.
Feria IV: de S. loseph, vel de Ss. Petro et Paulo App., vel de
omnibus Sanctis Apostolis; vel de patrono principali Oppidi vel
Civitatis, Dioecesis, Provinciae et Nationis, vel de Sancto Fundatore
Ordinis seu Congregationis.
Feria V: de Spiritu Sancto vel de SS. Sacramento.
Feria VI: de S. Cruce vel de Passione Domini.
Sabbato: de Sancta Maria etiam in Adventu dici debet, sed non
in Sabbato Quatuor Temporum et dummodo non occurrat aliqua
Vigilia.
In his Missis additur Commemoratio Feriae de qua factum est
Officium et additur Oratio pro diversitate Temporum assignata,
iuxta Rubricas. Feria secunda vero, penultimo loco additur Oratio:
Fidelium, etc., pro Defunctis.

Articulus V.
De Missa Conventiiali de Requie.

292. — Prima die cuiusvis mensis extra Adventum, Quadra­
gesimam et Tempus paschale, in qua Officium fiat de Feria, in Choro,
loco Missae de Officio diei dicitur Missa Conventualis de Requie pro
defunctis Sacerdotibus, Benefactoribus et aliis. Haec Missa tamen
omittitur mense Novembri in quo Omnium Fidelium Defunctorum
Commemorationem universa celebrat Ecclesia. Quod si prima die libera
mensis, ut supra, occurrat Feria Quatuor Temporum aut aliqua
Vigilia aut primo resumenda sit Missa Dominicae praecedentis impe­
ditae, eadem Missa Conventualis dicatur in proximiori sequenti die
similiter non impedita.
293. — Feria secunda cuiusque hebdomadae, extra Quadrage­
simam et Tempus Paschale, in qua Officium fiat de Feria, dummodo
aliqua Vigilia non occurrat, aut primo resumenda non sit Missa Do­
minicae praecedentis impedita, in Choro, loco Missae Conventualis
de die, dici potest Missa pro Defunctis.

DE

MUSICA SACRA
Articulus I.
De cantu sacro.

294. — « Musica sacra, utpote solemn is Liturgiae pars necessaria,
huius finem generalem participat, qui gloria Dei est, sanctificatio
exemplumque fidelium. Ad sacrarum Caeremoniarum decus ac splen­
dorem augendum ipsa concurrit, quumque peculiare eius officium
in hoc versetur, ut aptis concentibus liturgicum textum exornet
fidelium menti propositum, proprium ei munus addicitur maiorem
vim eidem textui adiungendi, quo facilius inde fideles ad pietatem
excitentur, meliusque animum disponant ad gratiae fructus conse­
quendos, qui a celebratis divinis Mysteriis proveniunt.
« Itaque musica sacra proprias Liturgiae qualitates possideat necesse est, in primisque sanctitatem ac bonitatem formae; unde alia
nota suapte exoritur, universitas » (Ex Motu proprio, Pii Pp. X, de
Musica sacra, diei 22 Nov. 1903, n. 4121, 1-2).
« Qualitates hae in gregorianis concentibus maxime inveniuntur;
igitur huiusmodi cantus Ecclesiae Romanae proprius est; unum hunc
ab antiquis patribus haereditate accepit, hunc summa cura longo
saeculorum cursu in codicibus liturgicis custodivit, hunc tamquam
suum directo fidelibus proponit, hunc in nonnullis Liturgiae partibus
unice constituit, quem recentissima studia ad pristinam integritatem
puritatemque tam feliciter reddiderunt.
« His de causis gregorianus cantus tamquam musicae sacrae
supremum exemplar ita habitus est, ut iure lex haec generalis enun­
tiari queat: Eo magis musicum opus Ecclesiae inserviens sacrum esse
atque liturgicum, quo magis ratione sua, afflatu, sapore ad melos gregorianum accedat; contra eo minus Templo dignum esse, quo magis ab
exemplo illo recedat.
« Itaque vetus gregorianus cantus traditione perceptus late in
Sacris restituendus est, quum omnes pro certo habeant, divinam rem
nihil magnificentiae suae amittere, licet unice cum hoc musico genere
consocietur.
« Nominatim autem gregorianus cantus in populi usum resti­
tuendus curetur, quo ad divinas laudes Mysteriaque celebranda magis
agentium partem antiquorum more, fideles conferant « (/. c., n. 3).

Caput XXIX.

De musica sacra

125

295. — De cantu polyphonico seu figurato.—« Memoratas
hactenus notas praeter modum possidet quoque classica, prouti vulgo
dicitur, polyphonia, Romanae Scholae praesertim, cuius saeculo xvi
Petrus-Aloisius Praenestinus exstitit perfector; nec desiit postea
exquisitae excellentiae, tum liturgicae tum musicae, opera proferre.
Classica enim polyphonia ad gregorianos concentus, exemplum unicum
musicae sacrae omnis, plane accedit, atque inde una cum gregoriano
cantu ad sollemnia Ecclesiae maxima, quae in Caeremoniis Ponti­
ficiis habentur, excipi meruit. Quare et ipsa late in Sacris resti­
tuenda erit, apud insigniores Basilicas praesertim, apud cathédrales
Ecclesias, apud seminaria, aliaque ecclesiastica collegia, ubi ad rem
necessaria minime desiderentur.
« Ecclesia artium progressum indesinenter coluit, eique favit, ad
religionis usum omnia admittens, quae hominis mens bona pulcraque
per saeculorum cursum invenit, salvis tamen liturgicis legibus. Recentissimum itaque musicae genus et ipsum probatur, quippe quod
opera excellentiae, sapientiae, gravitatis plena exhibeat, sacris Cae­
remoniis non indigna.
« Quia vero recentioris musicae genus ad profanum usum praecipue
ortum sit, in hoc maior erit collocanda cura, ne eiusmodi opera
hodierno stylo accommodata quidquam profani afferant, neve thea­
tralia argumenta redoleant, neu denique in ipsis formis externis ad
exemplum profani cantus effingantur» (/. c., n. 4, 5).
296. — De textu liturgico. — Proprius Romanae Ecclesiae
sermo latinus est; itaque in sollemnibus Sacris liturgicis prohibentur
omnino cantus, vulgari eloquio editi; eoque magis circa partes varia­
biles, vel communes tum Missae tum Officii.
« Quum in Sacris liturgicis singulis textus musices proponendi ac
propositionis ordo apprime fuerint constituti, neque licet ordinem
hunc subvertere, neque praescriptos textus ad nutum mutare, neque
ex integro, vel tantum in parte omittere, nisi forte Rubricae concedant
textus aliquot versus, dum simpliciter in Choro recitantur, suppleri
organo. Unum, iuxta Ecclesiae Romanae consuetudinem, conceditur,
post solemnis Missae v. Benedictus, canticulum SS. Eucharistiae.
Permittitur etiam, post rite cantatum Missae Offertorium, reliquum
tempus dare brevi canticulo super verba ab Ecclesia approbata.
«Textus liturgicus canendus est, prout exstat in libris, nullo
verbo corrupto, nullo postposito, indebitis iterationibus et syllabarum
abruptionibus prorsus amotis, atque ita semper, ut ab audientibus
percipi possit « (/. c„ n. 7, 8, 9).

297. — De forma externa sacrae musicae operum. —
« Singulae tum Missae tum divini Officii partes, musice quoque sen­
sum formamque servare debent, qualem traditio ecclesiastica invexit,
atque optime cantu gregoriano exprimitur. Alia est igitur ratio qua
Introitus, alia qua Graduate, Antiphona, Psalmus, Hymnus, Gloria
in excelsis, etc., componantur.
« Peculiares autem hae normae serventur:
a) Kyrie, Gloria, Credo, etc. in Missa unitatem praescierant
sui cuiusque textus propriam.
Non itaque licet ea partibus separatis componere, quasi una­
quaeque pars musicum opus absolutum efficiat, quod a reliquis
secerni possit in eorumve locum substitui.
b) In Vesperarum sacris peragendis, standum communiter
normis Caeremonialis Episcoporum, cantum gregorianum in psalmodia
iubentis, et musicam figuratam permittentis in ÿ. Gloria Patri et
Hymno.
« Licebit tamen in sollemnioribus alternis psallere, et gregorianum
cantum, et concentus eos, qui falsibordoni Italice nuncupantur, sive
versus simili modo apte dispositos.
« Interdum etiam concedi poterit ut singuli psalmi ex integro musice
proponantur, dummodo hisce in operibus psalmodiae forma propria
servetur, id est talis ut cantores psallere inter sese videantur sive
novis concentibus, sive modis e cantu gregoriano depromptis, vel
eius similitudinem praeseferentibus.
« Psalmi igitur symphoniaci (Italice di concerto) excluduntur pror­
sus ac vetantur.
c) In Ecclesiae Hymnis forma antiquitus tradita servetur.
Quamobrem non licet cantico, ex. gr. Tantum ergo, eos modos
aptare, qui in stropha priore flebiles illas formas exhibeant, vulgo
romanza, cavatina, adagio appellatas, in altera vero, Genitori etc.,
festivum genus.
d) Vesperarum Antiphonae gregorianis modis sibi propriis generatim proponantur. Quod si interdum, singulari aliquo in casu,
musice canantur, numquam iis erit symphoniacus modus, neque
canticuli vel cantionis amplitudo n (/. c., 10, 11).
298. — De cantoribus. — « Exceptis modis, qui Sacerdotis ad
Altare Sacra peragentis Administrorumque proprii sunt, ac semper
ex uno gregoriano cantu nullaque organi modulatione constabunt,
reliquus cantus liturgicus Chori Levi tarum est, quorum vice ecclesia­
stici cantores proprie funguntur. Quae igitur musica opera ipsi ferunt,

maxima saltem ex parte, ad choralis musicae normam procedere
debent.
« Non tamen unius vocis melos prorsus arcetur; ea vero ne in
Sacris ita timquam praevaleat, ut maxima textus pars hoc ritu
perficiatur; sit imo ei nota significationis aut harmonici indicii,
arcteque cum reliqua chorali compositione colligetur.
« Quum cantoribus in Ecclesia munus vere liturgicum sit, conse­
quitur, mulieres, talis officii expertes, ad Chori partem agendam, aut
ullo modo in musicum Chorum admitti non posse. Quod si acutae,
vel acutis proximae voces adhiberi velint, antiquissimo Ecclesiae
more, id pueri praestabunt.
« Ne quis denique cantor in Ecclesiae Chorum inducatur, nisi
constiterit de eius pietate atque integritate vitae, eumque modestiam
religionemque praeferre, quae sanctum decent officium, cui ipse addi­
citur. Rei insuper conveniet, cantores, dum in templis canunt, vesti­
bus ecclesiasticis ac superpelliceo indui; quod si in suggestu locum
habeant, fidelium oculis ultra modum patente, eos clathris abscondi »
(/. c., n. 12, 13, 14).

299. — Sacrae Rituum Congregationi hoc dubium propositum fuit:
«Per Decretum n. 3964, De Truxillo, die 17 Sept. 1897, prohibitum
fuit ne « mulieres ac puellae intra vel extra ambitum Chori canant
in Missis solemnibus». Attamen, cum in Motu proprio SS.mi D. N.
Pii Pp. X: « Inter pastoralis officii » de Musica Sacra, D. 22 Nov. 1903,
n. 4121, praecipiatur ut «cantus gregorianus in populi usum resti­
tuendus curetur, quo ad divinas laudes Mysteriaque celebranda magis
agentium partem, antiquorum more, fideles conferant », quaeritur:
Licebitne permittere, ut puellae ac mulieres in scamnis sedentes,
ipsis in Ecclesia assignatis, separatim a viris, partes Missae cantent;
vel saltem extra functiones stricte liturgicas, Hymnos aut cantilenas
vernaculas concinant »? Et S. R. C. ... omnibus sedulo perpensis,
ita rescribendum censuit: Affirmative ad utrumque, et ad mentem.
Mens est: Ubi viri et pueri suam partem convenienter, tamquam
Chorus seu Schola cantorum, conferre possunt, mulieres et puellae
canentes a reliquo populo non distinguantur, salva separatione viro­
rum a mulieribus, ubi laudabilis huiusmodi servatur consuetudo: et,
ubi praesertim officiatura choralis habetur, cantus exclusives mu­
lierum non admittatur, nisi ex gravi causa, ab Ordinario agnoscenda;
et cauto semper ut quaevis inordinatio vitetur» (D. 4210 ad II,
diei 17 lan. 1908).

Articulus II.
De organo et musicis instrumentis.
300. — « Quamvis musica Ecclesiae propria solummodo vo­
calis sit, licet tamen musicam organo moderari. Speciali ratione,
debitis terminis, servatisque tutelis servandis, alia musica instrumenta
adhiberi poterunt: numquam vero sine speciali venia Ordinarii,
iuxta Caeremonialis Episcoporum praescripta » (ex Motu prop, supra
cit. D. 4121, n. 15).
Musica instrumenta (vulgo: violini, viole, violoncelli, contrabassi,
clarinetti, fagotti, trombe) permitti possunt tantum in illis functio­
nibus et temporibus in quibus sonus organi non prohibetur a Caeremoniali Episcoporum (D. 4156 ad 1).
<■ Quum cantus primum semper locum obtinere debeat, organum
aliaque musica instrumenta cantum adiuvent, numquam opprimant.
« Non licet cantui instrumentis late praeludere, neque iisdem
exodiorum moram facere.
« Organi sonus cantum socians, vel eidem praeludens, interludens,
etc., non modo iuxta naturam huius instrumenti propriam perdu­
catur, sed omnium qualitatum, quibus musica vere sacra pollet,
quamque superius memoravimus, particeps esto » (ex Motu prop.
upra cit. D. 4121, 16, 17, 18).
301. — « In Templis, tum musici instrumenti, cui vulgo piano­
forte nomen inditum est, tum instrumentorum omnium maiorem
vel minorem strepitum edentium, utpote tympanorum cuiusvis for­
mae et molis, crotalium, tintinnabulorum et similium, usus vetatur >
(/. c., n. 19).
« Possunt tolerari instrumenta musica, oboes et clarinettes; dum­
modo moderate, et obtenta pro quovis opere ab Ordinario licentia,
adhibeantur» (D. 4226 ad 1).

302. — « Severe prohibetur symphoniacorum catervis (vulgo
bande musicati) in Templis psallere; tantum speciali aliqua ratione,
ex venia Ordinarii, licebit admitti eorum manipulum delectum,
numero circumscriptum, catum, loco congruentem, qui spiritalibus
instrumentis ludant, dummodo et musicum opus, et collata ad tibias
vox gravem stylum redoleant, eumdemque comparem et omnino
similem vocis organi propriae.
g·
« In pompis extra Templum ab Ordinario permitti potest sympho­
niacorum catervae participatio, dummodo ne quovis modo profanos

-

Caput XXIX.

tfy'ï

De musica sacra

129

psallat concentus. Optandum est, in huiusmodi vicibus, symphoniacis
munus hoc unum tribui, ut spirituale aliquod canticum moderentur,
sive latino sive vulgari eloquio a cantoribus propositum, aut a piis
Congregationibus, quae pompae adsunt» (D. 4121, n. 20, 21).

303.
In Missa solemni et aliis functionibus, in Ecclesiis, quibus
est carentia Magistri organi vel cantorum, etiam laicorum, non licet
uti machina vulgo dicta Grammofono pro cantu stricte liturgico
gregoriano, partium variabilium aut invariabilium Missae solemnis,
Hymnorum et aliorum Canticorum (D. 4247).

Articulus III.
De modis ad rem exsequendam praecipuis.

304. — « At tamen, quo clerus populusque eis legibus et prae­
scriptionibus (recensitis in Motu proprio Pii Pp. A', de Musica sacra),
quae sancte, inviolateque in Ecclesia universa servandae sunt, reli­
giosius pareat, nonnulla heic adiicere placet, quae nempe hoc XXV
annorum spatio experiendo didicimus...
« Omnibus igitur Episcopis atque Ordinariis, quibus quidem,
cum sint liturgiae custodes, de sacris artibus in ecclesiis cura esse
debet, nonnulla hic Nos commendare volumus, quasi optatis respon­
dentes, quae ex tot musicis congressionibus, praecipueque ex recentiore conventu, Romae habito, Nobis significarunt non pauci sacri
Pastores ac studiosissimi rei huius praecones, quos omnes merita
hic laude honestamus; eademque, ut infra, efficacioribus viis rationi­
busque propositis, ad effectum deduci iubemus.
« 1. - Quicumque sacerdotio initiari cupiunt, non modo in Seminariis
sed etiam in religiosorum domibus, iam inde a prima aetate cantu
gregoriano et musica sacra imbuantur; propterea quod facilius tum
ea perdiscunt, quae ad modulationes sonosque pertinent; et vocis
vitia, si fortasse habeant, eradicare vel saltem corrigere queunt,
quibus quidem postea, adultiores aetate, mederi prorsus non possent.
Ab ipsis primordiorum scholis institutio cantus et musicae inci­
pienda est, ac deinde in gymnasio et lycaeo continuanda; ita enim
qui sacros ordines suscepturi sunt, cum iam cantus periti sensim
sine sensu facti sint, in theologicorum studiorum curriculo, sine
ullo quidem labore ac difficultate, altiore illa disciplina institui
poterunt quam verissime aestheticam dixeris monodiae gregorianae
ac musicae artis, polyphoniae atque organi, quamque clerum perno­
scere omnino decet.

« II. - Esto igitur in Seminariis ceterisque studiorum domiciliis,
utrique clero recte conformando, brevis quidem sed frequens ac
paene cotidiana cantus gregoriani et musicae sacrae lectio vel
exercitatio; quae si liturgico spiritu peragatur, solatium potius
quam onus, post severiorum disciplinarum studium, alumnorum
animis afferet. Auctior ita pleniorque utriusque cleri in liturgica
musica institutio id certe efficiet ut ad dignitatem priscam splendo­
remque chorale officium restituatur, quod pars est divini cultus
praecipua; itemque ut scholae et capellae musicorum, quas vocant,
ad veterem gloriam revocentur.
« III. - Quicumque in basilicis aedibusque cathedralibus, collegiatis
et conventualibus religiosorum cultum moderantur et exercent, iidem
totis viribus contendant ut rite, id est ad Ecclesiae praescripta.
chorale officium instauretur; neque id solum quod ad commune
praeceptum spectat divini officii peragendi digne semper, attente ac
devote, sed etiam quantum ad canendi artem attinet; in psallendo
enim, et insta tonorum ratio curanda est una cum inediis suis numeris
clausulisque ad sonum exquisitis, et congruens ad asteriscum mora,
et plena denique concordia illa in psalmodicis versiculis hymnorumque strophis conclamandis. Quae si egregie efficiantur, omnes
rite psallentes, cum suorum animorum in adorando Deo unitatem
mirifice ostendant, tum, in moderata duarum chori partium vice,
sempiternam illam Seraphim laudem, qui clamabant alter ad al­
terum: Sanctus, Sanctus, Sanctus aemulari videntur.
« IV. - Ne quis autem in posterum faciles excusationes praetexat
ut ab officio Ecclesiae legibus parendi liberatum se existimet, ordines
canonicorum omnes ac religiosae eaedem communitates de his rebus
in statis coetibus agant; et quemadmodum olim cantor erat seu
rector chori, ita in posterum in canonicorum et religiosorum choris
aliquis eligatur peritus, qui cum liturgiae cantusque choralis normas
in usum deducendas curet, tum singulorum vel chori universi vitia
emendet. Quo in genere praetereundum non est, ex veteri constan­
tique Ecclesiae disciplina atque ex ipsis capitularibus constitutionibus
quae adhuc vigent, quotquot ad chorale officium tenentur, eos omnes
saltem cantum gregorianuin rite pernoscere oportere. Cantus vero
gregorianus, in ecclesiis omnibus cuiusvis ordinis adhibendus, is
est qui ad veterum codicum fidem restitutus, ab Ecclesia in editione
authentica, vaticanis typis, iam propositus est.
« V. - Capellas etiam musicorum iis omnibus ad quos spectat com­
mendatas hic volumus, utpote quae, decursu temporum, in anti­
quarum scholarum locum suffectae, eo pacto in basilicis maioribusque

templis constitutae sint ut polyphonicam praecipue musicam ibidem
efficerent. Quam quidem ad rem, merito polyphonia sacra post
gregorianum cantum altero loco haberi solet: ideoque vehementer
Nos cupimus ut capellae huiusmodi, quemadmodum a saeculo xiv
ad saeculum xvi floruerunt, ita hodie illic maxime renoventur ac
revirescant ubi divini cultus frequentia et amplitudo maiorem can­
torum numerum exquisitioremque eorum delectum postulant.
« VI. - Scholae puerorum, non modo apud maiora templa et cathé­
drales, sed etiam penes minores et paroeciales aedes excitentur;
pueri autem a capellarum magistris ad recte canendum instituantur
ut ipsorum voces, iuxta veterem Ecclesiae morem, virorum choris
sese adiungant, maxime cum in polyphonica musica, ut olim, adhi­
bendae sint pro suprema voce, quae cantus appellari consuevit.
Ex eorum numero, saeculo praesertim xvi, polyphoniae auctores
peritissimi, uti est compertum, prodiere, quos inter omnium facile
princeps loannes ille Petrus Aloisius Praenestinus.
«VII. - Quoniam vero didicimus tentari alicubi ut quoddam musi­
cae genus resumatur, sacrorum officiorum perfunctioni haud omnino
congruens, praesertim ob immoderatiorem instrumentorum usum,
Nos quidem hic profitemur cantum cum symphonia coniunctum
nullo modo ab Ecclesia tamquam perfectiorem musicae formam
rebusque sacris aptiorem haberi; etenim magis quam instrumenta,
vocem ipsam in sacris aedibus resonare decet: vocem nempe cleri,
cantorum, populi. Neque est autem putandum incremento musicae
artis Ecclesiam obsistere, quod instrumento cuilibet humanam
vocem anteponat; siquidem nullum instrumentum, quamvis exi­
mium atque perfectum, in exprimendis animi sensibus humanam
vocem superare potest, tum maxime cum ipse animus ea utitur
ut preces et laudes ad omnipotentem Deum extollat.
« VIII.- Est quidem Ecclesiae proprium musicum instrumentum a
maioribus traditum, organum, ut aiunt; quod, ob miram quandam
granditatem maiestatemque, dignum habitum est ut cum liturgicis
ritibus coniungeretur, sive cantum comitando, sive, silente choro,
ad praescripta, harmonias suavissimas eliciendo. At vero in hoc
etiam illa vitanda est sacri et profani permixtio, quae causa cum
fabrorum qui organa conficiunt, tum modulatorum quorundam qui
novissimae musicae portentis indulgent, huc demum evaderet ut
de ipso ad quem destinatur fine mirificum hoc instrumentum defle­
cteret. Equidem ad liturgiae normas Nosmet ipsi optamus ut quae­
cumque ad organum spectant nova semper incrementa capiant; sed
temperare Nobis non possumus quin conqueramur quod, uti olim

aliis musicae formis quas merito Ecclesia prohibuit, ita hodie novis­
simis sane formis tentetur ut in templum profani spiritus inve­
hantur; quas quidem formas, si gliscere inciperent, facere non posset
Ecclesia quin omnino damnaret. Personent in templis ii tantum
organi concentus qui maiestatem loci referant ac rituum sanctitu­
dinem redoleant; hoc enim pacto ars tum fabrorum in construendis
organis, tum musicorum in eisdem adhibendis, revirescet ad liturgiae
sacrae efficax adiumentum.
IX. - Quo autem actuosius fideles divinum cultum participent,
cantus gregorianus, in iis quae ad populum spectant, in usum populi
restituatur. Ac revera pernecesse est ut fideles, non tamquam extranei
vel muti spectatores, sed penitus liturgiae pulchritudine affecti, sic
caeremoniis sacris intersint — tum etiam cum pompae seu proces­
siones, quas vocant, instructo cleri ac sodalitatum agmine, aguntur
— ut vocem suam sacerdotis vel scholae vocibus, ad praescriptas
normas, alternent; quod si auspicato contingat, iam non illud eveniet
ut populus aut nequaquam, aut levi quodam demissoque murmure
communibus precibus, liturgica vulgarive lingua propositis, vix
respondeat.
« X. - In hoc utriusque cleri industria desudet, praeeuntibus qui­
dem Episcopis et locorum Ordinariis, ut, per se vel per alios rei peri­
tos, liturgicam musicamque populi institutionem curent, utpote cum
doctrina Christiana coniunctam. Quod quidem facilius efficietur
scholas praecipue, pia sodalicia ceterasque consociationes liturgicis
cantibus instruendo; religiosorum autem, sororum ac piarum femi­
narum communitates alacres sint ad hunc finem assequendum in
variis institutis quae sibi ad educandum et erudiendum concredita
sunt. Itemque valde ad hanc rem valituras esse confidimus eas
societates quae in nonnullis regionibus, ecclesiasticis auctoritatibus
obsequentes, musicam sacram ad Ecclesiae leges restaurare con­
tendunt.
<·. XI. - Ad haec omnia, quae sperantur, adipiscenda peritis magi­
stris iisdemque frequentissimis omnino opus est. Quo in genere, Scholis
et Institutis illis, passim per catholicum orbem conditis, debitas
laudes tribuimus; siquidem disciplinas huiusmodi diligenter docendo,
praeceptores optimos idoneosque effingunt. Sed maxime memorare
hoc loco ac dilaudare placet Pontificiam Scholam musicae sacrae
altius tradendae, quae inde ab anno mcmx in Urbe a Pio X constituta
est. Hanc Scholam, quam deinde proximus decessor Noster Bene­
dictus XV studiose provexit novaque sede donavit, Nos quoque
peculiari quodam favore prosequimur, tamquam pretiosa Nobis

hereditate a duobus Pontificibus relictam, eamdemque idcirco Ordi­
nariis omnibus magnopere commendatam volumus.
« Equidem probe novimus ea omnia, quae supra mandavimus,
quantum studii postulant ac laboris. At vero quis ignorat quam
multa opera quamque magno artificio confecta, nullis devicti
difficultatibus, maiores nostri posteritati tradiderint, utpote qui
pietatis studio ac liturgiae spiritu imbuti essent? Neque id mirum:
quidquid enim ab ipsa, quam Ecclesia vivit, interiore vita profi­
ciscitur, mundi huius perfectissima quaeque transcendit. Difficultates
coepti huius sanctissimi animos Ecclesiae Antistitum excitent atque
erigant nedum infringant; qui voluntati Nostrae concorditer omnes
constanterque obsequentes, operam navabunt Summo Episcopo epi­
scopali suo munere dignissimam.
« Haec edicimus, declaramus, sancimus, decernentes Apostolicam
hanc Constitutionem firmam, validam et efficacem semper esse ac
fore, suosque plenarios et integros effectus sortiri atque obtinere,
contrariis quibusvis non obstantibus. Nulli igitur hominum liceat
hanc Constitutionem a Nobis promulgatam infringere vel eidem
temerario ausu contraire ».
(Ex Const. Ap. Pii Pp. XI « De Liturgia deque Cantu Gregoriano
et Musica sacra cotidie magis provehendis », die XX Decembris 1928).

CAPUT XXX.

DE

LOCIS

SACRIS

305. — « Loca sacra ea sunt quae divino cultui fideliumve
sepulturae deputantur consecratione vel benedictione quam probati
liturgici libri ad hoc praescribunt» (C. I. C. 1154).
Ad essentiam ergo loci sacri requiritur:
1. destinatio vel ad divinum cultum ut Ecclesiae, Oratoria,
Altaria, vel ad sepulturam fidelium ut Coemeterium;
2. constitutio quae peragitur sive per consecrationem sive per
benedictionem, iuxta ritum a probatis liturgicis libris praescriptum.
Absque consecratione vel benedictione locus nequit sacer esse.
306. — « Consecratio alicuius loci, quamquam ad regulares per­
tinentis, spectat ad Ordinarium territorii in quo locus ipse reperitur,
dummodo Ordinarius charactere episcopali sit insignitus, non tamen
ad Vicarium Generalem sine speciali mandato...» (C. 1. C. 1155, § 1).
S. R. Ecclesiae Cardinales, etsi charactere episcopali careant, ius
10 — Morlth. Dc s. Functionibus -

habent consecrandi Ecclesiam et Altaria sui Tituli; alias Ecclesias
et Altaria ubique, consentiente loci Ordinario, consecrare possunt
(C. I.C. 239, § 1, 20°; 1155, § 1; 1157).
Praeterea Episcopi omnes extra proprium territorium loca conse­
crare possunt de licentia territorii Ordinarii qui « licet charactere
episcopali careat, potest cuilibet eiusdem ritus Episcopo licentiam
dare consecrationes peragendi in suo territorio » (C. I. C. 1155, § 2).
Et etiam Abbates et Praelati nullius, si benedictionem rece­
perint, Ecclesias et Altaria immobilia consecrare possunt in proprio
territorio tantum (C. I. C. 323, § 2); in alieno autem territorio
valide nequeunt Ecclesias consecrare etiamsi intercedat eiusdem
Ordinarii licentia, nam « consecrationes nemo qui charactere episco­
pali careat, valide peragere potest nisi vel iurevelapostolico induito
id ei permittatur» (C. I. C. 1147, § 1; Resp. Pont. Comm, ad Cod.
Can. authent. interpr., die 29 lan. 1931).

307. — Ius benedicendi locum sacrum spectat ad Ordinarium
territorii in quo locus reperitur, dummodo non agatur de loco ad
religionem clericalem exemptam pertinente, quo in casu eius bene­
dictio est de iure Superioris maioris illius religionis.
Tum Ordinarius loci, quo in casu etiam Vicarius Generalis intelligitur, nam Codex nullam ponit exceptionem, tum Superior maior
ad hoc, iuxta proprium ius, quemlibet sacerdotem delegare possunt
(C. I. C. 1156).
Nullus qui, sive ex ordine sacro sive ex iure consecrare et bene­
dicere potest, licite consecrare vel benedicere loca potest absque
consensu illius ad quem pertinet, iuxta Codicem luris canonici, non
obstante quolibet privilegio (C. I. C. 1157).

ί

c

308. — Ad probandam consecrationem vel benedictionem duplex
documentum redigendum est, cuius alterum exemplar in archivo
Curiae Ordinarii, alterum in archivo Ecclesiae servandum est
(C. 1. C. 1158).
Si agatur de benedictione, non vero de consecratione, Ecclesiae
ad religionem clericalem exemptam pertinentis, tunc ex analogia
iuris sufficere videtur, si alterum documentum in archivo parti­
culari Ecclesiae benedictae, non vero in archivo domus religiosae,
alterum vero servetur in archivo Superioris maioris ad quem ex iure
haec benedictio spectat.
309. — Si legitime constet locum consecratum vel benedictum
esse, consecratio et benedictio iterari nequit; in dubio autem et

consecratio et benedictio peragenda est ad cautelam (C. I. C
1159, § 2).
Deficientibus documentis ad probandam vel consecrationem vel
benedictionem Codex sufficientem unum testem omni exceptione
maiorem habet (C. I. C. 1159, § 1).

CAPUT XXXI.
DE

ECCLESIIS

Articulus I.
De Ecclesiis generatim.

310. — « Ecclesiae nomine intelligitur aedes sacra divino cultui
dedicata eum potissimum in finem ut omnibus Christifidelibus usui
sit ad divinum cultum publice exercendum,' (C. I. C. 1161).
Ex definitione patet Ecclesiam ab Oratorio differre, nam Ora­
torium usui omnium fidelium non destinatur, sed tantum in com­
modum familiae vel personae privatae vel alicuius coetus fidelium
(C. I. C. 1188); Oratoria adire libere cuique non semper est, Ec­
clesias vero Christifideles omnes semper adire possunt. Ex quo fit
ut Ecclesia locus publicus, ex iure ecclesiastico, sit, nempe locus
destinatus ad totius populi publicum usum.
311. — Variis nominibus Ecclesiae designantur:
I. - Basilicae: quaedam Ecclesiae insigniores, quae prae aliis
aliquam supereminentiam seu dignitatem habent. Hoc titulo deco­
rantur tantum Ecclesiae, vel ex Apostolica concessione vel quae
ab immemorabili consuetudine tali titulo decoratae inveniuntur
(C. I. C. 1180).
Basilicae aliae sunt Patriarchales, aliae vero minores.
A) Sunt Patriarchales quatuor Urbis nobiliores Ecclesiae:
SS. Salvatoris seu S. loannis in Laterano, quae omnium Ecclesiarum
Urbis et Orbis est Mater et Caput, S. Petri, S. Pauli, S. Mariae
Maioris; quae omnes maiores etiam vocantur. Basilica S. Laurentii
extra moenia est quoque Basilica Patriarchalis.
Basilicarum maiorum privilegia recenseri haud facile est, nam et
plura concessionis documenta deperdita fuerunt, et privilegia, quibus
nunc gaudent, non omnibus communia sunt.
Communia iura sunt:
I. Altaris papalis in quo uni Romano Pontifici cele­
brare fas est;

2. Portae sanctae, quae lubilei anno aperiri debent tantum
a Pontifice Summo, vel ab eius Legato.
Ad gradum Basilicarum maiorum Patriarchaliurn evectae sunt:
Ecclesia S. Francisci et illa S. Mariae Angelorum in Assisiis, in
quibus Altare papale ad modum Altarium papalium Basilicarum
maiorum Urbis habetur.
B) Reliquae vero Ecclesiae, quae Basilicarum titulo deco­
rantur, omnes Basilicae minores sunt, quarum octo Romae exstant;
multae extra Urbem. Basilicae minores romanis quoad iura et
privilegia non in omnibus aequiparantur, sed quaedam communia
habent, scilicet:
1. Usus conopei absque ornamentis aureis et argenteis in
supplicationibus toti clero communibus;
2. Usus tintinnabuli quod in supplicationibus cono­
peum praecedit;
3. Vestes chorales, scilicet Clerici Basilicae adscript! uti
possunt cappa magna cum pellibus ermcllini ornata in ante­
riori parte per hiemem, cotta super rocchettum aestivo tempore
(D. 2744).
II. - Cathédrales: in quibus sedem habet Episcopus cuius
dignitas per cathedram significatur.
Ecclesiae Cathédrales dividuntur in Patriarchales, Primatiales,
Metropolitanae, Cathédrales simpliciter, prout Patriarcha, Primas,
Metropolita et Episcopus sedem in illis habet.
III. - Concathedrales: Ecclesiae in quibus olim sedem Epi­
scopus habebat et nunc ad aliam translata est.
IV. - Abbatiales: in quibus Abbas sedem habet.
V. - Collegiatae: in quibus institutum est Clericorum col­
legium quod capitulariter congregari et agere potest et solet;
quaedam dicuntur insignes aut perinsignes quia titulo hoc decoratae,
ex apostolico privilegio vel ab immemorabili consuetudine ob loci
vel Capituli praestantiam.
VI. - Paroeciales: quae constitutae sunt pro necessaria ani­
marum cura in definito territorio; cuique paroeciali Ecclesiae praeest
Parochus, cui paroecia collata est in titulum cum cura animarum
sub Ordinario loci exercenda.
VII. - Succursales: quae in auxilium paroecialis Ecclesiae
additae sunt.
VIII. - Conventuales seu Regulares: quae alicuius Reli­
gionis propriae sunt.
U

Articulus II.
De Ecclesiarum aedificatione.

312. — Nulla Ecclesia aedificetur sine expresso Ordinarii loci
consensu scriptis dato, ne de hac concessione dubitari possit si forte
Ordinarius ante benedictionem et impositionem primarii lapidis
supremum diem obierit. Vicarius Generalis, sine speciali mandato,
consensum hunc praestare nequit (C. I.C. 1162, § 1).
« Etiam sodales religiosi, licet consensum constituendae novae
domus in dioecesi vel civitate ab Ordinario loci retulerint, antequam
tamen Ecclesiam vel Oratorium publicum in certo ac determinato
loco aedificent, Ordinarii loci licentiam obtinere debent » (/. c., § 4).
313. — In Ecclesiarum aedificatione vel refectione serventur
formae a traditione Christiana receptae, ita ut nihil profani sacrae
aedes sapiant; et quoad stylum, delineationes, ornatus, serventur
leges artis sacrae, quae nos docet quomodo religio venustis, ac quae
sensibus facile percipiuntur, formis exprimi possit.
Si opus fuerit, peritorum in arte sacra Ordinarii exquirant con­
silia: et optime agunt, quamvis stricto iure non teneantur, qui
Ecclesiae aedificandae vel reficiendae descriptionem et diagramma
seu exemplar eorum subdunt.

314. — In Ecclesiis earumque cryptis divino cultui destinatis
non licet affigere inscriptiones virorum, etsi in dignitate ecclesiastica
constitutorum, cum eorum imaginibus et statuis, quamvis ipsi per­
tineant ad familiam quae a fundamentis exstruxerit sive Ecclesiam
ipsam sive aliquam cappellam in eadem Ecclesia et eamdem suffi­
cienter dotaverit (D. 733).
Item iisdem in locis apponere non licet tabulas cum inscriptionibus
et nominibus fidelium defunctorum, quorum corpora inibi tumulata
non sunt nec tumulari possunt iuxta can. I. C. 1205, § 2 (D. 4376).
Nunquam inscriptiones, imagines, monumenta in Ecclesiis appo­
nantur absque Ordinarii loci licentia.
315. — Nullus aperiatur aditus sive in Ecclesiae proprie dictae
parietibus, sive in aliis Ecclesiae adiacentibus locis, ne a laicorum
domibus vel possessionibus, tam directe quam indirecte, ad sacras
aedes accedatur. Haec est antiqua Ecclesiae disciplina per plurima
Sacrarum Congregationum Decreta praescripta et a can. 1. C. 1164,
§ 2 comprobata. Ne permittatur quidem, absque apostolico induito
et adhibitis tamen cautelis, conditionibus de iure servandis, in

domibus laicorum aperire fenestram quae adiunctam Ecclesiam
introspiciat (DD. 166; 3978 ad 5; 2006; C. I. C. 1164, § 2). Nec loca,
si adsint, vel supra Ecclesiam vel subter Ecclesiae pavimentum, adhi­
beantur ad usum profanum (C. 1. C. 1164, § 2) quamvis aditus ad
praedicta loca sit extra corpus sacri aedificii (D. 3157 ad V).
316. — Pulpitum collocandum est a parte Evangelii; non longe
a cancellis Altaris maioris; in Ecclesia Catliedrali, ratione Throni
Episcopi exstantis in cornu Evangelii, collocandum est a parte
Epistolae.
Conficiendum est ex ligno vel ex marmore vel alia solida materia,
forma rationi Ecclesiae respondente. Baldachinum ne sit nimis
amplum nec valde exiguum, sed pulpito aptum.
In praecipuis sollemnitatibus decet ut Pulpitum sericis pannis
exornetur.
317. — Organi locus est prope Chorum, sed collocari potest
alio in loco legibus acusticis respondente; cavendum est super
maiorem Ecclesiae portam.

I
I

318. — Portae Ecclesiae sint semper decore pictae; si vero
aeneae sint, semper a pulvere expurgatae.
Super praecipuam Cathedralis portam non desit Ordinarii stemma;
et etiam in aliarum Ecclesiarum portis, si consuetudo ferat.
Ad valvas Ecclesiae adsit sufficiens tabula in qua affigendae
Notificationes pro Fidelibus.

Articulus III.
De Ecclesiarum sollemni consecratione vel benedictione.
319. — «Divina Officia celebrari in nova Ecclesia nequeunt,
antequam eadem vel sollemni consecratione vel saltem benedictione
divino cultui fuerit dedicata» (C. I. C. 1165, § 1). «Sollemni conse­
cratione dedicentur Ecclesiae Cathédrales et, quantum fieri potest,
Ecclesiae Collegiatae, Conventuales, Paroeciales» (f. c., § 3).
320. — « Ecclesiarum consecratio, quamvis quolibet die fieri
possit, decentius tamen diebus dominicis aliisve festis de praecepto
peragitur.
« Episcopus consecrans et qui petunt Ecclesiam sibi consecrari,
per eum diem qui consecrationem praecedit, ieiunent » (C. I. C.
1166, § 1 et 2).
I

,

Obligatio ieiunii est praeceptiva, personalis et localis; tenentur
praeter Episcopum consecrantem ii tantum qui consecrationem
petunt (DD. 2519 ad 1 et 2; 2821), scilicet Parochus vel Rector
vel Superior Religiosus, Parochiani et Religiosi quando collective
petunt.
leiunium moderandum est secundum communem legem ieiunii
ecclesiastici (Ex Resp. Pont. Comm. ad C. I.C. interpr., 20 lui. 1929).

/

321. — Una simul cum Ecclesia debet saltem Altare maius
consecrari aut Altare secundarium, si maius sit iam consecratum
(C. I. C. 1165, § 5); sed procedi nequit a duobus Episcopis, quo­
rum unus Ecclesiam, alter Altare consecret (D. 3142 ad 2).
Si vero plura Altaria consecranda sunt, singula Altaria a singulis
Episcopis consecrari possunt, dummodo Episcopus Ecclesiam conse­
crans et ipse Altare primarium consecret et in casu satis est ut
Missa celebretur in Altari principali (D. 3687 ad 4).
322. — Consecratio Ecclesiae ab uno Episcopo incoepta, qui im­
proviso accidenti correptus eam perficere nequit, ab altero Episcopo
de novo est inchoanda, si prior defecit, priusquam sacro Chrismate
linierit duodecim Cruces et ea verba protulerit: Sanctificetur et
consecretur hoc Templum, etc.; in his enim unctionibus et verbis
praecipue Ecclesiae consecratio consistit (D. 319).
Si in Ecclesiae consecratione omittatur Altaris consecratio,
Ecclesia habenda est valide consecrata « sed non licite, nisi habeatur
Apostolica dispensatio, quamvis aliqua vel omnia Altaria iam con­
secrata reperiantur; ideoque servandus omnino est ordo Rituum
Pontificalis Romani, ut integritas consecrationis perficiatur (D. 3907
ad 1).
« Cum consecratur Ecclesia vel Altare, Episcopus consecrator,
licet jurisdictione in territorio careat, indulgentiam concedit unius
anni Ecclesiam vel Altare visitantibus in ipsa consecrationis die;
in die vero anniversaria, quinquaginta dierum, si sit Episcopus;
Cardinalis »
centum, si Archiepiscopus; biscentum,
(C. 1. C. 1166, § 3).

323.
- Quando, in consecratione Ecclesiae, nec preces nec
murorum aspersiones extra Ecclesiam fieri possunt, recurrendum
est ad S. Sedem (D. 3687 ad 1).
324. — Officium Dedicationis Ecclesiae inchoandum est, peracta
consecratione, ab Hora minori Tertia (D. 2868); Vesperae, Matu-

tinum, Laudes et Horae consecrationem praecedentes celebrandae
sunt ut in Calendario (D. 2519 ad 5).

325. — Festum anniversarium Dedicationis Ecclesiae celebran­
dum est quotannis in omnibus Ecclesiis et Oratoriis publicis conse­
cratis, vel in ipsa die anniversaria vel in alia fixa et ab Episcopo
designata in actu consecrationis, sub ritu duplici primae classis
cum Octava communi.
Anniversarium Dedicationis Ecclesiae Cathedralis celebrandum
est sub ritu duplici primae classis cum Octava communi per totam
Dioecesim ab universo Clero sive saeculari sive regulari Calendarium
dioecesanum adhibente; a Religiosis vero proprium Calendarium
habentibus sub eodem ritu absque tamen Octava (Addit, et Variat,
in Rub. Brev. Rom., Tit. IX, n. 2).
Quod si alicui Dioecesi vel Instituto per Apostolicum indultum
concessum sit uno eodemque die anniversarium Dedicationis omnium
Ecclesiarum Dioeceseos, excepta Ecclesia Cathedrali, vel Instituti
celebrare, illud in Ecclesiis consecratis tantum recoli potest, ita ut
in singulis Ecclesiis consecratis agatur Festum dedicationis propriae
Ecclesiae (DD. 3863 ad 3 et 4; 4308, I, 1, e, f; 4311 ad 1).
Articulus IV.

De Ecclesiarum Titulo.

326. — « Unaquaeque Ecclesia consecrata seu benedicta suum
habeat titulum; qui, peracta Ecclesiae dedicatione, mutari nequit»
(C. 1. C. 1168, § 1).
Titulus seu Titularis stricto et liturgico sensu, dicitur San­
ctus vel Mysterium a quo Ecclesia appellatur et in cuius honorem
et memoriam dedicata est.
« Titulus primarius Altaris maioris idem debet esse ac titulus
Ecclesiae» (C. I. C. 1201, § 2).
327. — Ad Ordinarium de iure pertinet Ecclesiae Titulum in
benedictione et in consecratione constituere, potest etiam in impo­
sitione primarii lapidis eum eligere; imposito primario lapide, Titulus
mutari potest; Ecclesia dedicata, mutatio Tituli fieri nequit absque
induito apostolico. Praxis Apostolicae Sedis haec est ut ea potius
praeferat alium Titulum adiungere quam mutare (D. 2853). Si agatur
de Ecclesia erigenda vel erecta expensis alicuius privati benefactoris,

conveniens est ut Episcopus, exceptis gravioribus causis, eiusdem
circa Titulum optata expleat.
328. — Titulus esse potest:
1. SS. Trinitas vel Unaquaeque ex divinis Personis;
2. Quodcumque Mysterium Christi Domini, ut Nativitatis,
Transfigurationis, etc.;
3. Quaelibet res sacra quae ad Christum Dominum relationem
habuerit, ut Crux, Spinea Corona, Sudarium, etc.;
4. Beata Maria Virgo aut quodlibet eiusdem Mysterium, ut
Purificatio, Assumptio, etc.;
5. Angeli etiam singillatim accepti, quo speciali cultu Ecclesia
veneratur S. Gabriel, S. Michael, S. Raphael;
6. Sancti omnes quorum, vel in Martyrologio Romano, vel in
Supplemento alicuius Dioeceseos, nomina descripta sunt (D.3876 ad 5).
« Ecclesiae dedicari Beatis nequeunt sine Sedis Apostolicae in­
duito » (D. 2353 ad 1; C. I. C. 1168, § 3).

329. — Ecclesiae Titulus generatim unus eligendus est, sed
plures Tituli aliquando constitui possunt:
1. In actu consecrationis, Ecclesia dedicari potest pluribus
Sanctis, ut Ss. Gervasio et Protasio, Ss. loanni et Paulo, Ss. Ambrosio
et Carolo, etc.
2. Accessione novi Tituli ad antiquum sive per consecra­
tionem, quando agatur de Ecclesia iam sollemniter benedicta et
progressu temporis consecrata, sive ob populi devotionem, accedente
tamen apostolico induito, ut Ss. Laurentio et Damaso, Ss. Dominico
et Xysto, Ss. Francisco Ass. et Antonio a Padua, etc.
Tituli legitime constituti aeque principales sunt et iisdem gau­
dent liturgicis iuribus (D. 2619 ad 4).

330. —Sicut Ecclesiae dedicationis Festum anniversarium, «etiam
Festum Tituli quotannis celebretur ad normas legum liturgicarum »
(C. I. C. 1168, § 2).
Omnes Ecclesiae sive consecratae sive benedictae Festum Tituli
celebrare sub ritu duplici primae classis cum Octava communi debent
(D. 4025 ad 1).
Festum Tituli Ecclesiae Cathedralis celebrandum est per totam
Dioecesim ab universo Clero sive saeculari, sive regulari Calendarium
Dioecesanum adhibente, sub ritu duplici primae classis cum Octava
communi; a Religiosis vero proprium Calendarium habentibus sub
eodem ritu, sed absque Octava (D. 3863 ad 11; Addit, et Variat,
in Rub. Brev. Rom., Tit. IX, n. 2).

142

Pars I. - De quibusdam notionibus s. liturgiam respicientibus

Si Titularis Ecclesiae descriptus sit in Calendario cum aliis
Sanctis, quibus ex natura sua est coniunctus, scilicet quando inter
eos necessaria consanguinitatis verae et carnalis aut affinitatis ratio
intercedit, ut inter sanctos fratres Gervasium et Protasium, Marcum
et Marcellianum, Cosmam et Damianum, etc., non est a Sociis
separandus.
Si vero illis coniunctus sit occasione tantum accidentali, quia
scilicet eadem die obierint ut sanctus Hippolytus sancto Cas­
siano, etc., tunc a Sociis separatur et de eo agitur Festum sub
competenti ritu.
Quod si Socii sint cum eo descripti in Calendario sub ritu duplici
primae vel secundae classis, in proxima die reponuntur iuxta Ru­
bricas et sub ritu quo in Calendario inscribuntur; si vero inscripti
fuerint sub alio quovis ritu, de eis fit aut omittitur Commemoratio,
iuxta Rubricas, in Officio ipso de Titulari (Addit, et Variat, in
Rub. Brev. Rom., Tit. IX, n. 4).
Articulus V.

De sacris Functionibus quae in Ecclesiis perfici possunt.

331. — In Ecclesiis rite consecratis vel benedictis omnes eccle­
siastici ritus perfici possunt salvis:
1. iuribus paroecialibus quoad Functiones Parocho reservatas;
2. privilegiis quoad quasdam Functiones quae peragendae
sunt in certa et determinata Ecclesia;
3. legitimis consuetudinibus quae praescriptionem inducant;
dummodo privilegiis et consuetudinibus non afferatur detrimentum
paroeciali ministerio, de qua re indicium ad loci Ordinarium spectat,
itemque statuendi practicas normas servandas (C. I. C. 1171; 716,
§ 3); et in casu loci Ordinario etiam Ecclesiae exemptae et regulares
obtemperare debent (l. c., 609, § 3).
332. — « Functiones parocho reservatae sunt, nisi aliud iure
caveatur:
1° Baptismum conferre solemniter;
2° Sanctissimam Eucharistiam publice ad infirmos in propria
paroecia deferre;
3° Sanctissimam Eucharistiam publice aut privatim tanquam
Viaticum ad infirmos deferre atque in periculo mortis constitutos
extrema Unctione roborare, salvo praescripto can. 397, n. 3; 514;
848, § 2; 938, § 2;
Al

4° Sacras Ordinationes et ineundas nuptias denuntiare; Matri­
moniis assistere; nuptialem Benedictionem impertiri;
5° lusta funebria persolvere ad normam can. 1216;
6° Domibus ad normam librorum liturgicorum benedicere
Sabbato Sancto, vel alia die pro locorum consuetudine;
7° Fontem baptismalem in Sabbato Sancto benedicere, pu­
blicam Processionem extra ecclesiam ducere, benedictiones extra
ecclesiam cum pompa ac sollemnitate impertiri, nisi agatur de
ecclesia capitulari et Capitulum has functiones peragat » (C. I. C. 462).
333. — Hinc in qualibet Ecclesia, sive consecrata sive benedicta,
praeter celebrationem Missae lectae, cantatae, solemnis et ponti­
ficalis, permittuntur:
I. - 1. Benedictio candelarum, cinerum, palmarum (DD. 2123
ad 5; 3813 ad 1).
2. Benedictio mulierum post partum (DD. 2123 ad 6;
3813 ad 2).
3. Benedictio aquae et aspersio super populum in dominicis
diebus (D. 4051 ad 1).
4. Benedictiones rerum vel personarum etiam ritu solemni.
5. Expositio, benedictio et osculum Reliquiarum (D. 2123
ad 12).
6. Recitatio vel cantus Horarum Canonicarum.
Cantus Officii Defunctorum et Absolutio ad tumulum.
8. Exercitia pietatis, ut preces triduanae, novendiales, etc.,
dummodo sint ab Ordinario adprobatae (C. I. C. 1259, § 1).
II. - Si in Ecclesia ex iure vel ex induito datum est asservare
SS. Eucharistiam permittitur etiam:
1. Expositio sive privata sive publica SS. Sacramenti et cum
eodem benedictio; Supplicatio Quadraginta Horarum (C. I. C. 1274,
§ R 1275);
2. Functiones ultimi tridui Maioris Hebdomadae iuxta ritum
Missalis Romani vel Memorialis Rituum si pro eiusdem usu indultum
obtineatur (DD. 3390; 3608 ad 1).

Articulus VI.
De sacris Functionibus in Ecclesiis tempore Interdicti.

334.
Interdictum locale sive generale sive particulare prohibet
in loco quodlibet divinum Officium vel sacrum ritum, sed suspenditur
in die Nativitatis Domini, Paschatis, Pentecostes, sanctissimi Cor-

poris Christi et B. Mariae Virginis in coelum assumptae, in quibus
diebus prohibetur tantum collatio Ordinum et sollemnis nuptiarum
Benedictio (C. L C. 2270).
335. — « Si interdictum fuerit locale generale et interdicti de­
creto aliud non caveatur expresse:
« 1. Permittitur Clericis, dummodo non sint ipsi personaliter
interdicti, omnia divina officia et sacros ritus in quacunque Ecclesia
aut Oratorio privatim obire, ianuis clausis, voce submissa et Cam­
panis non pulsatis;
«2. In Ecclesia vero cathedrali, Ecclesiis paroecialibus vel in
Ecclesia quae unica sit in oppido, in iisque solis, permittuntur
unius Missae celebratio, asservatio sanctissimi Sacramenti, admi­
nistratio baptismatis, Eucharistiae, poenitentiae, assistentia Matri­
moniis, exclusa Benedictione nuptiali, mortuorum exequiae, vetita
tamen quavis sollemnitate, benedictio aquae baptismalis et sacrorum
Oleorum, praedicatio verbi Dei. In his tamen sacris functioni­
bus prohibetur cantus et pompa in sacra supellectili et sonitus
campanarum, organorum, aliorumve instrumentorum musicalium;
sacrum autem Viaticum ad infirmos privatim deferatur » (C. I. C.
2271).

336. — « In Interdicto locali particulari, si interdictum fuerit
Altare vel Sacellum alicuius Ecclesiae, nullum sacrum Officium
seu sacer ritus in eisdem celebretur» (C. I. C. 2272, § 1).

337. — «Si interdictum latum fuerit in certam Ecclesiam, tunc:
« 1. Si Ecclesia fuerit capitularis nec interdictum sit Capitulum,
valet praescriptum can. 2271, n. 1, nisi interdicti decretum praecipiat
Missam conventualem celebrari et Horas canonicas recitari in alia
Ecclesia aut Oratorio;
« 2. Si Ecclesia fuerit paroecialis, servetur praescriptum cit.
can. 2271, n. 2, nisi interdicti decretum aliam Ecclesiam pro inter­
dicti tempore eidem substituat » (/. c., § 3).
338. — « Interdicta civitate, interdicta quoque manent loca
accessoria etiam exempta et ipsa Ecclesia cathedralis; interdicta
Ecclesia, interdicta sunt Sacella contigua, non vero Coemeterium;
interdicto Sacello, non est interdicta integra Ecclesia, nec, interdicto
Coemeterio, interdicta est Ecclesia ipsi contigua, sed interdicta sunt
omnia Oratoria in Coemeterio erecta « (C. I. C. 2273).

Articulus VII.
De Campanis.

339. — « Cuilibet Ecclesiae cainpanas esse convenit, quibus
fideles ad divina Officia aliosque religionis actus invitentur
(C. I. C. 1169, § 1).
Ex praescripto canonis campanae:
1. Non sunt stricte necessariae;
2. Inservire debent ad finem spiritualem nam res sacrae sunt.
Earum finis pulchre his exprimitur versiculis:
Laudo Deum verum, plebem voco, congrego clerum,
Defunctos ploro, peslcm fugo, festa decoro.

Hinc « Earum usus unice subest ecclesiasticae auctoritati »
(C. I. C. 1169, § 3) et ad hanc, non vero ad civilem auctoritatem,
nec ad consilium fabricae Ecclesiae (/. c., 1184, 2°) pertinet ius
determinandi normas circa earum sonum qui etiam in sacris functio­
nibus ita moderandum est ut aequi iustique fines non excedantur.

340. — Praeter synodales constitutiones, sequentes regulae generatim servandae sunt circa campanarum sonum:
I. - Quando Sanctissima Eucharistia maximo apparatu et
pompa infirmis defertur omnes Ecclesiae sive saecularium sive
regularium, non obstante quacunque consuetudine etiam immemo­
rabili in contrarium, tenentur et debent solemniter pulsare Campanas
dum SS. Sacramentum, tam in eundo quam in redeundo, transit
ante portas maiores et laterales earumdem Ecclesiarum, vel etiam
quando transit ante iamiam domus, conventus, monasterii, aedis
paroecialis et capitularis quae respectivis Ecclesiis est adnexa
(D. 2530).
II. - Ordinarius loci nequit Regularibus prohibere ne Cam­
panas pulsent antequam paroeciae campanae pulsentur.
III. - Ultimo triduo Maioris Hebdomadae nequeunt campanae
pulsari.
IV. - Sabbato Sancto turris campanae non licet pulsari prius­
quam in Cathedrali vel in digniore loci Ecclesia pulsentur (DD. 36;
170; 405; 673; 738; 887 ad 1; 1079; 1138; 1440 ad 6; 1684 ad 3;
1842; 2799 ad 3) et ad hoc etiam Ecclesiae exemptae tenentur(D. 337).
V. - De mandato loci Ordinarii in quibusdam solemnitatibus
vel in alio particulari casu etiam campanae Ecclesiarum exemptarum
pulsandae sunt.

VI. - Tempore interdicti localis generalis, exceptis diebus
Nativitatis Domini, Paschatis, Pentecostes, SS. Corporis Christi et
B. Mariae Virginis in coelum assumptae, Campanarum sonitus
prohibetur (C. I. C. 2270, § 2; 2271, 2°).

341. — Campanae benedictae ad usus mere profanos adhiberi
nequeunt nisi:
I. - ex causa necessitatis;
II. - ex licentia Ordinarii;
III. - ex legitima consuetudine;
IV. - ob conditiones quae, probante Ordinario, appositae fue­
runt ab illis qui campanas Ecclesiae forte dederunt (C. I. C. 1169, § 4).
S. C. Concilii Decreto diei 20 Martii 1931 «mandat Parochis
aliisque Ecclesiarum Rectoribus ut ipsi Campanarum sacrarum usum
in suis Ecclesiis ad normam Codicis luris canonici adamussim mo­
derentur, requisita etiam tempestive et habita proprii Ordinarii
licentia, si, gravi ex causa, sacrae campanae in usum non stricte
religiosum sint quandoque adhibendae.
« Quod quidem mandatum ut ab omnibus, quorum interest, rite
servetur, Ordinarii locorum vigilantiam atque curam omnem, statutis
quoque canonicis poenis, impendant, atque inobedientes, si res
ferat, ad hanc Sacram Congregationem deferant ».
342. — Consecratio et benedictio Campanarum sunt, ex prae­
cepto, faciendae iuxta ritum Pontificalis Romani, pro Ecclesiis con­
secratis; iuxta vero ritum qui in Ritualis Romani appendice conti­
netur pro Ecclesiis benedictis tantum; et ad eos spectant qui ex
iure loca sacra benedicere et consecrare possunt (C. I. C. 1169, § 2
et 5) ut sub n. 306 et 307 diximus.
Articulus VIII.
De exeeratione deque violatione Ecclesiarum.

343. — Ecclesia per exeerationem amittit totalem consecra­
tionem vel benedictionem; per violationem vero, quamvis non
amittat nec consecrationem nec benedictionem, tamen in ea divina
Officia celebrari nequeunt antequam reconcilietur (C. 1. C. 1173, § 1).
Triplici modo iuxta can. 1. C. 1170 Ecclesia exeeratur:
I. - per totalem destructionem;
II. - si maior parietum pars simul et semel, idest eodem actu,
corruerit vel mutata sit ut Ecclesia amplificetur;
III. - si in usus profanos non sordidos ab Ordinario loci
reducta sit, quia Ecclesia nullo modo ad cultum divinum adhiberi

potest et omnes aditus interclusi sunt ad eam reficiendam (Can.
C. 1187).
I.

344. — Quando aliqua Ecclesia ad profanos usus reducenda est
vel destruenda, observari possunt quae trademus in Parte VII,
excerpta ab instructionibus quae habentur in Actis Ecclesiae
Mediolanensis (part. I, pag. 135) et ab aliis probatis auctoribus
a consiliis datis.
345. — Ecclesia quatuor modis iuxta Can. I. C. 1172, § 1,
violari potest:
I. - Delicto homicidii. — Quo nomine certe et suicidium com­
prehenditur; agitur de delictis quovis modo patratis, etsi absque
sanguinis effusione ut per venenum.
Ad effectum violationis utrumque debet esse delictum seu «ex­
terna et moraliter imputabilis legis violatio cui adnexa sit sanctio
canonica saltem indeterminata» (C. 1. C. 2195, § 1). Hinc quoties
homicidium non est iniustum nec patratum cum formali peccato
non habetur casus violationis; item de amentium suicidio dicatur.
II. - Iniuriosa et gravi sanguinis effusione. — Hinc requi­
ritur: grave peccatum agentis et propter eiusdem culpam copiosa
sanguinis effusio patientis, etsi non sit totalis et intra Ecclesiam
non eveniat. Ad violationis effectum sufficit ut causa intra Eccle­
siae ambitum ponatur.
III. - Impiis et sordidis usibus quibus Ecclesia addicta
fuerit. — Usus impius vel sordidus significat seriem seu repeti­
tionem sive continuam sive interruptam earundem actionum, quae
sanctitati domus Dei repugnant.
Actiones impiae sunt: cultus superstitiosus, choreae inhonestae,
repraesentationes comoediarum inhonestarum; sordidae vero: si Eccle­
sia per aliquot tempus vel in hospitium militarium vel in animalium
stabulum convertatur.
IV. - Sepultura infidelis vel excommunicati post sen­
tentiam DECLARATORIAM VEL CONDEMNATORI AM.

Nomine infidelis, idest non habentis veram fidem, non veniunt
filii Christianorum non baptizati nec catechumeni. « Vox excomrnunicati canonis 1175 (1), licet simpliciter et sine addito adhibita,
evidenter intelligenda est dc excommunicato vitando; excommunicatus enim toleratus licet sententia dedaratoria aut condemnatoria
(I) «Ecclesia violata ob sepulturam excommunicati vel Infidelis ne reconcilietur ante­
quam cadaver exinde removeatur, si remotio sine gravi incommodo fieri potest».

accesserit, non necessario exhumandus est, et a sacro loco remo­
vendus ut expresse deducitur ex canone 1242 (1). Qui canon evidenter
cum canone 1175 connexionem habet. Item canon 1172 § 1, 4° (2)
videtur intelligendus non de sententia declaratoria aut condemnatoria qualicumque sed de sententia qua quis condemnatur vitandus
ad normam eiusdem can. 1242 » (P. Matthaeus a Coronata 0. M. C..
De locis et temporibus sacris, pag. 29 in nota).
|
Ut Ecclesia violata recenseatur actibus supra recensitis requi­
ritur ut iidem actus sint: certi, notorii et in ipsa Ecclesia positi
(C. I. C. 1172, § 1).
Certi seu dubium prudens sive iuris sive facti excludentes, et
quidem graviter mali;
Notorii sive notorietatis iuris sive facti. Notorietas iuris ha­
betur per indicis sententiam publicatam, quamvis sententia haec
ad populi cognitionem numquam veniat. Si actus occultus postea
publicetur, Ecclesia ex momento publicationis violata censenda est; \
In ipSzX Ecclesia positi scilicet in Ecclesia proprie dicta,
non vero in Sacrario, in porticu, in officialium cubiculo, in aula
capitulari Ecclesiae adnexa etc.; Ecclesia comprehendit Cappellas in­
ternas, Chorum, organi locum, Cryptam.

346. — « In violata Ecclesia, antequam reconcilietur, nefas est
divina celebrare Officia, Sacramenta ministrare, mortuos sepelire »
(C. I. C. 1173, § 1).
I
Si violatio accidat tempore divinorum Officiorum haec statim
cessent, et ideo:
I. - Si publice recitetur aliqua Hora canonica, statim recitatio vel
cantus abrumpi debet.
II. - Si Missa celebratur, tunc Celebrans si ante Canonem vel si
Communionem sub utraque Specie sumpserit, Missa dimittatur; si
infra Canonem, Missam prosequatur usque ad Communionem inclu­
sive (I. c., § 2).
Ex analogia:
1. Si Sacramenta administrantur, Minister abrumpere debet preces
et caeremonias quae ante vel post Sacramenti collationem haben­
tur; si vero formam pronunciat, eam absolvere debet;
(1) «Si fieri sine gravi incommodo queat, cadaver cxcommunicati vitandi qui, contra ca­
nonum statuta, sepulturam in loco sacro obtinuit, exhumandum est, servato praescripto can.
1214, § 1, et in loco profano de quo in can. 1212 reponendum ».
(2) «Sepultura infidelis vel cxcommunicati post sententiam declaratoriam vel condemnatoriam ».

»

2. Si SS. Sacramentum in Altare expositum sit, absque ullo ritu
reponatur;
3. Si preces exequiales vel aliae Functiones celebrantur, hae sta­
tim cessent.
Per violationem Ecclesiae, indulgentiae huic adnexae non amit­
tuntur (S. C. Indulg. 18 Sept. 1862).
Articulus IX.

De reconciliatione Ecclesiarum.

347. — Reconciliatio est ritus sacer quo Ecclesia certe violata
divino cultui restituitur. Si dubium iuris vel facti exstet num Ec­
clesia sit violata, reconciliari potest, non vero debet, ad cautelam
(C. I. C. 1174, § 2).
Hic ritus peragendps quam citissime poterit (/. c., § 1) et conti­
netur in Pontificali Romano pro Ecclesia consecrata, in Rituali Ro­
mano pro Ecclesia benedicta.

348. — Ius reconciliandi Ecclesiam consecratam spectat ad Or­
dinarium territorii in quo Ecclesia reperitur, dummodo non agatur de
Ecclesia ad religionem clericalem exemptam pertinente, quo in casu
eius reconciliatio spectat ad Superiorem maiorem, facta eiusdem
potestate delegandi alium Sacerdotem (C. I. C. 1176, § 2).
In casu autem gravis et urgentis necessitatis, si Ordinarius terri­
torii vel Superior maior, pro Ecclesia exempta, adiri nequeat, Re­
ctori Ecclesiae consecratae tantum, non alii Sacerdoti etiam aliqua
ecclesiastica dignitate insignito, eamdem reconciliare fas est, certiore
facto postea Ordinario territorii vel Superiore maiore pro re (C. I. C.
Π76, §3).
CAPUT XXXII.
DE

ORATORIIS

Articulus 1.
De Oratoriis generatim.
349. — « Oratorium est locus divino cultui destinatus, non ta­
men eo potissimum fine ut universo fidelium populo usui sit ad reli­
gionem publice colendam » (C. I. C. 1188, § 1).
Hinc, ut diximus sub n. 310, Oratorium ab Ecclesia differt ob
erectionis finem, nam Ecclesia omnibus cliristifidelibus usui est,
II — Moretti, Dc v. functionibus · l

150

Pars I. - De quibusdam notionibus s. liturgiam respicientibus

Oratorium vero vel usui tantum determinatis personis privatis vel
in commodum alicuius personae moralis aut collegii.
350. — Oratorium tripliciter distinguitur: publicum, semi-publicum, privatum seu domesticum:
Oratorium est « publicum si praecipue erectum sit in commodum
alicuius collegii aut etiam privatorum, ita tamen ut omnibus fide­
libus, tempore saltem divinorum Officiorum, ius sit, legitimej:omprobatum, illud adeundi;
i ύ « sEMi-PUBLicuM si in commodum alicuius communitatis vel
coetus fidelium eo convenientium erectum sit, neque liberum cuique
sit illud adire;
«privatum seu domesticum si in privatis aedibus in commodum
alicuius tantum familiae vel personae privatae erectum sit » (C. I. C.
1188, §2, P,2o et 3°).

Articulus II.
De Oratoriis publicis.
351. — Ex definitione Oratorii publici supra allata (v. n. 350)
patet Oratorium publicum esse si omnes fideles pleno iure gaudent
illud adeundi, sive quovis tempore, sive saltem divinorum Officiorum
tempore, ergo tantum illud Oratorium publicum est cuius liber
ingressus comprobari legitime potest, sed non requiritur ut ingressus
pateat in publica via, potest enim esse et in atrio et in via privata
et in agro privato.

352. — « Oratoria publica eodem iure reguntur quo Ecclesiae »
(C. I. C. 1191, § 1). Idcirco quae dicta sunt de Ecclesiarum aedifi­
catione, benedictione, consecratione, titulo, campanis, ecclesiasticis
ritibus, execratione, violatione, reconciliatione et quae de ornatu
dicemus, publicis quoque Oratoriis applicantur, sed animadver­
tendum est:
I. - Stricta obligatio praemittendi benedictionem et impositionem
primarii lapidis non probatur.
II. - Sufficit solemnis benedictio immo, iuxta aliquos Auctores, ubi
habetur consuetudo non benedicendi Oratorium publicum minoris
momenti haec videtur servari posse (Vermeersch, Epit. nov. Cod. 11,500;
Wernz, Ius Deer., Ill, n. 349; Many, Praei. I. C., n. 72), sed omnino
requiritur ut omnes Functiones iuxta praescriptum Rubricarum et
Codicis Iuris Canonici celebrari possint.
III. - In Oratoriis publicis peragi possunt functiones quae sub
n. 331 indicantur pro Ecclesiis, si excipias eas quae Ordinarius

loci in ipsa erectione, ex rationabili causa, forte excluserit, sed Ordi­
narius nequit mutare id quod ius commune praescribit vel concedit
quoad publica Oratoria, nec post Oratorii erectionem arbitrarias
apponere limitationes (Wernz, l. c., Ill, n. 454).
In Oratoriis publicis lucrari possunt Indulgentiae ac si in Ecclesia
essent.

Articulus III.
De Oratoriis semi-publicis.

353. — Ex definitione Oratorii semi-publici, ea sunt Oratoria
semi-publica quae pertinent :
I. - ad Seminaria et Collegia ecclesiastica;
II. - ad pia Instituta et Societates clericales et laicales;
III. - ad domus addictas exercitiis spiritualibus;
IV. - ad convictus et hospitia iuventuti litteris, scientiis aut
artibus instituendae destinata;
V. - ad nosocomia, orphanotrophia;
VI. - ad carceres et arces (D. 4007);
VII. - Oratorium in navi, extra privata cubicula, censendum est
ut semi-publicum;
VIII. - « Oratoria S. R. E. Cardinalium et Episcoporum sive residentialium sive titularium, licet privata, fruuntur tamen omnibus
iuribus et privilegiis quibus Oratoria semi-publica gaudent » (C. I.
C. 1189).
Oratoria S. R. E. Cardinalium ab Ordinarii visitatione exempta
sunt (C. I. C. 239, § 1, 18<>).
354. — « In collegiis aut convictibus iuventuti instituendae, in
gymnasiis, lyceis, arcibus, praesidiis militum, carceribus, xenodo­
chiis etc., praeter Oratorium principale, alia minora ne erigantur,
nisi Ordinarii indicio, necessitas aut magna utilitas id exigat » (/. c.,
1192, § 4). Et etiam haec Oratoria ut semi-publica habentur.
355. — « Oratoria semi-publica erigi nequeunt sine Ordinarii li­
centia » (/. c., 1192, § 1).
Ordinarii nomine, non solum Ordinarii locorum hic intelliguntur,
sed etiam Ordinarii simpliciter, nempe Superiores maiores in reli­
gionibus clericalibus exemptis (v. n. 46, II), dummodo agatur de
Oratoriis intra domum religiosam.
356. — « Ordinarius hanc licentiam ne concedat, nisi prius per
se vel per alium ecclesiasticum virum Oratorium visitaverit et de­
center instructum repererit » (/. c., 1192, § 2).

Ordinarius ad hanc inspectionem tenetur ut se certiorem faciat
si omnia iuxta praescriptum Canonum et Decretorum disposita sint
nempe:
a) si locus Oratorii muro extructus sit;
b) si necessaria et apta supellex praesertim ad Sacrosanctum
Missae Sacrificium non deficiat;
c) si Altari imposita sit ampla umbella, cum supra Oratorium
extant cubicula ad dormiendum (D. 3525 ad 2); / ' $0/3
3
d) si Oratorium a domesticis usibus liberum sit (C. I. C. 1196,
§ 2) scilicet « ut non sint ibi armaria rebus profanis condendis desti­
nata, ut non sint ibi utensilia ad laborandum, mensa ad scribendum,
ut non per Oratorium transiri soleat ad alia cubicula, etc. » (P. Mat­
thaeus a Coronata, De locis et temporibus sacris, pag. 94) nam Ora­
torium debet esse divino tantum cultui reservatum (C. I. C. 1196, § 2).
« Data autem licentia, Oratorium ad usus profanos converti
nequit sine eiusdem Ordinarii auctoritate» (/. c., 1192, § 3).
357. — « In Oratoriis semi-publicis, legitime erectis, omnia di­
vina Officia Functionesve ecclesiasticae celebrari possunt, nisi obstent
rubricae aut Ordinarius aliqua exceperit » (/. c., 1193).
I. - Functiones quae a rubricis prohibentur sunt:
A) omnes Functiones paroeciales;
B) Functiones quae absque rubricarum diligentia, quacumque
de causa, celebrari nequeunt.
II. - Ordinarius excipere potest Functiones tantum quorum prohi­
bitio iuri comuni non repugnat v. g. prohibere potest benedictionem
mulieris post partum, benedictionem solemnem cum SS. Sacramento
in Ostcnsorio, cantum Vesperarum, Missam solemnem et cantatam,
sed prohibere nequit satisfactionem praecepto iis qui ibi Missae assi­
stunt.
III. - SS. Eucharistiae et Poenitentiae administratio, dummodo
iuris praescripta serventur, ordinarie ibi permittitur.
IV. - Sine recursu ad Ordinarium Parochus ibi Matrimonium
celebrare potest, sed in Oratoriis Seminarii et Religiosarum ne cele­
bretur absque permissione Ordinarii qui, nisi urgente necessitate,
ac opportunis adhibitis cautelis, id ne permittat (C. I. C. 1109, § 2).
V. - Feria V in Coena Domini, quamvis Feria VI in Parasceve et Sabbato Sancto Functiones non peragantur, permittitur,
ianuis clausis, una Missa privata ad Communionem administrandam
in Oratoriis religionum votorum solemnium utriusque sexus (D. 2799
ad 1) et etiam, iuxta probatos Auctores, in omnibus Ecclesiis et

Oratoriis Communitatum locorum piorum, in quibus SS. Eucharistia
asservatur.
358. — Oratorium semi-publicum, quamvis aliquo speciali casu,
obtentis cautionibus de vitanda profanatione, consecrari possit, non
necessario sollemniter benedicendum est, sed sufficit ut communi
benedictione locorum domorumve benedicatur (/. c., 1196, § 2).

359. — Si Oratorium sit consecratum, quotannis celebrandum
est Festum anniversarium Dedicationis eiusdem sub ritu duplici
primae classis cum Octava communi, et sub eodem ritu recolen­
dum est Titularis Festum (DD. 3471; 4025 ad 5).
Si Oratorium sit solemniter benedictum, Festum Titularis tantum
sub ritu supra memorato celebrandum est; et, si agatur de Oratorio
piarum Communitatum, sit Oratorium principale, deficiente Ecclesia
(D. 4192 ad 3).
360. — In Oratoriis semi-publicis, nisi speciale adsit privilegium,
Calendarium loci seu Dioeceseos adhibendum est (DD. 3910; 3919 ad
17; 3927 ad 1; 4248 ad 3).
Quae diximus de violatione et exeeratione Ecclesiarum, Ora­
toriis semi-publicis, consecratione dedicatis, applicanda sunt.
Articulus IV.
De Oratoriis privatis seu domesticis.
361. — Ad Oratoriorum privatorum seu domesticorum speciem,
iuxta definitionem supra allatam (v. n. 349), pertinent etiam:
I. - Oratoria S. R. E. Cardinalium et Episcoporum sive residentialium sive titularium quamvis gaudeant omnibus iuribiis et privilegiis
quae propria sunt Oratoriorum semi-publicorum (C. I. C. 1189).
II. - Aediculae in Coemeterio erectae a familiis seu personis pri­
vatis ad suam sepulturam (l. c., 1190).

362. — Oratoria privata in commodum alicuius tantum familiae vel
personae privatae eriguntur ex induito Apostolico, quod conceditur
per Breve in proprio Secretariac Status officio redigendum, praevia in­
formatione Ordinarii loci circa merita oratorum, decentiam domus et
Oratorii, etc.; preces vero peragendae sunt per Sacram Congrega­
tionem de disciplina Sacramentorum. Decet ut oratores ad hanc
S. Congregationem petitionem mittant per tramitem Ordinarii loci,
eo magis quia indultum generatim ad eumdem dirigitur. « Ab hac
tamen lege eximuntur Sacerdotes vel senio vel morbo affecti qui
solvendo pares non sint. Ad bos gratia mittitur forma rescripti et

ad nonnas huius legis c. XI Norm. com. » (Norm. pec. ad const.
«Sapienti consilio», c. VII, art. Ill, η. 14).

363. — In Oratoriis ita erectis et ab Ordinario vel ab eius Dele­
gato visitatis et probatis, nisi aliud in Apostolico induito caveatur,
singulis diebus unica Missa lecta, non vero solemnis aut in cantu
celebrari potest, exceptis Festis solemnioribus (C. I. C. 1195, § 1)
praesente indultario. Si necessitas urgeat, v. g. ad Viaticum admini­
strandum, alia Missa celebrari potest, etiam absente indultario (D.
2745 ad 7).
Sacerdos, sive regularis sive saecularis, in Oratorio privato uti
debet proprio Calendario (DD. 3862; 3910; 4248).
Missa in Oratoriis privatis prohibetur:
1. In ultimo triduo Maioris Hebdomadae;
2. In Solemnitatibus Nativitatis Domini, Epiphaniae, Paschatis,
Ascensionis et Pentecostes;
3. In Festis Assumptionis et Conceptionis Immac. B. Mariae V.;
4. In Festis S. Joseph Sp. B. Mariae V. (19 Martii) et Ss. Aposto­
lorum Petri et Pauli;
5. In Festo Omnium Sanctorum;
6. In Festo Patroni principalis loci, dummodo cum feriatione
celebretur.
« Ordinarius vero, dummodo iustae adsint et rationabiles causae,
diversae ab eis ob quas indultum concessum fuit, etiam sollemnio­
ribus Festis permittere potest per modum actus Missae celebratio­
nem » (C. I. C. 1195, § 2).

364. — In Oratoriis privatis praeter Missae celebrationem, aliae
Functiones ne fiant (C. I. C. 1195, § 1), sed potest:
I. -Sacra Communio distribui omnibus christifidelibus qui Missae
adsistunt, nisi loci Ordinarius, iustis de causis, in casibus particula­
ribus id prohibuerit (/. c., 869; D. 4201).
II. - Baptismussolemnis administrari «si loci Ordinarius, pro suo
prudenti arbitrio et conscientia, insta ac rationabili de causa, in casu
aliquo extraordinario id concedendum censuerit » (C. I. C. 776, § 1,2°).
III. - Poenitentiae Sacramentum pro viris certe administrari; ac
pro mulieribus saltem extraordinarie de licentia Ordinarii, modo sedes,
crate fixa instructa sit (I. c., 909 et 910).
IV. - Matrimonium et Missa nuptialis celebrari de Ordinarii li­
centia (I. c., 1109, § 2).
V. - Iuxta probatissimos Auctores, ex Ordinarii loci licentia, be­
nedictio mulieris post partum impertiri.

Functiones extraliturgicae, ex. gr. Rosarii recitatio, praxis devota
pro mense Mariah, preces novendiales etc., quamvis a Sacerdote prae­
sideantur, prohibitae non sunt.

365. — « Insignes Sanctorum vel Beatorum reliquiae nequeunt in
aedibus vel Oratoriis privatis asservari, sine expressa Ordinarii loci
licentia» (/. c., 1282, § 1).
Articulus V.
De Aediculis quae in Coemeteriis aedificantur.

366. — Aediculae in Coemeterio a familiis seu personis privatis
ad suam sepulturam aedificatae, eriguntur ab Ordinario loci qui per­
mittere potest in illis celebrationem plurium Missarum eodem die
(C. I. C. 1190; 1194).
« Ordinarius hanc licentiam ne concedat nisi prius per se vel per
alium ecclesiasticum virum Oratorium visitaverit et decenter instru­
ctum repererit» (/. c., 1192, § 2).
Visitator prae oculis habeat praescriptum canonis 1202, § 2:
« Subtus Altare nullum sit reconditum cadaver; cadavera autem quae
prope Altare sepulta forte sunt, distent saltem spatio unius metri;
secus Missam in Altari celebrare non licet, donec cadaver remo­
veatur ».
Verba subtus altare designant, iuxta probatos Auctores, in sensu
obvio Altaris mensam (C. I. C. 1197) non vero pavimentum super quod
Altare exstat, et ideo Missam celebrare licet in Altari quod exstat
super cryptam in qua cadavera, etsi in linea recta humata sunt
sub eodem Altari tantum separato per lapideam cameram ipsius cry­
ptae (D. 4100 ad 5). Distantia unius metri, a canone super allato
requisita, sumi debet in omni directione considerata in superficie
pavimenti Altaris.
367. — In huiusmodi Aediculis Missae de Requie prohibentur
tantum:
1. In Dominicis et Festis de praecepto licet suppressis;
2. In duplicibus I vel II classis etiam translatis;
3. In Vigiliis privilegiatis Nativitatis Domini, Epiphaniae et
Pentecostes;
1
4. In Feria IV Cinerum et Feriis II, III, IV Maioris Hebdomadae;
5. Infra quascumque Octavas privilegiatas etiam III ordinis.
Omnes qui in his Aediculis Missae adsunt praecepto de audiendo
Sacro satisfaciunt (C. I. C. 1249).

CAPUT XXXIII.

DE ALTARIBUS
Articulus I.
De quibusdam generalibus notionibus.

368. — Altare stricto et liturgico sensu est tabula lapidea con­
secrata super qua sacrosanctum Missae sacrificium celebratur; lato
sensu est tabula lapidea consecrata et super basim collocata supra
qua Missae sacrificium celebratur.
369. — Ratione structurae et consecrationis binae Altarium spe­
cies habentur: immobile seu fixum, mobile seu portatile.
Altare immobile seu fixum liturgico sensu est mensa superior
una cum stipitibus per modum unius cum eadem consecratis (C. 1. C.
Altane mobile sen portatile, pariter liturgico sensu, est
petra, ut plurimum, parva, quae sola consecratur, quaeque dicitur
etiam Aim portatilis seu Petra Sacra; vel eadem petra cum sti­
pite qui tamen non fuit cum eadem consecratus (/. c., § 1, 2°).
Diximus immobile seu fixum liturgico sensu, nam intelligendum
est non relate ad pavimentum seu locum super quo Altare exstat, sed
relate tantum ad basim quae cum mensa unum corpus consecratum
efficit; ergo haberi potest Altare fixum liturgico sensu, quod sensu
vulgari amoveri possit, dummodo mensa a basi non separetur. E
contra Altare mobile seu portatile liturgico sensu esse potest, sensu
vulgari, fixum, scilicet quando petra sacra stabili modo adhaereat
super aliqua mensa quae una cum basi amoveri nequit a pavimento.

370. — Ratione honoris habetur: Altare maius, privilegiatum et
papale.
I. - Si in Ecclesia plura adsunt Altaria illud quod ordinarie exstat
in capite eiusdem Ecclesiae e regione portae primariae, dicitur maius,
alia minora.
II. - Altare dicitur privilegiatum quod specialibus gaudet Indul­
gentiis.
« Per Indulgentiam Altari privilegiato adnexam, si spectetur mens
concedentis et usus clavium potestatis, intelligenda est Indulgentia
plenaria, quae animam statim liberat ab omnibus Purgatorii poenis;
si vero spectetur applicationis effectus intelligenda est Indulgentia,
cuius mensura divinae misericordiae beneplacito et acceptationi
respondet » (S. C. Indui", die 28 Iui. 1840).

« Episcopi, Abbates vel Praelati nullius, Vicarii ac Praefecti
Apostolici et Superiores maiores religionis clericalis exemptae, pos­
sunt designare et declarare unum Altare privilegiatum quotidianum
perpetuum, dummodo aliud non habeatur, in suis Ecclesiis cathedralibus, abbatialibus, collegiatis, conventualibus, paroecialibus, quasiparoecialibus, non autem in Oratoriis publicis vel semi-publicis, nisi
sint Ecclesiae paroeciali unita seu eiusdem subsidiaria (C. I. C. 916).
« Die Commemorationis Omnium Fidelium Defunctorum, omnes
Missae gaudent privilegio ac si essent ad Altare privilegiatum cele­
bratae » (C. I. C. 917, § 1).
Pius XI benignissime induisit « ut durante Commemorationis Om­
nium Fidelium Defunctorum octavario, Missae omnes in quocumque
Altari et a quocumque Sacerdote celebratae habeantur tanquam privilegiatae, pro anima tamen cui applicantur» (Deer. S. Poenit. Ap. diei
31 Octobr. 1934).
« Omnia Altaria Ecclesiae per eos dies quibus in ea peragitur sup­
plicatio Quadraginta Horarum sunt privilegiata » (C. 1. C. 917, § 2).
« Ut indicetur Altare esse privilegiatum, nihil aliud inscribatur,
nisi: allure privilegiatum, perpetuum vel ad tempus, quotidianum
vel non, secundum concessionis verba. Pro Missis celebrandis in
Altari privilegiato nequit, sub obtentu privjlegii, maior exigi Missae
eleemosyna» (/. c., 918).
III. - Altare papale illud est in quo tantum Romanus Pontifex cele­
brare potest vel alius de eiusdem induito singulis vicibus obtinendo.

Articulus II.
De materia, structura deque Altarium sepulcro.

371. — In Altari tria consideranda sunt elementa: materia ex
qua conficiendum; structura qua extruendum; sepulcrum in quo
Sanctorum Martyrum Reliquiae condendae.
I. - Materia. — Iuxta Pontificale Romanum, Decreta S. R. Con­
gregationis et Codicem luris Canonici, mensa Altaris immobilis et Pe­
tra sacra, seu Altare mobile, constare debent ex unico lapide naturali,
integro et non friabili scilicet:
1. non ex materia quam coementum armatum vocant, nam ma­
teria haec non est lapis naturalis;
2. nec ex pluribus lapidibus ad modum unius unitis;
3. nec tandem ex gypso aut ex pomice, quia sunt materia
friabilis (DD. 2862 ad 1 ; 3674 ad 2 et 3; 4145 ad 1 ; C. I. C. 1198, § 1).
II. - Structura. —« In Altari immobili tabula seu mensa lapidea
ad integrum altare protendi debet, et apte cum stipite cohae-

rere; stipes autem sit lapideus vel saltem latera seu columellae
quibus mensa sustentatur sint ex lapide» (C. I. C. 1198, § 2).
Quamvis a canone non determinetur cohaesionis qualitas, tamen
expedit ut cocmento mensa basi adhaereat.
Basis esse potest ex muro'lateritio, dummodo columellae quae
verum stipitem efformant lapideae sint ita ut unctiones a Pontificali
Romano praescriptae fiant immediate super mensa et stipite lapideo
eam sustentante (D. 4073 ad 1).
Ut Altare fixum consecrari possit requiritur ut sit plenum,
et ad hoc sufficit ut tabula Altaris innitatur super quatuor lateribus
ita clausis ut post consecrationem nihil intra Altare immitti possit
quamvis subter idem Altare vacuitas habeatur (D. 3282).
Consecrari etiam possunt Altaria fixa ita ordinata ut « tabula
lapidea super stipitem itidem lapideum ex utraque parte ponatur,
relicto in medio spatio quodam vacuo, sub quo recondantur Capsae
sacrarum Reliquiarum ita commode dispositae, ut oculis fidelium,
diebus saltem solemnioribus, appareant» (D. 3126) et alia Altaria
fixa « quae omni ex parte super stipitem reponuntur, sed ab ante­
riori parte columnolis nituntur, quae stipitis locum habent circiter
ad medietatem tabulae », « dummodo omni ex parte stipitibus
adhaereant » (/. c.).
Altare « quod undequaque per se stat, et cuius mensa mar­
morea sustentatur a quatuor columellis item marmoreis; subtus
vero est omnino vacuum, nec destinatur, prout in casu Decreti
n. 3741, Tridentina, 20 Decembris 1890, ad recipiendam arcam
ligneam paramentis servandis, « consecrari ut fixum potest » dum­
modo quatuor columellae talem soliditatem exhibeant, qua Altare
nullimode moveri possit» (D. 4225 ad 1).
«
Latitudo mensae Altaris fixi, a fronte ad candelabrorum gradum
oportet sit circiter septuaginta centimetra, eius longitudo ad Ec­
clesiae et Sacelli mensuram dimetiatur nempe e metris tribus ad
metrum unum et centimetra circiter septuaginta; altitudo tandem
a suppedaneo planitiae metrum unum sit aut unum metrum et vix
aliquot centimetra.
Suppedaneum pro Altaribus in genere longitudinem non excedat
mensae Altaris, sed inferiores gradus suppedaneum et mensam ipsam
circumeant. Sint ppor.tet gradus et suppedaneum aequalis altitu­
dinis, quatuordecim circiter centimetra; suppedaneum, quod et
dicitur predella, latitudinis circiter septuaginta centimetra.
« Petra sacra sit tam ampla ut saltem hostiam et maiorem partem
calicis capiat (C. LC. 1198, §3). Eius forma esse potest sive quadra sive

rectangularis. Mensura quam Rubrica Missalis (Rub. Gen. Tit. XX)
et Codex luris Canonici in supra allato canone exigit, minima est,
sed expedit ut aliquantulum amplior sit ut continere possit etiam
Pyxidem et Capsulam pro Hostia expositionis, in Visitatione Apo­
stolica, anno 1904, Romae habita praescriptum fuit: « Altaria portatilia debent esse ad minus triginta tria longitudinis et viginti sex cen­
timetrorum latitudinis». Haec Altaria mobilia quinque saltem centi­
metrorum spissitudinis habeant.
Petra sacra in medio mensae collocanda est ita ut eius distantia
centimetra decem non excedat labio anteriori ipsius mensae et emineat
aliquantulum ut a Celebrante eius limites facile dignosci possint;
si Petra quadratam formam non habeat tunc collocanda est inversa
ratione ac prostat ipsa mensa ut ex sequenti figura apparet.

-III. Sepulcrum. — «Tum in Altari immobili tum in Petra sacra
sit, ad normam legum liturgicarum, Sepulcrum continens Reliquias
Sanctorum, lapide clausum» (C. I. C. 1198, §4). Sepulcrum, de quo
in canone, est parvus loculus intra lapidem effossus, clausus cum parvo
operculo ex lapide quoque confecto (D. 3162 ad 2). Sepulcrum Altaris
portatilis in medio tabulae effodiendum est (D. 3671 ad 2; et 4032 ad
3) et mensura cuiusque lateris esse potest circiter septem centime­
trorum, profunditatis vero mensura sit spissitudini eiusdem tabulae
conveniens. In hoc Sepulcro Sanctorum Reliquiae reconduntur (non
praescribitur Capsula) cum tribus incensi granibus.
Ad validitatem consecrationis Altaris sufficit ut in Sepulcro
includantur vel Reliquiae imius Martyris cum Ss. Confessorum aut
Virginum Reliquiis, non vero Beatorum, vel unius tantum Martyris
(D. 4180 ad 3), sed ad normam legum liturgicarum in eo poni debent
Reliquiae duorum Martyrum, nam in formula instrumenti consecra­
tionis a Pontificali Romano proposita legitur: ... et Reliquias San-

ctorum Martyrum N. et N...; in Oratione: Oramus te Domine, etc.
dicitur: ... Sanctorum tuorum quorum Reliquiae hic sunt...
Sepulcrum Altaris fixi generatini effoditur in medio mensae, sed
effodi potest in stipite sive a parte anteriori sive a parte posteriori
vel in alterutro latere vel etiam in parte superiori stipitis, super quam
poni debet mensa ipsa Altaris.
Non est necessarium Sepulcrum, ultimo modo effossum, claudi
cum operculo, cum ipsa tabula seu mensa Altaris in casu Sepulcrum
claudat. Quamvis Sepulcrum hoc tutissimum sit, tamen aptissimum
non est, nam claudendum est in actu consecrationis.
Mensura Sepulcri Altaris fixi determinatur a quantitate et dimen­
sione Reliquiarum quae in Capsula, formae quadrae ex lamina plumbea
vel argentea, intus et extra perpolita, includuntur una cum tribus in­
censi granibus et instrumento consecrationis in pergamena charta
scripto ac munienda sigillo illius ad quem consecratio pertinet.
Generatini mensura cuiusque lateris Sepulcri est circiter quindecim
centimetrorum, profunditas octo circiter.
·" >
Etiamsi subter Altari Corpus alicuius Sancti sit, semper in prae­
dicto Sepulcro Reliquiae claudantur (D. 3330).

Articulus III.
De Altarium consecratione deque eorum execratione.
372. — Altare super quo Missa celebratur, sive fixum sive
mobile, consecrandum est iuxta ritum praescriptum in Pontificali
Romano, vel etiam in Ritualis Appendice, si agatur de Altari
execrato (C. I. C. 1199, § 1; 1200, § 1 et 2, 1° et 2°).
Ad quos locorum consecratio spectat (v. n. 306), spectat etiam
consecratio Altaris sive fixi sive mobilis.
Aras portatiles, salvis peculiaribus privilegiis, omnes Episcopi
consecrare possunt (/. c., 1199, § 2).

373. — AlT/\ris execratio est totalis amissio consecrationis.
Altaria tum fixa tum mobilia consecrationem amittunt:
I. - « Si frangantur enormiter sive ratione quantitatis fractionis
sive ratione loci unctionis» (/. c., 1200, § 2, 1°).
Fractura est enormis vel ratione quantitatis vel ratione loci
unctionis.
1. Ratione quantitatis:
a) In Altari mobili quando pars fracta non est capax conti
nendi Hostiam cum maiore parte Calicis;

i

b) In Altari fixo, si mensa divisa est per medium sive fere per
medium quamvis utraque pars continere possit Calicem, Patenam
et Hostiam.
2. Ratione loci unctionis: si magna pars locorum consecratorum
frangatur et scissura maxime afficiat Reliquiarum Sepulcrum, at­
tamen definitio fracturae enormis relinquenda est Episcopi iudicio.
II. - Si amoveantur Reliquiae, excepto casu quo ipse Episcopus
vel eius delegatus operculum amoveat ad illud firmandum vel repa­
randum vel subrogandum aut ad easdem visitandas (/. c., n. 2).
III. - Si amoveatur Sepulcri operculum, excepto casu de quo
supra, diximus sub II (l. c.).
IV. - Praeterea Altare immobile amittit consecrationem si tabula
seu mensa separetur a stipite etiam per temporis momentum,
etiamsi ad reponendum cementum aut addendos et mutandos
lapides, « quia consecratio Altaris fixi censetur esse in coniunctione
mensae lapideae nempe tabulae superioris ac inferioris structurae;
hinc si lapis vel tabula superior removeatur ab inferiori, vel ab
ipsa lapides eandem immediate tangentes, censetur exeerari; non
item si alii lapides inferiores lapidem vel tabulam superiorem principaliter consecratam immediate non tangentes amoveantur et aliis
substituantur, Altari in debita altitudine adhuc remanente etsi suecessive omnes lapides taliter inferiores auferantur» (Relfi, Ius Canonicum, L. Ill, Tit. 40, n. 38).
Si vero mensa a quatuor columellis sustentata, ab una vel a
duabus tantum separetur columellis per temporis momentum, ex
hoc Altare consecrationem amittere non videtur, quia ad essentiam
consecrationis non omnes requiruntur unctiones (DD. 3771; 4244
ad 1 et 2); si, facta unctione super duas columellas, Altare valide
consecratum habetur, ita etiam dicendum est consecrationem non
amittere, duarum columellarum unctione remanente.
374. — Execratorum Altarium consecratio per formulas breviores in Appendice Ritualis Romani descripta, perfici potest
etiam a Sacerdote delegato a loci Ordinario, non ex propria, sed ex
apostolica auctoritate, ut patet ex facultatibus quinquennalibus
quae Ordinariis petentibus ab Apostolica Sede concedi solent (C. I. C.
1200, § 1; Rit. Rom., App. 1 et II; Index facultatum quinquen.
v. Monitore ecclesiastico, an. 1925, pag. 133).
« Execratio Ecclesiae non secumfert exeerationem Altarium sive
immobilium sive mobilium; et viccversa » (C. I. C. 1200, § 4); ratio
est quia agitur de duobus omnino distinctis consecrationibus.

Articulus IV.
De Altarium Titulo.
375. — «Sicut Ecclesia, ita quodlibet etiam Ecclesiae Altare,
saltem immobile, proprium sibi Titulum habeat» (C. I. C. 1201,§1).
Ex praescripto canonis huius pro Altari immobili obligatio
habendi Titulum adest; pro Altari mobili obligatio convenientiae
tantum, ut patet ex vocabulo saltem.
Titulus generatim pro Altaribus fixis eligitur in ipsa consecra­
tione et mutari nequit; electio haec ad Ordinarium pertinet, sed
conveniens est, praesertim si agatur de Altari erecto expensis alicuius
privati benefactoris, ut Episcopus eiusdem optata expleat.
« De Ordinarii licentia mutari quidem potest Altaris mobilis non
autem Altaris immobilis titulus» (C. I. C. 1201, § 3).
Circa Personas aut Mysteria quae Titulo fungi possunt, eadem
valent quae de Ecclesiarum Titulo diximus (v. n. 328).
« Altaria Beatis, etiam in Ecclesiis et Oratoriis quibus eorum
Officium et Missa concessa sunt, dedicari nequeunt sine Sedis Apo­
stolicae induito» (C. I. C. 1201, § 4).

376. — «Tituli imago super Altari absolute non praecipitur. Si
tamen quaedam esset apponenda Altari fixo, imago Tituli appo­
natur» (D. 4191 ad 4).
In eadem Ecclesia plura Altaria nequeunt eumdem habere
Titulum (DD. 3723 ad 3; 3732; 3791); sed idem Titulus haberi
dici nequit si ex. gr. unum Altare dedicatum sit Mysterio Annun­
tiationis B. Μ. V. et aliud B. Mariae V. de Mercede.

À*

377. — « Altare tum immobile tum mobile debet esse divinis
tantum officiis et praesertim Missae celebrationi reservatum, quolibet
profano usu prorsus excluso» (C. I. C. 1202, § 1).
Cum Altare Sanctorum Reliquias contineat et Christum reprae­
sentet immo Christum verum recipiat, maxima erga illud reverentia
adhibenda est. Et ideo super eo « nihil omnino ponatur, quod ad
Missae sacrificium vel ipsius Altaris ornatum non respondeat
(Rubr. Gen. Miss, xx), non solum divinorum tempore Officiorum,
sed etiam extra id tempus.
« Subtus Altare nullum sit reconditum cadaver; cadavera autem
quae prope Altare sepulta forte sunt, distent ab eo saltem spatio
unius metri; secus Missam in Altari celebrare non licet, donec cadaver
removeatur» (/. c., 1202, § 2). De qua prohibitione iam diximus
sub n. 365.

CAPUT XXXIV.
DE ORNATU ECCLESIAE ET ALTARIUM

Articulus I.
De Ecclesiae ornatu.
378. — Primus et maximus Ecclesiae ornatus est illa munditia
quae domum Dei decet. Propterea sacrae aedes quotannis, a solo ad
summas partes, a peritis operariis, diligenti adhibita cura, a pulvere
et a telis aranearum expurgentur atque a vitreis fenestris sordes
excutiantur; columnarum bases, et opus e marmore vel e petra
quacumque dilucida fiant aqua.
Saepe, praesertim in solemnitatum Vigiliis et die Festum sub­
séquente, pavimenta verrantur, Chori et Ecclesiae sedilia, genuflexoria, confessionalia, mensae et Sacrarii armaria, Altarium gradus
ac balaustra, frustis adhibitis expoliantur, aquae benedictae vasa,
fenestrae vitreae, quae minus altae emundentur.
Non minus curanda est exterius sacrarum aedium expolitio;
atrium et frons earundem emundentur.
Oportet etiam ut quotannis artis murariae magister Ecclesiam
perlustret, ad videndum utrum intrinsecus vel extrinsecus refici
indigeat.

379. — Quamvis Sacristae proprium sit munus ut Ecclesia omni
ex parte sit munda, maxime tamen decet eritque valde opportunum,
ubi scilicet fieri possit, « praesertim in Ecclesiis maioribus et opulen­
tioribus, si constituatur minister aliquis, cui curae sit, ut Ecclesia
continuo in omni eius parte munda sit et expolita tam in pavimento
quam in parietibus, columnis et laquearibus» (Caer. Episc. L. 1.
cap. 12, n. 25).
Curandum etiam illi erit Ministro ne permittat per Ecclesiam
discurrere puerulos Divina Officia perturbantes, sed maxime cu­
randum ne Sacris assistant mulieres quarum vestiendi ratio ad pra­
vitatem morum augendam tantopere confert.
380. - « Sicut in anniversariis solemnitatum sanctioribus cele­
britatibus festivius canimus laudes, solemniusque ecclesiastica cele­
brantes Officia, modulamur organis, pretiosiorique vestium ap­
paratu induimur, ita diligenter nos domus Dei decorem, et locum
habitationis gloriae eius, curare debemus, ut quo spiritalis laetitiae

nostrae manifestiora signa demus, divinorum beneficiorum, quae
iis potissimum solemnitatibus recolimus, memoria excitati, Templa
etiam ornatiora, quam aliis diebus appareant tum ad augustiorem
cultum tum ad fidelium consolationem» (Ex Concil. V provinc.
Mediolanensi, caput: «Quae ad dies festos»).
381. — Sed in Ecclesiae ornatu nonnulla inconvenientia quae,
etiam aetate nostra, vel insipientiae causa, vel ob artium imperitiam,
iam praevalent, vitanda sunt.
In primis curent omnes ad quos pertinet, ut apparatus, etiamsi
praecellentis decoris, non deturpent sacras aedes pulchrarum artium
operibus saepissime insignes, nam apparatus exornare et non Eccle­
sias deformare debet, immutando vel perturbando structurae genus.
Propterea improbanda sunt ornamenta omnia, quamvis haec integra
serica sint, quae coronas, fornices, capitella, mensulas, bases con­
tegunt; eo magis si obtegunt vel columnas vel parietes pretioso
marmore inductas, vel picturas vel statuas singulari opere artifi­
cioque perfectas. Vitanda quoque est magna peristromatum colorum
varietas, quae et Sacrae Liturgiae gravitati ac dignitati et domus
Dei decori atque artium elegantiae non convenit; itaque in omnibus
ornamentis ruber color praevaleat.
De ornamentis ex tela gossypina, vel alia huiusmodi, ne verbum
quidem; haec igitur profanis relinquantur festis.

H

382. — Exornetur potius Ecclesia cereis non paucis convenienter
dispositis vel in conspicuis lampadibus vel in decoris candelabris.
Quamvis a S. R. Congregatione cerei ficti ex metallo, in quibus
machina quadam introducitur parvus cereus, tolerantur (D. 3448
ad 13), tamen in Ecclesiis, praesertim insignioribus, non huiusmodi
cerei adhibeantur nec alii ficti cerei, sive ex metallo sive ex alia
materia, in quorum summitate, saepe absque ulla peritia, brevior
cereus adiungitur, ita ut non Ecclesiae et Altaris ornamentum sed
deturpatio cerei isti appareant.

i

Μ

:!

À*

383. — In praecipuis sollemnitatibus etiam Ecclesiae «ornandae
erunt valvae floribus, ramis et frondibus virentibus, bracteolis, aut
fasciis diversi coloris, appensis vel colligatis, quo splendidius pro
locorum consuetudine, ac temporum qualitate, fieri poterit; supra
vero portae superliminare Imago Sancti vel Sanctorum, quorum
dies Festus agitur, pariter ornata, et sub illis insignia Summi Ponti­
ficis, Legati, Cardinalium, aut Nuntii Apostolici, Episcopi, Reipublicae Principis aut Civitatis, pro libito ponentur, servando in
eorum positione ordinem Dignitatum- inferioris vero ordinis homi-

num, maxime laicorum, insignia non sunt apponenda » (Caer. Episc.
L. 1, cap. 12, n. 3).

384. — Ecclesiarum Rectores circa usum lucis electricae animad­
vertant sequentia:
Super Altare praeter candelas ex cera tolerari nequit ut habeatur
etiam illuminatio electrica (D. 4097); nam lux electrica adhiberi
nequit ad cultum, sed adhiberi potest ad depellendas tenebras Eccle­
siasque splendidius illuminandas; cauto tamen ne modus speciem
praescierat theatraiem (D. 3859).
Vetita omnino est lux electrica loco candelarum vel lampadarum
quae coram Sanctissimo Eucharistiae Sacramento vel Sacris Reliquiis
Sanctorum praescriptae sunt.
Pro aliis Ecclesiae locis et ceteris casibus illuminatio electrica
ad prudens Ordinarii indicium permittitur (D. 4206), « minime vero
ad Ecclesiarum Rectorum arbitrium. Quinimo absolute interdi­
citur quibuscumque Ecclesiarum Rectoribus ne, inscio Ordinario,
huiusmodi facultate, proprio libito frui possint, uti saepe saepius
evenire solet» (Epii. Liturg., an. 1928, pag. 215).
Articulus 11.

De Altaris maioris ornatu.

385. — Altare maius prae ceteris amplius altiusque esse debet,
generatim collocatum super saltem tres gradus, vel ex marmore vel
ex quacunque petra levigata, impari semper numero cum suppe­
daneo, ac sumptuosius ornatum.
386. — In Altari maiore regulariter custodiatur SS. Eucharistia,
nisi aliud venerationi et cultui tanti Sacramenti commodius et de­
centius videatur (C. I. C. 1268, § 2).
«Sed in Ecclesiis cathedralibus, collegiatis aut conventualibus
in quibus ad Altare maius chorales Functiones persolvendae sunt,
ne ecclesiasticis Officiis impedimentum afferatur, opportunum est
ut sanctissima Eucharistia regulariter non custodiatur in Altari
maiore, sed in alio Sacello seu Altari » (/. c., § 3).
Hic dicemus de ornatu Altaris maioris in quo non asservatur
SS. Eucharistia.
387. — De tobaleis. — Altaris mensa praeter Chrismate seu
«pannum lineum ceratum ad Altaris mensuram factum · (Pont. Rom.,
De Alt. Consecr.) operiatur tribus mappis seu tobaleis ex lino aut
12 — Moretti, De s. Furidtonibns -

cannabe confectis, mundis, benedictis, quarum superior ita longa
esse debet ut ex utraque parte latera contegat et usque ad terram
pertingat; circa allatam mensuram contraria consuetudo tollenda
est. Duae aliae breviores esse possunt, et etiam sufficit una dupli­
cata ita tamen ut regulariter totam mensam, si agatur de Altari
fixo, rigorose saltem Petram sacram, si de Altari mobili, cooperiat
(Rubr. Gen. Miss, xx; Caer. Episc. L. I, cap. 12, n. 11; DD. 2600:
3868 ad 1; 4029 ad 1).
Tobalea superior exornari potest fimbriis seu reticulatis acu pictis,
ex eadem tobaleae materia vel ex gossypio vel etiam alia materia.
Ad supellectilem, quae benedici debet antequam ad usum sibi
proprium adhibeatur, Altaris tobaleae quoque pertinent (Rit. Rom.,
Tit. VIII, cap. XXI) et illis benedictionem impertire possunt qui
sub n. 509 enumerantur.
Tobaleae benedictae amittunt benedictionem : si usu ita tritae
sint ut refici nequeant; si scindantur in duas partes et alterutra ad
suum usum non sit idonea; si ad indecoros usus adhibitae vel si ad
publicani venditionem expositae fuerint (C. I. C. 1305, § 1).

>
I

388. — Nullae permittuntur coronides, ex quacunque materia
confectae, super extremas partes mensae Altaris ad tobaleas firmandas
tum quando Sacra peraguntur tum aliis temporibus, non obstante
antiquissima consuetudine (Caer. Episc. L. 1, cap. 12, n. 11;DD.4213
ad 1 ; 4253).
Contra coronidum utilitatis assertores optime Periodicum « Ephe­
merides Liturgicae» (an. 1908, pag. 148) sequentia scripsit: «Ex
quacunque coronides conficiantur materia, inconvenientia non
arcent, quae lex profecto praevidit; et sane: earum firmitas desi­
deratur, praesertim in longioribus mensurae Altaribus; sordes et
pulvis cum facilius super mensa coadunantur, tum difficilius expellun­
tur, et quae ita vitari praesumitur tobalearum deturpatio, facilius
admittitur; si orarum commaculatio deploranda est, non minus
deplorari oportet facillimam coronidum deturpationem: ligni vel
metalli crassities, legilis remotione, tum Missali, tum ipsi coronidi,
tum tobaleis potest offensionem gignere, si praesertim pueri
inserviant. Et, ab omni demum eiusmodi consideratione praescin­
dendo, suprema tobalea est Altaris operimentum, quod unice appa­
rere debet ».

389. — De Cruce. — Super Altare inter candelabra collocetur
Crux cum Imagine Crucifixi concinne et decore exculpta, quae ita
promineat ut a Celebrante et a fidelibus commode conspici possit.

Crux ita sit apte disposita ut non appareat res secundaria et quasi
ad ornamentum potius, quam ad cultum obiectum praecipuum.
Pro minoribus Altaribus hasta longior Crucis non minor sit
altitudine quadraginta centimetris, et brevior viginti duobus ut
praescriptum a S. Visitatione anno 1904 Romae habita; pro Altari
maiori Crux proportionaliter maioris sit magnitudinis.
Altare vero in quo adest magna Statua vel Tabula picta reprae­
sentans Crucifixi Imaginem, alia non indiget Cruce, dummodo
Crucifixus sit praecipua tabulae Imago et illam Celebrans, elevans
oculos in Missa, iuxta Rubricas, commode intueri possit.
Materia ex qua Crux conficitur esse debet eadem qua candelabra
conficiuntur (v. n. seq.).
Crux Altaris ex praecepto non benedicitur, sed si solemniter
benedicatur, haec benedictio Ordinario reservatur, qui tamen potest
eam cuilibet Sacerdoti committere. Privatim autem haec benedictio
a quolibet Sacerdote fieri potest sine ulla Ordinarii licentia (Rub.
Gen. Miss, xx; Caer. Episc. L. 1, cap. 12, n. 11; Rit. Rom. Tit. VI11,
cap. XXIV; Const. « Accepimus» Bened. XIV, die 19 lui. 1746;
DD. 1270 ad 2; 2143; 2621 ad 7; 2960 ad 3).
390. — De Candelabris. — Caeremoniale Episcoporum requirit
ut super Altare maius « adsint candelabra sex argentea, si haberi
possunt: sin minus ex aurichalco aut cupro aurato, nobilius fabricata,
et aliquanto altiora spectabilioraque his, quae ceteris diebus non
festivis apponi soient... Ipsa candelabra non sint omnino inter se
aequalia, sed paulatim, quasi per gradus ab utroque Altaris latere
surgentia, ita ut ex eis altiora sint immediate hinc inde a lateribus
Crucis posita » (Caer. Episc. L. 1, cap. 12, n. 11).
Sed ab hac praescriptione observanda excusat, si longa vigeat con­
suetudo candelabra inter se aequalia in Altari ponendi (D. 3035 ad 7).
In Festis duplicibus minoribus, semiduplicibus, infra Octavas, Fe­
riis Quadragesimae, Adventus, Quatuor Temporum, Vigiliarum « suf­
ficient in Altari quatuor candelae in candelabris; sed in Festis simpli­
cibus et Feriis per annum, duae» (Caer. Episc. L. 1, cap. 12, n. 24).
Pro diebus non festivis candelabra esse possunt ex aurichalco vel
aere, et tolerari possunt ex ligno deaurato vel argentato decore exculpta.
Feria sexta in Parasceve et in Officiis pro Defunctis nunquam
argentea sint candelabra, sed, vel ex aurichalco vel acre.
Quando Episcopus Ordinarius loci Missam pontificalem, non vero
de Requie, celebrat, tunc candelabra septem super Altari ponantur,
«quo casu Crux non in medio illorum, sed ante altius candelabrum

168

Pars I. - De quibusdam notionibus s. liturgiam respicientibus

in medio cereorum positum locabitur n (Caer. Episc. L. 1, cap. 12,
n. 12).
Tolerari nequit ut tempore Missae et Officiorum adhibeantur cande­
labra panno vel tela contecta, ne pulvere sordescant (D. 3059 ad 11).
Candelabra quae ad Altaris ornamentum adhibentur non collo­
centur, occasione funerum, circa feretrum, vel tumulum.
391. — De Tabellis Secretarum. — Tum in medio tum in
utroque Altaris latere ad Celebrantis commodum et adiumentum
appositae sint Tabellae, cornicibus decore ornatae, pro iis quae debet
memoriter recitare. Necesse est ut preces nitidis et speciosis litteris
impressae sint. Expleta Missa, Tabellae removendae sunt.
392. — De Vasculis Florum.— Sacrae Reliquiae vel Sanctorum
Imagines argenteae, sive ex alia materia, staturae competentis, vel
vascula cum floribus, frondibusque odoriferis aut serico contextis
vel ex solida et convenienti materia decore picta, statui poterunt al­
terne inter sex candelabra, et etiam inter candelabra et ipsam crucem
(Caer. Episc. L. 1, cap. 12, n. 12). Nunquam adhibeantur frondes et
flores ex bractea sive deaurata sive argentata sive picta, nec ex charta
picta; hae turpes imitationes quae nec Altaris dignitati nec bonae arti
conveniunt, arcendae sunt. Artefacti flores a Cardinali Urbis Vicario
per Notificationem diei XX iunii 1932 omnino prohibiti fuerunt.
Abstinendum tamen est ab Imaginibus et Reliquiis Sanctorum
collocandis quando SS. Sacramentum patenter adorationi expo­
nendum sit; itemque a floribus tempore Adventus et Quadrage­
simae (Dominica tertia illius et quarta istius exceptis) atque ab
Imaginibus tempore Passionis (D. 2365 ad 1; Caer. Episc. L. 2,
cap. 13, n. 2; cap. 20, n. 1 et 3). Si Feria secunda, tertia et quinta
post Dominicam tertiam Adventus canitur Missa de Feria (pro
qua repetitur Missa Gaudete de praecedenti Dominica) potest Altare
ornari floribus, nam in his Missis Diaconus et Subdiaconus utuntur
dalmatica et tunicella (Rub. Gen. Miss, xix, n. 6) et organa non
silent (D. 2365 ad 4). Nec florum vascula ad mentem Rubricarum
in Altari ponantur dum canitur Missa de Feria Quatuor Temporum
mense Septembri, aut Missa de Passione, quae Feria sexta per annum
alicubi celebrari solet, nec in benedictione candelarum dic 2 Februa­
rii (Rub. Gen. Miss.; /. c., D. 3922; IV, § 2).
Si functiones extraliturgicae scilicet benedictio cum SS. Sacra­
mento, preces novendiales vel triduanae etc., persolvantur diebus
quibus fit Officium de Dominica aut de Feriis tempore Adventus et
Quadragesimae, sicut et organorum sonitus permittitur (D. 2424

ad 4) ita vascula cum floribus super Altari collocari possunt. Et
etiam « occasione primae Communionis puerorum, vel ob devotionem
erga S. Joseph, mense martio, possunt Altaria ornari floribus et
pulsari organa etiam tempore Quadragesimae» (D. 3448 ad XI).
Prae oculis habeant Ecclesiarum Rectores verba quae circa
usum florum in ornatu Altaris in «Ephemerides Liturgicae», anno 1917.
p. 102, leguntur: « Ne fiant tales apparatus arbusculorum, et florum
ut Ecclesia vel Altare in viridarium seu hortum immutentur. Altare
praesertim, ne ultra quam citati loci liturgicorum codicum permit­
tunt, vasis florigeris aut floribus aliter dispositis occupetur. Locus igi­
tur florum super Altare est spatium inter candelabra: sit hoc satis ».
Ad ornamentum Ecclesiarum et Altarium, sobrie quidem adhiberi
queunt plantae, vel flores recentes, qui toto anno in non paucis
regionibus abundant, et quos pii fideles, secuta exhortatione, possunt
Ecclesiae offerre.
In Officiis pro Defunctis « Altare nullo ornatu festivo, sed sim­
pliciter, et nullis imaginibus, sed sola Cruce et sex candelabris paretur
(Caer. Episc. L. 2, cap. 11, n. 1).
393. — De Pallio. — Altare «pallio quoque ornetur coloris,
quoad fieri potest, diei Festo vel Officio convenientis» (Rub. Gen.
Miss, xx), nisi Altare ipsum lapide pretioso aut marmore concinne
exculpto ornatum sit; quo in casu, aliis ornamentis non indiget.
Pallium confici potest regulariter ex eodem panno qui in sacris
paramentis conficiendis adhibetur, scilicet ex panno serico, auro vel
argento intexto, vel sacris Imaginibus, frondibus ac floribus, sive
acu sive penicillo depictis, decore ornato. Et etiam confici potest
ex panno habente fulcimentum in gossypio, lana vel lino, sed ex
parte externa et intuentium oculis ex filo serico integre contecto
apparente; huiusmodi pallia praecipuis Ecclesiis minime conveniunt.
Non prohibentur pallia confecta ex corio, vel ex tabula lignea, vel
ex lamina argentea aut ex alio convenienti metallo deaurato vel argen­
tato in qua sacrae effigies aut symbola, bona arte, exculpta sint.
394. — De Tapeti. — Diebus solemnioribus « gradus omnes
Altaris inferiores cooperiantur aliquo amplo et pulchro tapeti ut,
si fieri potest, sint magis conspicui et ornati, quam reliqua pars
Presbyterii, quae pannis viridibus contegitur. Si vero tale tapete
amplum haberi non posset, saltem scabellum, seu suppedaneum
quod est proximum Altari, sit tapete aliquo coopertum » (Caer.
Episc. L. 1, cap. 12, n. 16). Aliis diebus tapete iuxta Festorum
qualitatem et Ecclesiae facultates super gradus extendi potest.

395. — De Lampadibus.— Iuxta Caeremoniale Episcoporum ante
Altare maius saltem tres lampades esse debent (/. c., n. 17),
quae, pro libito, sustentari possunt brachio ex metallo parieti
infixo ad similitudinem cornucopii vel suspendi ope cordularum
(D. 3576 ad 4).
Lampadarum forma, cum multiplex esse possit, prout temporum
cursus tulit, nulla quidem improbatur, modo Ecclesiae consuetudini
conveniat ». « Lampades pro Ecclesiarum ratione et dignitate ex
argento aut aurichalco, prout est ecclesiasticae consuetudinis, esse
possunt » (S. Carolus, Instr, fabr. Eccl., L. 2).
Vasa vitrea, quae decentia esse debent ac saepe a sordibus
purgata, viridis vel rubri coloris adhiberi possunt (D. 3576 ad 5).

396. — De Imagine Praecipua. — « Si Altare parieti adhaereat,
applicari poterit ipsi parieti supra Altare pannus aliquis caeteris
nobilior et speciosior ubi intextae sint Domini Nostri lesu Christi,
aut gloriosae Virginis, vel Sanctorum Imagines nisi iam in ipso pa­
riete essent depictae et decenter ornatae » (Caer. Episc. L. 1, cap. 12,
n. 13) vel in aedicula fabrefacta Statuae adessent.
Si Ecclesia dicata sit Sacratissimo Cordi lesu, quamvis in Altari
maiori SS. Eucharistia regulariter custodiatur, tamen Imago seu
Statua repraesentans D. N. L Christum detecto Corde, in eodem
Altari, non tamen supra Tabernaculum, collocari potest iuxta pru­
dens Ordinarii iudicium (D. 4401 ad 1 ), et durante expositione SS. Sa­
cramenti detecta manere potest (D. 3599 ad 3) dummodo non agatur
de Oratione XL Horarum (« Instr. Clement. » § 3).
Quamvis Tituli Imago super Altare absolute non praecipiatur,
tamen si in maiore Altari apponenda est, eadem esse debet ac Ec­
clesiae Tituli (DD. 2752 ad 5 et 7; 4191 ad 4).
397. — De Baldachino. — « Desuper vero (Altaris) in alto
appendatur umbraculum, quod baldachinum vocant, formae qua­
dratae, cooperiens Altare et ipsius Altaris scabellum, coloris caeterorum paramentorum. Quod baldachinum etiam supra statuendum
erit, si Altare sit a pariete seiunctum, nec supra habeat aliquod
ciborium ex lapide aut ex marmore confectum» (Caer. Episc. L. 1,
cap 12, n. 13).
« Quamquam vero varia appellatio ciborii, hic certe nihil aliud
significat, quam turritam aediculam quatuor columnis innixam
Altari impositam, ut videre hodieque est Romae in variis Basilicis
ac praesertim S. Petri, S. loannis Laterani et S. Mariae Maioris»
(Catalanus, Comment, in Caer. Episc., in hoc loco, IV).

Baldachinum confici potest etiam ex ligno deaurato et formam
exhibere vel plurium angulorum vel regiae coronae, dummodo Altare
penitus cooperiat.
398. — De Throno Episcopali. — Thronus Episcopi in Ecclesia
cathedrali debet esse fixus et immobilis: locandus est vel in cornu
Evangelii vel parieti adhaerens e regione Altaris. Locandus in cornu
Evangelii si Altare adhaereat parieti vel ab eo modice sit separatum,
et in casu Canonicorum sedilia ad ingressum Chori seu Presbyterii
ponuntur, sed non longe a Throno. Si vero Altare sit in medio, Thro­
nus collocandus est e regione Altaris adhaerens parieti, et Canoni­
corum sedilia hinc inde inter Thronum et Altare (Caer. Episc. L. 1,
cap. 13, n. 1 et 2; DD. 131 ad 2; 2471 ad 5).
Forma eius erit praealta et sublimis, sive ex ligno sive ex marmore
aut alia materia, fabricatus in modum cathedrae; tres tantum
gradus habere debet, et, praeter gradus, suppedaneum habere potest
(Caer. Episc., L. 1, cap. 13, n. 3; D. 2331 ad 7).
« Per suppedaneum autem hic concessum debet intelligi quidam
gradus taliter cathedrae aptatus ut pedes stantis aut sedentis Anti­
stitis non multum excedat, gradus superioris planitie ante et circa
tale suppedaneum libera remanente, ita ut inde sedeant Canonici
et in anteriori parte locum habeat Episcopus ad accipienda para­
menta » (Catalanus, Comment, in Caer. Episc., L. 1, cap. 13,
n. 3, VII). Hoc suppedaneum ita moderandum est ut in altitudine
pro quarto gradu reputari non possit (/. c.). Thronus altior Canoni­
corum sedilibus et inferior mensa seu suppedaneo Altaris esse debet
(D. 2049 ad 25).
Suppedaneum, planities et gradus pannis aut tapetibus tegendi
sunt, sed non licet tapete in gradibus Throni sterni quando Altaris
gradus nudi remanent (DD. 569; 574).
Convenit ut Thronus semper sit ornatus serico panno vel alia
materia coloris convenientis Officio diei, non vero aurei coloris
nisi Episcopus sit Cardinalis.
Super Throno baldachinum formae quadratae eiusdem materiae et
coloris tegumenti Throni, Episcopum et tres Canonicos assistentes
cooperiens appendi debet « dummodo et super Altari aliud simile vel
etiam sumptuosius appendatur; nisi ubi super Altari est ciborium
marmoreum, vel lapideum; quia tunc superfluum est, nec aptari
commode potest» (Caer. Episc. L. 1, cap. 13, n. 3).
In aliis Ecclesiis dioecesis Thronum fixum retinere non licet.
Erigendus tamen est Thronus etiam in Ecclesiis Regularium quando

Episcopus sacra solemniter peragit (DD. 492; 791 ad 4; 1209; 1290
ad 1; 2212; 2471 ad 5; 2712).

399. — De Faldistorio. — Faldistorium est sedes pontificalis
ampla, plicatilis, absque fulcimento ad declinandum dorsum:
operiendum est undique ad terram serico coloris paranientorum;
super illud collocatur unum cussinum, alterum ante illud ponitur
quando Celebrans genuflectere debet.
400. — De Scamno pro Celebrante et Ministris Sacris. —
Caeremoniale Episcoporum (L. l,cap. 12, n. 22) praecipit ut in cornu
Epistolae collocetur scamnum oblongum pro Celebrante, Diacono et
Subdiacono.
« Huius scamni Caeremoniale nec formam praescribit nec ornatum,
quae duo accidentalia sunt et varia esse possunt iuxta diversas
Ecclesiarum consuetudines: dummodo certos intra fines coerceantur.
Scamni nomen genericum est, et aeque potest intelligi tam de sca­
bello oblongo, quam de lignea pariter oblonga sede cum suo postergali; excludit vero sedes camerales» (Adnot, super Decr. 2631 ; vol. IV.
pag. 243).
Scamnum istud neque aliquod suppedaneum, neque gradus
habere potest (DD. 977; 2135 ad 2; 2631 ad 3); sed cooperiri potest
panno viridi, vel violaceo colore pro qualitate temporis, vel etiam
colore Officio congruente. In Officiis pro Defunctis et in Feria Sexta
in Parasceve sit omnino nudum.
S. Rituum Congregatio interdixit variis Decretis ne sedes came­
rales Scamno substituerentur, declarans consuetudinem illam esse
improbandam (DD. 2621 ad 6; 3104 ad 4; 3804 ad 11).

401. — De Abaco. — Abacus, semper in cornu Epistolae collo­
candus, confici potest ex ligno vel ex marmore, absque gradibus
et in eo Crux vel aliqua Imago ponenda non est. Abacus cooperien­
dus est mappa linea alba ita oblonga ut ad terram pertingat; in
Officiis vero pro Defunctis et in Feria Sexta in Parasceve coope­
riendus est in parte superiori tantum. Si abacus sit ex ligno vel
marmore, affabre elaborato, tobalea cooperiri potest tantum mensa,
in omnibus Officiis.
402. — De Choro. — Chorus, lato sensu, est locus seclusus can­
cellisque septus in quo Altare maius extat; stricto sensu est locus
quo sive Canonici in Ecclesiis cathedralibus et collegialibus, sive
Clerus in aliis Ecclesiis, sive Religiosi in Ecclesiis conventualibus,
utuntur pro cantu vel recitatione divini Officii et pro sacris Functio­
nibus assistentia.

«Chori locus a populi statione, ut vetus structura et disciplinae
ratio ostendit, seclusus, cancellisque septus, cum ad Altare maius
esse debeat, sive ab anteriori parte (ut antiqui instituti est) illud
circumdet, sive a posteriori sit usque adeo late longeque, ubi pro
situs spatio potest, patere, etiam in hemicycli, vel in alterius formae,
pro ratione Cappellae Ecclesiaeve, modum, architecti indicio, debet,
ut et amplitudine et ornatu item decenti, Ecclesiae dignitati, Clerique
multitudini apte respondeat» (S. Carolus, Instr. jabr. Eccl., lib. I).
Chorus extruendus est sedibus ligneis coniunctis in modum
unius corporis, absque umbraculis ad instar baldachini, aliquantulum
super pavimentum eminentibus, sed ita ut in cathedralibus Ecclesiis,
Ordinarii Thronus iisdem altior et superior sit atque superemineat
(D. 2049 ad 25).
Si Thronus e regione Altaris collocatus sit, Canonicorum sedes,
ut sub n. 398 diximus, hic inde disponuntur inter Thronum et Al­
tare; et in casu prima Dignitas sedet in primo stallo ad dexteram
Throni, secunda Dignitas, si adsit, vel Dignior Canonicorum in
primo stallo ad sinistram Throni, Dignitas vel Canonicus qui sequi­
tur, in secundo stallo ad dexteram Throni et sic deinceps. Si vero
Thronus in cornu Evangelii sit, tunc Canonicorum sedes collocantur
ad ingressum Chori seu Presbyterii ita tamen ut Thronus a Canonico­
rum sedibus non longius separetur (D. 214 ad 2); et in hoc casu prima
Dignitas sedet in primo stallo in cornu Evangelii, secunda, si adsit, vel
Canonicus Dignior in primo stallo in cornu Epistolae et sic deinceps.

Articulus III.
De ornatu Altaris SS. Sacramenti.

403. — SS. Eucharistia «custodiatur in praecellentissimo ac nobi­
lissimo Ecclesiae loco ac proinde regulariter in Altari maiore, nisi aliud
venerationi et cultui tanti Sacramenti commodiuset decentius videatur,
servato praescripto legum liturgicarum quod ad ultimos dies Hebdo­
madae maioris attinet. Sed in Ecclesiis cathedralibus, collegiatis
aut conventualibus in quibus ad Altare maius chorales Functiones
persolvendae sunt, ne ecclesiasticis Officiis impedimentum affe­
ratur, opportunum est ut sanctissima Eucharistia regulariter non
custodiatur in Altari maiore, sed in alio Sacello seu Altari.
« Curent Ecclesiarum Rectores ut Altare in quo Sanctissimum
Sacramentum asservatur sit prae omnibus aliis ornatum, ita ut suo
ipso apparatu magis moveat fidelium pietatem et devotionem »
(C. I. C. 1268, § 2, 3, 4).

174

Pars I. - De quibusdam notionibus s. liturgiam respicientibus

« Indecentissimum enim foret si Sanctorum Sacella, in quibus
non exstant nisi ipsorum Imagines vel ad summum aliquae exuviae,
potiori cultu prosequeremur, quam locum quem Sanctorum omnium
Dominus Christus Dominus sua reali praesentia inhabitat... Arguendi
nihilominus sunt, qui, postquam in festis praesertim Sacellum Sancti
aurea atque argentea supellectili instruxerunt, Altare Sanctissimi
Sacramenti simplicissimo apparatu exornant..... Hoc plane indecen­
tissimum est, et a Christiana pietate longe alienum, adeoque emen­
datione dignum - (Catalanus, Comment, in Caer. Episc., vol. I,
pag. 263).

404. — De Tabernaculo. — Tabernaculum, quod benedicen­
dum est priusquam in illo SS. Sacramentum recondatur, inamovibile in media Altaris parte positum (C. I. C. 1269, § 1), esse debet
eleganter confectum ex solido ligno, extra deauratum vel aliquo
colore pulchre depictum; potest esse ex alia solida materia et pre­
tiosa ut ex metallo aut marmore. Tabernaculum vero marmore
extructum, debet esse intrinsecus tabulis ligneis circumamictum ad
arcendam humiditatem (D. 3697 ad 13 et S. Carolus Borr., Instr,
fabr. Eccl., L. I. cap. 13).
405. — Sit Tabernaculum undequaque clausum et muniatur
ostiolo valido ac duplici, si fieri potest, validisque clavibus clauso.
Nisi argenteae, sint claves ex metallo deaurato vel deargentato,
sericis funiculis vel catenulis argenteis suspensae. Decet ut duae aliae
habeantur claves, ne si alterae amittantur vel frangantur ad fabrum
recurrendum sit ut Tabernaculum aperiatur. Claves Tabernaculi
nec super Altare relinqui nec ulli laico credi debent, sed diligentissime
custodiri « onerata graviter conscientia Sacerdotis qui Ecclesiae
vel Oratorii curam habet» (C. 1. C. 1269, § 4).

406. — Forma Tabernaculi potest esse vel rectangula vel sexan­
gula, vel quadrata vel rotunda prout decentius et religiosius accom­
modata videbitur ad Ecclesiae formam (S. Carolus, toe. sup. cit.).
In summitate Tabernaculi potest esse Imago Christi gloriose
resurgentis, vel sacra vulnera exhibentis; vel si in Altari exiguae
alicuius Ecclesiae per Tabernaculi occupationem congruus locus
Cruci esse non possit ea pro alia sacra Imagine in Tabernaculi sum­
mitate affigatur (S. Carolus Borr., loc. cit.', Gavantus, Tom. I, P. V,
De mensuris). Nunquam Crux collocetur ante ostiolum Taberna­
culi (D. 4136 ad 2).
3

407. — Tabernaculum debet esse amplum pro dignitate et ma­
gnitudine rationeve Ecclesiae, ita tamen spatiosum ut continere
possit duas Pyxides cum Capsula maioris Hostiae vel Ostensorio
(S. Carolus, loc. cit.).
Intus si auro non sit illitum, serico panno albo circumvestiatur
vel laminis deauratis exornetur (DD. 3254 ad 8; 3709). Corporale
stratum et bene extensum continuo retineatur ac saepe mutetur
ob munditiem.

408. — Tabernaculum debet esse ab omni alia re vacuum, ideoque,
praeter SS. Eucharistiam et vasa sacra quae eam continuerint et
nondum sint purificata, nihil in eo reponere licet, non Calicem,
non parvam Pyxidem ad Viaticum deservientem, aut aliud quidpiam utcumque sacrum videatur (S. C. Episc. et Reg. 3 Maii 1693).
Nihil etiam supra Tabernaculum collocare, praeter Crucem, fas
esto; non candelabra, non vasa cum floribus, non Reliquias San­
ctorum vel ipsius Sanctae Crucis aut alterius Instrumenti Passionis
Dominicae, non sacras Imagines (DD. 2740 ad 1).

409. — De Conopeo. — Tabernaculum, licet pretiositate insigne,
tum ratione materiae, tum artis, tegendum est iuxta praescrip­
tionem Ritualis Romani (Tit. IV, cap. I, n. 6), Conopeo, quacumque
contraria consuetudine non obstante (DD. 3035 ad 10; 3520; 4137),
quia Tabernaculum non est institutum ut videatur, sed ut SS. Sacra­
mentum recondat.
Conopeum confici potest ex serico vel ex panno contexto gos­
sypio vel lana vel cannabe, et erit coloris albi aut coloris convenientis
Officio diei, mutato tamen colore nigro in violaceo (D. 3035 ad 10).
Eiusdem coloris Conopei et pallium esse debet. Tolerandus est
usus Tabernaculum intus velo seu cortina serica etiam argento aut
auro intexto ornari, dummodo Conopeum apponatur (D. 3150).
410. — De vasculo pro digitorum ablutione. — Super Altaris
mensam prope Tabernaculum adsit vasculum, vel ex metallo vel ex
vitro cum suo operculo, aqua munda, quae saepe renovanda est et
antiqua in sacrario proiicienda, repletum pro digitorum ablutione;
apud vasculum collocandum est purificatorium ad abstergendos digitos.
Pro administratione S. Communionis tobaleae super cancellos
extendi debent.
411. — De Lampadibus. — Ante Altare plures lampades, numero
semper impari, iuxta Caeremoniale Episcoporum (L. l,cap. 12, n. 17)
saltem quinque esse debent, quae omnes accendendae sunt tantum

diebus solemnioribus; reliquis diebus ad minus tres tota die accensae,
sed una saltem lampas diu noctuque continenter luceat, nutrienda
oleo olivarum vel cera apum; ubi vero oleum olivarum haberi ne­
queat, Ordinarii loci prudentiae permittitur ut aliis oleis commu­
tetur, quantum fieri potest vegetalibus » (C. I. C. 1271).
Ob plurium Ordinariorum instantiam, attentis peculiaribus cir­
cumstantiis sive ordinariis sive extraordinariis ex bello ortis, iisque
perdurantibus, per Decretum S. R. C. diei 23 Februarii 1916 pru­
denti Ordinariorum indicio cum facultatibus necessariis et oppor­
tunis benigne remisit potestatem concedendi pro lampade quae
diu noctuque continenter collucere debet coram SS. Sacramento,
usum lucis electricae sed, ultimo loco, scilicet in defectu olei olivarum,
aliorum oleorum vegetalium, cerae apum sive purae sive mixtae,
(D. 4334). In his locis ubi eaedem perdurant causae adhuc permis­
sione hac uti licet.
Lampas, quae coram SS. Sacramento continenter lucere debet,
sustentari potest brachio ex metallo confecto et parieti infixo ad
similitudinem cornucopiae, vel suspendi ope cordularum, dummodo
intra et ante Altare continuo ardeat (D. 3576 ad 4).
Circa huius Altaris ornatum pervide quod diximus de ornatu
Altaris maioris (v. n. 385 et seqq.), sed candelabra nigri coloris non
toleranda cum SS. Sacramentum in Tabernaculo adsit.
Articulus IV.

De Altarium minorum ornatu.

412. — Altaria minora duos saltem habeant gradus, nempe
gradum unum sub suppedaneo; admittuntur tamen Altaria minora
cum suppedaneo tantum.
Praeter Crucem Altaria minora « habeant quaelibet saltem duo
candelabra» (Caer. Episc. L. 1, cap. 12, n. 16), et absolute super
Altare in Missae celebratione, nec sufficiunt si hinc et hinc parieti,
Altare fere tangenti, infixa (D. 3137 ad 1).
In praecipuis vero Ecclesiis conveniens est, praesertim si ampla
sint haec Altaria, ut quatuor et etiam sex habeant candelabra, inter
quae statui poterunt vascula cum floribus vel Reliquiae vel Sanctorum
Imagines.
Diebus autem solemnioribus pallio ornentur et gradus aliquo tapete
cooperiantur. Ante illa «singulae possunt lampades appendi, quae
quidem in praecipuis Festis, saltem dum Vesperae et Missa solemnis de­
cantantur, continue ardeant (Caer. Episc. L. 1, cap. 12, n. 16 et 17).

413. — Si Altaria fixa sint, quamvis super illa Tituli Imago vel
Statua non praecipiatur, tamen si aliqua Imago vel Statua collocanda
sit, eadem ac ipsius Tituli esse debet, qui nequit absque apostolico
induito mutari (C. L C. 1201, § 1); si vero mobilia sunt et Titulum
habeant, tunc si collocanda sit Imago vel Statua, conveniens est ut
eadem ac ipsius Altaris Tituli sit, qui ex Ordinarii licentia mutari
potest. In huiusmodi Altaribus praeter Tituli Imaginem alia Imago
apponi potest de Ordinarii licentia.
Nisi Altaria minora ex Apostolicae Sedis induito dedicata sint
Beatis, eorum Imago vel Statua super illa apponi nequit.

414. — Praescriptio appendendi super omnia Altaria baldachinum hodie urget tantum pro Altari maiori et pro eo in quo
SS. Sacramentum asservatur, si aliud sit ab Altari maiori.
415. — Regulas traditas circa Ecclesiae et Altaris ornatum,
praesertim Ecclesiarum Rectores prae oculis habeant, quando agatur
de extraordinariis solemnitatibus, uti centenariis commemorationibus,
solemniis sive triduanis sive octiduanis quae in honorem alicuius
Sancti vel Beati celebrantur infra annum a beatificatione vel a
canonizatione, in expositione SS. Sacramenti pro Eucharisticis
Conventibus etc.; quibus in casibus persaepe et super Altare multi­
pla ac ingentia candelabra apponuntur, quae non solum impediunt
ut in ea Missae Sacrificium iuxta liturgicas praescriptiones decenter
celebrari possit, sed etiam bonae arti et recto aestheticae sensui
minime conveniunt; itemque Ecclesiae ornatus est aulicus, thea­
tralis et indecorus magna et inutilis expensa, pietati detrimento ita
ut nonnulli Ecclesiam adeuntes, prius nimia luce obcaecati, dein
attoniti ad illum aulicum ornatum contemplandum, nec tantisper
genuflectant ad SS. Sacramentum adorandum multoque minus
ad venerandum Sanctum cuius dies solemnis agitur.
CAPUT XXXV.
•·
DE SACRARIO

416. —· Sacrarium est locus, regulariter prope Altare maius,
in quo adunantur Clerici et pro sacris functionibus parantur;
propterea omnes in eo servare debent modestiam, gravitatem, et
silentium, quae maxime et sacras actiones et clericale officium
decent, memores moniti Scripturarum « Ante orationem praepara ani­
mam tuam» (Eccli. XVIII, 23).

Crux cum Imagine Crucifixi in eius praecipua pariete adsit,
et sub ea collocetur mensa pro sacris paramentis assumendis
ad cuius pedes solidum ac decens ligneum suppedaneum ponatur.
In Sacrario principalium Ecclesiarum adsint aliae mensae sufficientes
pro numero paramentorum quae sunt extendenda, et Clericorum
qui Ecclesiae addicti sunt.
Adsint quoque genuflexoria ac tabellae Orationum pro praepa­
ratione ad Missam ac gratiarum actione post Missam.
In Sacrario, una cum tabula oraria pro sacris functionibus, expo­
sitae sint tabulae legatorum etc. ad normam Synodalium constitu­
tionum; in pariete collocari possunt Imagines Summi Pontificis
et Ordinarii loci.
Loco autem opportuno decens vas aquarum exstruatur et appo­
nantur proxime lintea, pro manuum abstersione, quae saepe commu­
tanda sunt.
In Sacrario, nisi adsint alia loca tuta ac decentia, custodiantur
vasa sacra, vestes sacrae et supellex necessaria ad divinum cultum
exercendum, exstructis ad id opportunis armariis numero et ampli­
tudine sufficientibus, validisque vectibus et clavibus obseratis.
Conveniens est ut in Ecclesiis cathedralibus et collegiatis alterum
sit Sacrarium pro Canonicis, et ad id inservire potest ipsa aula capi­
tularis, alterum pro reliquis de Clero.

CAPUT XXXVI.
DE

ARCHIVO

417. — In omnibus Ecclesiis habeatur Tabularium seu Archivum, cuius clavis ab aliquo ecclesiastico maxima cum diligentia
custodienda est. Si desit locus tutus et conveniens atque ab
intemperiis protectus, ne documenta intus reposita pereant, Archi­
vum in Sacrario statui potest.
418. — In Archivo servanda sunt omnia documenta quae ad
administrationem spiritualem et temporalem Ecclesiae pertinent
scilicet:
1. - Exemplaria Bullarum, Decretorum, Litterarum Apostolicarum et Rescriptorum circa administrationem sive spiritualem
sive temporalem Ecclesiae, edita et a Cancellaria Ordinariatus
transmissa;

I

II. - Decreta et Epistolae Ordinarii;
III. - Exemplar Codicis luris Canonici, Actorum Concilii Pro­
vincialis et Constitutionum Synodalium;
IV. - Catalogum Indulgentiarum quae Ecclesiae concessae sunt;
V. - Catalogum Sacrarum Reliquiarum cum documentis circa
earum authenticitatem;
VI. - Liber in quo descripta sint singula onera sive perpetua sive
temporalia eorumque implementum et eleemosynae (C. I. C. 1549, §2);
VII. - Documenta et instrumenta iura temporalia Ecclesiae
comprobantia (/. c., 1523, 6°);
VIII. - Documentum de peracta consecratione vel benedictione
Ecclesiae (/. c., 1158);
IX. - Accuratum ac distinctum inventarium rerum immobi­
lium, rerum pretiosarum, aliarumve cum descriptione atque aesti­
matione earumdem (/. c., 1522, 2°); praeterea exemplaria rerum arte
et vetustate praestantium ope photographicae artis reproducta.
419. — Si Ecclesia sit cathedralis vel collegiata, a Capitulo in
proprio Archivo acta et statuta capitularia custodiantur. Item a
Parocho, si Ecclesia paroecialis, iuxta praescriptum canonis I.C.470,
§ 1, custodiantur in Archivo libri paroeciales.

CAPUT XXXVII.
DE

COEMETERIIS
Articulus I.

De quibusdam generalibus notionibus.
420. — Coemeterium est locus benedictus undique apte clausus
et caute custoditus in quo fidelium cadavera sepelienda sunt (C. I. C.
1205, § 1; 1210).
« In Ecclesiis cadavera ne sepeliantur, nisi agatur de cadaveribus
Episcoporum residentialium, Abbatum vel Praelatorum nullius in
propria Ecclesia sepeliendis, vel Romani Pontificis, regalium persona­
rum aut S. R. E. Cardinalium» (/. c., 1205, § 2).
Animadvertendum est hoc in canone:
I. - «Vox autem Ecclesia, attento legis fine et perspectis legibus
liturgicis, accipi debet sensu lato, nimirum pro quolibet loco sacro
cultui divino publice exercendo destinato, signanter pro Oratoriis

semipublicis ad normam can. 1193. Lex eniin aliter non cavet nisi de
sepulcro familiari seu gentilicio ac de aediculis Coemeteriorum
de quibus in can. 1190» (S. C. Cone. «SS. Conceptionis de Chile et
aliarum. Sepulturae», 10 Decemb. 1927, n. 1).
II. - Nomine cadaverum non solum corpora adhuc integra et
incorrupta intelligi debent, verum etiam corpora plus minusve iam
dissoluta et corrupta, seu generatim exuviae (Cfr. Bened. XIV, De
Serv. Dei Beat., Lib. IV, part. II, cap. 22 ss.).
Lex ecclesiastica cineres et ossa cadaveribus plane aequiparat
quoad locum benedictum ubi sepelienda sunt, et quoad ritum sa­
crum sive funus quod in eorundem translatione ac tumulatione
peragi potest (DD. 3344; 3693). S. C. S. Officii die 3 Aug. 1897 decla­
ravit ipsa membra corporis humani amputata, in loco sacro sive
benedicto esse sepelienda.
Ergo vocabulum cadaver de quo in can. 1205, § 2 accipiendum
est lato sensu, ita ut comprehendat etiam ossa et cineres et ampu­
tata membra (Cfr. S. C. C. « SS. Conceptionis de Chile et aliarum.
Sepulturae», 10 Decemb. 1927).
Nec cor a cadaveribus extractum et in vitrea ampulla clausum
in visibili loco et inter flores ordinarie collocata, conservari potest
in loco sacro (D. 3982).
III. - «Nomine personarum regalium in regionibus ubi democratia viget, etiam personae supremum dominium actu obtinentes, ut,
e. g. praesides Rerumpublicarum, comprehendi posse videntur; per­
sonae enim hae regales aliquo modo sunt, quia nempe de facto
populum regunt.
« Personae autem regales sunt illae quae actu populum regunt;
nec ultra hos limites, vel summum, ultra consanguineos primi
gradus extendi posse privilegium videtur » (P. Matthaeus a Coronata,
De loc. et temp, sacr., pag. 141, n. 138).

421. — Circa modum sepulturae in Ecclesiis notandum est
requiri omnino ut capsa seu sarcophagus sub terra deponatur, seu
ut sepultura tantummodo humi detur.
« Uni Romano Pontifici privilegium est ut sepultura non humi,
sed in loco elevato fiat » (ibid.).

422. — « Ius est catholicae Ecclesiae possidendi propria Coe­
meteria.
« Sicubi hoc Ecclesiae ius violetur nec spes sit ut violatio repa­
retur, curent locorum Ordinarii ut Coemeteria, societatis civilis
propria, benedicantur, si, qui in eis condi solent, sint maiore ex parte

catholici, aut saltern ut in eis catholici spatium habeant, idque
benedictum, sibi reservatum » (C. I. C. 1206, § 1 et 2).
423. — Debito semper in honore et reverentia Coemeteria ha­
beantur, ut sacris convenit locis; propterea ad violationis et profana­
tionis pericula vitanda, alto muro claudantur undique. Qui cadavera
vel sepulcra mortuorum ad furtum vel alium malum finem violaverit,
interdicto personali puniatur, sit ipso facto infamis, et clericus prae­
terea deponatur » (C. I. C. 2328). Crux in medio emineat, nec sacra
Aedes vel saltem Sacellum in eis desiderentur.

424. — Coemeteriorum custodes sint viri bonis moribus praediti,
iustum honestumque salarium percipiant, et munus suum cum gravi­
tate et pietate adimpleant. Curandum est ab eis ut semper decus
et ordo in his locis sit, sed cavendum pariter ut Coemeteria vehit
voluptuarii horti colantur.
425. — « Caveant Ordinarii locorum, parochi ac Superiores, ad
quos spectat, ne in coemeteriis epitaphia, laudationes funebres
ornatusque monumentorum quidquam prae se ferant a catholica
religione ac pietate absonum » (C. I. C. 1211).

426. — « Proposito dubio: — An aliquid obstet, quominus
lampades etiam electricae ardeant supra sepulcra defunctorum in
Christo quiescentium in Coemeteriis rite benedictis, — S. Rituum
Congregatio, audito specialis Commissionis voto, respondendum
censuit: Non obstare in casu, et ad mentem.
«Mens est, ut haec lux, sicut florum ornatus sepulcris appositus,
non sit tantum officium humanitatis et solatium vivorum, sed
horum in carnis resurrectionem et vitam aeternam, fidei catholicae
testimonium et professio. Insuper nullum afferri debet detrimentum
supplicationibus, quae, iuxta dogma catholicum, praecipue prosunt
fidelibus defunctis, nempe sive Altaris, sive orationum, sive eleemo­
synarum sacrificia » (D. 4378).
Si possibile est, ad caput tumuli cuiusque defuncti Crux collo­
cetur una cum inscriptione nominis, ut ab aliis defunctis distinguatur.
427. — Coemeterium aliud est parocciale aliud religiosum
(C. I. C. 1208, § 1 et 2).
Coemeterium, ut hodie praesertim in civitatibus contingit, plu­
ribus paroeciis commune esse potest, et in casu quilibet Parochus
istud Coemeterium ac si suae paroeciae Coemeterium esset conside­
rare debet.
13 — Μοκεττι, Ik s. Functionibus · I.

Coemeterium religiosum illud est quod ad religionem exemptam
etiam laicalem et votorum simplicium pertinet, nam Codex absque
ulla restrictione de religiosis exemptis loquitur.

428. — Ordinarius loci permittere potest, ut, extra Coemeterium
commune, Capitula, Confraternitates, Piae Uniones et aliae personae
morales erigant proprium sepulcrum, quod ad instar Coemeterii
benedicatur. Quo in casu non habetur Coemeterium proprie dictum,
sed sepulcrum privatum extra Coemeterium commune, et suffi­
cere videtur benedictio tumuli ut in Rituali Romano (Tit. VI, cap. Ill,
η. 12); non vero danda est benedictio sive solemnis sive simplex
quae constitutiva est.

429. — «Sepulcra Sacerdotum et Clericorum, ubi fieri potest,
a sepulcris laicorum separata sint, ac decentiore loco sita; prae­
terea, ubi id commodum fuerit, alia pro Sacerdotibus, alia pro infe­
rioris ordinis Ecclesiae Ministris parentur» (C. I. C. 1209, § 2 et
Rit. Rom. Tit. VI, cap. I, n. 21).
430. — «... Curent Parochi, ut, iuxta vetustam et laudabilem
Ecclesiarum consuetudinem, parvulorum corpuscula non sepeliantur
in communibus et promiscuis Coemeteriorum sepulturis; sed ut pro
illis in paroecialibus Coemeteriis, quatenus commode fieri potest,
speciales et separatos ab aliis loculos et sepulturas habeant, in quibus
non sepeliantur nisi infantes vel pueri, qui ante usum rationis obierint
et baptizati fuerint» (Rit. Rom.Tit. VI, cap. VI, n. 1 ; C. I.C. 1209,§3).
431. — «Praeter Coemeterium benedictum alius, si haberi
queat, sit locus, clausus item et custoditus, ubi ii humentur quibus
sepultura ecclesiastica non conceditur» (C. I. C. 1212).
Si vero distinctus locus haberi nequit, tunc ante Coemeterii
benedictionem designetur pars aliqua extrema ipsius Coemeterii
in duas quae dividatur partes, quarum una pro infantium non baptizatorum sepultura inserviat, altera pro sepultura acatholicorum
aliorumque qui forte sepultura ecclesiastica privantur.
432. — Iuxta Rituale Romanum (Tit. VI, cap. 11) et Codicem
luris Canonici (can. 1240), ecclesiastica sepultura privantur, nisi
ante mortem aliqua dederint poenitentiae signa:
1. Notorii apostatae a Christiana fide, aut sectae haereticae
vel schismaticae aut sectae massonicae aliisve eiusdem generis
societatibus notorie addicti;
2. Excommunicati vel interdicti post sententiam condemnatoriam vel declaratoriam;

3. Qui se ipsi occiderint deliberato consilio;
4. Mortui in duello aut ex vulnere inde relato;
5. Qui mandaverint suum corpus cremationi tradi, etiamsi
crematio non sequatur ob heredum voluntatem (Ex Resp. Pont.
Comm. ad Can. Cod. interpr., die 10 Novemb. 1925);
6. Alii peccatores publici et manifesti.
«Occurrente praedictis in casibus aliquo dubio, consulatur, si
tempus sinat, Ordinarius; permanente dubio, cadaver sepulturae
ecclesiasticae tradatur, ita tamen ut removeatur scandalum
(C. I. C. 1240, § 2).
Praeterea « ad sepulturam ecclesiasticam non sunt admittendi
qui sine baptismo decesserunt » (C. I. C. 1239, § 1 et Rit. Rom., /. c.).
433. — « Excluso ab ecclesiastica sepultura deneganda quoque
sunt tum quaelibet Missa exsequialis, etiam anniversaria, tum alia
publica officia funebria» (Rit. Rom. Tit. VI, cap. Π, n. 4).
Quod si forte civilis loci auctoritas, Ecclesiae infensa, vi exigat
ut defuncti ecclesiastica sepultura privati ad Ecclesiam deferantur
ad exequias persolvendas, et eorum corpora vel cineres in Coeme­
teriis benedictis serventur, ne desint Sacerdotes ad quos spectat,
qua par est animi fortitudine huic apertae Ecclesiae iurium viola­
tioni obsistere, emissaque congrua protestatione, ab omni abstineant
interventu. Tum, data occasione, praestantiam, utilitatem ac subli­
mem ecclesiasticaesepultmaesignificationem seu privatim seu publice
praedicare ne cessent, ut fideles, Ecclesiae intentionem apprime
edocti, a delictorum de quibus in can. 1240 impietate deterreantur
(Cfr. instruet. S. C. S. Off. 19 lun. 1926).
434. — « Catechumeni, qui nulla sua culpa sine baptismo mo­
riantur, baptizatis accensendi sunt» (C. I. C. 1239, § 2).
Articulus II.

De Coemeteriorum benedictione, violatione et reconciliatione.

435. — Benedictio Coemeterii duplex est: solemnis et simplex
(C. I, C. 1205, § I).
1. - Solemnis Benedictio ea est quae fit iuxta ritum descriptum
in Pontificali Romano (Pars II « De Coemet, bened.») et spectat
ad Ordinarium territorii, dummodo charactere episcopali sit insi­
gnitus, in quo Coemeterium reperitur. Vicarius Generalis, etsi
charactere episcopali decoretur, absque speciali mandato, benedi­
ctionem hanc dare nequit (C. 1. C. 1155, § 1).

II, - Benedictio simplex ea est quae fit iuxta ritum descri­
ptum in Rituali Romano (Tit. VIII, cap. XXIX) et pariter spectat
ad Ordinarium territorii, dummodo Coemeterium non pertineat ad
religionem clericalem exemptam, quo in casu haec benedictio spectat
ad Superiorem maiorem illius religionis.
Ordinarius autem territorii et Superior maior quemlibet sacer­
dotem, iuxta proprium ius, ad hoc delegare possunt (C. I. C. 1156).
436. — Si in Coemeterio civili obtineri nequit spatium reser­
vatum et benedictum pro catholicis, tunc toties quoties singuli
tumuli iuxta ritum Ritualis Romani (Tit. VI, cap. Ill, n. ^benedi­
cantur (C. I. C. 1206, § 3).

437. — Quod de Ecclesiarum violatione diximus (v. n. 345)
applicetur etiam Coemeteriis (C. I. C. 1207) benedictione consti­
tutiva benedictis, non vero Coemeteriis in quibus singuli tumuli
benedicti sunt.

I

438. — Reconciliatio Coemeterii est ritus quo Coemeterium
certe violatum pristinae restituitur benedictioni, ut fidelium cada­
vera in eo sepeliri possint; et peragendus quam citissime poterit.
Hic ritus invenitur:
I. - In Pontificali Romano:
a) si Coemeterium sollemniter benedictum fuerit, pro
circumstantiis adhibendus est ritus descriptus vel sub titulo «£>r
Ecclesiae et Coemeterii reconciliatione» vel sub titulo «Z)e reconci­
liatione Coemeterii sine Ecclesiae reconciliatione »;
b) si Coemeterium simpliciter benedictum una cum Ecclesia
consecrata violatum sit, adhiberi potest ritus descriptus in titulo
« De Ecclesiae et Coemeterii reconciliatione » vel pro Ecclesia idem
ritus, omissis iis quae ad Coemeterium referuntur, et pro Coemeterio
ritus «
reconciliatione Coemeterii sine Ecclesiae reconciliatione».
11. - In Rituali Romano:
si Coemeterium simpliciter benedictum fuerit, adhibendus est ·
ritus descriptus vel in Titulo VIII, cap. XXV111 vel in cap. XXX
eiusdem Tituli pro circumstantiis, scilicet si Coemeterium violatum
sit una cum Ecclesia tantum benedicta, vel absque Ecclesia.
439. — Minister reconciliationis Coemeterii sollemniter benedicti
est Ordinarius loci in quo Coemeterium reperitur, dummodo non
agatur de Coemeterio ad religionem clericalem exemptam; quo in
casu Minister est Superior maior. Ordinarius loci et Superior maior
ad hoc delegare alium sacerdotem possunt (C. I. C. 1176, § 2).

hi casti autem gravis et urgentis necessitatis si Ordinarius
territorii vel Superior maior, pro Coemeterio ad religionem cleri­
calem exemptam pertinente, adiri nequeat, Rectori Ecclesiae
cui Coemeterium inservit vel Cappellano Coemeterii, si habeatur
specialis, non vero alii Sacerdoti, etiam aliqua ecclesiastica digni­
tate insignito, Coemeterium reconciliare fas est, certiore facto postea
Ordinario territorii vel Superiore maiore pro re (/. c, 1176, § 3).
« Quod si Coemeterium pluribus paroeciis inserviat, Minister
reconciliationis quilibet ex Rectoribus Ecclesiarum quibus Coeme­
terium inservit esse poterit et ius praevalens, in casu, iure praeventionis dimetiendum erit » (P. Matthaeus a Coronata, De loc. et
temp, sacris, n. 148).
Coemeterium simpliciter benedictum reconciliare potest Rector
Ecclesiae cui inservit Coemeterium vel ipsius Coemeterii Cappellanus, si specialis habeatur, vel quilibet Sacerdos de eorum saltem
praesumpto consensu (C. I. C. 1176, § 1).

CAPUT XXXVIII.
DE

DIEBUS

FESTIS

440. — Potestas constituendi, transferendi, abolendi dies sacros
divino cultui dicatos ita unice Ecclesiae propria est, ut nullo modo
civili potestati competat.
Auctoritas ecclesiastica competens ad constituendos, transfe­
rendos et abolendos dies festos est suprema, seu Romanus Pontifex
pro diebus festis universali Ecclesiae communibus (C. I. C. 1244, § 1).
Ordinarii locorum, seu qui recensentur in can. 198 (v. n. 46, I),
peculiares suis Dioecesibus, seu locis, dies festos possunt indicere
tantum per modum actus (C. I. C. 1244, §2) seu non stabiliter ad
plures annos, sed data occasione maximae festivitatis; nequeunt
vero dispensare totam Dioecesim vel locum a lege Festorum.
441. — Supputatio diei Festi liturgice facienda est a primis
ad secundas Vesperas; canonice a media nocte usque ad mediam
noctem (C. 1. C. 1246).
442. —«Dies Festi sub praecepto in universa Ecclesia sunt tantum:
I. - Omnes et singuli dies dominici;
II. - Festa Nativitatis, Circumcisionis, Epiphaniae, Ascensionis,
SS. Corporis Christi;
III. - Festa Immaculatae Conceptionis et Assumptionis Almae
Genitricis Dei Mariae:

IV. - Festum S. loseph eius sponsi;
V. - Festa Beatorum Apostolorum Petri et Pauli, et Omnium
Sanctorum» (C. I. C. 1247, § 1).
Ad eliminandam omnem ambiguitatem circa verbum « tantum »
allati canonis quaesitum fuit utrum festa quae non enumerantur
in c. 1247, § 1, ipso facto ipsaque lege, nullibi sint amplius de
praecepto, etiamsi in aliqua natione, dioecesi- aut loco antea fuerint
de praecepto ex particulari lege vel consuetudine etiam centenaria
loci, aut ex speciali concessione S. Sedis: responsum fuit die
17 Feb. 1918 a Commissione Pontificia ad Codicem interpretandum:
affirmative, ita ut in iis diebus non amplius fideles urgeat duplex
obligatio audiendi Missam et abstinendi ab operibus servilibus.
443. — « Ecclesiastico praecepto dies festi Patronorum non sub­
jacent; locorum autem Ordinarii possunt solemnitatem exteriorem
transferre ad dominicam proxime sequentem. Sicubi aliquod festum
ex enumeratis legitime sit abolitum vel translatum, nihil inconsulta
Sede Apostolica innovetur» (C. I. C. 1247, § 2 et 3).

444. — Festis de praecepto diebus Missa audienda est (C. I. C.
1248) integra, tali corporis praesentia, ut quis moraliter censeri
possit coniunctus iis qui in conspectu Altaris versantur et simul
aliquo modo sequi possit saltem in eius principalioribus partibus.
«Diebus festis de praecepto abstinendum etiam est ab operibus
servilibus, actibus forensibus, itemque, nisi aliud ferant legitimae
consuetudines aut peculiaria indulta, publico mercatu, nundinis,
aliisque publicis emptionibus et venditionibus » (/. c.).

CAPUT XXXIX.
DE DIVINO CULTU
445. —
— Rubricae
Rubricae Librorum
Librorum liturgicorum
liturgicorum nec
nec non
non sacrorum
canonum Praescripta de divino cultu, integre et fideliter servanda
sunt: « Quamobrem Episcopis districte praecipimus ut omnia quae
in Ecclesiis sive saecularibus sive regularibus... contra praescri­
ptum Pontificalis Romani, Caeremonialis Episcoporum vel Rubricae
Missalis, Breviarii vel Ritualis irrepsisse compererint, detestabiles
tamquam abusus et corruptelas, prohibeant, et omnino studeant
removere, quavis non obstante interposita appellatione, vel im­
memorabili consuetudine; cum non quod fit, sed quod fieri debet
sit attendendum» (Benedictus XIII in Romana Synodo).

446. — Aci vigilent Ordinarii locorum ne in cultum divinum sive
publicum sive privatum aut in quotidianam fidelium vitam super­
stitiosa ulla praxis inducatur; ne, in iisdem adiunctis, admittatur
quidquam a fide alienum vel ab ecclesiastica traditione absonum vel
turpis quaestus speciem praeseferens (Cfr. C. I. C. 1261, § 1).
Ad huiusmodi porro quaestus speciem praecavendam vel eli­
minandam a non paucis Notificationibus Ordinariorum, a pluribus
Synodis nec non a Provincialibus Conciliis vetitum est vendere
candelas, luminaria vel alia id genus in Ecclesiis et Oratoriis, in
Sacristiis, in aditu Ecclesiarum vel Oratoriorum, sicut etiam in
locis adiacentibus vel quomodocumque dependentibus a Clero vel a
Religiosis curam Ecclesiae gerentibus, quamvis sub praetextu quod
lucrum inde perceptum cedere debeat ad divini cultus incrementum.
447. — « Ingressus in Ecclesiam ad sacros ritus sit omnino gra­
tuitus, reprobata qualibet contraria consuetudine» (C. I. C. 1181).
448. — « Optandum ut, congruenter antiquae disciplinae, mu­
lieres in Ecclesia separatae sint a viris.
«Viri in Ecclesia vel extra Ecclesiam, dum sacris ritibus assistunt,
nudo capite sint, nisi aliud ferant probati populorum mores aut pecu­
liaria rerum adiuncta; mulieres autem, capite cooperto et modeste ve­
stitae, maxime cum ad mensam Dominicam accedunt» (C. I. C. 1262).

449. — Distinctio in Ecclesia inter fideles, nobilitatis et pauper­
tatis causa, non admittitur, sed tantum magistratibus, ratione publicae
auctoritatis ab ipsis repraesentatae, locum distinctum conceditur ad
normam legum liturgicarum (C. I. C. 1263, § I) nempe:
» Magistratus locum habere nequit in Presbyterio licet in loco
inferiori et a Clero separato, non obstante transactione inita inter
ipsum et Capitulum vel Ecclesiae Rectorem, quae transactio non
sustinetur; neque potest uti sedibus cum suppedaneo et pulvinari
tum in Presbyterio tum extra (DD. 1792; 1808; 1830 ad 3; 1838 ad 1;
1849; 1910 ad 2; 2036; 2141). Hac normae servandae etiam in Eccle­
siis Regularium (DD. 1792; 1831; 1832 ad 1).
Patrono, si ita ferant legitimae locorum consuetudines, in sui
patronatus Ecclesia, ius est habendi digniorem sedem, sed extra
Presbyterium et sine baldachino (C. I. C. 1455, 3°).
450.
habeat
sensum
cienter

— «Sine expresso Ordinarii loci consensu nemo fidelis locum
in Ecclesia sibi suisque reservatum; Ordinarius autem con­
ne praebeat, nisi ceterorum fidelium commoditati sit suffi­
consultum. Ea semper factis in concessionibus inest tacita

conditio, ut Ordinarius possit, ex insta causa, concessionem revocare,
non obstante quolibet temporis decursu» (C. I. C. 1263, § 2 et 3),
Sedes mobiles quae fidelibus, modicae taxae solutione, ad
expensas cultus necessarias, conceduntur, censendae non sunt ut
sedes reservatae, nam in canone agitur de loco personaliter di­
stincto et reservato.
451. — Officia divina sint ita ordinata ut fideles commode eis
intéressé possint, et exposita sit tabella in qua sacrarum Functionum
horae indicantur.

452. — Preces publice recitandae et pietatis exercitia peragenda
in Ecclesiis vel Oratoriis, si in probatis collectionibus non inve­
niantur, sine revisione et expressa Ordinarii loci licentia ne permit­
tantur (C. I. C. 1259, § 1).
453. — « Sacrarum Functionum tempore, sicut etiam, arrepta
occasione Matrimoniorum, primarum Communionum, etc., abso­
lute vetatur, ut non modo in Ecclesiis, sicut etiam in Oratoriis expri­
mantur photographicae imagines, sive adhibita luce magnesiaca,
sive apparatibus cinematographicis, sive consistendo (vulgo a posa)»
(Ex Notifie. - sermone italico - E.mi Card. Vic. Urbis, die
20 km. 1932).
Valde optandum ut huiusmodi praescriptio etiam in aliis dioece­
sibus vigeat, nam actiones istae, dum Sacra peraguntur, minime
conveniunt domus Dei decori et sacrarum Functionum sanctitati.
454. — Occasione festi nationalis vel functionis religiosae
nationem respicientis, vel funerum, in Ecclesiis admitti nequeunt
insignia seu vexilla:
I. - pertinentia ad Societates religioni catholicae manifeste
contrarias;
II. - pertinentia ad Societates quarum statuta sunt reprobata;
III. - praeseferentia aliquod emblema de se vetitum ac repro­
batum (D. 4390).
Si per vim deferantur in Ecclesia vexilla quae emblemata mani­
feste impia praeseferant, tunc:
1. Si Missa nondum inchoata sit, Clerus recedere debet;
2. Si Missa iam inchoata sit, ea absoluta, auctoritas ecclesia­
stica solemnem protestationem emittat de violata Templi et sacra­
rum Functionum sanctitate (S. Poenit., 4 Apr. 1887; 24 Nov. 1897).
455. — Insignia et vexilla nationalia exercitus si sint benedicta
admitti possunt in Ecclesia, si non sint benedicta tolerari possunt ex

circumstantiis quatenus absit omnino quilibet Ecclesiae vel S. Liturgiae contemptus (S. Poenit., 4 Apr. 1887; S. Off., 22 Mart. 1911).
456. — «Curent Ordinarii ut sacrae Processiones, exstirpatis, si
qui sint, malis usibus, ordinate procedant eaque modestia ac reve­
rentia ab omnibus perficiantur, quae piis ac religiosis huiusmodi
actibus maxime convenit» (C. I. C. 1295).

457. — « Postremis hisce annis haud raro contigit ut per
cinematographa et proiectiones, ut aiunt, actiones quaedam scenicae
in Ecclesiis haberentur. Quod, etsi pio iuvandae religiosae fidelium in­
stitutionis desiderio peractum fuerit, visum tamen est periculis atque
incommodis facile locum dare. — Quum itaque nonnulli Sacrorum
Antistites ab Apostolica Sede quaesiverint utrum eiusmodi usus
tolerari possit an potius cohiberi debeat, ad E.mos S. Congre­
gationis Consistorialis Patres delata res est. — Porro hi consi­
derantes, aedes Deo dicatas, in quibus divina celebrantur mysteria et
fideles ad caelestia et supernaturalia eriguntur, ad alios usus et
praesertim ad scenicas actiones etsi honestas piasve agendas con­
verti non debere, qualisbet proiectiones et cinematographicas reprae­
sentationes prohibendas omnino esse in Ecclesiis censuere. —Ss. Pius
Ρρ. X sententiam E.morum Patrum ratam habuit confirmavitque,
atque hoc iussit edi generale decretum, quo ea agi in Ecclesiis pro­
hibetur» (Decr. S. C. Consistorialis sub die 10 Decemb. 1912).
Circa musicum cantum et sonum servandae sunt regulae editae
in Motu proprio Pii Ρρ. X « Inter pastoralis officii », die XXII Nov.
1903 et in Constitutione Apostolica Pii Ρρ. XI « De liturgia deque
cantu gregoriano et musica sacra cotidie magis provehendis », die
XX Decembr. 1928 (v. cap. XXIX huius Partis).

CAPUT XL.

DE CUSTODIA ET CULTU SS. EUCHARISTIAE

Articulus 1.
De conservando ac renovando SS. Sacramento.

458. — «§ 1. Sanctissima Eucharistia, dummodo adsit qui eius
curam habeat et regulariter Sacerdos semel saltem in hebdomada
Missam in sacro loco celebret:
1° Custodiri debet in Ecclesia cathedrali, in Ecclesia principe
Abbatiae vel Praelaturae nullius. Vicariatus et Praefecturae Aposto-

■ r

190

Pars I. - De quibusdam notionibus s. liturgiam respicientibus

licae, in qualibet Ecclesia paroeciali vel quasi-paroeciali et in Ecclesia
adnexa domui religiosorum exemptorum sive virorum sive mulierum;
2° Custodiri potest, de licentia Ordinarii loci, in Ecclesia collegiata et in Oratorio principali sive publico sive semipublico tum
domus piae aut religiosae, tum collegii ecclesiastici quod a clericis
saecularibus vel a religiosis regatur.
«§ 2. Ut in aliis Ecclesiisseu Oratoriis custodiri possit, necessarium
est indultum apostolicum; loci Ordinarius hanc licentiam concedere
potest tantummodo Ecclesiae aut Oratorio publico ex iusta causa
et per modum actus.
«§ 3. Nemini licet sanctissimam Eucharistiam apud se retinere
aut secum in itinere deferre» (C. I. C. 1265).
« Revocato quolibet contrario privilegio, in ipsa religiosa vel pia
domo sanctissima Eucharistia custodiri nequit, nisi in Ecclesia vel
in principali Oratorio; nec apud moniales intra Chorum vel septa
monasterii» (C. I. C. 1267).

459. — Ordinarius, attenta immemorabili consuetudine, potest
licentiam dare asservandi SS. Eucharistiam in curatis Ecclesiis,
quamvis non stricte paroecialibus, sed subsidiariis (Ex Resp. Pontif.
Comm.adCod. can. authentice interpretandos, die 20 Maii 1923, VII).
I

*
1 *
i

i

460. — «Ecclesiae in quibus sanctissima Eucharistia asservatur,
praesertim paroeciales, quotidie per aliquot saltem horas fidelibus
pateant » (C. I. C. 1266).
461. — «Sanctissima Eucharistia continuo seu habitualiter cu­
stodiri nequit nisi in uno tantum eiusdem Ecclesiae Altari » (C. 1.
C. 1268, § 1; D. 1946 ad 3).
Licet tamen occasione alicuius Festi, tridui, novendialis aut
mensis v. g. Maii B. Μ. V. dicati, Innii in honorem SS.mi Cordis lesu,
Hostiam maiorem pro expositione vel Sacram Pyxidem cum Par­
ticulis pro Communione a proprio Altari in aliud transferre ut ibi
Benedictio impertiatur et SS. Communio distribuatur, dummodo,
functione absoluta, iterum SS. Sacramentum ad suum Altare trans­
feratur (D. 3576 ad 6).
462. — « Particulae consecratae, eo numero qui infirmorum et
aliorum fidelium Communioni satis esse possit, perpetuo conser­
ventur in Pyxide ex solida decentique materia, eaque munda et suo
operculo bene clausa, cooperta albo velo serico et, quantum res feret,
ornato» (C. 1. C. 1270). Hostia maior pro expositione in Ostensorio
vel in Capsula asservari potest.

Circa Altare in quo custodienda est SS. Eucharistia vide
quod diximus in art. HI «De ornatu Altaris SS. Sacramentin
Cap. XXXIV huius Partis.

Articulus II.
De expositione et benedictione SS. Sacramenti.

463. — « In Ecclesiis et Oratoriis quibus datum est asservare
sanctissimam Eucharistiam, fieri potest expositio privata seu cum
Pyxide ex qualibet iusta causa sine Ordinarii licentia; expositio vero
publica seu cum Ostensorio die Festo Corporis Christi et intra Octa­
vam fieri potest in omnibus Ecclesiis inter Missarum solemnia et ad
Vesperas; aliis autem temporibus nonnisi ex iusta et gravi causa
praesertim publica et de Ordinarii loci licentia, licet Ecclesia ad
religionem exemptam pertineat.
«Minister expositionis et repositionis sanctissimi Sacramenti est
Sacerdos vei Diaconus; Minister vero benedictionis Eucharisticae est
solus Sacerdos, nec eam impertire Diaconus potest, nisi in casu quo,
ad normam can.845,§2, Viaticum ad infirmum detulerit» (C.I.C. 1274).
Iuxta responsa Pontif. Commiss. ad Cod. can. authentice inter­
pretandos:
I. - Sub nomine « expositionis publicae» venit etiam Benedictio
Eucharistica quae, palam SS. Sacramento exposito in Ostensorio,
impertiri solet (6 Mart. 1927, III).
II. - Ecclesiae in quibus sine Ordinarii licentia fieri potest expositio
publica seu cum Ostensorio die festo Corporis Christi et intra Octavam
inter Missarum sollemnia et ad Vesperas sunt illae tantum quibus
datum est asservare SS. Eucharistiam (14 Iui. 1922).
464. — Duplex igitur datur forma expositionis SS. Sacramenti:
privata et publica:
Expositio publica seu solemnis ea dicitur quae fit ad diutur­
num tempus scilicet tota die vel aliquibus horis, in Ostensorio
detecto in Throno collocato.
Expositio privata ea est quae, quamvis fiat ad diuturnum tem­
pus, scilicet tota die vel aliquibus horis, in Pyxide vero obtecta velo
et in Tabernaculi ostiolo posita quin illa ex eo extrahatur, nisi pro
populo cum ea benedicendo (DD. 800; 3394 ad 1; 3875 ad 3).
465. — Pro expositione privata, causa privata sufficit, ut alicuius
infirmitas, aut alia privata familiae necessitas etc.; pro expositione
publica seu solemni, causa gravis et praesertim publica requi­
ritur, ut quaedam spiritualis vel temporalis necessitas quae Ecclesiam,

nationem, civitatem, et pro Religiosis, totam communitatem afficiat,
v. g. electio Summi Pontificis, infirmitas eiusdem vel Principis vel
Ordinarii loci, tempus mortalitatis et pestis; quoad Religiosos vero,
electio Superiorum in eorum comitiis generalibus et provincia­
libus, etc. Index vero de iustitia et gravitate causae solus loci Ordi­
narius est.
Expositio privata SS. Sacramenti fieri potest etiam ex causa
publica (D. 4096 ad 8) et expositio publica seu solemnis pro causa
privata, ut patet ex declaratione S. R. C. (D. 3375 ad 1) qua
datur facultas Episcopo permittendi expositionem solemnem pro
infirmo morti proximo, et ex canone C. I. C. sub n. 1274, § 1. «Ex
his consequitur causam publicam aut privatam nullimode influere
in modum expositionis, ita ut etiam expositio solemnis in Ostensorio
aliquando fieri possit ex privata causa; et expositio non solemnis,
seu in Pyxide clausa, e converso, aliquando fieri possit pro causa
publica» («Ephem. Lit.» Ann. 1916, pag. 502).
Expositio cum Ostensorio ob benedictionem populo imper­
tiendam diebus dominicis et festivis vel occasione novendia­
lium, etc., expositio publica seu solemnis improprie dicitur. In hac
expositione Ostensorium collocari potest super Altaris mensam
dummodo baldachinum pensile aut columnis sustentum super Altari
adsit; alias in eminenti Throno.
466. — Benedictionem cum SS. Sacramento licet populo imper­
tiri, de Episcopi licentia, pluries eodem die atque in eadem Ecclesia,
evitata tamen nimia frequentia. Benedictio impertiri nequit ante
sacras functiones seu initio expositionis sive publicae sive privatae;
expositio tamen, benedictionis causa, interrumpi potest, dummodo
non agatur de expositione Quadraginta Horarum (DD. 3438 ad 5;

Articulus III.
iis qui Conventibus Eucharisticis celebrandis intersint vel operam
navent.

467. — « Nil ergo mirum si, miserrimis hisce temporibus, ad
religionem christifidelium ac pietatem augendam, atque eorumdem
studium et in ipsos Coetus (Eucharisticos) conveniendi desiderium
excitandum, Nos quoque, Apostolica providentia, sacris Ecclesiae
thesauris, nec non peculiaribus privilegiis atque induitis Eucha-

risticos Conventus honestare censuimus. Quapropter, motu proprio
atque ex certa scientia ac matura deliberatione Nostra deque Apostolicae potestatis plenitudine, praesentium Litterarum vi, perpetuumque in modum, omnibus ac singulis cbristifidelibus, qui, in loco
cuiuscumque Conventus Eucharistici internationalis, vel etiam
unius nationis, aut regionis, aut dioecesis, vere poenitentes et con­
fessi ac sacra Communione refecti, ecclesiam quamlibet vel publi­
cum sacellum ipsius loci, Conventu eodem durante, devote visita­
verint, ibique pro Christianorum principum concordia, haeresum
exstirpatione, peccatorum conversione ac Sanctae Matris Ecclesiae
exaltatione, itemque secundum mentem Nostram, pias ad Deum
preces effuderint; sollemni Eucharistiae pompae, quae, dimisso Con­
ventu, publice duci solet, religiose interfuerint; benedictionem
apostolicam, sub Conventus exitum, Nostro et Romani Pontificis
pro tempore existentis nomine sollemniter, adstantibus impertien­
dam, praesentes pie acceperint: de Omnipotentis Dei misericordia
atque Apostolorum cius beatorum Petri et Pauli auctoritate confisi,
plenariam omnium peccatorum indulgentiam et remissionem in
Domino concedimus. Pariterque omnibus et singulis cbristifidelibus.
qui, perdurante Conventu, in eiusdem loco, coram Augusto Sacra­
mento publicae adorationi proposito, aliquamdiu oraverint; sacrae
cuilibet supplicationi a moderatoribus indictae, vel cuivis eiusdem
Conventus coetui seu sessioni affuerint, de numero poenalium septem
annos totidemque quadragenas; iis vero qui, tempore ac loco praefato,
aliquod religionis peregerint opus, quoties id in spiritu poenitentiae
egerint, centum dies in forma Ecclesiae solita expungimus.
468. — « Praeterea concedimus ut uniuscuiusque Eucharistici
Congressus tempore, die ab Ordinario loci, vel a moderatoribus
Conventus de consensu Ordinarii eiusdem legitima auctoritate
designando, servatis rubricis et sacrorum Canonum praescriptis,
sollemni cum cantu vel ritu pontificali Missa votiva de Sanctissimo
Sacramento peragi possit; utque Episcopus, qui memoratis Sacris
ritu pontificali operatus fuerit, vel alius quilibet ex iis qui aderunt,
Nostro et Romani Pontificis pro tempore existentis nomine et
auctoritate, post eadem Missarum sollemnia, servatis servandis,
Apostolicam Christiano populo adstanti benedictionem cum plenaria
addita indulgentia impertire licite queat; utque singuli quoque
sacerdotes ad eundem Conventum congressi, loco ac tempore Coetus
ipsius, Missam votivam de Sanctissimo Sacramento, ut pro re gravi,
servatis servandis, celebrare valeant. Si vero, alicuius Eucharistici

Conventus tempore, Augustum Sacramentum, uti mos est, publice
adorandum per totam noctem exponatur, largimur ut una Missa
a media nocte litari possit, in qua fas sit omnibus adstantibus ad
sacram Synaxim accedere; sacerdotes, qui nocturnae huiusmodi
adorationi interfuerint, prima, quam memoravimus, Missa expleta,
vel prima post mediam noctem hora transacta, Sacrum peragere
queant; clerici vero omnes in sacris Ordinibus constituti, religiosique
viri, qui ad Horas canonicas recitandas teneantur, adorationi noc­
turnae praesentes, eadem perdurante, loco Officii proprii Officium
de Sanctissimo Sacramento recitare valeant.
469. — « Pari autem auctoritate Nostra, canonicis et benefi­
ciariis, qui de sui ipsorum Ordinarii consensu, cuius tamen erit
cavere ne abusus irrepant, ad quemlibet huiusmodi Conventum se
conferant, facultatem facimus, ex qua ipsi a primo Conventus die
ad postremum integrum, si in eodem Conventus loco resideant,
sin aliter a die profectionis ad reditus diem, ita excusentur a servitio
chori ut distributiones quoque quotidianas, atque etiam ipsas
quas inter praesentes vocant, percipiant; idemque indultum a choro,
pro diebus et horis tamen tantum, canonicis et beneficiariis in loco
Conventus residentibus, qui de iussu vel consensu Ordinarii appa­
rando Conventui sint addicti, concedimus; itemque ceteris, qui extra
locum resideant, pro omnibus iis diebus quibus, eadem de causa
Conventus apparatus, abesse a beneficii loco debeant. Ordinarii
autem pro iure suo permittant ut sacerdotes, qui in paroeciis man­
serint ad absentium vices supplendas, diebus festis de praecepto
duo Sacra peragant; iisdemque presbyteris, pro suo prudenti iudicio
atque, si id expedire in Domino indicaverint, diebus, etiam ferialibus,
veniam binandi faciant. Omnes autem, qui quemvis e praefatis
Conventum Eucharisticum adiverint, lege abstinentiae et, si quando
occurrerit, ieiunii, etiam durante itinere, non adstringantur; pro
populo vero loci, ubi Conventus fit, Ordinarius, secundum prae­
scriptum canonis 1245 Codicis luris Canonici, iure suo utatur.

470. — « Cum praeterea placeat Nobis christifidelium, etiam
extra locum huiusmodi Conventus Eucharistici degentium, spiri­
tuali utilitati prospicere, iis omnibus, qui, ubique terrarum, si de
international! Conventu agatur, sin aliter in tota natione, regione,
dioecesi, prout respective Conventus erit nationis, regionis vel dioe­
cesis, quamlibet ecclesiam vel quodvis publicum sacellum, a die
publice indicti Conventus ad integrum eiusdem postremum diem,
pie visitaverint, ibique pro felici Conventus exitu preces Domino

adhibuerint, assuetis sub condicionibus, iam supra descriptis, indul­
gentiam plenariam, semel tantum lucrandam, misericorditer in Domino
largimur; fidelibus vero qui aut preces fuderint, aut bonum aliquod
fecerint opus, aut aliquam stipem pro Conventu prosperoque eius
successu, etiam Conventu dimisso, obtulerint, quoties id egerint,
trecentos dies de iniunctis eis, in forma Ecclesiae consueta, expun­
gimus. Denique indulgentia ac privilegia, quae Litteris hisce Apostolicis pro Conventibus Eucharisticis maioribus statuimus, pro
Conventibus quoque Eucharisticis in vicariatu tantum foraneo,
seu decanatu, seu plebania aut in paroecia agendis concedimus,
excepta tamen Benedictionis papalis cum plena admissorum venia
impertiendae facultate, et ea quidem lege, ut indulgentiae extra
locum Conventus acquirendae, nisi intra fines vicariatus foranei,
seu decanatus, seu plebaniae aut paroeciae, ubi Conventus habetur,
lucrifieri nequeant ».

CAPUT XLI.
DE CULTU SANCTORUM, SACRARUM IMAGINUM
ET RELIQUIARUM

« Bonum atque utile est Dei Servos, una cum Christo regnan­
tes, suppliciter invocare eorumque Reliquias atque Imagines venerari;
sed prae ceteris filiali devotione Beatissimam Virginem Mariam
fideles universi prosequantur» (C. I. C. 1276).
Articulus 1.

IV. - Indicere dies festos pariter in eorum honorem;
V. - Pingere eorum Imagines cum radiis et diademate in signum
gloriae;
VI. - Exponere eorum Reliquias.
472. — « Laudabiliter quoque, servatis servandis, Sancti Natio­
num, Dioecesium, Provinciarum, Confraternitatum, Familiarum reli­
giosarum aliorumque locorum et moralium personarum eliguntur et,
accedente confirmatione Sedis Apostolicae, constituuntur Patroni;
Beati non item, sine peculiari eiusdem Sedis Apostolicae induito»
(C. I. C. 1278).
In stricto et liturgico sensu dicitur Patronus Sanctus ille, qui
ab aliquo Oppido vel Civitate, Dioecesi, Provincia, Natione eligitur
ut peculiaris apud Deum intercessor et proprius suffragator.

473. — Patronorum loci electio ab universo populo fieri debet,
accedente consensu expresso Ordinarii et Cleri eiusdem loci;
electionis causae in S. R. Congregatione deduci et ab ea examinari
ac demum approbari et confirmari debent (D. 526).
Patroni rite constituti abrogari vel immutari nequeunt, incon­
sulta Sede Apostolica (D. 1061).
.. 5 N
* 474. — « Festa Patronorum principalium Oppidi vel Civitatis,
Dioecesis, Provinciae et Nationis, Clerus saecularis et regularis ibi
degens et Calendarium dioecesanum sequens, sub ritu duplici primae
classis cum Octava celebrabit; Regulares vero ibidem commorantes
et Calendarium proprium habentes, eadem Festa, quamvis feriata
in foro numquam fuerint, eodem ritu celebrabunt, absque tamen
Octava, nisi pariter eis alio titulo debeatur » (Addit, et Variat, in
Rub. Brev. Rom. Titul. IX, n. 3).
Si vero de eodem Patrono plura sint Festa in loco instituta,
unum tantum solemnius, idest natalitium, a Regularibus proprium
Calendarium habentibus celebrandum est, nisi sub utroque prae­
cepto sint observanda; tunc enim ad illa ipsimet Regulares adiguntur
(D. 3863 ad 1).
Si Patronus loci praecipuus descriptus sit in Calendario cum aliis
Sanctis, eaedem regulae servandae sunt circa eius Festi celebrationem
ac Sancti Titularis Ecclesiae (n. 330).
Festa Patronorum minus principalium, nisi in Calendario dioecesano alius ritus assignetur, sub ritu duplici maiori a Clero
dioecesanum Calendarium sequente celebranda sunt.

Articulus IL
De sacris Imaginibus.

475. — « Illud... diligenter doceant Episcopi: per historias myste­
riorum nostrae redemptionis, picturis vel aliis similitudinibus
expressas, erudiri et confirmari populum in articulis fidei comme­
morandis et assidue recolendis; tum vero ex omnibus sacris imagini­
bus magnum fructum percipi, non solum quia admonetur populus
beneficiorum et munerum quae a Christo sibi collata sunt, sed etiam
quia Dei per Sanctos miracula et salutaria exempla oculis fidelium
subiiciuntur... excitanturque ad adorandum ac diligendum Deum, et
ad pietatem colendam» (Cone. Trident., Sess. XXV, «Deinvoc. ■■■■, etc.).
476. — « Nemini liceat in Ecclesiis, etiam exemptis, aliisve locis
sacris ullam insolitam ponere vel ponendam curare Imaginem, nisi
ab Ordinario loci sit approbata.
«Ordinarius autem sacras Imagines publice ad fidelium venera­
tionem exponendas ne approbet, quae cum probato Ecclesiae usu
non congruant.
«Nunquamsinat Ordinarius in Ecclesiis aliisve locis sacris exhiberi
falsi dogmatis Imagines vel quae debitam decentiam et honestatem
non praeseferant, aut rudibus periculosi erroris occasionem prae­
beant» (C. I. C. 1279, §1,2, 3).

477. — « Parochi et Ecclesiarum Rectores sedulo invigilent ut
Imagines sacrae mundae ac nitidae semper sint, ne pulvere pictae
tabulae maculentur, ne propinquius cereis fuligine deturpentur,
neve a sole directe perculsae depereant » (Ex Const. Synod. Vene­
tian η. 248).
« Imagines pretiosae, idest vetustate, arte aut cultu praestantes,
in Ecclesiis vel Oratoriis publicis fidelium venerationi expositae, si
quando reparatione indigeant, nunquam restaurentur sine dato
scriptis consensu ab Ordinario; qui, antequam licentiam concedat,
prudentes ac peritos viros consulat » (C. I. C. 1280).
Imagines nec vetustate nec arte neve cultu praestantes, iniuria
vero temporis ita deformatae et foedae ut eas instaurare tanti non sit,
ab Ecclesia, praevio Ordinarii indicio, removeantur.
478. — « Omnes Imagines ex charta, sint quidem arte oleographica confectae, in Ecclesia vetantur: tolerantur tantum Imagines
positae in Stationibus Viae Crucis » (Ex Act. et Decr. Concil. Provin.
Venet. II, n. 368).
14 — Morctti, Dc 5. Functionibus.

479. — «Si Imagines, publicae venerationi expositae, sollemniter
benedicantur, haec benedictio Ordinario reservatur, qui tamen
potest eam cuilibet Sacerdoti committere» (C. I. C. 1279, § 4).
« Privatim autem haec benedictio a quolibet Sacerdote fieri potest
sine ulla Ordinarii licentia» (Rit. Rom. Tit. VIII, cap. XXV).

480. — Imagines pretiosae itemque Imagines quae in aliqua
Ecclesia magna populi veneratione honorentur, nequeunt valide
alienari neque in aliam Ecclesiam perpetuo transferri absque Apostoiico induito (C. I. C. 1281, § 1).
481. — S. R. Congregatio declaravit: « Imagines virorum ac mu­
lierum, qui cum fama sanctitatis decesserunt, sed nondum beatificationis aut canonizationis honores consecuti sunt, neque Altaribus ut­
cumque imponi posse, neque extra Altaria depingi cum aureolis,
radiis aliisve sanctitatis signis; posse tamen eorum imagines vel
gesta ac facta in parietibus Ecclesiae seu in vitris coloratis exhiberi,
dummodo Imagines illae neque aliquod cultus vel sanctitatis indi­
cium praeseferant, neque quidquid profani aut ab Ecclesiae consue­
tudine alieni » (D. 3835).

>

482. — Ipso vero iure prohibentur: « imagines quoquo modo
impressae Domini Nostri lesu Christi, Beatae Mariae Virginis,
Angelorum atque Sanctorum vel aliorum Servorum Dei ab Ecclesiae
sensu et decretis alienae» (C. 1. C. 1399, 12°).

Articulus 111.
De sacris Reliquiis.

483. — Nomine Reliquiarum veniunt Sanctorum Corpora vel
eorum partes, et duae species sunt:
I. - Propriae;
II. - Per contactum proximum sanctificatae.
Ad primam pertinet corpus et eius partes; ad secundam, vestes,
instrumenta martyrii etc.
484. — Reliquiae propriae, aliae sunt insignes, aliae non.
« Insignes Sanctorum vel Beatorum Reliquiae sunt corpus,
caput, brachium, antibrachium, cor, lingua, manus, crus aut illa
pars corporis in qua passus est Martyr, dummodo sit integra et
non parva » (C. I. C. 1281, § 2).

485. — «Publico cultu eae solae Reliquiae in Ecclesiis, quamquam
exemptis, honorari possunt, quas genuinas esse constet authentico

documento alicuius S. R. E. Cardinalis, vel Ordinarii loci, vel alius
viri ecclesiastici cui facultas authenticandi induito apostolico sit
concessa. Vicarius Generalis nequit, sine mandato speciali, Reliquias
authenticas edicere » (/. c., 1283).
Vicarius Generalis speciali mandato Episcopi indiget etiam ad
authenticandam partem sacrae Reliquiae ex authentica extractam.
(Ex resp. Pont. Comrn. ad Cod. can. auth. interpr., die 17 lui. 1933).
Nec Vicarius Generalis, sine speciali mandato Episcopi, novum
authenticitatis documentum tradere vel sacrae Reliquiae novum
sigillum apponere potest (idem).
486. — « Sacrae Reliquiae, quarum authenticitatis documenta
ob civiles perturbationes vel ob alium quemlibet casum interierint,
publicae venerationi ne exponantur, nisi praecedat indicium Ordi­
narii loci, non autem Vicarii Generalis, sine mandato speciali.
« Reliquiae tamen antiquae in ea veneratione qua hactenus fue­
runt, sunt retinendae, nisi in aliquo peculiari casu certis argumentis
constet eas falsas vel suppositicias esse» (C. I. C. 1285).
« Locorum Ordinarii Reliquiam, quam certo non esse authenticam
norint, a fidelium cultu prudenter amoveant» (/. c., 1284).
Reliquiae quae nomine carent, in vasculis recondantur quibus
aptetur inscriptio: « SS. Reliquiae quorum nomina ignorantur ■.

487. — Loculi, vascula, thecae, in quibus sacrae reponuntur
Reliquiae, decenti firmaque materia constent, serico intrinsecus
obducantur panno, perlucido protegantur crystallo debitoque in­
scriptionis chirographo illustrentur.
« Reliquiae, cum exponuntur, in thecis seu capsis clausae et obsi­
gnatae sint oportet» (Z. c. 1287, § 1).

488. — Reliquiae Sanctorum numquain in eadem theca cum
Reliquia S. Crucis publicae venerationi exhibeantur, nec deferantur
sub baldachino, et Ordinariis locorum stricte praecipitur ut abu­
sum eliminent (DD. 2647; 2808; 2951 ad 1; C. L C. 1287, § 2).
489. — « Beatorum Reliquiae, sine peculiari induito, in Pro­
cessionibus ne circumferantur, neve in Ecclesiis exponantur, nisi
ubi eorum Officium et Missa celebretur ex Sedis Apostolicae con­
cessione » (C. I. C. 1287 § 3).
490. — « Insignes Sanctorum vel Beatorum Reliquiae nequeunt
in aedibus vel Oratoriis privatis asservari, sine expressa Ordinarii
loci licentia.

200

Pars I.

De quibusdam notionibus s. liturgiam respicientibus

« Reliquiae non insignes debito cum honore etiam in domibus pri­
vatis servari pieque a fidelibus gestari possunt» (C. 1. C. 1282).

491. — « Rectores Ecclesiarum, ceterique ad quos spectat, sedulo
invigilent ne sacrae Reliquiae ullo modo profanentur, neve hominum
incuria pereant, vel minus decenter custodiantur» (/. c., 1289, §2).
Nec laicis eas pertractare permittant et multo minus in Altari
exponere.
492. — «Sacras Reliquias vendere nefas est; adeoque Ordinarii
locorum, Vicarii foranei, Parochi, aliive curam animarum habentes,
sedulo caveant ne sacrae Reliquiae, praesertim sanctissimae Crucis,
occasione maxime hereditatum aut alienationis acervi bonorum,
veneant, neve in acatholicorum manus transeant» (/. c., 1289, § 1).

493. — « Locorum Ordinarii ne sinant, maxime in sacris con­
cionibus, libris, ephemeridibus, vel commentariis fovendae pietati
destinatis, ex meris coniecturis, ex solis probabilibus argumentis vel
praeiudicatis opinionibus, praesertim verbis ludibrium aut despectum
sapientibus, quaestiones agitari de sacrarum reliquiarum authenticitate » (/. c., 1286).
494. — «Qui falsas reliquias conficit, aut scienter vendit, distri­
buit vel publicae fidelium venerationi exponit, ipso facto excommu­
nicationem Ordinario reservatam contrahit » (/. c., 2326).

CAPUT XLI1.
DE SACRIS PROCESSIONIBUS

«
<

495. — « Nomine sacrarum Processionum significantur sollemnes
supplicationes quae a populo fideli, duce Clero, fiunt eundo ordinatim
de loco sacro ad locum sacrum, ad excitandam fidelium pietatem,
ad commemoranda Dei beneficia eique gratias agendas, ad divinum
auxilium implorandum» (C. L C. 1290, § 1).

496. — Processiones aliae sunt ordinariae aliae extraordinariae:
1. - Ordinariae illae sunt quae statis diebus per annum fiunt
ad normam librorum liturgicorum scilicet:
1. - In secunda die Februarii;
2. - In Dominica Palmarum;

3. - In Litaniis maioribus nempe in vigesima quinta die
Aprilis vel in vigesima septima eiusdem, quando praedicta dies
occurrat in die Paschae;
4. - In Litaniis minoribus triduo Rogationum ante Ascen­
sionem Domini;
5. - In Festo Corporis Christi;
6. - In aliis statutis diebus pro Ecclesiarum consuetudine.
II. - Extraordinariae vocantur quae, aliis publicis de causis,
in alios dies indicuntur (C. I. C. 1290, § 2).

497. — Ius indicendi sacras Processiones extraordinarias habet
Ordinarius loci, audito Capitulo Cathedrali (C. I. C. 1292), vel, in
defectu Capituli, coetu Consultorum; nisi forte Ordinarius conse­
cutus fuerit ampliorem potestatem ex consuetudine (Wernz, Ius
Decr.t III, 365, V).
498. — Processionibus interesse debent:
I. - Omnes Clerici eidem Ecclesiae adscript! ;
II. - Religiosae familiae virorum, etiam exemptae;
III. - Confraternitates laicorum.
Excipiuntur ab interventu:
I. - Regulares omnes, qui in strictiore clausura perpetuo vivunt,
ut Camaldulenses, Cistercienses, Carthusiani;
II. - Regulares omnes, qui a loco Processionis ultra tria millia
passuum distant;
III. - Qui speciali apostolico privilegio fruuntur;
IV. - Omnes, qui legitima consuetudine excusantur.
499. — Religiosi, etiam exempti, nequeunt extra suas Ecclesias
et claustra Processiones ducere sine Ordinarii loci licentia, salvo
iure in can. 1291, § 2 eis concesso quoad Processionem infra Octavam
Corporis Christi (C. I. C. 1293).

500. — « Parochus vel quivis alius nequit Processiones novas
inducere aut consuetas transferre vel abolere sine Ordinarii loci
licentia » (/. c., 1294, § 1).
Regulas liturgicas circa Processiones trademus in Parte IV, in
qua etiam agetur de sollemnitate SS. Corporis Christi in qua Proces­
sio maxime solemnis omni cum magnificentia celebranda est.

CAPUT XLIII.

DE SUPELLECTILI AD DIVINUM CULTUM
RITE EXERCENDUM

Articulus L
De supellectili in genere

501. — Supellex ad divinum cultum rite exercendum alia est
consecrata, alia benedicta, aliaque nec consecrata nec benedicta.
Supellex consecrata vel benedicta vocatur Sacra et com­
prehendit vasa sacra, paramenta pro Celebrante et Ministris sacris,
corporalia, pallae, mappae et Cruces Altarium.
502. — Supellex pro Ecclesiarum necessitate sufficiens ne desit,
et custodiatur, praesertim benedicta et consecrata, in Ecclesiae
Sacrario (v. n. 416), aliove tuto ac decenti loco, nec ad usus profanos
adhibeatur.
« Rectores Ecclesiarum aliique, quibus credita sit cura sacrae
supellectilis, sedulo debent eiusdem conservationi et decori prospi­
cere » (/. c., 1302).

503. — Universae sacrae supellectilis adsit accuratum ac di­
stinctum inventarium et speciali modo descripta sint quae vel
materia vel arte vel antiquitate pretiosa sunt. Huius inventarii
exemplar alterum conservetur in tabulario administrationis, alterum
in Archivo Curiae et in utroque quaelibet immutatio adnotetur
quam patrimonium subire contingat (C. I. C. 1296, § 2; 1522, 3°).
Optandum ut huiusmodi res arte praestantiorcs photographiae,
quae dicitur, ope simillime producantur, et hae una cum elencho
diligenter asserventur in Archivo Ecclesiae, earumque exemplar et
elenchi ad Curiam Ordinariatus transmittatur.
504. — « Circa materiam et formam sacrae supellectilis, serventur
praescripta liturgica, ecclesiastica traditio et, meliore quo fieri
potest modo, etiam artis sacrae leges» (L c., 1296, § 3). De quibus
in tertio Articulo, suis in locis, dicemus.

505. — Obligatio providendi sacram supellectilem, salvis pecu­
liaribus legitimisque consuetudinibus et conventionibus, et firma
obligatione quae ad aliquem spectet etiam ex constituto legis civilis,
incumbit:
A) pro Ecclesia Cathedrali, ordine qui sequitur:
I. - Bonis Fabricae.
II. - Episcopo et Canonicis residentialibus eiusdem Ecclesiae
pro rata proventuum, detractis necessariis ad honestam susten­
tationem;
111. - Dioecesanis, quos tamen Ordinarius loci, suasione magis
quam coactione, inducat ad sumptus necessarios, pro eorurn viribus,
praestandos.

B) pro ceteris Ecclesiis, ordine qui sequitur:
I. - Bonis Fabricae Ecclesiae;
11. - Patrono;
III. - Iis qui fructus aliquos ex Ecclesia provenientes perci­
piunt, secundum taxam pro rata redituum ab Ordinario statuendam;
IV. - Paroecianis, quos tamen Ordinarius loci ut supra, magis
hortetur quam cogat.
506. — « Ecclesia Cathedralis debet sacram supellectilem aliaque
quae ad Missae sacrificium vel ad alias pontificales Functiones
necessaria sint, gratis Episcopo subministrare, etiam privatim cele­
branti, non solum in Ecclesia Cathedrali, sed in aliis quoque civitatis
vel suburbii Ecclesiis» (/. c., 1303, § 1).
507. — «Si qua Ecclesia paupertate laboret, potest Ordinarius
permittere ut a Sacerdotibus qui in proprium commodum inibi
celebrant, propter utensilia ceteraque ad Missae sacrificium necessa­
ria, moderata stipes exigatur.
« Episcopi, non autem Vicarii Capitularis aut Vicarii Generalis
sine speciali mandato, est eandem stipem definire, et nemini,
etiam religiosis etsi exemptis, licet ea maiorem exigere.
« Episcopus pro tota dioecesi eiusmodi stipem in dioecesana
Synodo, si fieri possit, definiat, aut extra Synodum, audito Capitulo »

Circa sacram supellectilem pertinentem S. R. E. Cardinalibus
necnon Episcopis residentialibus iam diximus respective sub n. 54
et sub n. 78, n. 7.

Quae praescripta sunt pro eisdem, applicentur quoque Clerico
qui in aliqua Ecclesia beneficium saeculare vel religiosum obtinuerit
(C. I. C. 1300).

Articulus II.
De consecratione deque benedictione sacrae supellectilis.
508. — De Consecr/Vtione. — Calix et Patena tantum indigent
consecratione; quae consecratio peragenda est:
1. - Ab omnibus Episcopis;
2. A Praelatis charactere episcopali non insignitis, quibus
ius potestatem hanc tribuit, ut S. R. E. Cardinales, Vicarii et Prae­
fecti Apostolici, Abbates vel Praelati nullius (C. I. C. 239, § 1,
200; 294, § 2; 323, § 2);
3. Ab illis Sacerdotibus quibus 'speciale apostolicum privi­
legium eandem potestatem tribuit.

1

509. — De Benedictione. — « Benedictionem illius sacrae supelle­
ctilis quae ad normam legum liturgicarum benedici debet antequam
ad usum sibi proprium adhibeatur, impertire possunt:
1. S. R. E. Cardinales et Episcopi omnes;
2. Locorum Ordinarii, charactere episcopali carentes, pro
Ecclesiis et Oratoriis proprii territorii;
3. Parochus pro Ecclesiis et Oratoriis in territorio suae
paroeciae positis, et Rectores Ecclesiarum pro suis Ecclesiis;
4. Sacerdotes a loci Ordinario delegati, intra fines delegationis et jurisdictionis delegantis;
5. Superiores religiosi, et Sacerdotes eiusdem religioms ab
ipsis delegati, pro propriis Ecclesiis et Oratoriis ac pro Ecclesiis
monialium sibi subiectarum» (C. I. C. 1304).

510. — «Benedictio reservata quae a Presbytero detur sine
necessaria licentia, illicita est, sed valida, nisi in reservatione Sedes
Apostolica aliud expresserit» (/. c., 1147, § 3).
511. — «Sacra supellex benedicta aut consecrata benedictionem
aut consecrationem amittit:
1. Si tales laesiones vel mutationes subierit ut pristinam
amiserit formam, et iam ad suos usus non habeatur idonea;
2. Si ad usus indecoros adhibita vel publicae venditioni
exposita fuerit » (/. c., 1305, § 1).

Articulus III.

De supellectili in specie.

512.— I,-Calix debet esse aureus vel argenteus vel saltem habere
cuppam argenteam intus deauratam (Rit. ser. in cel. Miss. Tit. I,
η. 1; D. 3136 ad 4); ob paupertatem aut necessitatem sufficit ut
cuppa Calicis sit stamnea, dummodo intus deaurata (De Defect.
Tit. X, η. 1).
Si adsint Calices confecti ex materia non permissa, non vero
aerea vel vitrea, qui interdicti sunt quacumque causa, congruo
assignato tempore, ab usu removendi sunt.
Loci Ordinarius «cuiet ne Calices a formis traditionalibus diffe­
rant, ob periculum effundendi sacras Species et excitandi admi­
rationem» (D. 4371).
II. - Patena confecta esse potest ex quacumque materia, dummodo
deaurata sit, saltem in parte superiore; decet tamen ex eadem ma­
teria qua Calix confecta sit.
«Calix et Patena non amittunt consecrationem ob consum­
ptionem vel renovationem auraturae, salva tamen, priore in casu,
gravi obligatione rursus eam inaurandi » (C. I. C. 1305, § 2).
Curandum ne Calix cum Patena tangatur, nisi a Clericis vel ab
iis qui eorum custodiam habent (/. c., 1306, § 1).
III. - Pyxis esse debet ex solida decentique materia, eaque munda
et suo operculo bene clausa, cooperta albo velo serico et, quantum
res feret, ornato (/. c., 1270).
Quoad materiam ergo non requiritur ut ex auro vel argento con­
fecta sit, ac praesertim pro Ecclesiis pauperibus permittitur usus
Pyxidis ex aurichalco, ex cupro, ex stamno confectae, sed decore
deauratae (D. 3162 ad 6).
Pyxis vitrea, exclusa quacunque causa, interdicta est (D. 3511).
In summitate operculi Pyxidis parva Crux emineat.
Singulae Ecclesiae paroeciales habeant parvam Pyxidem ad
Communionem infirmorum decore pariter elaboratam, vel parvam
capsulam rotundam ex eadem materia Pyxidis. Parva Pyxis vel
Capsula, quando SS. Eucharistia Infirmis privatim defertur, inclusa
esse debet in bursam ex serico albo decenter ornatam ad collum ap­
pendendam,
IV. - Ostensorium, ex eadem Pyxidis materia, in eius summi­
tate Crucem visibilem habere debet (D. 2957).

V. - Capsula, ad Hostiam in Ostensorio exponendam asservan­
dam, pariter confici potest ex eadem materia Ostensorii, dummodo
in parte interiore sit inaurata.
VI. - Lunula ex solido metallo, ut supra, inaurato confecta, ita
in Ostensorio inseri debet ut inde commode extrahi possit. Lunula
divisa sit in partes duas mobiles ut facile a fragmentis purgetur.
VII. - Parva Patina, adhibenda ne fragmenta in humum deci­
dant quoties Sacerdos Christi Corpus fidelibus praebet, argento aut
metallo confecta sit, nullimode tamen artificiosa arte intus exculpta
(Instruet. S. C. Sacr., die 26 Mart. 1929, n. 5).
VIII. - Corporale, Palla et Purificatorium ex lino vel cannabe
tantum sint, non ex alia quacumque materia, etsi munditie, candore
ac tenacitate linum aut cannabem aemulante et aequante (DD. 1287;
2600; 3387) et S. R. C. non permisit adhibere ea neque donec con­
fecta consumerentur (DD. 2600; 3868).
Corporale esse non debet auro vel serico intertextum, et in eo
pingi potest acu, albo filo, tantum Crux in anteriori parte.
Palla a superiore parte panno serico aut ex auro vel argento
et acu depicto permitti potest, dummodo Palla linea subnexa Ca­
licem cooperiat ac pannus superior non sit nigri coloris nec referat
aliqua mortis signa (D. 3832 ad 4).
In media parte Purificatorii parva Crux, filo albo, acu pingi
potest, ut Purificatorium a manutergio distinguatur.
« Studendum... ut Corporale, sanctissimum Christi Corpus ex­
cepturum, candidum iugiter servetur et quaevis ab eo macula absit,
itemque inunda sint oportet... Palla atque Linteolum, quod ad
detergendum Calicem adhibetur » (Ex Instr. S. C. Sacrament, diei
26 Mart. 1929, η. II).
« Purificatoria, pallae et corporalia, in Missae sacrificio adhibita,
ne tradantur lavanda laicis, etiam religiosis, nisi prius abluta fuerint a
Clerico in maioribus ordinibus constituto; aqua autem primae lotio­
nis mittatur in sacrarium vel, si hoc desit, in ignem » (C. I.C. 1306, §2).
Curandum etiam est ne Purificatoria, Pallae et Corporalia, in
Missae sacrificio adhibita, tangantur, nisi a Clericis vel ab iis
qui eorum custodiam habent (/. c., § 1).
IX. - Par amenta pro Missae sacrificio sacrisque Functionibus,
neque sordida unquam sint, neque discissa, sed integra et munda,
imo vero pulchra et benedicta ad normam C. I. C. 1304 (v. n. 509).
In conficiendis et adhibendis paramentis recedere non licet, incon­
sulta Sede Apostolica, ab usu in Ecclesia Romana recepto, aliumque
modum et formam etiam antiquam inducere (D. 4398).

Paramenta coloris flavi, aurei, cerulei, etiamsi ex serico, inter­
dicta sunt (DD. 2682 ad 50; 2704 ad 4; 2769 Dub. V ad 1 ; 2788 ad 2;
2986 ad 5; 3191 ad 4; 3779 ad 3).
Paramenta ex tela contexta aureis seu inauratis filamentis,
ratione pretiositatis adhiberi queunt pro tribus coloribus: albo,
rubro et viridi (DD. 3145; 3191 ad 4; 3646 ad 2). Textile vero ar­
genteum permittitur pro parainentis albi coloris tantum (D. 3646
ad 3). Si opus textile aureum vel argenteum exornat sericum colo­
ratum huius color erit considerandum.
Paramenta ex serico variis coloribus et floribus intexta, ita ut
vix dignoscatur color primarius et praedominans, usurpari nequeunt
mixtim pro albo, rubro et viridi colore (D. 2769 Dub. V ad 2).
Omnia paramenta sacerdotalia et sacrorum Ministrorum ex gos­
sypio, lana, lino, tela ex urticis prohibita sunt (DD. 2769 Dub. V ad 3;
3387; 3779 ad 1); imo praescripta sunt tantum paramenta serica vel
auro argentoque contexta (DD. 3543; 3628), sed, attenta Ecclesiarum
paupertate, tolerantur paramenta ex panno, qui ex parte externa et
oculis intuentium apparente ex filo serico integre contextus sit, sed
habens operis textilis fulcimentum in gossypio, lana vel lino (D. 3543).
in omnibus Ecclesiis etiam non pauperibus adhiberi possunt para­
menta ex quodam texto confecto ex serico et mori fibris, dummodo tex­
tum huiusmodi numquam, nova adiecta materia, immutetur (D. 3796).
Stola Latior qua utitur Diaconus, dum deponit planetam
plicatam, habere non debet intextas tres Cruces (D. 3006 ad 7).
X. - Amictus et Alba sint ex eadem materia ex qua Corporale
confici debet (v. η. VIII). In medio Amictus adsit Crux cum filo
albo acu depicta; eius extremitates, praeterquam ex parte qua
collum tangit, aliquo modesto opere vel textili denticulato exornari
possunt. Funiculi pariter ex lino vel cannabe sint, esse tamen possunt
etiam ex serico vel alia materia, et cuiusque coloris.
In Albarum manicis et in fimbriis tolerari potest ut fundus
coloratus suppositus sit textili denticulato vel operi phrygio
(DD. 3780 ad 5; 3804 ad 12; 4048 ad 7).
Albis ulla serica vitta, vel acu depicta vel simplex, non apponatur.
XI. - Cingulum sit ex lino, vel serico, vel lana albi coloris vel coloris
conformis respectivis sacris paramentis (DD. 2194 ad 3; 3118), sed
in Missae sacrificio Cingulo lineo quam serico congruentius utendum
est (D. 2067 ad 7).
Eius forma funiculi, non fasciae sit, sed ubi viget consuetudo
utendi cingulis ad instar fasciae, consuetudo haec tolerari potest,
donec huiusmodi cingula consumentur (D. 4048 ad 6).

XII. - Missalia sint recentia et vel typica, vel ad typicam edi­
tionem conformata; in eis non desint Missae novissimae a S. C. R.
praescriptae pro Ecclesia universali.
XIII. - Canon Pontificalis pariter non desit pro Missis a Prae­
latis celebrandis.
XIV. - Legile ad Missale sustinendum sit convenienter elevatum.
XV. - Pulvinus item pro Missali sit coloris convenientis paramentis et in eius ornatu nihil profanum sit.
XVI. - Urceoli Vini et Aquae pro Missae sacrificio sint ex mun­
dissimo vitro; si vero sint circumvestiti argento vel alio metallo,
clarissime pateat quid in eis contineatur, ne forte ex errore in Sacri­
ficio pro vino aqua infundatur.
Pelvicula sit ex eadem materia ac Urceolorum, vel ex metallo.
XVII. - Urceus et Pelvis pro Missis Praelatorum sint ex argento
vel alio metallo deargentato; pro Missis S. R. E. Cardinalium sint
ex argento deaurato, vel ex alio metallo pariter deaurato.
XVIII. - Manutergium et Mantilia. - Quamvis eorum materia
non praescribatur, tamen decet ex lino vel cannabe ea confici.
XIX. - Instrumentum Pacis sit ex argento vel alio metallo deau­
rato vel inargentato, eleganter exsculptum, et exhibeat aliquam piam
Imaginem.
XX. - Campanula pulsanda in Missa, etiam in Oratorio privato
(D. 3638 ad 3), decens sit; et eius loco adhiberi nequit quoddam Cym­
balum dictum '< Indorum Orientalium», quod est ad modum magni
catini semipendentis ab hasta lignea (D. 4000 ad 3).
XXL - Superpellicea. - Ne desint superpellicea pro Ecclesiarum
necessitate; et quamvis eorum materia a S. R. C. declarata non fuit,
tamen decet ut confecta sint e tela potius tenui; exornari possunt
aliquo textili reticulato. Supcrpelliceis nulla vitta serica, acu depicta
vel simplex, apposita sit.
XXII. - Vestes Chorales pro laicis Altari inservientibus, sint
semper decentissimae.
XXIII. - Vestis Talaris decens adsit pro Sacerdotibus advenis,
quam induant antequam sacra paramenta sumant.
« Parochi et Rectores Ecclesiarum in sua quisque Ecclesia ad
celebrandum Missae sacrificium Sacerdotes ne admittant nisi sint,
iuxta praescriptum canonis 804, § 2, ecclesiastica veste induti,
veste nempe de qua in canone 811, § 1 » (Ex Decr. S. C. Concilii,
die 28 Iui. 1931).
XXIV. - De Throno Expositionis SS. Sacramenti. - Thronus
constare debet planitie praealta, postergali et baldachino albi co-

Caput XL11I. - De supellectili ad divinum cultum rite exercendum

209

loris. Loco postergalis apponi possunt radii deaurati super serico albi
coloris vel fundo argenteo. Baldachinum habere potest formam regiae
coronae vel ex ligno, eleganter exculpto, vel ex metallo deaurato.
Basis Throni sit satis ampla, et super eam extensum sit Corporale.
XXV. - Baldachinum pro SS. Sacramenti Processione. Baldachinum confectum sit ex serico albo, acu depicto, vel e panno
auro vel argento intexto. Caeremoniale Episcoporum (L. 1, cap. 14,
n. 1) praescribit, ut Baldachinum sex vel octo hastis sublevetur.
Pro Ecclesiis vero minoribus Baldachinum saepe constat quatuor
hastis, sed non prohibetur sex hastis confectum habere (D. 1435).
XXVI. - De Umbella. - Umbella sustentata sit ab uno hastile
in media parte ita flexo, ut, cum ab eo qui post Sacerdotem, SS. Eu­
charistiam deferentem, incedit, sustentatur, in ipsius tamen Sacer­
dotis caput ample diffundatur.
Umbella confecta sit ex panno eiusdem materiae ac paramentorum,
coloris albi, vel ex tela aurea vel argentea. Potest esse confecta etiam
e panno subserico vel saltem zambelloto.
In summitate hastilis apposita sit laudabiliter Crux vel eucharisticum symbolum.
XXVII. - Urna pro Feria V in Coena Domini. - Sit haec Urna
elegans, pulchre ornata et clavi firmata; intus Corporale habeat.
Quando Urna clausa sit, ex ulla parte Calix inclusus apparere non
debet (D. 3660 ad 1).
XXVIII. - De Throno Expositionis SS. Reliquiarum. - In ex­
positione Reliquiarum Dominicae Passionis adhiberi potest Thro­
nus cum postergali et baldachino rubri coloris; in expositione vero
Reliquiarum B. Mariae Virg. et Sanctorum adhibeatur parvus
Thronus absque baldachino.
XXIX. - Baldachinum pro Reliquiis Dominicae Passionis
sit rubri coloris, pro Feria VI in Parasceve violacei coloris.
XXX. - Omnia quae pro Functionibus Maioris Hebdomadae
necessaria sunt non desint, scilicet: Candelabrum triangulare;
Crux lignea cum velo violaceo vel nigro, iuxta consuetudinem;
candelabrum pro Cereo paschali; pulvinaria violacei et nigri coloris;
pannus violaceus oblongus, pulvinus e serico villoso violaceo auro­
que factus, velum album serico violaceo intertextum pro Crucis
adoratione; legilia pro Passionis Cantoribus; arundo; libri in numero
sufficienti pro Cero et Cantoribus.
XXXI. - Martyrologium Romanum, Breviarium, ceteri Libri
chorales sint recentes et vel typica vel ad typicam editionem
conformati.

XXXII. - Pannus Emortualis pro adultis sit niger et eius orna­
menta, sobria (DD. 3035 ad 11; 3263; 4165 ad 5; 4397 ad 7).
XXXIII. - Tumulus sit sobrie ornatus eiusque summitas nigra
lodice cooperta.
Supra Tumulum vel nullum signum apponatur vel illud dum­
taxat quod designat qualitatem personae: triregnum pro Pontifice
Summo, pro Episcopo mitra, biretum aut stola violacei vel nigri
coloris pro Sacerdotibus. Pro laicis quoque apponere licet stemmata
gentilitia aliaque insignia Defuncto convenientia et ab Ecclesia
non prohibita. Defuncti imago exponi nequit et ubi huiusmodi
usus viget curandum est ut eliminetur abusus (D. 3898).

De supellectili necessaria ad cultum divinum rite exercendum
non memorata in iioc Articulo, iam supra diximus, nempe: de
Chrismale (v. n. 387), de Tobaleis Altaris (ibi), de Cruce (v.
n. 389), de Candelabris (v. n. 390), de Tabellis Secretarum
(v. n. 391), de Vasculis Florum (v. n. 392), de Pallio, (v. n. 393),
de Tapeti (v. n. 394), de Lampadibus (v. n. 395), de Baldachino
Altaris (v. n. 397), de Throno Episcopali (v. n. 398), de Faldistorio (v. n. 399), de Scamno pro Celebrante et Sacris
Ministris (v. n. 400), de Abaco (v. n. 401), de Choro (v. n. 402).

CONSTITUTIO APOSTOLICA
DE QUIBUSDAM

PRAELATIS

ROMANAE CURIAE ET VARIIS

EORUM

ORDINIBUS.

SERVUS SERVORUM DEI

AD PERPETUAM REI MEMORIAM

Ad incrementum decoris Apostolicae Sedis quantum contulerit
hodieque conferat Romana Praelatura, nemo ignorat qui vel eius
anteacti temporis historiam noverit, vel suis ipse oculis magnam
illam honestatis vim sit admiratus, quam splendidis pompis rebusque
sacris faciendis varii Praelatorum ordines afferunt, in iis maxime
sollemnibus ritibus, qui, Nobis adstantibus vel etiam Nobis Ipsis
celebrantibus, tanta maiestate peraguntur.
Qua in re mirabile sane apparet Decessorum Nostrorum consi­
lium atque sapientia, qui praestantes partes in ipso pontificalis litur­
giae ministerio his Praelatis tribuerunt, quibus praecipue iuris dicundi munus commiserant, quod itidem nobilissimum est sacerdo­
tium. Inde est ut aspicientibus Nobis e Pontificali Solio, re sacra
vertente, ex hisce egregiis magistratibus nonnullos minorum mini­
strorum vestibus indutos, ad ipsius Solii gradus sedentes, illa sym­
bolice expressa videatur perfecta regiminis constitutio, quae in
iustitia fundatur: « Justitia regnorum fundamentum ».
Nos vero, considerantes gravissimas sane partes in Ecclesiae
gubernatione, post Purpuratos Patres, iis demandatas esse Prae­
latis, qui in Sacris Romanis Congregationibus vel assident vel sunt

a secretis, quique propterea earundem Sacrarum Congregationum
vel Assessores vel Secretarii vocantur, ut horum dignitas, quae ab
ipsorum tam proxima cum Romano Pontifice in Ecclesiae regimine
collaboratione aestimari debet, maioribus usque honoris significa­
tionibus honestetur, quemadmodum, decreto Sacrae Congregationis
Caeremonialis die 31 Decembris 1930 lato, iis titulum Excellentiae
Reverendissimae concessimus, ita nunc volumus ut iidem, ratione
muneris, peculiaribus sint privilegiis honestati, necnon in sacris
sollemnibusque ritibus coram Summo Pontifice aut ipso Pontifice
celebrante peragendis, etiamsi charactere episcopali careant, pecu­
liarem deinceps et honorificentissimum locum ex officio habeant;
quod pariter dicimus de aliis Praelatis quibus ob dignitatem muneris
quo funguntur, eodem superius allato decreto eundem Excellentiae
Reverendissimae titulum tribuimus.
At aestimatio Nostra ac paterni animi sensus erga illos quoque
venerabiles Praelatorum ordines, qui Praelaturae Collegia proprie
dicta constituunt, in Nobis augentur quoties mente repetimus insi­
gnia observantiae pietatisque erga Apostolicam Sedem testimonia,
quibus eorum historia cumulate clarescit. Primos illos Ecclesiae
Notarios dicimus qui maximorum actuum gestorumque Romano­
rum Pontificum, sive in Conciliis sive extra, irrefragabiles testes
sunt constituti. Familiares deinceps Nostros commemoramus, qui
in nobilissimum iudicum Collegium Sacrae Romanae Rotae congre­
gati, Romanae in iure dicundo sapientiae, quae Christiana iustitia
est illustrata, tanquam germani heredes per tot saecula claruerunt.
Illos etiam commemoramus Camerae Apostolicae Praelatos qui ad
utilitatem Romanae Ecclesiae ac pauperum sustentationem Sedis
Apostolicae thesaurum ita administrarunt, ut iis ipsum Pontificii
Principatus temporale regimen quondam demandaretur. Votantes
denique ac Signaturae Apostolicae Referendarios dicimus, qui olim,
supplicibus libellis, de gratia et iustitia agentibus, Romano Pon­
tifici oblatis, quid concedendum esset, quid autem denegandum,
discernebant, recentiore tandem tempore ad Cardinales suis votis
iuvandos circa negotia ad Sacram Rotam committenda, ac etiam,
nonnumquam, circa ipsius Rotae pronuntiata, sunt adlecti.
Ex his vero Collegiis — quae, ad normam in Nostra Curia rece­
ptam, ordine enumeravimus, ratione prioritatis habita qua in Col­
legium sunt constituta et ad Nostrum Sacellum admissa — Romanae
Rotae Auditores et Votantes Signaturae, quippe qui impensius
iustitiae negotiis incumbant, arctiorem etiam in Pontificali Liturgia
partem habent, ut Subdiaconi alii, alii vero ut Acolythi apostolici;

at ad ceteros quoque conspicua pars spectat, ut a limine commcmoravinius, in pompis et in sacris pontificalibus.
Quae cum ita sint, mirum non est Praedecessores Nostros,
quibus apprime constabant praeclara munera ab his fidelibus admi­
nistris digne expleta, singularem quandam familiaritatem iis conces­
sisse; quandoquidem Suae curae atque sollicitudinis in rebus sacris
gerendis partem cum ipsis communicarunt, eosque, in iis quae ad
proprium ipsorum pertinent munus, Pontificis veluti personam apud
fideles gerentes, conspicuis privilegiis etiam liturgicis gradatim
ornarunt; idque non tantum praestiterunt ut eorum operam prae­
mium cum laude sequeretur, verum etiam ut exterior dignitas arctam,
quam ex officio habent, cum ipsius Pontificis persona conjunctionem
omnibus demonstraret. Quae privilegia, identidem sollemnibus
Constitutionibus et Litteris Apostolicis sancita, tot tantisque addi­
tamentis eo creverunt, ut non facile omnes ubique perfectam sibi
illam comparare possint notitiam, quae omnino requiritur ut eorumdem integer atque pacificus usus in tuto sit. Quare, statim ac sapientissimus Praedecessor Noster Benedictus XV Codicem iuris canonici
promulgavit, cuius canon 328 iubet ut de hisce Praelatis privilegia,
regulae et traditiones pontificiae Domus serventur, desiderium
saepe propositum est et votum ut haec quoque pars peculiaris iuris
in congruum redigeretur ordinem. Quae optata eo libentius Nos
excepimus cum iam, favente Deo, non ultima cura Nobis incumbat
varios Pontificiae Curiae gradus, quae eam regali honestant varie­
tate, ad pristinum splendorem revocare.
Quamobrem, suam singulis Collegiis alacrem navantibus operam,
re mature perpensa una cum venerabilibus fratribus Nostris S. R.
E. Cardinalibus, qui Sacrae Congregationi Caeremoniali praepositi
sunt, statuimus clara forma et ad tempora accommodata definire,
iuxta generales normas communis iuris canonici quod iam sapienter
in Codicem redactum est, singulorum constitutionem et privilegia,
quae in posterum ratione dumtaxat ac forma quae hic subiicitur,
nec prorsus aliter usurpanda erunt, sublatis et revocatis, ad normam
can. 22, aliis quibusvis praesenti lege non contentis. Qua occasione,
ut diximus, etiam peculiaria privilegia, quae Praelatis in Sacris
Romanis Congregationibus Assessoris vel Secretarii munere fungen­
tibus aliisque superius commemoratis concedenda putavimus, ex
ordine recensebimus.
Itaque, de Apostolicae plenitudine potestatis, haec quae sequun­
tur per Apostolicas has Litteras statuimus ac decernimus:
15 - Moretti, De s runtlionibtn - I

De ipsis Praelatorum ordinibus.

I

4
te

-

I. Inter Praelatos Romanae Curiae, post Praelatos vulgo « di fiocchetti »
nuncupatos, primum locum immediate obtinent, ratione numeris, Excel­
lentissimi Praelati qui in Sacris Romanis Congregationibus Assessoris
vel Secretarii munere funguntur, etsi charactere episcopali careant. Atta­
men verum et proprium Collegium iidem non constituunt.
II. Vera autem Praelatorum Collegia apud Romanam Curiam quattuor numerantur, quae iuxta ordinem praecedentiae hic describuntur,
nimirum:
1. Collegium Protonotariorum Apostolicorum de numero Participantium;
2. Collegium Praelatorum Auditorum Sacrae Romanae Rotae;
3. Collegium Clericorum Reverendae Camerae Apostolicae;
4. Collegium Praelatorum Votantium Signaturae Apostolicae; cui
quidem Collegio adiiciuntur, quamquam verum et proprium Collegium
non constituunt, Praelati Referendarii eiusdem Signaturae Apostolicae.
III. Hunc praecedentiae ordinem servabunt non ipsa modo Collegia
inter se, sed singula uniuscuiusque Collegii membra, hac scilicet ratione,
ut qui ad Collegium superius pertineat, praecedat omnia membra Colle­
giorum inferiorum, Decanis eorundem non exclusis. In Cappella tamen
Papali praecedentiae ordo et locus singulis ex membris horum Collegio­
rum tribuendus determinatur a Libro Sacrorum Rituum S. R. E. nec non
a Bullis Pontificiis.
IV. In quolibet Collegio collegas ceteros praecedit Decanus, primus
inter pares; collegae vero inter se ordinem tenent nominationis secundum
tempus quo Litterae Apostolicae in forma brevi datae sunt; quod si has
Litteras eodem die habuerint, ordinem temporis quo primum inter Prae­
latos, universim sunt cooptati, secus ordinem recepti sacerdotii, vel tan­
dem, si eodem die sacerdotio sint initiati, ordinem tenent aetatis.
V. Sodales emeriti Collegiorum Praelatorum, de quibus agitur numeris
XXVI11, LXXXI1, CVI et CXXX, modo ad dignitatem superiorem pro­
moti nen fuerint, subsequuntur immediate proprii Collegii membra ordi­
naria; inter se vero ordinem tenent qui numero IV descriptus est.
VI. Quod spectat ad praecedendi rationem Praelatorum relate ad
ceteras personas ecclesiasticas vel laicas, haec determinatur a privilegiis
uniuscuiusque Collegii; salvo iure praecedentiae Excellentissimis Assesso­
ribus et Secretariis Sacrarum Congregationum aliisque quibusdan^collato,
ut infra numeris XIX et XXI dicetur.
VII. Habitus praelaticius, vulgo « di formalité», seu in sacris functio­
nibus adhibendus ab omnibus Praelatis Romanae Curiae, de quibus in
praesenti Constitutione, sive pertinent ad Collegia praefata, sive non per­
tinent, ille est quo utuntur Praelati Domestici quique constat veste talari

violacei coloris ex lana vel serico, iuxta anni tempora, cum cauda, nun­
quam tamen explicanda; reflexus in manicis (paramano), margines vestis
nec non mantelletti torulus (filetlatura), ocelli et globuli erunt serici et
rubini coloris. Zona cum nappis erit serica et violacea; violacea quoque
erunt collare et caligae. Calceamenta fibulis erunt ornata. Bireto omnino
nigro flocculus imponetur violacei coloris et pileo, item nigro, circumdu­
cetur chordula violacea cum flocculo eiusdem coloris. Rocchcttum opere
phrygio seu reticulato (pizzo) ornabitur, cui si quid supponatur in manicis
(trasparente), eiusdem coloris esse debebit ac reflexus vestis. Quinam
autem sit color violaceus adhibendus, definitur decreto S. C. Caeremonialis die 24 lunii 1933 lato, cui omnino standum est.
Protonotarii Apostolici utuntur bireto nigro cum flocculo rubini coloris
et pileo cum chordula item rubini coloris.
Vacante Sede Apostolica, vestes erunt laneae et nigrae, cuius coloris
erunt quoque collare, caligae, zona cum nappis. Rocchettum erit simplex
sine opere phrygio seu reticulato. Flocculus bireti et chordula pilei non
mutabuntur.
VIII. In functionibus collegialibus et in Cappellis Pontificiis, Praelati
quattuor Collegiorum, de quibus agitur, scilicet Protonotarii Apostolici,
Auditores S. R. R., Clerici R. C. A., et Votantes Signaturae Apostolicae,
deposito mantelletto, induent supra rocchettum cappam laneam cum vel
sine pellibus armcllineis, prout tempus fuerit hibernum vel aestivum.
In sacris functionibus in quibus ipse Summus Pontifex solemniter
celebrat, Praelati de quibus supra dictum est, exceptis Assessoribus et
Secretariis Sacrarum Congregationum (η. XVIII) aliisque quibusdam, de
quibus num. XXI, et Protonotariis Apostolicis, induent superpelliceum
supra rocchettum.
IX. Habitus praelaticius, vulgo piano, in civilibus tantum adhibendus,
constat veste talari nigra sine palliolo (vulgo pellegrina), cum torulo,
ocellis et globulis rubini coloris; zona cum laciniis (frange) erit violacea
et item erunt violacea collare, caligae et pallium talare sericum (ferraiolone). Calceamenta habebunt fibulas, pileus chordulam violaceam, firmis
quae supra constituta sunt de Protonotariis Apostolicis.
Uti poterunt peramplo pallio talari violaceo (mantello o tabarro) absque
torulo sed cum subsuto serico violaceo.
Vacante Sede Apostolica pallium talare erit laneum et nigrum.
X. In collegialibus actibus minoris momenti arbitrio Praesidis unius­
cuiusque Collegii erit eligere inter habitum praelatitium et cappam.

11.

De excellentissimis

assessoribus et secretariis in sacris congre­

gationibus ROMANIS.

XI. Primus ex Praelatis Officialibus, qui in singulis Sacris Congrega­
tionibus Romanis negotiis expediendis praesunt, Assessor vel Secretarius

dicitur: Assessor quidem si illius Sacrae Congregationis Praefectus est ipse
Romanus Pontifex, Secretarius vero si Praefectus est quidam Pater Cardi­
nalis. Assessores et Secretarii sunt tamen dignitate aequales, salvo ordine
praecedentiae cum. XIX statuendo.
XII. Assessores et Secretarii, de quibus in numero praecedenti, ex
decreto Sacrae Congregationis Caeremoniaiis die 31 Decembris 1930 lato,
Excellentiae Reverendissimae titulo fruuntur; ideoque singulorum titulus
hic est: Exc.mus ac Rev.mus D. N. N. Assessor (vel Secretarius) Sacrae
Congiegationis N. (Italice: Sua Eccellenza Rev.ma Monsignore N. N. Asses­
sore, o Segretario, della Sacra Congregazione N.).
1. — Nominatio et muneris occupatio.

XIII. Assessores et Secretarii Sacrarum Congregationum Romanarum
nominantur a Summo Pontifice per litteras Cardinalis Secretarii Status,
praemonito Cardinali Secretario vel Praefecto respectivae Congregationis.
XIV. Acceptis Litteris Apostolicis in forma brevi nominationis, novus
Assessor vel Secretarius suum respectivum Cardinalem Secretarium vel
Praefectum primum invisat, ab eoque audiat quando et quomodo munus
suum inire debeat, servata forma quae in singulis Congregationibus iamdudum ex consuetudine adhiberi solet. Postea invisat Eminentissimos
Cardinales suae Congregationis.
XV. Audientiam Summi Pontificis quamprimum petat ad gratias Bea­
tissimo Patri agendas de sua promotione; itemque Eminentissimum Car­
dinalem Secretarium Status adeat et, post acceptam possessionem muneris,
alios quoque Patres Cardinales invisat. Ceteros autem Praelatos Assessores
vel Secretarios Sacrarum Congregationum, cum primum poterit, invi­
sere ne praetermittat.
XVI. Quaenam autem sint horum Praelatorum munera et officia e
canonibus 242-264 I. C. et ex legibus ac praxi cuiusque Sacrae Congre­
gationis desumatur.
2. — Facultates et privilegia.
XVII. Singuli Assessores et Secretarii Sacrarum Congregationum
omnibus iuribus, privilegiis et insignibus Protonotariorum Apostolicorum
de numero Participantium infra (nn. XLI-XLIX) recensendis (iis exceptis
quae ad Protonotariorum Collegium qua Collegium pertinent) gaudent
ad personam durante munere, etiamsi horum Collegio non adseribantur.
XVIII. Pro Consistoriis et Cappellis Pontificiis deinceps intimationem
accipient a Praefecto caeremoniarum apostolicarum et praefatis functio­
nibus interesse debebunt, in iisque locum habebunt, cappa induti, imme­
diate post Praelatos qui vulgo « di fiocchetti » vocantur.
XIX. Hunc praecedentiae gradum supra alios Praelatos, infra Prae­
latos vulgo « di fiocchetti » constitutos, etiam episcopali seu archiépiscopal!
dignitate fulgentes, salvo iure Metropolitae vel Ordinarii loci in suo ter-

ritorio, habebunt ubique, etiam singuli. Quando vero omnes vel plures
simul conveniunt, Assessores et Secretarii qui archiépiscopal] aut episco­
pali dignitate aucti sint, reliquis antecedant, et caeteris paribus, Asses­
sores praecedant Secretarios, servato ordine vigente inter Sacras Con­
gregationes.
XX. His privilegiis fruuntur tantummodo durante munere; deposito
vero munere, nisi ad cardinaliciam vel aliam dignitatem assumantur quae
cum Protonotarii dignitate componi nequeat, aut nisi aliud expresse ca­
veatur, statim, ipso iure, Protonotarii ad instar fiunt, cum omnibus iuribus
et privilegiis huic dignitati adnexis.
XXL Omnia quae de Assessoribus et Secretariis Sacrarum Congre­
gationum Romanarum in hoc capite dicuntur, ea, congrua congruis refe­
rendo, dicta intelligantur etiam de aliis Praelatis, quibus memorato decreto
Sacrae Congregationis Caeremoniaiis, die 31 Decembris 1930 lato, titulus
Excellentiae Reverendissimae agnitus et tributus fuit, id est Magistro seu
Praefecto cubiculi secreti Summi Pontificis, Secretario Tribunalis Signa­
turae Apostolicae, Decano Sacrae Romanae Rotae, Substituto Secretariae
Status; qui, salvis peculiaribus officiis et locis alicui ex his Praelatis in
Cappellis Papalibus iuxta hanc ipsam Constitutionem, ut infra habetur,
forte assignatis, immediate post praedictos Assessores et Secretarios
locum habent, servato inter se ordine superius enunciato; si quis vero ex
iis sit archiépiscopal] vel episcopali dignitate ornatus, ceteris praecedit,
sed post Assessores et Secretarios.

III.

De Collegio Protonotariorum Apostolicorum de
ticipantium.

numero

Par­

XXII. Collegium Protonotariormn Apostolicorum de numero Partici­
pantium constat septem Praelatis quibus iura sunt paria; ex iis qui ceteris
nominatione, etc., iuxta normam numero IV expositam, antecedit, titulo
Decani honestabitur. Collegium ipsum ad pluralitatem suffragiorum no­
minat Secretarium sacerdotem aliquem extra Collegium haneque nomi­
nationem litteris consignat.
XXIII. Titulus Protonotariorum Apostolicorum de numero Partici­
pantium erit sequens: R. P. D. Protonotarius Apostolicus (Italice: lll.mo
e Rev.mo Monsignore N. N. Protonotario Apostolica).

I. — Nominatio et muneris occupatio.

XXIV. Protonotarii Apostolici de numero Participantium nominantur
Litteris Apostolicis in forma brevi. Secretaria Status Summi Pontificis
praemonet per litteras de hac nominatione cum eum cuius interest, tum
Decanum Collegii Protonotariorum.

XXV. Acceptis litteris e Secretaria Status Summi Pontificis, cooptan­
dus inter Protonotarios audientiam petit eiusdem Summi Pontificis, invisitque obsequii causa Eminentissimum Cardinalem Secretarium Status
nec non Decanum et Praelatos Collegii Protonotariorum.
XXVI. Postquam accepit Litteras Apostolicas novus Protonotarius,
adstante toto Collegio, vel, in casu extraordinario, coram duobus saltem
Protonotariis a Collegio delegatis, munus suum occupat ratione quae
describitur: a) exhibet Breve nominationis; b) professionem Fidei facit
ad normam canonis 1406 I. C.; c) iuramentum fidelitatis addit iuxta pecu­
liarem formulam; d) impositionem accipit rocchetti, cappae, bireti et
pilei semipontificalis; e) admittitur tandem ad amplexum Collegarum.
XXVII. Post acceptam possessionem muneris, dc qua supra, invisit
quoque ceteros Eminentissimos Cardinales itemque ceteros Praelatos
Aulae Pontificiae et Romanae Curiae iuxta statuta Collegii.
XXVIII. Si quis Protonotarius de numero Participantium post decem
annos a sua cooptatione Collegium relinquit, per novum quinquennium
eiusdem privilegiis fruitur: dein, ipso iure, fit Protonotarius ad instar.
Quod si ante decennium e Collegio discedat, statim, ipso iure, fit Protono­
tarius ad instar. Haec intelliguntur de iis qui Collegium relinquunt nec
tamen assumuntur ad dignitatem cardinaliciam vel aliam quae componi
nequeat cum Protonotarii dignitate. Si vero aliquando, ex gratia pontificia,
Protonotarius Participans aliquis declaretur emeritus, is omnibus privi­
legiis honorificis Collegii frui poterit, iuxta numerum V.
XXIX. Habent ubique, sed durante munere tantum ut dictum est
num. XVII, insignia et privilegia Protonotariorum Apostolicorum de
numero Participantium Excellentissimi Assessores et Secretarii Sacrarum
Congregationum aliique quidam Praelati qui eis assimilantur (num. XXI).
XXX. Eadem insignia et privilegia, sed durante munere et in proprio
territorio tantum, habent etiam Vicarii Apostolici et Praefecti Apostolici, necnon Administratores Apostolici dioecesibus ad tempus dati.
2. — Munera.

XXXI. Ad Collegium Protonotariorum pertinet, excepto tempore
Sedis Vacantis, officium exarandi praecipua Sedis Apostolicae acta, nec
non Consistoriorum publicorum et semipublicorum atque Conciliorum Ge­
neralium. Item exarandi acta cum novi Cardinales suos Titulos vel Diaconias in possessionem accipiunt et in aliis quibusdam casibus peculiaribus.
Quattuor ex Protonotariorum Collegio semper intersunt Canonizationibus, Conciliis, Consistoriis publicis et semipublicis apud Solium Ponti­
ficis ut horum acta pro sua quisque parte exarent.
XXXII. Instrumenta, a Protonotariis confecta, publicam fidem faciunt
etsi tantum ab uno Protonotario rogato subsignentur, et alii testes desint.
XXXIII. Unus ex membris Collegii, litteris Secrctariae Status Summi
Pontificis, adseribitur Sacrae Congregationi Rituum, tamquam Praelatus

Officialis. Huic ius et officium competit adsistendi omnibus conventibus
Sacrae Rituum Congregationis nec non conventibus qui apud E.murn
Cardinalem Praefectum habentur, et, in Urbe, sessionibus processuum
Apostolicorum in causis Servorum Dei, in quibus ipse Notarii munere
fungitur, iuxta canones 2013, § 2, et 2073 1. C.
XXXIV. Protonotarii qui sint Doctores in utroque iure sunt ipso facto
Praelati Referendarii Signaturae Apostolicae.
XXXV. Post suppressum Collegium Abbreviatorum de Parco Maiore
quod dicebatur, duo Protonotarii Apostolici per vices Bullas omnes subsi­
gnant quae in Cancellaria Apostolica dantur.
XXXVI. Pertinet ad Collegii Decanum Bullam indictionis Anni Sancti
primo vulgare, quod officium alias ad Abbreviatorem Curiae pertinebat.
XXXVII. Conclavis tempore, Protonotariorum est, emisso iuramento,
Rotam custodire ipsis assignatam, quod peragunt habitu praelaticio induti de quo in η. VII.

3. — Facultates.
XXXVIII. Collegium Protonotariorum Apostolicorum nominare potest semel quotannis unum Protonotarium Apostolicum titularem seu
honorarium, iuxta Constit. Cum innumeri Pii VII, diei 13 Decembris 1818,
et Litteris Apostolicis a Pio X, motu proprio datis Inter multiplices, nn. 59
et 60, cum iuribus in iisdem Litteris statutis, nn. 59-76.
XXXIX. Collegium condere potest atque reformare propria Statuta,
nec indiget ad hoc ulla cuiusvis approbatione, modo ne quid statuatur
quod iuri communi vel praesenti Constitutioni et Legi propriae adver­
setur.
XL. Ad negotia propria tractanda, de quibus agitur in numeris
XXXVIII, XXXIX, Protonotarii collcgialiter conveniunt.
4. — Privilegia.
XL1. Protonotarii Apostolici dc numero Participantium, hoc ipso
Praelati sunt Domestici et propterea Familiares Summi Pontificis. Exi­
muntur ab jurisdictione Ordinariorum locorum.
XL1L Vestibus praelaticiis utuntur iuxta dicta in numeris VII, VIII,
IX et X.
XL1II. Gaudent iure Pontificalium iuxta Litteras Apostolicas a Pio X
motu proprio datas inter multiplices, nn. 5-9.
XL1V. In Missis cum cantu, sed non pontificalibus, et in Missis lectis
cum aliqua solemnitate iis tantum honoris signis uti possunt, quae in
Litteris Apostolicis a Pio X motu proprio datis, inter multiplices, n. 10,
recensentur. In aliis vero Missis lectis, a simplici sacerdote ne differant,
nisi in usu Pahnatoriae, ut ibidem cavetur, salva tamen concessione nu­
meri sequentis huius Constitutionis.

XLV. Annulo gemmato semper uti possunt in omnibus sacris fiinctionibus, Missa privata non exclusa.
XLVI. Privilegio gaudent Oratorii privati et altaris portatilis ad
normam sacrorum Canonum. Omnes autem fideles qui ipsorum Missae
assistant, praecepto de Missa audienda rite planeque satisfaciunt. Semper
vero et ubique Kalendario Romano uti possunt.
XLVII. Pro Consistoriis et Cappellis Pontificiis intimationem acci­
piunt a Praefecto caeremoniarum apostolicarum et praefatis functionibus
omnes interesse tenentur. In hisce functionibus duo Protonotarii per vices
fimbrias faldae Pontificis sustinent — in Cappellis autem ante et post
sacram functionem — a quo tamen officio Decanus semper eximitur. In
Cappellis Pontificiis eum locum tenent qui in Libro Sacrorum Rituum
S. R. E. et in Bullis Pontificiis iis adseribitur.
XLVIII. Candelas, Palmas et Agnus Dei accipiunt non aliter ac Epi­
scopi ad Solium Pontificium Assistentes. Ius insuper habent ad numis­
mata argentea quae tradi solent cum fit novi Summi Pontificis coronatio
et quotannis in festo Ss. Petri et Pauli.
XL1X. Ius habent gratuito accipiendi Litteras Apostolicas, etiam sub
plumbo quae dicuntur, pro quolibet Beneficio quod sibi conferatur.
L. Tandem iure gaudent, salvo peculiari privilegio, praecedendi eccle­
siasticis personis quibuslibet, quae sint inferiores Episcopis, etiam tan­
tum electis et confirmatis, modo ne eae personae sint Ordinarii locorum
(Can. I. C. 198) in proprio territorio, vel ne sint Praelati vulgo «di fiocchetti n, aut Assessores vel Secretarii Sacrarum Congregationum Romana­
rum, aut Praelati de quibus num. XXI actum est.
Ll. Quod spectat ad privilegia emeritorum, vigere pergit n. XXVIII.
LII. Cum Protonotarius de Collegio aliquis vita functus fuerit, sodales
eius exsequiis interesse tenentur.

Protonotarii Apostolici

supranumerarii, ad instar et titulares.

LIII. Praeter Collegium Protonotariorum Apostolicorum de numero
Participantium tres numerantur gradus Protonotariorum Apostolicorum,
qui tamen Collegium nullo modo constituunt, et sunt qui sequuntur:
Protonotarii supranumerarii, Protonotarii ad instar et Protonotarii titu­
lares seu honorarii.
L1V. Protonotarii supranumerarii sunt ii qui canonicatu potiuntur in
Basilicis Patriarchalibus Urbis, scilicet Lateranensi, Vaticana et Liberiana, modo Litteras Apostolicas in forma brevi Praelati Domestici acce­
perint et iusiurandum emiserint. Item Canonici quarundain aliarum Eccle­
siarum extra Urbem. Priores tamen titulo praefato insigniti erunt ad
vitam, posteriores vero durante munere.
Quod si posteriores nominati fuerint Praelati Domestici ob personae
merita, dispositionibus subsint contentis in Apostolicis Litteris a Pio X
motu proprio datis, Inter multiplices, nn. 14, 34, 4L

LV. Munera, iura, privilegiaque Protonotariorum supranumerariorum
ea erunt quae descripta sunt in Apostolicis Litteris a Pio X motu proprio
datis, Inter multiplices, sub numeris 13-41, 80.
LV1. Protonotarii ad instar, praeter eos qui numeris XX et XXVIII
describuntur, ii erunt quos Summus Pontifex hac dignitate insigniverit,
nec non qui Canonicatu in quibusdam determinatis Capitulis potiantur.
Priores erunt Protonotarii ad instar ad vitam, posteriores vero durante
munere.
Quod si posteriores nominati fuerint Praelati Domestici ut personae
privatae, subiccti erunt dispositionibus contentis in Apostolicis Litteris a
Pio X motu proprio datis, Inter multiplices, sub numeris 43, 50, 58.
LVII. Munera, iura, privilegiaque Protonotariorum ad instar ea sunt
quae descripta sunt in Apostolicis Litteris a Pio X datis, Inter multiplices,
nn. 42-58, 80.
LVIII. Protonotarii titulares seu honorarii ii erunt quos nominaverit
ipse Summus Pontifex vel Collegium Protonotariorum iuxta η. XXXVIII
Sunt quoque Protonotarii titulares omnes Vicarii Generales et Vicarii
Capitulares nec non Canonici quorundam Capitulorum. Recensiti omnes
habentur Praelati extra Urbem, sed Familiae Pontificiae non sunt ad­
script!, neque vestibus praelaticiis in Curia Romana (quavis huiusmodi
concessione particulari penitus abrogata) uti possunt, nisi forte quis per
Apostolicas Litteras in forma brevi Praelatus domesticus nominatus fuerit
ad personam. Qui autem eiusmodi titulo intuitu personae insignitus fuerit,
dispositionibus subiectus erit, quae in Apostolicis Litteris a Pio X motu
proprio datis, Inter multiplices, n. 74, habentur.
LIX. Protonotariorum honorariorum munera, iura, privilegiaque de­
scribuntur in praefatis Litteris Apostolicis, sub numeris 59-76.
IV.

De Collegio Praelatorum Auditorum S. Romanae Rotae.
LX. Collegium Praelatorum Auditorum Sacrae Romanae Rotae
constat Praelatis quibusdam, qui ludicum Apostolicae Sedis munere ordi­
nario funguntur; gradu pari hi sunt et Decani titulum assumit qui sociis
nominatione etc. praecedit, iuxta numerum IV. Eorum numerus augeri vel
minui potest pro necessitate proque Summi Pontificis suprema voluntate.
LXI. Titulus Praelatorum Auditorum erit: R. P. D. Auditor S. R.
Rotae (Italice: Ill.mo c Rev.mo Monsignorc N. N. Prelato Uditorc della
Sacra Romana Rota). Decanus vero titulo Excellentiae Reverendissimae
iam insignitur, aliisque facultatibus et privilegiis numero XXI descriptis.

1. — Nominatio et muneris occupatio.
LXII. Praelati Auditores nominantur per Litteras Apostolicas in
forma brevi; Secretaria Status Summi Pontificis litteris praemonet de hac

nominatione cum eum cuius interest, tum Decanum Collegii Praelatorum
Auditorum.
LX111. Acceptis litteris e Secretaria Status Summi Pontificis, cooptan­
dus in Praelatum Auditorem audientiam petit eiusdem Summi Pontificis,
invisitque obsequii causa Eminentissimum Cardinalem Secretarium Status
nec non Decanum et Praelatos Collegii Auditorum.
LX1V. Post suam nominationem novus Praelatus Auditor, die a De­
cano statuenda, possessionem init sui officii coram universo Collegio Rotali
ratione quae sequitur: n) indutus habitu ad normam η. IX, facit profes­
sionem fidei iuxta canonem I. C. 1406 et nuncupat iusiurandum iuxta
propriam Rotae formulam, idque unus ex Notariis, de quibus est sermo
in numero LXXX1V, scriptis refert; b) amplexum Collegarum accipit;
c) in possessionem novissimi stalli in aula iudiciali immittitur.
LXV. Post captam possessionem muneris de qua supra, novus Praela­
tus Auditor invisit obsequii causa ceteros Eminentissimos Cardinales.
LXVI. Praelati Auditores officio cedunt cum illud renuntiant ipsi, vel
adjmunus eliguntur quod cum illo componi nequeat, vel 75um aetatis
annum ineunt.
2. — Munera.

N Λ

I

LXVII. Munera Praelatorum Auditorum describuntur in canonibus l.C.
1598-1608 inque Lege Propria S. R. Rotae diei 29 lunii 1908, cc. 1-34 (1).
LXV11I. Annus iuridicus initur: a) per celebrationem Missae de Spiritu
Sancto in Palatio Apostolico, cui assistunt Praelati Auditores toga induti et
biretum doctorale prae manibus habentes, Officiales S. R. Rotae, Advocatique Rotales; b) finita Missa, post cantatum hymnum Veni Creator Spi­
ritus, Decanus coram Crucifixo genuflexus, Auditoribus circumstantibus
et praesente Notario formulam iurisiurandi legit ipse prior et postea sin­
guli legunt Auditores; c) hisce peractis, Auditores soli admitti solent ad
privatam audientiam Summi Pontificis, deinde, cum ceteris qui descriptae
caeremoniae interfuerint ad publicam seu solemnem, in qua, R. P. solio
assidente, Decanus sermonem habet anni iuridici prolusivum petitque
benedictionem apostolicam super personas et futuram S. R. Rotae ope­
ram; d) tandem Summo Pontifici praesentat eos omnes qui huic Sacro
Tribunali sunt addicti. Post haec Decanus cum Collegis aliisque qui ex
officio huic caeremoniae interfuerunt, obsequii causa Eminentissimum
Cardinalem Secretarium Status invisit.
LXIX. Duo Praelati Auditores secunda vice promulgant Bullam latinam et italicam solemnis indictionis Anni Sancti. Tres antiquiores Audi­
tores Sacrae Rituum Congregationi adseribuntur ipso facto tanquam
Praelati Officiales.
(1) Hodie dices: inque Normis S. R. Rotae Tribunalis, d. 29 lunii 1934,
art. 12 ss. (supra, p. 451 ss.).

LXX. Assidente Conclavi, Rotam custodiunt Cardinalibus reservatam,
emisso iuramento et habitu praelaticio induti ad normam numerorum VII
et IX.

3. — Privilegia.
LXXI. Statim a sua nominatione Auditores, ipso facto fiunt Praelati
Domestici et Familiares Summi Pontificis et hanc dignitatem retinent
quamdiu munere Auditorum funguntur vel cum emeriti declarantur.
Eximuntur insuper a jurisdictione Ordinariorum locorum. Qui a munere
cedunt nec declarantur emeriti, privilegiis fruuntur a Clemente XIV Con­
stitutione Cum primum diei 16 Maii 1770 n. 6 concessis, quatenus tamen
in praesenti Constitutione contineantur. Qui autem antequam Auditores
nominarentur erant Protonotarii Apostolici ad instar vel titulares, hos
titulos servant etiam post ipsorum nominationem ad munus Auditorum.
Qui tandem antequam Auditores nominarentur dignitate gaudebant Pro­
tonotariorum de numero Participantium vel supranumerariorum, hanc
dignitatem deponunt, salvis praescriptis in numeris XXVIII et LVI, et
salvis privilegiis Excellentissimo Sacrae Romanae Rotae Decano nu­
mero XXI tributis.
LXXII. In functionibus forensibus togam super habitum pianum
induunt, et biretum doctorale, ornatum torulo et flocculo rubini coloris,
gestant. Extra functiones forenses vestibus utuntur iuxta numeros VII,
VIII, IX et X.
LXXIII. Gaudent iure Pontificalium eodem modo atque de Protonotariis Apostolicis de numero Participantium dictum est supra n. XL11I.
LXX1V. Privilegium habent Oratorii privati et altaris portatilis ad
normam sacrorum Canonum; omnes vero qui ipsorum Missae assistant,
praecepto de Missa audienda rite planeque satisfaciunt. Semper vero et
ubique Kalendario Romano uti possunt.
LXXV. Cum sacrum faciunt sive privatim sive solemniter, habitu
tamen praelaticio induti, non tantum iis uti licet Palmatoria sed etiam
Canone et Urceo, aliisque privilegiis quibus Protonotarii Apostolici de
numero Participantium fruuntur.
LXXVI. Intimationem accipiunt pro functionibus caeremoniisque
pontificiis ab ipso Praefecto caeremoniarum apnstolicarmn iisque omnes
intersunt.
LXXVII. Auditores sunt Subdiaconi Apostolici. In Missa Pontificia
pro coronatione Summi Pontificis inque ineunda ab Eodem possessione
Basilicae Ss.mi Salvatoris in Laterano, timiceliani subdiaconalem induunt.
Qui quartus venit e praesentibus iuxta praecedentiam numero IV statu­
tam, Subdiaconum agit in omnibus pontificalibus Summi Pontificis; qui
veniunt secundus et tertius faldam sustentant; novissimus fungitur semper
munere Cruciferi; sedent vero omnes in ultimo throni gradu in Cappella
papali. Decanus (vel is qui cius vices gerit) Mitram vel Tiaram fert Pontificis.

LXXVJII. In pontificali Summi Pontificis unus ex Auditoribus fert
Summo Pontifici manutergium cum manus lavat, alius vero fert, quoties
oportuerit, Summo Pontifici Sacrum Pallium; si vero ipse Summus Pon­
tifex in Episcopum aliquem consecret, alicuius ex Auditoribus erit map­
pulas consecrando imponere.
LXXJX. Adstant quoque Auditores benedictioni Sacrorum Palliorum
nec non impositioni et traditioni eorundem; item solemni benedictioni
Agnorum Dei qui dicuntur, quique ipsis quoque distribuuntur. In festo
praeterea Ss. Petri et Pauli singuli Praelati Auditores argenteum numisma
unum accipiunt, praeter Decanum, cui duo numismata iure obtingunt.
Eidem Decano quotannis concreduntur agni ex quorum lana Pallia Archiepiscoporum conficiuntur, ad normam Constitutionis Rerum ecclesiasti­
carum, diei 12 Augusti 1748, Benedicti XIV.
LXXX. Litterae omnes Apostolicae gratuito Auditoribus obveniunt.
Facultatem habent eos retinendi legendique libros prohibitos qui de iure
tractant, et permittendi ut huiusmodi libros legant qui eorum studia
adiuvant.
LXXXI. Salvo peculiari privilegio, omnibus iis ecclesiasticis personis
praecedunt, quae inferiores sint Protonotariis Apostolicis de numero
Participantium.
LXXXII. Ex Auditoribus qui emeriti declarati fuerint, iisdem frumi­
tur privilegiis ac ordinarii Auditores, cum ea tantum limitatione quae
numero V describitur.
LXXXIII. Funus pro Collegis vita functis fit in ecclesia paroeciae
defuncti vel in alia quam ipse elegerit, Collegio ipso praesente et in expen­
sas conferente. Si mors extra Urbem acciderit, funus celebrabitur in eccle­
sia S. Luciae a della Tinta », nisi Collegium aliam elegerit. Quotannis vero,
mense Novembri in eadem ecclesia iusta funebria persolventur pro omni­
bus simul Auditoribus proque iis omnibus qui ad S. R. Rotam perti­
nuerunt.

4. — Officiales Collegii.
r *

c

LXXXIV. Officiales Rotales iuxta praecedentiae ordinem sunt qui
sequuntur: Promoter Justitiae; Defensor vinculi; Notarii; Archivi Custos;
Scriptores; Rationum ductor; Distributor. Promoter Justitiae et Defensor
vinculi proponuntur a Collegio et nominantur a Summo Pontifice: alii
Officiales eliguntur, concursu adhibito, a Collegio, et a Summo Pontifice
confirmantur.
LXXXV. Pertinent ad S. R. Rotam, ut advocati nativi, Advocati
Consistoriales, itemque partes in ea habent Procuratores Sacrorum Pala­
tiorum Apostolicorum. Utrique praecedendi ordinis normam sumunt a
tempore nominationis.

V.

De Collegio Clericorum Reverendae Camerae Apostolicae.
LXXXVI. Collegium Clericorum Reverendae Camerae Apostolicae
constat octo Praelatis quorum antiquior, ad normam numeri IV, titulum
assumit Decani. A Collegio, ad pluralitatem suffragiorum, nominatur
Secretarius extra Collegium, idque in acta refertur.
LXXXV11. Titulus Clericorum R. C. A. est R. P. D. Clericus Reve­
rendae Camerae Apostolicae (Italice: Ill.mo e Re.vmo Monsignore N. N.,
Chierico della Reverenda Camera Apostolica).
1. — Nominatio et muneris occupatio.
LXXXV11I. Clerici Rcv. Camerae Apostolicae nominantur per Breve
Apostolicum; Secretaria Status Summi Pontificis praemonet per litteras
de hac nominatione cum eum cuius interest, tum Decanum Collegii R.
C. A.
LXXXIX. Acceptis litteris a Secretaria Status, cooptandus in Cleri­
cum Camerae audientiam petit Summi Pontificis, invisitque Eminentissimum Cardinalem Secretarium Status, Eminentissimum Cardinalem Ca­
merarium S. R. E., Praelatos Camerales, Decanum et Clericos Camerae.
XC. Postquam acceperit Litteras Apostolicas in forma brevi, novus
Clericus Camerae, die ac hora ab Eminentissimo Cardinali Camerario
statutis, possessionem init sui muneris, adstante Collegio, in residentia
ipsius Cardinalis, in aula throni.
XC1. Huic actui intersunt, praeter Decanum et Clericos R. C. A. indutos
veste nn. VIII et X descripta, etiam Secretarius-Cancellarius Rev. Ca­
merae Apostolicae, ut Notarium agat, nec non Secretarius Collegii. Prae­
lati Camerales, scilicet Vice Camerarius, Auditor generalis, Thesaurarius
generalis, si actui intersint, habitum induunt numero VIII descriptum.
XCll. Emincntissimus Cardinalis Camerarius, indutus mozeta supra
rocchettum, Magistro Caeremoniarum apostolicarum ei adsistente, cum­
que suis nobilibus aulicis, sedet in throno, adstantque ad dexteram Clerici
Camerae antiquitatis ordine dispositi iuxta η. IV, ad sinistram Praelati
Camerales, dignitatis ordine subséquentes. Si haec caeremonia in aliquo
Palatio Apostolico vel Camerali peragatur vel etiam in aliquo Conventu
seu loco pio, Emincntissimus Cardinalis supra rocchettum etiam mantel­
lettum adhibebit.
XCIII. Novensilis Clericus Camerae, habitu praelaticio indutus,'cum
solo tamen mantelletto sine rocchetto, coram Eminentissimo Cardinali
genuflexus: a) exhibet Litteras Apostolicas in forma brevi suae nomina­
tionis, quas legit Secretarius-Cancellarius R. C. A.; b) facit professionem
fidei, iuxta canonem I. C. 1406, additque fidelitatis iusiurandum ex prae­
scripta formula, Secretario-Cancellario tanquam Notario R. C. A. id in

scriptis referente, qui etiam fidem facit, in Litteris Apostolicis, de praestito
juramento et quae scripserit legit; c) deposito mantclletto, novus Praela­
tus accipit ab Emincntissimo Cardinali impositionem rocclietti, cappae et
bireti hac formula: Esto Clericus Reverendae Camerae Apostolicae; d) ad­
mittitur demum ad amplexum Eminentissimi Cardinalis et Collegarum.
XC1V. Installatio, quae dicitur, novi Clerici fit in aula quae ut Collegii
sedes habetur, in qua Eminentissimus Cardinalis Camerarius, cum Col­
legio Clericorum R. C. A. et Praelatis Cameralibus eo ordine sedent qui
n. XCI1 descriptus est. Novensilis vero Clericus post omnes suos Collegas
sedet et subsignat scriptam testationem praestiti a se iuramenti. Quod
quidem documentum subsignatur quoque ab Emincntissimo Cardinali
Camerario et servatur in Archivo Camerali.
XCV. Postquam novus Clericus hac ratione possessionem muneris
ceperit, invisit alios Eminentissimos Cardinales nec non altiores Praelatos
Aulae Pontificiae et Curiae Romanae iuxta consuetudinem.
XCV1. Clerici Camerae officio cedunt cum illo se abdicant vel ad
munus transferuntur quod cum eo componi nequeat.

2. — Munera.
XCVIl. Ad normam Constitutionis Vacante Sede Apostolica Pii X
dici 25 Decembris 1904 et canonis I. C. 262, Collegii Clericorum R. C. A.
est iuvare Eminentissimum Cardinalem Camerarium in curandis et admi­
nistrandis bonis et iuribus temporalibus Sanctae Sedis, praesertim tem­
pore Sedis vacantis.
XCVIII. Clerici R. C. A., Praefecto Caeremoniarum apostolicaruin
intimationem faciente, intersunt recognitioni quam de Cadavere defuncti
Summi Pontificis iuxta praescriptum ritum facit Eminentissimus Cardi­
nalis Camerarius. Collegii Secretarius-Cancellarius, ut Notarius R. C. A.,
actum praefatae recognitionis rogat.
XC1X. Recognitione ut supra facta, Clerici R. C. A. convocantur
ab ipso Emincntissimo Cardinali Camerario atque conveniunt apud eun­
dem Cardinalem pro distributione officiorum singulis committendorum
iuxta normas Collegii huius proprias.
C. Acta Sanctae Sedis, hac ipsa Sede vacante, aliquis e Clericis Ca­
merae rogatus exarat, atque Notarius ipsius Camerae Apostolicae. Instru­
mentum vero seu scriptum testimonium fidem faciens de tumulatione
defuncti Pontificis in Vaticana Basilica conficit legitque Notarius Capi­
tuli eiusdem Basilicae. Postea Clericus unus R. C. A. nec non delegatus
aliquis a Magistro secreti Cubiculi defuncti Pontificis ac SS. Pal. Apostolicorum Praefecto separatim documenta conficiunt quae fidem faciant
peractae tumulationis, primus coram Reverenda Camera Apostolica,
alter coram Magisterio Cubiculi ac Praefectura Sacrorum Pal. Ap.
CI. Clerici omnes R. C. A. et Secretarius-Cancellarius eiusdem docu­
mento muniuntur Eminentissimi Cardinalis Camerarii ad modum tes-

serae ut liberum habeant aditum ad SS. PP. AA. aedesque ab his depen­
dentes quandocumque sua munera implere in iisdem teneantur.
CII. Cardinalis Camerarius aliquem a Clericis R. C. A. nominat ut
simul cum Secretario-Cancellario R. C. A. in aede cius qui Custos est
Conclavis, actum rogatus exaret de externa eiusdem Conclavis clausura,
adstantibus Marescallo et Commissario Generali Conclavis et Guberna­
tore Civitatis Vaticanae.
Clll. Clerici Camerae, postquam in Cappella Sixtina, ante clausuram
Conclavis praescriptum iuramentum emiserint coram Cardinali Decano
et Secretario Sacri Collegii, una cum aliis Collegiis Praelaticiis, vigilantiam
exercent circa Rotam Conclavis ipsis assignatam, habitu induti praelaticio iuxta numeros VIII et IX.
CIV. Post electionem novi Pontificis et datam iussionem aperiendi
Conclave, Clerici Camerae cum Secretario-Cancellario eiusdem, et ipsi
obsequium et obedientiam Electo exhibent. Eorum vero unus actum rogat
de aperitione Conclavis, adsistentibus ceteris, idque coram Marescallo et
Commissario Generali Conclavis et Gubernatore Civitatis Vaticanae.

3. — Privilegia.

CV. Clerici Camerae eo ipso sunt Praelati Domestici et Familiares
Summi Pontificis, horumque propterea gaudent privilegiis.
CVI. Clerici Camerae habitu praelaticio utuntur, iuxta numeros VII,
VIII, IX et X.
CV! I. Cum sacrum faciunt sive privatim sive solemniter, habitu tamen
praelaticio induti non tantum iis uti licet Palmatoria, sed etiam Canone
et Urceo.
CVIII. Privilegio gaudent Oratorii privati, et altaris portatilis. Fideles
omnes qui ipsorum Missae assistant, praecepto de Missa audienda rite
planeque satisfaciunt. Kalendario romano semper et ubique uti possunt.
CIX. Intimatio pro functionibus pontificiis a Praefecto caeremoniarum
apostolicarum fit eorum Decano qui de ea singulos Collegas monet. Te­
nentur vero omnes functionibus praefatis intéressé.
CX. In functionibus pontificalibus Domini Nostri Papae, Decanus
vel alius e Collegio Clericorum Camerae tradit gremiale. In benedictione
Rosae aureae quae dicitur, Decanus vel alius e Clericis R. C. A. eam su­
stentat et custodit. Similiter in nocte Natalis Domini sustentat Ensem
et magnum Pileum (Stocco e Bcrretlone) cum a Summo Pontifice his insi­
gnibus benedictio datur. Assistunt vero sollemni benedictioni Agnorum
Dei et intersunt quoque binae promulgationi universalis iubilaei.
CXI. In Cappellis Pontificiis eum tenent locum qui describitur in
Libro Sacrorum Rituum S. R. E. atque in Bullis Pontificiis. Sedent vero
in infimo gradu Solii.
CX! L Clerici Camerae ab Ordinariorum jurisdictione eximuntur, dum in
Urbcdomicilium habent,et Litteras quaslibet Apostolicas gratuito accipiunt.

CXIII. Numisma accipiunt quod distribui solet in festo Ss. Petri et
Pauli.
CXIV. In sessionibus et congregationibus Reverendae Camerae Apo­
stolicae Collegium Clericorum Camerae sedet ad dexteram EminentiSSimi
Cardinalis Camerarii, Praelati vero Camerales ad sinistram eiusdem.
CXV. Collegium Clericorum Rcv. Camerae Apostolicae, quoad ius
praecedentiae, sequitur Collegium Auditorum Sacrae Romanae Rotae, sed
anteit Collegium Votantium Signaturae Apostolicae.
CXVI. Si Clerici R. C. A. declarati fuerint emeriti, munera quidem alio­
rum Clericorum Camerae non praestant amplius, privilegiis vero eorundem
frui perseverant, salvo praescripto numeri V.
CXV1I. Cum quis Collega vita fuerit functus, iusta eidem funebria
persolvuntur ab omnibus eius Collegis.

VI.

De Collegio Praelatorum Votantium Signaturae Apostolicae et
de Praelatis Referendariis eiusdem.
De Collegio Praelatorum Votantium.
CXVIII. Praelati Votantes Signaturae Apostolicae constituunt verum
propriumque Collegium: hoc autem constat noveni sodalibus, e quibus
septeni sunt de numero, quorum antiquior, iuxta numerum V, titulo
Decani honestatur: reliqui duo sunt supranumerarii; qui omnes, tam de
numero quam supranumerarii, inter Praelatos Referendarios eligendi sunt,
nullumque habent fixum emolumentum. Officiales vero huic Collegio non
adiiciuntur.
CXIX. Titulus sodalium huius Collegii est: R. P. D. Votans Signaturae
Apostolicae (Italice: lll.mo e Rev.mo Monsignore N. N. Prelato Volante
della Segnatura Apostolica).
J

1. — Nominatio et muneris occupatio.

M *

CXX. Praelati Votantes Signaturae Apostolicae, nominantur a
Summo Pontifice per Litteras Apostolicas in forma brevi; Secretaria
Status eiusdem Summi Pontificis litteris praemonet de nominatione eum
cuius interest, nec non Cardinalem Praefectum Signaturae, Exc.mum Se­
cretarium huius Tribunalis et Decanum Collegii Praelatorum Votantium.
CXX1. Acceptis litteris e Secretaria Status Sumini Pontificis, cooptan­
dus inter Praelatos Votantes audientiam petit eiusdem Summi Pontificis,
invisitque obsequii causa Eminentissimum Cardinalem Secretarium Sta­
tus, Cardinalem Praefectum Signaturae Apostolicae, Exc.mum Secretarium
huius Tribunalis, Decanum et Praelatos Collegii cui adseitus est.

CXXII. Cum Litteras Apostolicas in forma brevi accepit, novus Prae­
latus Votans possessionem init sui muneris coram Collegio, in Oratorio
Eminentissimi Praefecti, indutus habitu ad normam nn. VIII et X et
ratione quae sequitur: a) Litteras Apostolicas nominationis exhibet quas,
iussus ab Eminentissimo Cardinali Praefecto, legit Collega aliquis; b) Pro­
fessionem fidei facit ad normam canonis I. C. 1406; c) addit iusiurandum
fidelitatis ex speciali formula; d) accipit impositionem bireti prae’.aticii
ab Eminentissimo Cardinali Praefecto edicente: Esto Praelatus Votans
Signaturae Apostolicae·, e) admittitur ad amplexum Collegarum; I) Deca­
nus vel alius ex Praelatis Votantibus in scriptis redigit quae acta sunt in
hac muneris occupatione scriptoque subsignant Eminentissimus Cardi­
nalis Praefectus et Collegium Votantium: g) formula iurisiurandi a novo
Votante subsignata asservatur in Archivo Collegii; /i) Eminentissimus
Cardinalis Praefectus novensili Praelato Votanti documentum tradit de
praestito iureiurando.
CXXIIL Post initain muneris possessionem iuxta superiorem numerum, novus Praelatus Votans invisit quoque alios Eminentissimos Cardinales.
CXX1V. Praelati Votantes Signaturae officio cedunt cum illi renuntiant vel cum ad munus dignitatemve eliguntur quae cum priore nequeat
componi.
2. — Munera.

CXXV. Praelatorum Votantium est Consultores agere apud Sacrum
Tribunal Signaturae Apostolicae Eminentissimosque Cardinales Indices
iuvare, iuxta Regulas ab hoc Sacro Tribunali servandas. Scilicet: o) causas
quaslibet vel quaestiones examinant quae proponendae sunt in Congres­
sibus Signaturae, de iis in scriptis referunt atque disceptationibus intersunt
cum suffragio consultivo, cum in quaestionibus iuris tum in quaestionibus
facti; b) disceptationem oralem inter partes contendentes petere possunt,
quae si ab Ex.mo Secretario Sacri Tribunalis concedatur, eidem interesse
et partem in eadem habere possunt; c) munere funguntur Promoturis
Justitiae nec non, in causis matrimonialibus, Defensoris Vinculi: d) suf­
fragium, rogati, ferre debent pro veritate in causis ad Plenariam Signatu­
ram delatis, quo in casu invitantur ad adsistendum huiusmodi causis, ut
de suo suffragio dent explicationem, si forte de eo interrogentur; c) cum
rescriptum prodierit ut exaretur decisio, alicui ex Votantibus munus in­
cumbit eam in scriptis referendi et subsignandi; /) cum Summus Pontifex
iusserit, proccssiculum conficiunt in electione novorum Referendariorum
qui a Votantibus juvantur in suo munere addiscendo.
CXXVI. Conclavis tempore ad Rotam sibi assignatam, emisso jura­
mento, servitium et operam praestant, habitu praelaticio induti iuxta
nn. Vil et IX.
10 _ Moretti, Dt s. Funclionibut - l

3. — Privilegia.

CXXVII. Praelati Votantes Signaturae Apostolicae, qui sunt Praelati
Domestici et Familiares Summi Pontificis, haec privilegia sibi propria
habent quae sequuntur: a) eximuntur ab jurisdictione Ordinariorum, modo
et quousque suum domicilium habeant in Urbe et eximuntur a taxis sol­
vendis pro Litteris Apostolicis quae in eorum favorem expediuntur;
b) In Cappellis Papalibus cumque sacras functiones ipse Summus Pon­
tifex agit, munere Acolythorum funguntur, idque etiam in aula Paramentorum; c) vestes praelaticias adhibent iuxta nn. \ II. VIH, IX, X;
d) gaudent privilegio altaris portatilis et Oratorii privati; quicumque vero
ipsorum Missae assistant praecepto de Missa audienda rite planeque
satisfaciunt; e) Kalendario romano semper et ubique uti possunt.
CXXVIII. Intimationem accipiunt ab ipso Praefecto Caeremoniarum
Pontificis pro Consistoriis et Cappellis Papalibus, quibus omnes intéressé
debent et eum locum tenent qui describitur in Libro Sacrorum Rituum
S. R. E. atque in Bullis Pontificiis, scilicet, post Clericos Camerae. Decani
Praelatorum Votantium est Referendariis intimationem facere pro hastis
baldachini ferendis sub quo Summus Pontifex incedit.
CXXIX. Numisma accipiunt quod distribui solet in festo Ss. Petri et
Pauli.
CXXX. Ex Praelatis Votantibus qui emeriti declarati fuerint, iisdem
(ruuntur privilegiis ac Votantes ordinarii, cum ea tantum limitatione
quae numero V describitur.
CXXXI. Exc.mus Secretarius Supremi Tribunalis Signaturae Aposto­
licae gaudet facultatibus et privilegiis numero XXI descriptis. Idem vero
Secretarius titulo Excellentiae Reverendissimae iam insignitur.
CXXXII. Cum quis Collega vita functus fuerit, Collegae ceteri eius
exsequiis intersunt.

De Praelatis referendariis Signaturae Apostolicae.

N

CXXXI1I. Praelati Referendarii verum et proprium Collegium non
constituunt; hi tanquam consultores et numero indeterminato operam
suam praestant in Supremo Tribunali Signaturae Apostolicae, iuxta
proprias normas.
CXXXIV. Decanus Praelatorum Votantium accipit et defert Praelatis
Referendariis iussioncs circa functiones papales vel alios quosdam actus.
CXXXV. Titulus Praelatorum Referendariorum est: R. P. D. Refe­
rendarius Signaturae Apostolicae (Italice: lll.mo c Rev.mo Monsignort,
Monsignor N. N., Prclato Referendario della Segnalura Apostolica).

1. — Nominatio et muneris occupatio.
CXXXVI. Salva dispositione numeri XXXIV huius Constitutionis de
Protonotariis Apostolicis de numero Participantium qui sint Doctores in
utroque iure, alii Praelati Referendarii Signaturae Apostolicae nominantur
per Litteras Apostolicae in forma brevi, quae nominatio, litteris Secretariae Status Summi Pontificis, statim nuntiatur ei cuius interest, Eminentissinio Cardinali Praefecto et Exc.mo Secretario Supremi Tribunalis nec
non Decano Praelatorum Votantium.
CXXXVII. Acceptis litteris Secretariae Status, cooptandus inter Prae­
latos Referendarios audientiam petit Summi Pontificis, invisitque Eminentissimum Cardinalem Secretarium Status, nec non Eminentissimum
Cardinalem Praefectum Sacri Tribunalis Exc.mum Secretarium Signa­
turae Apostolicae, Decanum et alios Praelatos Votantes.
CXXXVI 1L Habitis Litteris Apostolicis, novus Praelatus Referenda­
rius possessionem accipit ab Eminentissimo Cardinali Praefecto Signaturae
Apostolicae, in huius Oratorio, coram Exc.mo Secretario eiusdem Signa­
turae Apostolicae, Decano et Praelatis Votantibus, indutus rocchetto et
mantelletto, ratione quae sequitur: a) Apostolicas Litteras nominationis
exhibet quas, Praelatus aliquis ex Votantibus, iussus ab Eminentissimo
Cardinali Praefecto, legit; b) professionem fidei facit ad normam canonis
I. C. 1406; c) addit iusiurandum fidelitatis secundum praescriptam for­
mulam; d) accipit impositionem bireti praelaticii ab Eminentissimo Cardi­
nali Praefecto edicente; Esto Praelatus Referendarius Signaturae Aposto­
licae; e) admittitur ad amplexum Praelatorum adstantium; f) Decanus vel
alius ex Praelatis Votantibus in acta refert muneris occupationem, scripto­
que subscribit Eminentissimus Cardinalis Praefectus cum Praelatis adstantibus; g) formula iurisiurandi a novo Referendario subsignata asservatur
in Archivo Signaturae Apostolicae.
CXXX1X. Post initam muneris possessionem iuxta superiorem nu­
merum, novus Praelatus Referendarius invisit quoque ceteros Eminentissimos Cardinales.
CXL. Munus Referendariorum inter dignitates ecclesiasticas compu­
tatur et perseverare simul potest cum alia quavis dignitate ecclesiastica,
Cardinalatu excepto.
2. — Munera.

CXLI. Munera Praelatorum Referendariorum describuntur in Appen­
dice ad Regulas servandas in indiciis apud Supremum Signaturae Aposto­
licae Tribunal.
Ad eos spectat praesertim: a) referre de petitionibus quae fiunt ad
obtinendam causae commissionem apud Sacram Rotam in prima instantia
vel de aliis petitionibus quas Summus Pontifex Signaturae Apostolicae
examinandas commiserit; b) cum Referendarius aliquis ab Exc.mo Secre-

tario Sacri Tribunalis huitismodi munus susceperit, interesse debet Con­
gressui secum ferens relationem de qua supra, scripto exaratam. In discus­
sione vero partem habere potest et ius habet suffragii consultivi circa
quaestiones dumtaxat quae respiciant factum de quo retulit; c) in qualibet
ex causis quae proponi debeant Plenariae Signaturae, Praelatus aliquis
Referendarius, quem Exc.mus Secretaries Sacri Tribunalis elegerit, referre
debet ex officio de causa ipsa, iuxta regulas, et idem ad congressum admit­
titur ut respondere possit, si interrogatus fuerit, circa suam relationem.

3. — Privilegia.
CXL11. Referendarii dignitas secum fert dignitates et privilegia Prae­
lati Domestici et Familiaris Summi Pontificis.
CXLI1I. Habitum gestant Praelati Domestici, iuxta nn. VII et IX.
CXLIV. Eximuntur ab Ordinariorum jurisdictione cum domicilium
habent in Urbe, nec non a taxis solvendis pro litteris apostolicis quae, post
acceptam Referendarii nominationem, in eorum favorem expediuntur.
CXLV. Gaudent privilegio Oratorii privati et altaris portatilis; fideles
autem omnes qui ipsorum Missae assistant, praecepto de Missa audienda
rite planeque satisfaciunt. Uti possunt semper et ubique Kalcndario
Romano.
CXLVI. In functionibus papalibus hastas ferunt baldachini sub quo
Summus Pontifex incedit.

Haec quidem constituimus, edicimus, decernentes praesentes
hasce Litteras Nostras, firmas, validas et efficaces semper esse
ac fore, suosque plenos et integros effectus sortiri atque obtinere,
et illis ad quos spectant aut pro tempore quolibet spectabunt, in
omnibus et per omnia plenissime suffragari, sicque tenendum esse
ac indicandum, atque irritum fore et inane si secus super his a quo­
libet attentari contigerit. Non obstantibus, quatenus opus sit cann. 4,
10, 70 ss., 102 § 2 Codicis I. C., privilegiis hucusque qualibet forma
et quovis modo Collegiis concessis, quae, si et quatenus hac Consti­
tutione non continentur, ut a limine diximus, plene revocamus,
aliisque constitutionibus et ordinationibus et rescriptis Apostolicis,
viva quoque voce datis aut propria manu signatis, vel qualibet
firmitate alia roboratis et clausula quacumque vallatis, statutis,
consuetudinibusque, ceterisque contrariis quibuscumque, etiam
specialissima et individua mentione dignis, iis non exceptis, quibus
forsan cavetur ne data privilegia ulla derogatoria clausula cessent.

Datum ex Arce Gandulphi, anno Domini millesimo nongente­
simo trigesimo quarto, die quintadecima mensis Augusti, in festo
Assumptionis B. Μ. V., Pontificatus Nostri anno tertiodecimo.

Fr. THOMAS PIUS Ο. P. Card. BOGGIANI
Cancellarius S. R. E.
IANUARIUS Card. GRANITO PIGNATELLI DI BELMONTE
S. C. Caeremonialis Praefectus.

loseph Wilpert, Decanus Collegii Protonot. Apostolicus.
Alfonsus Carinci, Protonotarius Apostolicus.
Can. Alfridus Liberati, Cane. Apost. Adiutor a studiis.
EXPEDITA

die vigesima octava mensis Augusti,
anno tertiodecimo
Alfridus Marini, Plumbator.

Aloisius Trussardi scripsil.
Reg. in Cane. Apost., vol. LI, N. 13. - A. Trussardi, a tabulario.

A
Abacus - de eius materia 401.
— semper in cornu Epistolae collocandus,
ibi.
Abbates - nullius - quinam 113.
------- eorum benedictio 114.
------- obligationes liturglcae 116.
— — privilegia et iura liturgica 115.
— regulares de regimine - quinam 145.
-------- eorum benedictio 146.
------- privilegia et iura liturgica 147.
Abbatiales (Ecclesiae) - quaenain 311, IV.
Abbatissae - benedictio 234.
Acatholicl - benedici possunt 226.
— in cis exorcismi fieri possunt 228.
Actiones scoenlcac etsi honestae et piae,
prohibitae sunt in Ecclesiis 457.
Administratores apostolic) - quinam 105.
— obligationes liturglcae 106.
— privilegia et iura liturgica 106, 107.
Aediculae in Coemeterio 361, II.
— erectio 366.
- Missae de Requiem quando In cis pro­
hibentur 367.
Alba - materia et ornatus 512. X
Altare - quid 368.
— quotuplex 369, 370.

— Beatis dedicari nequit sine apostolico
induito 375.
— cadaver nullum subtus illud recondendum 366.
— consecratio 372, 374.
— exccratio 373.
— materia 371, I.
— reverentia versus illud adhibenda 377.
— sepulcrum 371, 111.
— structura 371, 11.
— titulus 375.
— maius - quid 370, 1.
------- baldachinum super illud appenden­
dum 397.
------- candelabra 390.
------- Crux 389.
------- Eucharistia regulariter in eo custo­
dienda 386.
------- Imago praecipua 396.
------- Lampades 395.
------- ornatus 385.
------- pallium 393.
------- tabellae secretarum 391.
------- tapete 394.
------- tobalcae 387.
------- vascula florum 392.
— papale 370, III.
— portatile - privilegium 273
— prlvilegiatum 370, II.

[AltareJ
— SS. Sacramenti 403.
Altaria minora - Imago 413.
— ornatus 412.
Amictus - Crux in medio requiritur 512, X.
— materia, ibi.
Anniversarium - dedicationis Ecclesiae quo­
tannis celebrandum est 325.
Annus - canonicus 45, IV.
— civilis 45, II.
— liturgicus 45, III.
— naturalis 45, 1.
Annulus-gemmatus - Protonotarii Apostolici de numero Participantium semper
iure uti possunt 139, 3.
— cum unica gemma - Protonotarii Apostolici Supranumerarii et ad instar uti pos­
sunt, sed non in solemniis absque pontifi­
cali ritu 140, 2; 141, I, 3.
Apostatae notorii - sepultura ecclesiastica
privantur 432, 1.
Aqua baptismatis 161.
— benedictio 162.
Archlconfraternitates
praecedentia 152,
XXVII.
Archidlaconus - ei competit ius praesen­
tandi ad Ordinationem 209.
Archivum - in omnibus Ecclesiis habendum
417.
— quae in eo servanda 418.
Archlcpiscopus - vide Métropolite.
Assessores Sacrar. Congr. Roman. - A, XI XVI.
— facultates et privilegia XVI1-XXI.
Assistentia - honor assistentiac formalis de­
betur soli Celebranti vel Praesidenti 97.
Associationes piae
praecedentia 152,
XXVII.
Auditores S. Romanae Rotae - A, LX - LXVI.
— munera, ibi LXV1I - LXX.
— privilegia, ibi LXX1 - LXXXIIL
Auxiliares Episcopi
vide Episcopi Auxi­
liares.

Baculus pastoralis - materia et forma 95.
— quomodo defertur ibi.
— ubi et quando Episcopus eo utitur 96.
Baldachlnum - super \ltare maius appen­
dendum 397.
— pro SS. Sacramenti processione 512,
XXV.

pro Reliquiis Instrumentorum Dominicae
Passionis 512, XXIX.
— pro Reliquiis Sanctorum prohibetur 488.
Baptismus - locus 159, 160.
— privatus 158, 165.
— solemnis 158.
--------aqua praescripta 161.
------- administrari potest de Ordinarii licen­
tia in Oratorio privato 364, II.
--------Minister extraordinarius 163.
--------Adultorum 168.
Baptisterium - forma, locus, materia 170,
171.
— debita mundities in eo servanda 174.
Basilicae - quaenam et quotuplex 311, 1.
— privilegia, ibidem.
Beati - Altare dedicari nequit sine apostolico induito 375.
— Reliquiae eorum sine peculiari induito nc
circumferantur, neve exponantur, nisi in
Ecclesiis ubi corumdem Officia et Missa
celebrentur 489.
Benedictio - quaenam, quotuplex 222.
— Abbatis 233.
-------- nullius 112.
-------- regularis de regimine 146.
— Abbatissae 234.
— Acathollcis dari potest 226.
— Apostolica in articulo mortis 232.
— Catechumenis dari potest 226.
— et consecratio Oleorum 156.
— et consecratio Virginum 235.
— constitutiva 222.
— Ecclesiae 319.
— episcopalis 224.
— eucharistica 466.
— Fontis baptismatis 162.
— Imaginum Sacrarum 479.
— invocativa 222.
— loci sacri 307.
— nuptialis 214.
------- extra Missam 215.
--------de Ordinarii licentia impertiri potest
in Oratorio privato 364, IV.
— Oratorii - publici 352, I, II.
-------- seml-publici 358.
— papalis 77, 13; 115, III, 2; 224.
— paramentorum 512, IX.
— reservata 223.
— sacrae supellectilis 509.
Benedictiones - earum Minister 223; 224.
Blretum - S. R. E. Cardinalium - color et
materia 59.
— Episcoporum - color et materia 84.
Breviarium Romanum
brevis historia 12.
—

1

I

Cadaver - quomodo hoc verbum accipien­
dum in C. I. C. 1205, §2; 420, II.
Cadavera - fidelium - in Coemeterio bene­
dicto sepelienda 420.
— quae in Ecclesiis sepeliri possunt 420.
— nec subtus Altare recondenda 366.
— infantium non baptizatorum 432.
— parvulorum - speciales sepulturas habeant 430.
brevis hiCaeremoniale Episcoporum
storia 20.
Caeremoniaiis (Congregatio) - eius competentia circa ea quae S. Liturgiam respiciunt 32.
Calendarium - loci seu Dioeccseos - in Ora­
torio semi-publico adhibendum est 360.
— proprium - Cardinales et etiam Episcopi
omnes, ubique sequi possunt 53,1,5; 76,1,5.
------- in Oratorio privato sequi debet Sa­
cerdos sive regularis sive saecularis 363.
Calix - materia 512, I.
Campanae - auctoritati ecclesiasticae unice
subsunt 339.
— benedictio et consecratio 342.
— normae circa earum sonum 340.
— ad usus mere profanos adhiberi nequeunt
341.
— non licet eas pulsare in Sabbato Sancto
priusquam in Cathedrali seu Matrice pul­
sentur 340, IV.
Campanula - pulsanda in Missa 512, XX.
-------- eius loco adhiberi nequit Cymbalum
dictum Indorum Orientalium, ibi.
Candelabra - Altaris maioris 390.
— Altarium minorum 412.
Candelabrum septimum - in Missa ponti­
ficali quando celebrat Episcopus Ordi­
narius 390.
Candelae - earum venditio in Ecclesiis 446.
Canonici - iura et privilegia liturgica 133.
— obligationes liturgicae 134, X.
— praecedentia 152, XV.
— privilegiis et iuribus Protonotariorum
Apostolicorum supran. fruentes 140, 6, 7.
— quando excusantur a Chori servitio
249-253.
— Coadiutores - iura liturgica 136.
--------praecedentia 152, XVI.
— ad Episcopatum promoti - lura et pri­
vilegia liturgica quoad Chorum 76, I.
post n. 14.
-------- tenentur associare Episcopum Ordi­
narium accedentem ad Cathedralcm vel ab
ea recedentem cappa Indutum 134, 3.

— mitra pretiosa uti nequeunt assistentes
in Choro Officiis pontificalibus 93.
— ad honorem 135.
------- praecedentia 152, XV.
Canonici Regulares - praecedentia 153.
Cantores - de eorum munere 298.
— de eorum scholis 304, I, II, HI, VI.
Cantus gregorianus - quaenam typicae edi­
tiones vaticanae 22.
— mulierum exdusivus - praesertim ubi
officiatura choralis habetur non admit­
tatur 299.
— polyphonicus seu figuratus 295.
— sacer 294.
------- textus liturgicus 296.
------- in usum populi restituendus
304
IX, X.
Capitulum - quid 128.
— quibus constet 130.
— cathédrale 129.
------- iura et privilegia liturgica 131,
------- obligationes liturgicae 132.
------- praecedentia 153, XIII.
— collegiale 129.
------- iura et privilegia liturgica 131, II.
------- obligationes liturgicae 132.
------- praecedentia 152, XIV.
Cappa - S. R. E. Cardinalium - color et
materia 56.
------- usus 65.
— Episcoporum - color 81, I.
------- usus 88.
Capsula ad Hostiam in Ostcnsorio exponen­
dam 512, V.
Cardinales - biretum: color et materia 59.
— cappa.· color et materia 56.
------- usus 56.
— ex Congregationibus Clericorum regula­
rium, quoad habitum 67.
— creatio et publicatio 48.
— Crux pectoralis 58.
— Diaconiae 50, 3, in nota.
— in Functionibus sacris normae servan­
dae pro eorum decore 68.
— galerus triplex est 60.
— habitus - planus 57.
------------ de eius usu 66.
------- praclatitlus 56.
------------ quando rubeo et quando violaceo
uti debent 63.
— de mantellettl usu 64.
— de mozzettae usu, ibi.
— de eorum munere 47.
— obligationes liturgicae 54.
— officia in S. Collegio 51.
------- Camerarius 51, 2.

[Cardinales]
------- Capita Ordinuni 51, 3.
------- Decanus 51, I.
— optio 52.
— in ordines tres distribuuntur 50.
— ex Ordinibus regularibus quoad habitum 67.
— Oratoria 361.
— in pectore 48.
— pileolus: color et materia 59.
— praecedentia 152, 1.
— privilegia et iura liturgica 53.
------- propria - Ordinis Diaconalis 53, lll.
------------ Ordinis Presbyteralis 53, II.
— Sedes Suburbicariae 50, 1, in notu.
— spolium 54.
— Tituli presbyterales 50, 2, in nota.
Cardinalis - Camerarius 51, 2.
— Decanus - eius privilegium 51, 1.
— Proto - diaconus - eius privilegia 53, V.
Catechumeni - benedici possunt 226.
— in eos exorcismi fieri possunt 228.
— sepultura 434.
Catervae symphoniacorum - in templo psal­
lere eis prohibetur 302.
— in pompis externis extra templum per­
mitti possunt, ibi.
Cathédrales - quaenam 3Π, II.
Causae excusantes a Chori servitio - Capi­
tulares 249-253.
— Religiosi 254.
Celebrans - honor formalis assistentiae ei
tantum debetur 97.
Cerei ficti - tolerantur 382.
Choclcare ad aquam Baptismi fundendam
materia 173, 3.
Chorus - quid et quomodo extruendus 402.
— causae excusantes ab eius servitio Capitulares 249-253.
------- Religiosi 254.
— de eius Praefecto 255-257.
Chrismale - quid 387.
Clnematographlcae repraesentationes etsi ho­
nestae et piae - prohibitae sunt in Ecclesiis
457.
Cinematographic! apparatus - vetantur tem­
pore Functionum 453.
Cingulum - materia 512, XI.
Claves Tabernaculi 405.
Clementina constitutio - eius notio 21.
Clerici Regulares - praecedentia 153.
Clerici Rev. Camerae Apostol. - A, LXXXV1
- XCVI.
— munera XCV11 - CIV.
— privilegia CV - CXV11.
Clerus saecularis praecedentia 152, XXIV.

Coadlutores - Canonici - vide Canonici.
— Episcopi - vide Episcopi.
Codex Iuris Canonici - consuetudines llturgicae in eo reprobatae 39.
Coemeterium - quid 420.
— benedictio 435.
— custodes 424.
— quid quoad epitaphia, laudationes 425.
— ius Ecclesiae 422.
— reconciliatio 438.
-------- Minister 439.
— violatio 437.
Collcgialiter incedere - quid 152, XXVII, A.
Collegiatae - quaenam 311, V.
Communio - Eucharistica - administranda
magna cum cura, post 179.
-------- diebus omnibus excepta Ferla VI in
Parasceve 181.
------- quibus horis 182.
-------- infirmis non ieiunis qui a mense de­
cumbunt 186.
-------- Minister extraordinarius 180.
— deferenda privatim infirmis tantum ob
iustam et rationabilem causam 189.
Concathedralcs - quaenam 311, III.
Concilii (Congregatio) - eius competentia
circa ea quae S. Liturgiam respiciunt 38.
Concilium provinciale - in singulis Provinciis
celebrandum vigesimo saltem quoque
anno 80, 2.
— locum celebrationis, ibi.
Confirmatio (Sacramentum) - locus 178.
— materia 175.
— Minister - extraordinarius 176.
--------ordinarius, ibi.
-------- dc obligatione Ministri eam confe­
rendi 179.
------- quisnam licite confirmet in suo terri­
torio 177.
Confraternités SS. Sacramenti - praece­
dentia 152, XXVII.
Confraternitatcs - praecedentia 152, XXVII.
Congregationes ecclesiasticae - praecedentia
153.
Conopeum - de eius materia et colore 409.
Consecratio - Altaris 372; 374.
— campanae 342,
— Ecclesiae - Altare simul consecran­
dum 321.
-------- amissio 343.
-------- Anniversarium celebrandum 325.
— - ielunium praemittendum 320.
—· —~ Minister 306.
--------Officium quando inchoandum 324.
------- quaenam sint consecrandae 319.
------- quandonam peragi possit 320.

(Consecratio]
------- quomodo probatur 309.
— Episcopalis - quando conferri debet 210.
------- reservatur Romano Pontifici 210.
------- tempus recipienda 73.
— Loci - ad quem pertinet 306.
------- quomodo probatur 308.
— Virginum 235.
Consecrationes - carum Minister 224.
Consuetudines - respicientes S. Liturgiam in
Codice I. C. reprobatae 39.
Consuetudo In iure liturgico 37.
Conventualcs (Ecclesiae) 311, VIII.
Convcntualcs (Fratres Minores) praecedentia
152, XXV, D.
Conventualls (Missa) - vide Missa convcntualis.
Conventus Eucharistici - Indulgentiae, privi­
legia, indulta concessa iis qui eis intersint
vel operam navent 467-470.
Coronidae ligneae super tobalcas Altaris adhi­
beri nequeunt 388.
Corporale - eius materia 512, VIII.
Crematio - eam iubens ecclesiastica sepul­
tura privatur 432.
Crux - Altaris 389.
— in medio Amictus requiritur 512, X.
— in medio Coemeterio emineat vel adsit,
si possibile ad caput tumuli cuiusque de­
functi 426.
— in summitate Ostcnsorii visibilis sit
512, IV.
— pectoralis 58; 90.
------- Protonotarii Apost. - de numero
Particip. - ca uti possunt cum unica
gemma quando accedunt ad Ecclesiam pro
Functionibus pontificalibus; alias ab ca
abstinebunt 139, I.
-------------Supranumcrarii et « ad instar » ea
uti possunt sine gemmis quando accedunt
ad Ecclesiam pro Functionibus pontifica­
libus; alias ab ca abstinebunt 140, 1.

D
Decanus - Cardinalis 51, 1.
Decreta S. Rituum Congregationis - Collectio
authentica 35.
— divisio 33.
- formulae in cis adhibitae 36.
— obligatio 33.
— publicatio 34.
Dedicatio Ecclesiae - vide Consecratio.
Defuncti - vide Cadavera; Sepultura Eccle­
siastica.

Diaconlac 50, 3, In nola.
Diaconus - quas benedictiones impertiri
potest, 224.
— Minister - expositionis et repositionis
SS. Sacramenti 463.
------- extraordinarius - Baptismi solemnis
163.
------------ Communionis 180.
Dies - quomodo liturgice computantur 45, 111.
— Festi - quinam in universa Ecclesia 442.
— — quis eos pro universa Ecclesia con­
stituat 440.
------- quas obligationes sccumferunt 444.
------- Ordinarii locorum quid circa eos pos­
sunt 440.
Dignitates - iura et privilegia liturgica 133.
— obligationes liturgicae 134.
Duellum - mortui in duello vel ex vulnere
inde relato privantur ecclesiastica sepul­
tura 432.

E
Ecclesiae - quid 310.
— aedificatio 312.
------- nonnae pro aedificatione 313-317.
— anniversarium consecrationis 325.
— consecratio - vide Consecratio.
— exccratio 343.
—·
— Functiones quae in eis perfici possunt
*331-333.
------- tempore interdicti 334-337.
— locus - pro Fidelibus 450.
------- pro .Magistratibus 449.
------- pro Patronis, ibi.
— nomina quibus distinguuntur 311.
— ornatus 378-383.
— ad profanum usum conversio 344.
— reconciliatio 347.
— scaenicae actiones, repraesentationes cincmatographicae et proicctiones etsi honestae et piae in cis prohibentur 457.
— Titulus 326-329.
------- cius festum 330.
— violatio 343.
— quibus modis violari possunt 345.
Episcopi - quinam 69.
— birelutn; color et materia 84.
— consecratio - vide Consecratio episcopalis.
— cappa - color 81, 1.
------- cius usus 88.
— Crux pectoralis 90.
— galerus, duplex 85.
— habitus - planus 81, II.
------------ de cius usu 89.

[Episcopi - habitus]
------- praela titius 81, I.
— ------- de eius usu 86.
— iura et privilegia liturgica - a notitia ca­
nonicae provisionis 76, 1.
------- a consecratione accepta 76, II.
— de mantelletti usu 87.
— de mozzettae usu, ibi.
— nomina quibus distinguuntur 69.
— Oratoria 361, 1.
— pileolum, color et materia 84.
— praecedentia 152, III.
— spolium 78, 7.
Episcopi Auxiliares - quinam 69, IV, b.
— Thronum eis cedere potest Coadiutus, in
suo territorio, non vero in Ecclesia cathe­
dral! 104.
Episcopi Canonici tenentur associare Epi­
scopum Ordinarium accedentem ad Cathcdralem vel ab ea recedentem cappam indu­
tum 134, 3.
— iura et privilegia liturgica quoad Chorum
76, I post 14.
— mitra pretiosa uti nequeunt assistentes
in Choro Officiis pontificalibus 93.
— Thronum eis cedere potest Ordinarius in
suo territorio, non vero in Ecclesia cathe­
dral! 104.
Episcopi Coadlutores - quinam 69, IV, a.
— Thronum eis cedere potest Coadiutus in
suo territorio, non vero in Ecclesia cathe­
dral! 104.
Episcopi electi - quinam 69, 1, a.
— iura et privilegia liturgica 76, 1.
— obligationes liturgicae 72; 73.
Episcopi Religiosi - quoad habitum praelatitium 82.
Episcopi resldenliales - quinam 69, II, a.
— iura et privilegia liturgica a capta Dioe­
cesis possessione 77.
— obligationes liturgicae 78.
Episcopi Suffraganel - quinam 69, HI, b.
Episcopi Titulares - quinam 69, III, b.
— circa Missam pro populo 117, VII.
Epltaphla - vide Coemeterium.
Eucharistia - quibus in Ecclesiis custodiri
debet vel potest 458; 459.
— custodienda in praccellentissimo ac nobi­
lissimo Ecclesiae loco 403.
------- regulariter in Altari maiore 386.
— an ubi asservatur, pluribus in locis cam
asservare liceat 461.
Eucharistici Conventus - vide Conventus Eucharlstlcl.
Excommunicat! sepultura ecclesiastica privantur 432

Exercitus insignia si benedicta admitti pos­
sunt turn in associatione cadaverum tum
in ecclesia; si non benedicta, tolerari 455.
Exccratio - Altaris 373.
— Ecclesiae 343.
Exorcismi - qui legitime in obsessos proferre
potest 228.
— in quos fieri possunt, ibi.
Expositio SS. Sacramenti - privata - defi­
nitio 464.
------- quibus in Ecclesiis fieri possit 463.
-------- notanda 465.
— publica - definitio 464.
-------- quibus in Ecclesiis fieri possit 463.
— Minister 463.
Extrema Unctio - administratio an iterari
possit et quando 195.
— an et quando sub conditione administranda vel non, ibi.
— oleum - in administratione adhibendum
196.
-------- de cius custodia 197.
— de unctionibus faciendis 198.

Faldlstorlum - quid et quomodo ornandum
399.
Familiares Romani Pontificis - praece­
dentia 152, X.
Festa - vide Dies Festi.
Flores - quando prohibentur inter Altaris
candelabra 392.
Fons Baptismalls - in quibus Ecclesiis adesse
debet 159.
— benedictio 162.
— quomodo conficiendus 170.
Formulae in Decretis S. R. Congregationis
adhibitis 36.
Fratres minores - praecedentia 152, XXV, D.
Functiones sacrae - quae perfici possunt - in
quolibet Ecclesia 331.
-------- in Oratorio — privato 364.
---------------- publico 352, III.
---------------- semi-publico 357.
— tempore interdicti 334.
— S. R. E. Cardinalium; normae servan­
dae 68.
— Parocho reservatae 332.
— Tabula dierum quibus Episcopi rcsldentiales tenentur accedere ad Cathedralem
pro s. Functionibus 118.

G
Galerus - S. R. E. Cardinalium triplex est 60.
— Episcoporum, duplex 85.
Gramophono - non licet uti pro cantu stricte
liturgico gregoriano 303.

H
Habitus - pianus - S. R. E. Cardinalium 57.
--------Episcoporum 81, II.
------------ de eius usu 89.
--------Protonotariorum Apost. - de numero
Participantium 139, 2.
------------ Supranumerariorum 140, 1.
------------ < ad instar > 141, I, 2.
— praclatitius - S. R. E. Cardinalium 56.
quando uti eo debent rubeo et
quando violaceo 63.
--------Episcoporum 81, I.
------------ de eius usu 86.
------------ Religiosorum 82.
------- Protonotariorum Apost. - De numero
Participantium 139, I.
------------ Supranumerariorum 140, 1.
------------ « ad instar * 141, I, 2.
------------ Titulariorum seu Honorariorum
142, 1, 2.
— Praelatorum Romanae Curiae A, VII - X.
Herctlcae sectae addicti ecclesiastica se­
pultura privantur 432.
Horae minores - tempus recitationis choralis 242.
Hostiae - de earum confectione normae 266.
— de earum custodia 267.
— consecratae - de carum renovatione 266.

I
lelunlum - eius obligatio in consecratione
Ecclesiae 320.
— in consecratione episcopali 211.
— eucharisticum quoad infirmos 186.
Imagines sacrae - earum benedictio Ordi­
nario reservatur 479.
— mundae et nitidae semper sint 477.
— novae et insolitae non exponantur sine
Ordinarii loci approbatione 476.
— pretiosae 477.
— quae prohibitae ab ipso iure 482.
— super Tabernaculum non licet eas collo­
care 408.
Imagines virorum etsi in ecclesiastica digni­
tate constitutorum non licet in Ecclesia
affigere 314.

Indulgentiae concessae iis qui Conventibus
Eucharisticis intersint vel operam navent
467-470.
Infideles sepultura ecclesiastica privantur
432.
Infirmi - S. Communio ad eos privatim seu
occulte ne deferatur 189.
— indultum pro cis iam a mense decumben­
tibus circa ieiunium eucharisticum 186.
Inscriptiones nullae in Ecclesiis apponantur
sine Ordinarii loci licentia 314.
Insignia - Associationis - quid 153, XXVII,
A, b.
— exercitus - vide Exercitus.
— quae admittenda vel non m Ecclesiis
454, 455.
Instituta Religiosa - praecedentia 153.
Instrumenta musica - de eorum usu 300;
304, VII.
interstitia temporum - in S. Ordinationibus
207.
Interdicti - sepultura ecclesiastica privan­
tur 432.
Interdictum locale - quae S. Functiones vel
non eius tempore vetantur 334-338.
Inventarium S. Supellectilis - Ecclesiarum
conficiendum 503.
— Episcoporum 78, 7.
Ius liturglcum - quid I.
— de eius fundamentis 2.
— illud Romanus Pontifex ordinat 8.
— de consuetudine in eo 37.

L
Laid — an possint in Ecclesiis locum ha­
bere distinctum 449.
— praecedentia 153, XXVII.
Lampades - de carum materia et forma 395.
— pro Altari SS. Sacramenti 411.
— supra Defunctorum sepulcra 426.
Laudationes funebres - in Coemeterio 425.
Lectiones contractae - earum notio 15.
Lectores - quasnam benedictiones dare pos­
sunt 224.
Legati Romani Pontificis
praecedentia
152, II.
Libri liturgie! hodierni 10.
Lllurgia - eam ordinare Apostolicae Sedis
munus est 6.
Loca sacra - quaenam 305.
— eorum benedictio 307.
------- documentum redigendum et asser­
vandum 308.
-------- probatio 309.

[Loca sacra]
— eorum consecratio 306.
------- documentum redigendum et conser­
vandum 308.
------- probatio 309.
Locus-pro Baptismo conferendo 159; 160.
— pro Communione distribuenda 182.
— pro Confessionibus audiendis 192-194.
— pro Confirmatione administranda 178.
— pro Matrimonio celebrando 216.
— pro Missae celebratione 272; 274-276.
— pro Ordinibus conferendis 208.
— in Ecclesia - pro Fidelibus 449-450.
------- pro Magistratibus 449.
------- pro Patronis 449.
— nobilior in praecedentia 149.
Lux electrica - adhiberi nequit ad cultum, adhi­
beri potest ad depellendas tenebras 384.

M
Magistratus - locus in Ecclesia 449.
Mantellettum - de eius usu - a S. R. E. Car­
dinalibus 64.
— ab Episcopis 87.
Manutcrgium - in Missa adhibendum - eius
materia non est praescripta 512, XVI11.
Martyroiogium Romanum - brevis eius hi­
storia 13.
Massonicae sectae addicti ecclesiastica se­
pultura privantur 432.
Matrimonium - quando contrahi potest 213.
— locus celebrationis 216; 364, IV.
Memoriale Rituum - brevis cius historia 17.
Mendicantes (Ordines) - praecedentia 153.
Metropollta - quis 71.
— iura et privilegia liturgica 79.
— obligationes liturgicae 80.
— praecedentia 79, 5; 152, III.
— Tabula dierum in quibus uti potest sacro
Pallio 103.
Missa - locus celebrationis 272.
------- domi, praesente cadavere 275.
------- in aediculis in Coemeterio quando
prohibetur 363.
------- extra Ecclesiam 274.
------------ occasione festi civilis 274.
------- in Oratorio privato quando prohi­
betur 363.
— materia 264.
------- summa diligentia adhibenda ut va­
lida et licita sit 265.
— Minister adhibendus 262.
------- an possint mulieres Missae mini­
strare 262.

— praeparatio 260.
— quid de Sacerdote extraneo Ecclesiae in
qua celebrare postulat 263.
— Sacerdotes non admittantur ad celebra­
tionem absque veste 263.
— tempus celebrationis 270; 271.
------- media nocte extra Festum Nativitatis
D. N. I. C. 271.
— vestem talarem Celebrans deferre debet
263.
Missa cantata 280.
Missa conventualis 283.
— de numero 287.
— obligatio celebrandi 283.
— de Requie 292.
— tempus celebrationis 285.
— votiva 281.
Missa nuptialis - celebrari potest in Oratorio
privato de Ordinarii licentia 364, IV.
Missa pontificalis 281.
Missa pro populo - quando applicanda ab iis
qui tenentur eam celebrare 117.
Missa solemnis 277.
— cum assistentia Episcopi Ordinarii 282.
Mlssalc Romanum - cius brevis historia 16.
Missionarii Apostolici - Presbyteri hoc ti­
tulo insigniti, nullo iure praecedentiae gau­
dent relate ad cos qui eodem titulo non
sunt insigniti 152, XXII.
Mitra - triplex species 91.
— eius usus 92.
— eam gestare nequit Episcopus in Missa
privata dum lavat manus ct benedictio­
nem impertit 94.
— pretiosa uti nequit Canonicus Episcopus
in Choro assistens Officiis pontifica­
libus 93.
Monachi - praecedentia 153.
Mozzctta - dc eius usu - a S. R. E. Cardina­
libus 64.
— ab Episcopis 87.
Musica instrumenta - de eorum usu 300;
304, VII.
Musica sacra - vide Canius.
Mulieres - in Ecclesia - optandum ut sepa­
ratae sint a viris 448.
--------capite cooperto esse debent et mo­
deste vestitae 379; 448.
— earum confessiones ubinam ct quomodo
audiendae 192; 194.
------- carum cantus cxclusivus non admit­
tatur praesertim ubi officiatura choralis
habetur 299.
— an possint Missae ministrare 262.
— piarum Associationum, si in Processione
admittantur, praecedentia 152, XXVII, B.

N
Natlonnlla vexilla, si benedicta admitti pos­
sunt tum in associatione cadaveris tum in
Ecclesia; si non benedicta tolerari 455.
Nuntii Apostolici - praecedentia 152, II.

0
Octavarium Romanum - eius notio et brevis
historia 14.
Officiales Rotales - Λ, LXXX1V - LXXXV.
Officii (S.) Congregatio - competentia circa
ea quae S. Liturgiam respiciunt 29.
Officium divinum - definitio 236.
— quae comprehendit 238.
— obligatio 236; 237.
— recitationis qualitates 246.
— recitationis choralis - locus 245.
------- tempus 240.
------------ Completorium 24-1.
------------ Horarum minorum 242.
------------ Matutinum cum laudibus 240.
------------ Vesperae 243.
Olea Sacra - quacnam in administratione
quonmdam Sacramentorum adhibenda 156.
— quomodo adservanda 157.
------- in Baptisterio 173.
Oratorium - quid 349.
— S. R. E. Cardinalium 361.
— Episcoporum 361.
— Protonotariorum Apost. - de numero
Participantium 139, 6.
--------Supranumcrariorum 140, 13.
-------- «ad instar», 141, 1, 3.
— privatum 350.
-------- Calendarium adhibendum 360.
-------- erectio 362.
-------- quaenam Functiones celebrari possunt 364.
-------- quando Missa prohibetur 363.
— publicum 350.
-------- benedictio 352, I, II.
--------eodem iure regitur qua Ecclesia 352.
— — quaenam Functiones celebrari pos­
sunt 352, III.
— semipublicum 350; 353.
-------- benedictio 358.
-------- Calendarium adhibendum 360.
--------crectio 355.
------- quacnam divina Officia celebrari va­
leant 357.
Ordinarii - quinam veniant in iure litur­
gico 46.
— locorum - quinam 46, I.

— simpliciter 46, II.
Ordinatio sacra - ius praesentandi ad eam
competit Archldiacono 209.
— locus 208.
— tempus 206.
--------interstitia servanda sunt 207.
— Minister 199.
------- debet celebrare Missam 205.
Ordines Mendicantes - praecedentia 153.
Organum - de eius modulatione 300; 304,
VIII.
— eius locus in Ecclesia 317.
Ornatus - Altaris maioris 385-402.
— SS. Sacramenti 403-411.
— Altarium minorum 412-414.
— Ecclesiae 378-383; 415.
Ostensorlum - eius materia 512, IV.
— in cius summitate sit Crux visibilis,
ibidem.

Palla - eius materia 512, VIII.
Pallium (S.) - de eius cura habenda 101.
— obligatio illud petendi 98.
— quando et ubi Archiepiscopus eo utitur
103.
— ex privilegio quidam Episcopi eo uti
possunt 102.
Pallium Altaris - de eius materia 393.
Pannus emortualis pro adultis 512. XXXII
Paramcnta sacra - in eis conficiendis non
licet recedere ab usu in Ecclesia Romana
recepto 512, IX.
Functioncs sacrae ipsis reserParochi
vatae 332.
— praecedentia 152, XVII.
Patena — dc cius materia 512, II.
Patriarcha - titulus hic nullam secumfert
specialem jurisdictionem 70.
— praecedentia 152, III.
Patronus (S.) definitio 472.
— electio 473.
— Festum 474
— cius locus in Ecclesia 449.
Peccatores publici ct manifesti privantur
sepultura ecclesiastica 432.
Personae regales quacnam in iure liturgico
420, III.
Photographia - tempore S. Functionum in
Urbis Ecclesiis absolute vetatur ut expri­
mantur photographicac imagines 453.
— optandum ut res arte praestantiores ope
photographiât, quae dicitur, simillime
producantur et hae una cum inventario
serventur in Ecclesiae Archivo 503.

Pianoforte
eius usus in Ecclesia vetatur
301.
Pileolus - Cardinalium 59.
— Episcoporum 84.
— praeter Episcopos uti possunt pileolo vio­
laceo Abbates vel Praelati nullius 115,
11, 2.
— nigri coloris uti debent Abbates regu­
lares de regimine 147, 2.
Poenitentia (Sacramentum) - locus pro cnofessionibus audiendis 192-194.
Pontificale Romanum
eius brevis historia
19.
Praecedentia - definitio 148.
— locus nobilior in ea 149.
— Praelatorum Romanae Curiae A, III-VI.
— principia 151.
— in specie 152.
— Religiosorum; eius Ordo 153.
Praefecti Apostolici - quinam 109.
— iura et privilegia liturgica 110.
— obligationes liturgicae, ibi.
Praefectus Chori - de eius munere 255-257.
Praelati nullius - quinam 113.
— benedictio 114.
— iura et privilegia liturgica 115.
— obligationes liturgicae 116.
Praelati Referendarii Signat. Ap. - A, CXXX111
- CXL.
— munera CXLI.
— privilegia CXL1I - CXLVI.
Praelati Urbani seu Domestici - iura et pri­
vilegia liturgica 143.
Praelati Votantes Signaturae Apostol. CXVH1CXXIV.
— munera CXXV - CXXVI.
— privilegia CXXV1I - CXXXII.
Presbyteri - praecedentia 152, XXII.
Primas - praecedentia 152, III.
— titulus hic nullam secumfert specialem
lurisdictionem 70.
Processiones sacrae - quid 495.
— eorum divisio 496.
------- extraordinariae - quinam indicere pos­
sunt 497; 500.
------- quinam intéressé debent 498.
— ordinariae et consuetae servandae sunt
500.
Proicctlones etsi honestae et piae - prohi­
bitae sunt in Ecclesiis 457.
Protonotarh Apostolici - de numero Partici­
pantium 138, I; A, ΧΧΠ - XXVIII.
-------- facultates A, XXXVIII - XL.
--------iura et privilegia liturgica 139; A,
XL1 - Lll.
--------munera A, XXXI - XXXVII.

• ad instar » Participantium 138, III; A,
LVI.
— — iura et privilegia liturgica 141; A, LVII.
— Supranumerarii 138, II; A, LIV.
------- iura et privilegia liturgica 140; A,
LV.
— Titularesseu Honorarii 138, IV; A, LVIII.
iura et privilegia liturgica 142; Λ, LIX.
Pulpitum - cius locus in Ecclesia ciusque ma­
teria 316.
Puriflcatorlum - eius materia 512, VIII.
Pyxis - de eius materia, 512, lll.

R
Reconciliatio Ecclesiae 347.
Regulares (Ecclesiae) quaenam 311, VIII.
Religiosae - praecedentia 152, XXVI.
Religiosi - praecedentia 152, XXV.
-------- Ordo 153.
Religiosi Episcopi - quoad habitum 82.
Reliquiae Sanctorum - definitio 483.
— eorum species, ibi.
— de earum authenticitate 485; 486; 494.
— sub baldachino ne deferantur 488.
— poenae in conficientes, scienter vendentes,
distribuentes, publicae venerationi expo­
nentes sacras Reliquias 494.
— vigilantia circa eas 491.
Rituum (S. Congregatio) - quaenam et quae
eius competentia 26; 28.
— eius Decreta 33.
Rubrica - definitio 23.
— distinctio 24.
— obligatio 25.

S
Sacerdotes - non admittantur ad Missam
celebrandam absque veste talari 263.
— eorum sepulcra in Coemeterio 429.
Sacramenta - quid et quomodo tractanda
154.
— quinam ritus in eis servandi 155.
Sacramentalia - quae 218.
— eorum constitutio 219.
— Minister 220.
Sacrarium - quid 416.
Sacramentorum (de disciplina - S. Congre­
gatio) eius competentia circa ea quae
S. Liturgiam respiciunt 30.
Sancti - de eorum cultu 471.
— Patroni locorum — vide Patronus.
— Reliquiae eorum - vide Reliquiae.
Scainnum oblongum pro Celebrante et Mini­
stris sacris 400.

Scaenicae actiones etsi honestae et piae in
Ecclesiis prohibentur 457.
Schlsmatlcae sectae addicti ecclesiastica se­
pultura privantur 432.
Scholae Cantorum 304, 1, II, III, VI.
Secretaril Sacrar. Congr. Roman. - A, XI XVI.
— facultates et privilegia A, XVH-XXI.
Sedes camerales pro Officio et Missa solemni
prohibentur 400.
Sedes confessionales pro mulierum confessionibus - quomodo conficiendae ct ubi
collocandae 194.
Sedes Suburbicariae 50,1 in nota.
Sepulcra - infantium 430.
— particularia 428.
— Sacerdotum et Clericorum 429.
— non obstat supra illa quominus lampsdes etiam electricae ardeant 426.
Sepulcrum Altaris 371, III.
Sepultura ecclesiastica - quibus deneganda
432.
Stola latior - habere non debet tres Cruces
512, IX.
Statuae virorum etsi in ecclesiastica digni­
tate constitutorum non licet in Ecclesia
collocare 314.
Succursales (Ecclesiae) - quaenam 311, VII.
Supellex - ad divinum cultum exercendum benedictio 509.
-------- quando eam amittunt 511.
— confectio 504.
— consecratio 508.
-------- quando eam amittunt 511.
— descriptio in inventario 503.
Supellex sacra - S. R. E. Cardinalium 54.
— Episcoporum 78, 7.
Superpelllceum - eius materia non est de­
clarata 512, XXI.

Tabellae Secretarum 391.
Tabernaculum - ex quanam materia esse
debet 404.
— de eius forma 406.
Tabula - ex qua apparet differentia inter
tempus locale verum et tempus locale me­
dium 45, 3, B).
— dierum - quibus decet Episcopum Ordi­
narium accedere ad Ecclesiam cathedralem pro s. Functionibus 118.
in quibus incst onus litandi Sacrum
pro populo 117.
17 — Moretti, De

*

Functionibus -

--------in quibus Metropolita uti potest
s. Pallio 103.
Talaris vestis - Sacerdotes non admittantur
ad Missam celebrandam absque ea 263.
Tapete Altaris 394.
Tempus - cius supputatio 44.
— sumptum - canonice 45, IV.
--------civiliter, ibi, II.
------- liturgice, ibi, III.
------- naturaliter, ibi, I.
— legale - quid 45, IV, B).
------- extraordinarium, ibi, D).
— locale - verum, ibi, A).
------- medium, ibi, B).
Tertii Ordines - praecedentia 152, XXVII.
Thronus episcopalis - quomodo esse debet in
Ecclesia cathedrali 398.
------- in aliis Dioecesis Ecclesiis, ibi.
— an Episcopus Ordinarius gaudeat iure
illum alteri Episcopo cedendi 104.
— eius usum Vicarius Capitularis conce­
dere nequit 127.
Thronus expositionis - SS. Sacramenti 512,
XXIV.
— SS. Reliquiarum 512, XXVIII.
Tituli Presbyterales - S. R. E. Cardinalium
50, II, in nota.
Titulus - Altaris 375.
— Ecclesiae 326-329.
------- eius Festum 330.
Tobalcae Altaris - quot et quomodo sint
387.
— benedictio, ibi.
— coronidae ligneae super eas adhiberi ne­
queunt 388.
Tonsura - qui eam conferre potest praeter
Episcopum proprium 201; 202.
— tempus conferendi 206.
— locus 208.
— non licet eam conferre una cum aliquo ex
ordinibus minoribus 207.
Tumulus 512, XXXIII.
Typicae editiones - quaenam 11.
------- pro cantu gregoriano 22.

u
Umbella - pro asportatione SS. Sacramenti
512, XXVI.
Uniones piae - praecedentia 152, XXVII.
Urna pro Feria V in Coena Domini 512
XXVII.

dioecesi exercere possunt, excluso usu
V
Throni cum baldachino 127.
- S. Functiones in solemnioribus Festivi­
tatibus vi muneris non competit Ius pera­
Vasculum pro digitorum purificatione 410.
Venditio candelarum, etc., in Ecclesiis 446.
gendi 126.
— iura et privilegia liturgica, ibi.
Vestis talaris - Sacerdotes non admittantur
— obligationes liturgicae, ibi.
ad Missam celebrandam absque ea 263.
— praecedentia 127; 152, XII.
Vexilla et insignia - quae admittenda vel
Vicarii Cooperatores - praecedentia 152,
non in Ecclesiis 454; 455.
XXI.
Vexillum - iuxta Rituale Romanum 152,
Vicarii Foranei - praecedentia 152, XXIII.
XVII, A, b.
Vicarii Generales - quinam 120.
Viaticum - quacumque diei aut hora noctis
; — iura et privilegia liturgica 121.
administrare potest 188.
— praecedentia 122; 152, XI.
— privatim ne deferatur nisi ex insta et ra­
- Canonici non eximuntur a munere mini­
tionabili causa 189.
strandi in Missis et in aliis Functionibus
Vicarii Apostolici - quinam 108.
pontificalibus, 123.
— iura et privilegia liturgica 110.
Vicarii oeconomi - praecedentia 152, XIX.
— obligationes liturgicae 111.
Vicarii parocciales-praecedentia 152, XVIII.
Vicarii Capltulares - quinam 125.
Vicarii substituti - praecedentia 152, XX.
— si Episcopi pontificalium exercitium in

I

II

decreta
SACRAE RITUUM CONGREGATIONIS

IN VOLUMINE ALLATA
Deer.

5
14
»
»
36
64
67
71
87
105
131
132
138
139
140
143
144
151
152
154
166
168
170
179
188
210
214
218
226
229
235
238
241
244
256
270
298
299
307
310
312
319

b

ad

D.
»
»

2
5

3

Num.
210
132-2
134-3
133-3-b
340-IV
241

152-XIII
122
398
38
134-3

P

2
3

5

134-3
38
315
147-7
340-IV
42
133-3-a)
157
402
38
132-2
38
133-3-b)
152-XIV
133-3-a)
157
38
152
147
38
147-8
133-4
79-3
322

Decr.

ad

337
352
388
392
405
456
491
492
525
526
552
569
574
582
599
650
673
681

3

340-1V
134-5
133-3-b)
398
134-3
473
283
398
122
133-3-c)
87
340-IV
152-XII1
» -XXVII
133-3-b)
152-XIII
» -XXVII
» -XV
» -XVII
314
340
152-XIII
122
147-7

698
710
711
723
733
738
748
761
768
783
791
794
800
832
837
»
887
900
906
915
936

Num.
340-IV
152-XXV-E
87

398
38
464
133-4
133-3-a)

2
3

5

340-IV
134
87
134-3
152-XXII

Decr.
937
939
958
976
977
1037
1046
1061
1140
1172
1077

1079
1131
1138
1140
1172
1194
1201
1205
1209
1225
1256
1270
1287
1290
1293
1312
1318
1319
1342
1358
1397
1398

Decreta Sacrae Rituum Congregationis in volumine allata

ad
3

6

8
6

1
2

2
2

P

1401
1435
1440
1448
1538
1550
1585
1619
1M2
1684

1697
1735
1760
1792
1808
1830

2
6

3

3
12

2

3

Num.

280
257
132-2
»
400
136
152-XVI
76-I-14-b)
473
340-IV
152-X1II
122
132-2
340-IV
147-7
340-IV
>
152-XI1I
38
157
152-XIV
s
398
157
87
389
512-VIII
398
38
132-2
»
133-3-b)
79-3
241
87
136
152-XVI
87
512-XXV
340-IV
157
282
79-3
134-3
257
»
76-1-14-a)
340-IV
133-1-d)
133-3-a)
134-3
132-2
449
B
D

Decr.

1832
1838
1842
1849
1882
1896
1903
1906
»
»
1910
1924
»
1933
1946
1974
1976
2006
2010
»
2011
2036
2049
B
2050
2067
2070
2076
2088
2120
2121
2122
2123
»
»
2127
2135
»
2141
2143
2153
2178
2194
2212
2219
2274
2283
»
2310
B
2331
>
B
2353
2356

ad

Num.

1
1

449
»
340-IV
449
257
157
134-3
257
»
»
449
257
>
})
401
256
257
315
88
»
»
449
398
402
38
512-X1
152-XIV
133-3-d)
» -a)r
»
76-1-14-a)
157
333-1-1
» -2

1
2
5
2

5
3

3
1

1
2
1

25
B

7

1
2

5
6
12

2
5

3
4
6

5
6
5
6
5
7
10
1

» -5
134-5
400
88
449
389
79-3
157
512-XI
398
I33-3-a)
77-8
93
>
134-3
*
122
398
241
328-6
134-5

Decreta Sacrae Rituum Congregationis in
volumine allata

Decr.

ad

2361
2365
2365
2371
2375
2403
2424
2443
2447
2471

4

J»
»
»

2
10

2515
2519

8

»

2
5

2530
2600

2616
2619
2621

2

))
»

6

2624
2631
2631
2647
2659
2679
2682
2689
2704
2712
2714
2730
2740

3

8
50

2744
2745

8
5

2752
2769

D.

V

Num.

134-5
392
392
152-X11I
208
21
392
134
76-14-b)
134-3
132-2
280
320

324
340-1
512-VIII
387
208
329
41
400
389
76- 11-4
287-11-2
400
488
133-3-c)
77- 10
512-IX
224
512-IX
388
267
79
408
283
333-1-B-3
363
262
396
512-IX

3
2772
2788
2799

2

3
2808
2821
2853
2862
2868

205
512-IX
557
340-IV
491
320
327
371-1-3
324

Decr.

ad

Num.

8
5

33
122
491
512-IV
389
77-10
512-IX

2916
2937
2951
2957
2960
2976
2986
2989
3006
3035

10

3039
3043
3044
3059

5
XI
XX

3062
3104
»

2
3

512-IX
390
409
512-ΧΧΧΠ
42
208
390
147-6
152-XVll
279
38

400
38
>

6
10

»
3110
3118
3126
3136
3137
3142
3145
3150
3157
3162

3184
3184
3191
3199
3242
3251
3254
3263
3282
3301
3308
3328
3330
3333

12

2
6
8

2
2
3
ad post
3
8

2

257
512-XI
371-11
512-1
412
320
512-IX
409
315
371-111
512-ΙΠ
81-1
81-1
512-IX
134-3

241
152-XVH
407
512-XXX1I
371-11
81
86
466
280
371-111
38

249

Decreta Sacrae Rituum Congregationis in volumine allata

Decr.

ad

3333
3337
3344
335Q
3368
3375
3387
3387
3390
3393
3394
3438
3448
»
B'
3471
3506
3511
3520
3525
3543
3576
>
»

2

>

3595
3599
3608
3611
3628
3638
3646
>
3660
3671
3674
»
3687
»
3693
3697
»
3709
3729
3731
3748
3771
3779
>

3780
!»
3791
3796
3798
>

1

1
5
3
11
13

2
4
»
5
6
3
1

3
2
3
1
2
3
1
4

7
13
1
5
4
1
3
2
5

1
2

Num.
42
420-11
157
262
465
512-VIII
» -IX
333-11-2
135-1
464
466
»
392
382
359
245
512-111
409
356-c)
512-IX
395
411
395
461
118
396
333-11-2
280
512-IX
»
-XX
»
-IX
»
512-XXVII
371-111
» -1-3
n
323
322
420-11
283
404
407
91-1
76-11-7
134-3
373-1V
512-IX
B
152-XXI
512-X
376
512-IX
77-9
> -10

Decr.

ad

Num.

1 3798

2
1>
11
12
1
»
1
3
4
4

77-11
282
400
512
333-1-1
» -2
134-3
»
»
512-VIII
481
384
363
474
240
133-3-a)
118
387
512-VIII
134-3
464
328
134-3
512-XXXIII
233
321
360
363
360
278
392
360
134
315-3
420-11
512-XX
262
77-7
88
359
387
76-11-1
94
512-XI
» -X
333-1-3
286
134-3
371
465
384
366
294
>
»

3804
»
3813
B
3828
D
D
3832
3835
3859
3862
3863
3864
3865
»
3868
»
3873
3875
3876
3888
3898
3905
3907
3910
))
3919
3921
3922
3927
3953
3978
3982
4000
4015
4023
D
4025
4029
4035
»
4048
9
4051
4053
4057
4073
4096
4097
4100
4121
»
1
*

Λ

1
1
1
III
1

6
3
5
2

1

17

IV, 2
1

5
3
6

5
1
I
3
6
7
1
3
8
1
8
5
1
2
3

Decreta Sacrae Rituum Congregationis in volumine

Decr.

Num.

Decr.

295

4154

4121

5
296
8
9
10
11
12
13
14
15
16
17
18
19
20
21
2

»
0
P

0

»

0

P
4136
4137
4145
4154
»
»
»

0
P

0
»
υ

0
0
0

0
0

AI
0

5
0
7
0
8
» 10
0
11
»
12
II, 14
14
»
16
0
17
0
18
0
»
19
0
20
0
21
»

»

0

0

w

0

0

J)

0

27
28
33

9

297
298

300

ad
HI, 78
> 79
» 80

4156
4158
4160
4165
4177
4180
4181
4187
4191

2

0

406
409

138
139-3
p

2
3

4192
4195
4201
4206
4210
4213
4225
4226
4244

140-7
135-1
139-1
« -2
9 -9
140-12
» -9
»-15
» -10
» -13
2

4253
4266
4284
4288
4308
4309

III
E. F.

4311
4355

2
3
0
*

IU
> 2
9 3
Ili, 1

» - »

9 - 6

0
»
0

0

»

>1

t)

36
0
40
0
47
111,57
0
64
0
65
0
66
*
67
n
68
70
e

» -14
152
141- 1-2
152-VI
142- 1
» -2
152-IX
142-5
> -6
»

144
300
241

371-llf
279
135-1
396
376
359
76-11-7
364-1
384

2

3

0

143

388
371-11
301
373-IV

4247
4248
-5

Num.

II

J)

0

251

512-ΧΧΧΠΙ

Λ

301
302

allata

V,2

4360
4371
4376
4378
4390
4398
4401
4404

303
363
360
388
II
68-VII
76-1-3
325
131-1-e)
148-8
325
81-1
96
91-111
87
88
77-11
88
95
97

87
512-1
314
426
454
512-IX
396
68-V1I

252

III.

CANONES CODICIS JURIS CANONICI
IN VOLUMINE ALLATI

Can.

Par.

N.

5

i

»

9
25
27
30
32
33
106
*
»
»
»
to
to
to
>
to
to
1».
p
to
13o
»
198
»
230
231
232
233
235
236
237
to
238
239
»
»
to
»

1

1°
to
2o
3o
»
to
to
40
SO

»
to
to
60
to

1
D

1

1A

4
1
*
2
>
1
to
»
»
»

3°
4°
5°
6°
70

Num.

Can.

Par.

N.

37
42
34
37
37
to
45-IV
45-IV
150
152-X1X
150
76-1-14-b)
152-XIX
151-2
» -3
151
» -3
»
152-XIV-C, E
152-XXV
77-15
152
25
237
126
46-11-8
47
50
48
»
49
52

239
to
to
to

1
to
to
to
to
to
»
η
to
to
»
to
»
to
»
D
to
to
to
to
to
»
w n
2
3
to
3

8<>
9°

152-1-1
51
75
54
53-1-3
» -6
» -21
»-22
» -7

0

»>
9

n
»
»
»
»
to
»
to
to
to
»
to
to
»
to
to
to
»
»
240
243
244
247
251
253
254
269
n•

to
270
271
272
274
»
to

100
llo
120
I30
»
»
I40
IS®
I60
I80
»
200
»
»
»
210
»
»
22o
23°
240

1
1

5
3

2
wP
»

5°
6°
to

Num.

53-1-8
η -5
» -9
»-10
» -14
» -2
η -13
58
53-1-11
» -12
» -15
» -10
353-V1II
» -16
» -17
306
508-2
53-1-23
150
152-1
53-1-18
» -19
» -20
» IV
53-V-l
» -2
53-11-2
27
»
29
»
26
32
150
152-1
» -II
to
70
71
80-3
79-3
72-4

Canones Codicis iuris canonici in volumine allati
Can.

Par.

275
276
277
278
279
280
>

283
284
286
293

3
1
»
2
»
»
»
»

294

i
1
301
304
306

2
2

9

312
315
»
»
319
322

Num,

Can.

Par.

N.

Num.
78-4
117
» -I
> -H
» -ΠΙ
. -IV
. -V
78-2
» -1
77-5
79-5
152-111
1I7-VII
76-1
» -5
> -7
> -8
9 -9
9 -10
9 -Il
9 -12
• -13
9 -14
76- 11-2
77- 12
9 4
78
131-1

1

120

2
1
2

122

n

323
»
»

N.

2
»
»

s

9

»

1

9

9

150
152-XI
121
129
128
130
133-2

9

325
n

328
329
332
333

336
337
338

2
3
3

123
126
131-1-2
» -11-3
133-H-d)
255
130
152-XV
134
135
151-3
Ι52-ΧΠΙ

Canones Codicis inris canonici in volumine allati

254
2an.

Par.

408

1
• 2
1
»
2
y
1
»
2
1
»
2
y

B

409
>
»
»
412
p

»
413
n
P

414
415
416
417
»
>
418
>
>
419

3
1
2
3
1
2
3
1
2
1
»
»
»

.

y

420
»
»
>
»
»
*

a

A
A
A
»
»
A

P

»
»
*
»
*
>
421
»
»
>
»
»
431
432
435
439
440
450
462
468
470
471• ·

N.

K

a
a

»
1
»
>
B
A
2
1
1
0
•
•1 P J»

' ό

.

2
1
4

Num.
152-XIV
A -XV
76-I-14-a)
133-1
33-1
135-1
132-2
134-3
A -4
132-1
236
238
283
248
132-4-c)
A -2
283
284
y
249
P

1°
2°
3°
4°
5°
6°
7°
8°
9°
10°
110
12o
13°
14°
10
2°
2°
30
40

250
252
284
253-1-1
A-Il-1
a -11-2
a-II-3

a-H-4

-11-5
a-1-2
a -II-6
a -11-7
a -11-8
a-1-3
λ -11-9
a -1-4
a -11-10
A -III-l
A -II1-2

a

a-IH-4

a

-111-3

a-III-4

253-111-4
125
»
127
46-1-F-b)
127
126
152-XX1II
332
‘ 232
419
152-XV1II

Can.
478
A
488

Par.
1
4

30
40
80

y

»
490
491

N.

1
»

P

2

P

A

514
609
610
»
625

3
I
3

y
P

701
716
731
733

1
1

A

A

734
735
A

737
741
759
772
773
774
775
776
»
781
782

2
2

1

2o

1

1°
2o
30
40

n

A

P

A

P

A

783
784
785
790
791
804
805
806
807
810
811 % · ·
»
813
814
815
816

Num.
152-XVIII
152-XVII
n -XXV-B
»
» -A
46-11
152-XXVI
» -XXV
151-3
152-XIII
» -XIV
340
331-3
236
247
146
147-5
233
152-XXVI I
331-3
154
25
155
156
157
194
158
163
165
158
»
159
»
160
364
175
176
176

177
»
179
178
»
263
258
259
260

I
512-XX1I1
; 262
' 264 •

4

MW

Can.
818
820
821

Par.

N.

Num.

Can.

39-11
269
181
270

1003
1005
1006

Par. N

822

»
823
845
847
848
849
»
858

2
3

2

2

864
867
869
908
909

I

910
»
914
»
»
»
915
916
917
918
940
941
945
946
947
949
950
951
952
953
»
954
957
*
»

959
964
978
1002

272
273
»
274
276
180
189
183
189
183
186
187
188
»
181
182
191
192
364-111

Num.
204
210
206

2
3

2

39-IV
206
208
78-3
212
214
216
213
216
357-IV
218
219
220
224
306
223
224
510

1007
1009
1100
1101
1102
1108
1109

2
1144
1145
1146
1147

2
3

194
73-13
110-III-2
115-ΙΠ-2
230
231
370-II
»
195
196
197
198
151-2

2

3

199
n
73
210
211
110-1-2
» -11-5
» -II-8
201
. 200
202
39-111
207
203

221
224
226
227
228

1148
2
1149
1150
1151
1152
1153
1154
1155

239
305
306
435-1
307
435-11
306
53-1-16
307
308
418-VI11
309
- 310
46-1-F-b)
312

1156
1157

1158

1159
1161
1162

1164
1165

255

315
319

2
3

320

1166

2
3
1168 .

<

321
326

Canones Codicis iiiris canonici in volumine
allati

Can.

Par

N

Num.

1271
1272
1274

1
1
1

1275
1276
1277
1278
1279
>

1280
1281
1282
1283
1284
1285
1286
1287
»

1288
1289
1290
»
1292
1293
1294
1295
1296
1296
1298
1299
1300

I

411
265
463
333-H-1
465
333-Π-Ι
post. 470
471
472
476
»
»
479
477
480
484
490
365
485
486
»
493
487
488
489
78-7
492
491
495
496
497
499
500
456
503
504
54
78-7
post. 507

Can.
1 1301
1
>
1302
1303
>
1
*
>
>
1304
1305
»
ί
>
1306
1
*
Ι
>
1390
1399
1406
>
>
1407
1 1455
1475
1522
»
1523
1549
2195
2270
>
2271
»
2272
2272
2273
2326
2328
2370
1 2402

Par .

N.

54
78-7
502
132-4
506
507

I
>
2
3
4

509
387
511
512-11
> -II
512-VIII

1
>

2
1
>
2

1
>
>

12»
3°
»

50
3°

1
2°
3°
6°

2
1
2
>
2o
1
3

Num.

482
72-2
114
134-1
72-2
449
237
418-1X
503
418-VII
» -VI
345-1
340-VI
334
335
340-VI
336
337
338
494
423
74
114

